<?xml version="1.0" encoding="utf-8"?>
<usx version="3.0">
  <book code="PHP" style="id">- Romani Arli Bible (RAB)</book>
  <para style="h">Filipljanenđe</para>
  <para style="toc1">O lil e Filipljanenđe</para>
  <para style="toc2">Filipljanenđe</para>
  <para style="toc3">Fil</para>
  <para style="mt">O lil e Filipljanenđe</para>
  <chapter number="1" style="c" sid="PHP 1" />
  <para style="s">E Pavlesoro pozdrav</para>
  <para style="p">
    <verse number="1" style="v" sid="PHP 1:1" />Me o Pavle hem o Timotej, o sluge e Hriste Isusesere, pisinaja sa e Devlesere manušenđe ano Hrist Isus kolai ani diz Filipi, sa tumare starešinenđe hem e đakonenđe:<verse eid="PHP 1:1" /></para>
  <para style="p">
    <verse number="2" style="v" sid="PHP 1:2" />Milost tumenđe hem mir e Devlestar, amare Dadestar, hem e Gospodestar e Isuse Hristestar.<verse eid="PHP 1:2" /></para>
  <para style="s">E Pavlesiri molitva zako Filipljanja</para>
  <para style="p">
    <verse number="3" style="v" sid="PHP 1:3" />Zahvalinava mle Devlese kad god setinav man tumenđe. <verse eid="PHP 1:3" /><verse number="4" style="v" sid="PHP 1:4" />Ani svako mli molitva zako sarijenđe tumenđe, uvek molinava radosno <verse eid="PHP 1:4" /><verse number="5" style="v" sid="PHP 1:5" />zbog tumaro učestvujiba ano širiba o evanđelje taro prvo dive đi akana. <verse eid="PHP 1:5" /><verse number="6" style="v" sid="PHP 1:6" />Uverime injum da o Devel, kova započinđa te ćerel ana tumende okova soi šukar, ka dovršini adava đi ko Dive kad o Hrist Isus ka avel.<verse eid="PHP 1:6" /></para>
  <para style="p">
    <verse number="7" style="v" sid="PHP 1:7" />Ispravnoi ađahar te mislinav sarijendar tumendar, adalese so akharava tumen ano mlo vilo, sarijen tumen kola učestvujinena mancar ani milost e Devlesiri, sar ano mle okovija, ađahar hem ano braniba hem ano potvrdiba o evanđelje. <verse eid="PHP 1:7" /><verse number="8" style="v" sid="PHP 1:8" />O Develi maje svedoko kobor, e Hriste Isusesere mangipnaja, but volinava tumen. <verse eid="PHP 1:8" /><verse number="9" style="v" sid="PHP 1:9" />Hem akavai mli molitva:</para>
  <para style="mi" vid="PHP 1:9">tumaro mangipe sa više te barjol ano čačikano džandipe hem ani šukar procena, <verse eid="PHP 1:9" /><verse number="10" style="v" sid="PHP 1:10" />te šaj prosudinen soi šukar, sar te šaj oven čista hem bizi mana zako Dive e Hristesoro, <verse eid="PHP 1:10" /><verse number="11" style="v" sid="PHP 1:11" />pherde plod oti pravednost savo avela prekalo Isus Hrist, ki slava hem ki hvala e Devlese.<verse eid="PHP 1:11" /></para>
  <para style="s">E Pavlesoro phandlipe ohrabrini averen te širinen o evanđelje</para>
  <para style="p">
    <verse number="12" style="v" sid="PHP 1:12" />Phraljalen, mangava te džanen da akava so ovela mancar, ćerđa te širini pe o evanđelje. <verse eid="PHP 1:12" /><verse number="13" style="v" sid="PHP 1:13" />Ađahar sa e carikana stražaće hem sarijenđe averenđe ulo jasno da akharava o okovija zbog o Hrist. <verse eid="PHP 1:13" /><verse number="14" style="v" sid="PHP 1:14" />I većina e phraljendar, ohrabrime ano Gospod mle okovencar, sa više bizi dar lena te vaćeren o lafi e Devlesoro.<verse eid="PHP 1:14" /></para>
  <para style="p">
    <verse number="15" style="v" sid="PHP 1:15" />Čače, nesave propovedinena e Hriste tari zavist hem sar te takmičinen pe, a avera adava ćerena taro šukar namere. <verse eid="PHP 1:15" /><verse number="16" style="v" sid="PHP 1:16" />Adala avera ćerena taro mangipe, adalese so džanena so akari ano phandlipe injum zbog o braniba o evanđelje, <verse eid="PHP 1:16" /><verse number="17" style="v" sid="PHP 1:17" />a okola o prva na vaćerena e Hristestar čačikane, nego tari sebičnost, mislindoj da ađahar ka ćeren te ovel maje po phare ano phandlipe. <verse eid="PHP 1:17" /><verse number="18" style="v" sid="PHP 1:18" />Ali so akana? Ko bilo savo način, oto šukar namere ili na, vaćeri pe e Hristestar, hem adalese radujinav man.</para>
  <para style="p" vid="PHP 1:18">I ka radujinav man, <verse eid="PHP 1:18" /><verse number="19" style="v" sid="PHP 1:19" />adalese so džanav da akava so mancar ovela, zbog tumari molitva hem zbog i pomoć e Isuse Hristesere Duhosiri, ka preirini pe ko mlo oslobođenje. <verse eid="PHP 1:19" /><verse number="20" style="v" sid="PHP 1:20" />Čačikane adžićerava hem nadinav man da ano nisoste naka lađarav man, nego da uvek, sar hem akana, ka ovav bizi dar zako Hrist hem da ov ano mlo telo ka proslavini pe, bilo te živinav ili te merav. <verse eid="PHP 1:20" /><verse number="21" style="v" sid="PHP 1:21" />Adalese soi maje o Hrist dživdipe, a o meriba dobitak. <verse eid="PHP 1:21" /><verse number="22" style="v" sid="PHP 1:22" />Ali, te nastavinđum te živinav ano telo, adava ka značini maje plodno buti. A so ka izabirinav, na džanav. <verse eid="PHP 1:22" /><verse number="23" style="v" sid="PHP 1:23" />Pritiskime injum taro duj strane: mangava te džav hem te ovav e Hristeja, soi maje but po šukar, <verse eid="PHP 1:23" /><verse number="24" style="v" sid="PHP 1:24" />ali zbog tumendei po bitno te ačhovav ano telo. <verse eid="PHP 1:24" /><verse number="25" style="v" sid="PHP 1:25" />Uverime injum ko adava. Ka ačhovav tumencar te barjoven hem te radujinen tumen ani vera. <verse eid="PHP 1:25" /><verse number="26" style="v" sid="PHP 1:26" />Ađahar, kad palem ka avav kora tumende, ka ovel tumen više soja te hvalinen tumen mancar ano Hrist Isus.<verse eid="PHP 1:26" /></para>
  <para style="p">
    <verse number="27" style="v" sid="PHP 1:27" />Samo živinen dostojno palo e Hristesoro evanđelje. Ađahar, bilo te avav hem te dikhav tumen, ili samo te šunav tumendar, ka džanav da zorale terđovena ano jekh duho hem sar jekh marena tumen zaki vera oto evanđelje, <verse eid="PHP 1:27" /><verse number="28" style="v" sid="PHP 1:28" />bizo ano nisoste te daran e protivnikonendar. Olenđei adava znako zaki propast, a tumenđe zako spasenje, hem adava e Devlestar. <verse eid="PHP 1:28" /><verse number="29" style="v" sid="PHP 1:29" />Adalese so, tumenđei dindi i milost na samo te verujinen ano Hrist, nego hem te patinen zbog olese. <verse eid="PHP 1:29" /><verse number="30" style="v" sid="PHP 1:30" />Hem tumen injen ani isto borba zaki savi dikhljen da man isi, a hem akana šunena da isi man.<verse eid="PHP 1:30" /></para>
  <chapter eid="PHP 1" />
  <chapter number="2" style="c" sid="PHP 2" />
  <para style="s">I poniznost e hrišćanengiri te ovel sar e Hristesiri</para>
  <para style="p">
    <verse number="1" style="v" sid="PHP 2:1" />Adalese, te isi tumen nesavo ohrabrenje ano Hrist, nesavi uteha lesere mangipnastar, nesavo zajedništvo ano Duho, nesavi nežnost hem saosećanje, <verse eid="PHP 2:1" /><verse number="2" style="v" sid="PHP 2:2" />onda ćeren mli radost te ovel pherdi: oven jekh ano misliba, nek ovel tumen jekh mangipe, oven jekh ano duho hem roden jekh svrha. <verse eid="PHP 2:2" /><verse number="3" style="v" sid="PHP 2:3" />Ništa ma ćeren tari sebičnost ni zaki beskorisno slava, nego ani poniznost jekh avere dikhen sar po bare tumendar. <verse eid="PHP 2:3" /><verse number="4" style="v" sid="PHP 2:4" />Ma dikhen samo tumari korist, nego svako te dikhel hem i korist averengiri.<verse eid="PHP 2:4" /></para>
  <para style="p">
    <verse number="5" style="v" sid="PHP 2:5" />Razmislinen maškara tumende isto sar hem o Hrist Isus:<verse eid="PHP 2:5" /></para>
  <para style="q1">
    <verse number="6" style="v" sid="PHP 2:6" />Ov, kova palo plo obličje inele isto sar o Devel,</para>
  <para style="q2" vid="PHP 2:6">na zahtevinđa plo pravo te ovel jednako e Devleja,<verse eid="PHP 2:6" /></para>
  <para style="q1">
    <verse number="7" style="v" sid="PHP 2:7" />nego odrekninđa pe oto sa. Lelja o obličje e slugasoro</para>
  <para style="q2" vid="PHP 2:7">hem bijandilo ano manušikano obličje.</para>
  <para style="q1" vid="PHP 2:7">I kad mothovđa pe sar manuš,<verse eid="PHP 2:7" /></para>
  <para style="q2">
    <verse number="8" style="v" sid="PHP 2:8" />ponizinđa korkoro pes hem inele poslušno sa đi ko meriba,</para>
  <para style="q2" vid="PHP 2:8">čak đi ko meriba ko krsto.<verse eid="PHP 2:8" /></para>
  <para style="q1">
    <verse number="9" style="v" sid="PHP 2:9" />Adalese o Devel vazdinđa le upreder sa</para>
  <para style="q2" vid="PHP 2:9">hem dinđa le anav savoi upreder sa o anava,<verse eid="PHP 2:9" /></para>
  <para style="q1">
    <verse number="10" style="v" sid="PHP 2:10" />te šaj anglo e Isusesoro anav perel svako koč</para>
  <para style="q2" vid="PHP 2:10">ko nebo, ki phuv, hem tali phuv,<verse eid="PHP 2:10" /></para>
  <para style="q1">
    <verse number="11" style="v" sid="PHP 2:11" />hem svako čhib te priznajini dai o Isus Hrist Gospod,</para>
  <para style="q2" vid="PHP 2:11">ki slava e Devlese e Dadese.<verse eid="PHP 2:11" /></para>
  <para style="s">O hrišćanja valjani te oven svetlost ano sveto</para>
  <para style="p">
    <verse number="12" style="v" sid="PHP 2:12" />Adalese, mle manglalen, sar so uvek injenle poslušna, na samo kad me injumle adathe, nego po više hem akana kad na injum adathe, daraja hem tresibnaja napredujinen ano tumaro spasenje. <verse eid="PHP 2:12" /><verse number="13" style="v" sid="PHP 2:13" />Adalese so, o Develi adava kova ana tumende ćerela te mangen hem te ćeren okova soi pali olesiri volja.<verse eid="PHP 2:13" /></para>
  <para style="p">
    <verse number="14" style="v" sid="PHP 2:14" />Sa ćeren bizo gunđiba hem raspraviba, <verse eid="PHP 2:14" /><verse number="15" style="v" sid="PHP 2:15" />te oven bizi mana hem čista, savršena čhave e Devlesere maškari bišukar hem rumime generacija, ani savi svetlinena sar o čerenja ano svemir, <verse eid="PHP 2:15" /><verse number="16" style="v" sid="PHP 2:16" />zorale ićerindoj o Lafi e dživdipnasoro, te šaj ponosinav man ko Dive e Hristesoro, da na prastandiljum džabe, ni da trudinđum man džabe. <verse eid="PHP 2:16" /><verse number="17" style="v" sid="PHP 2:17" />Ali, hem te mlo dživdipe mora te čhorđol sar žrtva zaki tumari vera, radosno injum hem radujinav man tumencar sarijencar. <verse eid="PHP 2:17" /><verse number="18" style="v" sid="PHP 2:18" />Ađahar hem tumen oven radosna hem radujinen tumen mancar.<verse eid="PHP 2:18" /></para>
  <para style="s">O Timotej hem o Epafrodit</para>
  <para style="p">
    <verse number="19" style="v" sid="PHP 2:19" />Ali nadinav man ano Gospod Isus da sigate ka bičhalav tumenđe e Timoteje, te šaj hem me te ohrabrinav man kad ka dodžanav sar tumen injen. <verse eid="PHP 2:19" /><verse number="20" style="v" sid="PHP 2:20" />Adalese so niko nane maje edobor paše sar ov, kova ka mothoj da čače brinini pe zako tumaro šukaripe. <verse eid="PHP 2:20" /><verse number="21" style="v" sid="PHP 2:21" />Adalese so, sare rodena pumaro, a na okova soi e Isuse Hristesoro. <verse eid="PHP 2:21" /><verse number="22" style="v" sid="PHP 2:22" />Ali tumen džanen da o Timotej dokažinđa pe, adalese so mancar, sar o čhavo e dadeja, služinđa ano širiba o evanđelje. <verse eid="PHP 2:22" /><verse number="23" style="v" sid="PHP 2:23" />Adalese, nadinav man da ka bičhalav le tumende kad ka dikhav so ka ovel mancar. <verse eid="PHP 2:23" /><verse number="24" style="v" sid="PHP 2:24" />A uverime injum ano Gospod da sigate hem me lično ka avav.<verse eid="PHP 2:24" /></para>
  <para style="p">
    <verse number="25" style="v" sid="PHP 2:25" />Palem, mislinava dai potrebno te bičhalav tumenđe palal e Epafrodite, mle phrale, e saradniko hem e saborco, kovai tumendar bičhaldo te pomožini maje ano mle potrebe. <verse eid="PHP 2:25" /><verse number="26" style="v" sid="PHP 2:26" />Adalese so, ov but manglja te dikhel tumen hem inele uznemirime so šunđen da inele namborme. <verse eid="PHP 2:26" /><verse number="27" style="v" sid="PHP 2:27" />A čače inele edobor namborme đi o meriba, ali o Devel smilujinđa pe lese, hem na samo lese, nego hem maje, te na ovel maje po phare. <verse eid="PHP 2:27" /><verse number="28" style="v" sid="PHP 2:28" />Adalese mangava po sig te bičhalav le hem te šaj palem radujinen tumen kad ka dikhen le, a onda hem me naka brininav edobor. <verse eid="PHP 2:28" /><verse number="29" style="v" sid="PHP 2:29" />Adalese, priminen le ano Gospod ani sa i radost hem poštujinen esavken sar oleste. <verse eid="PHP 2:29" /><verse number="30" style="v" sid="PHP 2:30" />Adalese so, ov samo so na mulo zaki buti e Hristesiri – plo dživdipe rizikujinđa sar te pomožini okoleja so tumen našti ine te pomožinen maje.<verse eid="PHP 2:30" /></para>
  <chapter eid="PHP 2" />
  <chapter number="3" style="c" sid="PHP 3" />
  <para style="s">Najbaroi dobitak o Hrist</para>
  <para style="p">
    <verse number="1" style="v" sid="PHP 3:1" />A akana te phenav tumenđe, mle phraljalen, radujinen tumen ano Gospod! Nane maje pharo palem te pisinav tumenđe akala stvarija, a ka pomožini tumenđe te oven po sigurna.<verse eid="PHP 3:1" /></para>
  <para style="p">
    <verse number="2" style="v" sid="PHP 3:2" />Arakhen tumen okole đuklendar, okolendar kola ćerena bišukar buća, e kasapendar kola rodena o obreziba e telosoro. <verse eid="PHP 3:2" /><verse number="3" style="v" sid="PHP 3:3" />Adalese so, amen injam o čačikano obreziba, amen kola služinaja e Devlese lesere Duhoja hem hvalinaja amen e Hriste Isuseja hem amaro pouzdanje nane ano telo, <verse eid="PHP 3:3" /><verse number="4" style="v" sid="PHP 3:4" />iako me čak hem ano telo šaj te pouzdajinav man.</para>
  <para style="p" vid="PHP 3:4">Te neko mislini da šaj te pouzdajini pe ano telo, me šaj po više: <verse eid="PHP 3:4" /><verse number="5" style="v" sid="PHP 3:5" />injum obrezime ko oftoto dive, injum taro e izraelesoro narodo, taro pleme e Venijaminesoro, Jevrejco oto Jevreja, palo Zakoni farisej, <verse eid="PHP 3:5" /><verse number="6" style="v" sid="PHP 3:6" />pali revnost progoninđum e Khanđirja, pali e zakonesiri pravednost injum bizi mana.<verse eid="PHP 3:6" /></para>
  <para style="p">
    <verse number="7" style="v" sid="PHP 3:7" />Ali okova so nekad mislinđum dai dobitak, adava akana, zbog o Hrist, dikhava dai gubitak. <verse eid="PHP 3:7" /><verse number="8" style="v" sid="PHP 3:8" />I na samo adava, nego mislinava dai sa gubitak kad uporedini pe e najbare dobitkoja – o pendžariba e Hriste Isuse, mle Gospode. Sa ačhavđum zbog o Hrist. Hem sa adava dikhava sar đubre, samo sar te dobinav e Hriste <verse eid="PHP 3:8" /><verse number="9" style="v" sid="PHP 3:9" />hem te arakhav man ano leste – na pali mli pravednost savi avela taro ićeriba o Zakoni, nego pali okoja savi avela prekali vera ano Hrist: pali pravednost savi avela e Devlestar prekali vera. <verse eid="PHP 3:9" /><verse number="10" style="v" sid="PHP 3:10" />Sa so mangava adavai te džanav e Hriste hem o zoralipe savo vazdinđa le taro mule. Mangava te ovel man udeo ano lesere patnje hem te ovav jekh oleja, čak hem ano lesoro meriba, <verse eid="PHP 3:10" /><verse number="11" style="v" sid="PHP 3:11" />sar te šaj, nesar, ovav vazdime taro mule.<verse eid="PHP 3:11" /></para>
  <para style="s">Ustrajno đi ko cilj</para>
  <para style="p">
    <verse number="12" style="v" sid="PHP 3:12" />Pana na doresljum adava hem pana na uljum savršeno, ali ustrajno dikhava te osvojinav adava cilj zako savo o Hrist osvojinđa man. <verse eid="PHP 3:12" /><verse number="13" style="v" sid="PHP 3:13" />Phraljalen, me na mislinava da već osvojinđum o cilj, ali jekh ćerava: bistrava okova soi pala mande, a dava sa mandar te doresav adava soi angla mande. <verse eid="PHP 3:13" /><verse number="14" style="v" sid="PHP 3:14" />Prastava nakoro cilj, nakori nagrada zaki savi o Devel palo Hrist Isus vičini amen ko nebo.<verse eid="PHP 3:14" /></para>
  <para style="p">
    <verse number="15" style="v" sid="PHP 3:15" />Adalese, sare kola injam zrela valjani te razmislina ađahar. A te nane tumen isto mišljenje ko nešto, o Devel hem adava ka razjasnini tumenđe. <verse eid="PHP 3:15" /><verse number="16" style="v" sid="PHP 3:16" />Samo, valjani te ićera amen ko čačipe đi savo resljam.<verse eid="PHP 3:16" /></para>
  <para style="p">
    <verse number="17" style="v" sid="PHP 3:17" />Phraljalen, pridružinen tumen okolenđe kola dikhena pe upra mande, hem posmatrinen okolen kola živinena palo primer savo dinđam tumen. <verse eid="PHP 3:17" /><verse number="18" style="v" sid="PHP 3:18" />Adalese so, but okola kolendar but puti vaćerđum tumenđe, a akana hem asvencar vaćerava, živinena sar neprijatelja e sikavibnasere da o Hrist mulo ko krsto. <verse eid="PHP 3:18" /><verse number="19" style="v" sid="PHP 3:19" />Lengoroi kraj o uništenje, lengoroi devel o vođi, ćerena pe barikane adaleja savestar valjani te lađan hem mislinena samo ko akala phuvjakere stvarija. <verse eid="PHP 3:19" /><verse number="20" style="v" sid="PHP 3:20" />A amen injam dizutne e nebosere, kotar jedva adžićeraja e Spasitelje, e Gospode e Isuse Hriste. <verse eid="PHP 3:20" /><verse number="21" style="v" sid="PHP 3:21" />Ov ka preobrazini amaro bizoralo telo savo merela hem ka ćerel le esavko sar soi lesoro slavno telo, palo zoralipe saveja sa šaj te čhivel tali pli vlast.<verse eid="PHP 3:21" /></para>
  <chapter eid="PHP 3" />
  <chapter number="4" style="c" sid="PHP 4" />
  <para style="p">
    <verse number="1" style="v" sid="PHP 4:1" />Adalese, mle volime phraljalen, kolen jedva adžićerava te dikhav, kola injen mli radost hem mli kruna, zorale terđoven ano Gospod, mle manglalen.<verse eid="PHP 4:1" /></para>
  <para style="s">E Pavlesere završna savetija</para>
  <para style="p">
    <verse number="2" style="v" sid="PHP 4:2" />Molinava e Evodija hem e Sintiha te oven složna ano Gospod. <verse eid="PHP 4:2" /><verse number="3" style="v" sid="PHP 4:3" />Oja, hem tut molinava, mle čačikane amale, pomožin adale đuvljenđe te oven složna, adalese so phari buti ćerde zajedno mancar ko vaćeriba o evanđelje, zajedno e Klementeja hem mle avere saradnikonencar, kaserei anava zapisime ani Knjiga e dživdipnasiri.<verse eid="PHP 4:3" /></para>
  <para style="p">
    <verse number="4" style="v" sid="PHP 4:4" />Radujinen tumen ano Gospod uvek! Palem phenava: radujinen tumen! <verse eid="PHP 4:4" /><verse number="5" style="v" sid="PHP 4:5" />Nek tumari nežnost ovel pendžarutni sa e manušenđe. O Gospodi paše! <verse eid="PHP 4:5" /><verse number="6" style="v" sid="PHP 4:6" />Ma brininen tumen zako ništa, nego ano sa molibnaja hem rodibnaja ano zahvaliba anen tumare molbe anglo Devel, <verse eid="PHP 4:6" /><verse number="7" style="v" sid="PHP 4:7" />hem e Devlesoro mir savoi upreder svako manušikano haljojba ka arakhi tumare vile hem tumare mislija ano Hrist Isus.<verse eid="PHP 4:7" /></para>
  <para style="p">
    <verse number="8" style="v" sid="PHP 4:8" />Ko kraj, phraljalen, mislinen oto sa soi čačikano, soi plemenito, soi pravedno, soi čisto, soi ljubazno, soi ko šukar glaso, soi časno, soi vredno te hvalini pe. <verse eid="PHP 4:8" /><verse number="9" style="v" sid="PHP 4:9" />Ćeren okova so mandar sikliljen, priminđen, šunđen ili dikhljen, hem o Devel, kova dela mir, ka ovel tumencar.<verse eid="PHP 4:9" /></para>
  <para style="s">E Pavlesiri zahvalnost zaki lengiri pomoć</para>
  <para style="p">
    <verse number="10" style="v" sid="PHP 4:10" />But radujinav man ano Gospod so palem mothovđen da brininena tumen maje. Tumen hem angleder brininđen maje, ali na ine tumen prilika adava te mothoven. <verse eid="PHP 4:10" /><verse number="11" style="v" sid="PHP 4:11" />Na phenava akava adalese so injum ani potreba, adalese so, sikliljum te ovav zadovoljno ano sa o situacije. <verse eid="PHP 4:11" /><verse number="12" style="v" sid="PHP 4:12" />Džanav sari kadi manuš ani potreba, hem džanav sari kad isi le but. Sikliljum ko sa: hem te ovav čalo hem te ovav bokhalo, hem te ovel man but hem te na ovel man dovoljno. <verse eid="PHP 4:12" /><verse number="13" style="v" sid="PHP 4:13" />Sa adava šaj ano Hrist kova dela man zoralipe.<verse eid="PHP 4:13" /></para>
  <para style="p">
    <verse number="14" style="v" sid="PHP 4:14" />A palem, šukari adava tumendar so pomožinđen maje ani mli nevolja. <verse eid="PHP 4:14" /><verse number="15" style="v" sid="PHP 4:15" />A hem tumen, o Filipljanja, džanen: pana ko početak kad priminđen o evanđelje, kad dželjum tari Makedonija, nijekh khanđiri na dinđa man pomoć, sem tumende. <verse eid="PHP 4:15" /><verse number="16" style="v" sid="PHP 4:16" />Čak hem ko Solun više puti bičhalđen maje pomoć kad injumle ani potreba. <verse eid="PHP 4:16" /><verse number="17" style="v" sid="PHP 4:17" />Nane da rodava daro tumendar, nego rodava tumen te priminen nagrada zako tumaro dejba. <verse eid="PHP 4:17" /><verse number="18" style="v" sid="PHP 4:18" />Akana isi man sa so valjani maje hem buderi sar e Epafroditestar priminđum okova so bičhalđen maje. Tumaroi daro sar prijatno miris, prihvatljivo hem šukar žrtva e Devlese. <verse eid="PHP 4:18" /><verse number="19" style="v" sid="PHP 4:19" />A mlo Devel, palo barvalipe oti pli slava ano Hrist Isus, ka pherel svako tumari potreba.<verse eid="PHP 4:19" /></para>
  <para style="p">
    <verse number="20" style="v" sid="PHP 4:20" />E Devlese, amare Dadese, nek ovel slava zauvek. Amen.<verse eid="PHP 4:20" /></para>
  <para style="s">Završna pozdravija</para>
  <para style="p">
    <verse number="21" style="v" sid="PHP 4:21" />Pozdravinen sa e Devlesere manušen ano Hrist Isus. Pozdravinena tumen o phralja kolai mancar. <verse eid="PHP 4:21" /><verse number="22" style="v" sid="PHP 4:22" />Pozdravinena tumen sa e Devlesere manuša, a posebno okola tari palata e carosiri.<verse eid="PHP 4:22" /></para>
  <para style="p">
    <verse number="23" style="v" sid="PHP 4:23" />I milost e Gospodesiri e Isuse Hristesiri tumare duhoja.<verse eid="PHP 4:23" /></para>
  <chapter eid="PHP 4" />
</usx>