<?xml version="1.0" encoding="utf-8"?>
<usx version="3.0">
  <book code="EST" style="id">- Romani Arli Bible 2024</book>
  <para style="h">Jestira</para>
  <para style="toc3">Jest</para>
  <para style="toc2">Jestira</para>
  <para style="toc1">O lil oti Jestira</para>
  <para style="mt1">O lil oti Jestira</para>
  <chapter number="1" style="c" sid="EST 1" />
  <para style="s">E Kserksesiri gozba</para>
  <para style="p">
    <verse number="1" style="v" sid="EST 1:1" />Akava ulo ano vreme e Kserksesoro, okolesoro kova vladinđa upreder šelu bišu efta regije oti Indija đi o Kuš. <verse eid="EST 1:1" /><verse number="2" style="v" sid="EST 1:2" />Ano adava vreme o caro o Kserks vladinđa oto plo carikano prestolje ani palata savi inele ani diz Suza.<verse eid="EST 1:2" /></para>
  <para style="p">
    <verse number="3" style="v" sid="EST 1:3" />Ko trito berš oti pli vladavina ćerđa bari gozba zako sa ple šerutne hem službenici, pa maškaro lende arakhle pe o persijska hem o međanska šerutne, o plemićija hem o upravnici oto regije. <verse eid="EST 1:3" /><verse number="4" style="v" sid="EST 1:4" />I gozba inele šelu oftovardeš dive, a zako sa adava vreme o caro mothovđa lenđe o barvalipe, i slava hem o šukaripa lesere carstvostar.<verse eid="EST 1:4" /></para>
  <para style="p">
    <verse number="5" style="v" sid="EST 1:5" />Palo adava, o caro andre ano vrt oti pli palata ćerđa gozba savi inele efta dive zako sa o narodo, oto najtikoro đi o najbaro, savo inele ki palata ani diz Suza. <verse eid="EST 1:5" /><verse number="6" style="v" sid="EST 1:6" />O vrt inele ukrasime parne hem plavone zavesencar oto lan save inele phandle dorikhencar oto šužo ljubičasto platno ko srebrna alke upro stubija oto mermer. A o zlatna hem o srebrna thana zako pašljojba inele ko pod ćerdo oto porfir, oto sedef, oto mermer, hem oto aver dragocena bara. <verse eid="EST 1:6" /><verse number="7" style="v" sid="EST 1:7" />I mol služinđa pe ano zlatna peharija, savo svako olendar inele averčhane ukrasime, a i carikani mol inele edobor but hem o caro darežljivo dela la ine. <verse eid="EST 1:7" /><verse number="8" style="v" sid="EST 1:8" />Pali e carosiri naredba, o vičime šaj ine te pijen kad hem kobor mangle, dok o caro naredinđa e slugenđe te ugodinen e gostonenđe.<verse eid="EST 1:8" /></para>
  <para style="s">I carica i Vašti neposlušno e carose e Kserksese</para>
  <para style="p">
    <verse number="9" style="v" sid="EST 1:9" />A i carica i Vašti ani carikani palata e carosiri e Kserksesiri ćerđa gozba zako đuvlja. <verse eid="EST 1:9" /><verse number="10" style="v" sid="EST 1:10" />Ko eftato dive, kad o caro inele oraspoložime oti mol, ov phenđa e Mehumanese, e Biztese, e Harvonase, e Bigtese, e Avagtese, e Zetarese hem e Karkase, e eftane evnuhenđe kola služinde lese, <verse eid="EST 1:10" /><verse number="11" style="v" sid="EST 1:11" />te anen anglo leste e carica e Vašti e carikana krunaja ko šero, te mothoj e narodose hem e šerutnenđe lakoro šužipe, adalese so i Vašti inele but šuži. <verse eid="EST 1:11" /><verse number="12" style="v" sid="EST 1:12" />Ali, kad o evnuhija phende laće e carosiri naredba, i carica i Vašti odbinđa te džal. Ko adava o caro but holjanđa hem ana peste ka pharjol ine oti holi.<verse eid="EST 1:12" /></para>
  <para style="p">
    <verse number="13" style="v" sid="EST 1:13" />I adalese so e caro ine adeti te savetujini pe e manušencar kola inele stručna zako zakoni hem zaki pravda, ov vičinđa e mudrakonen kola džande te haljoven o vremenja <verse eid="EST 1:13" /><verse number="14" style="v" sid="EST 1:14" />hem okolen kolai lesere najpaše – e Karšene, e Šetare, e Admate, e Taršiše, e Merese, e Marsene hem e Memuhane, e eftane šerutnen oti Persija hem Medija kolenđe inele muklo phravdeste te vaćeren so mislinena hem kolen inele najbaro položaj ano carstvo. <verse eid="EST 1:14" /><verse number="15" style="v" sid="EST 1:15" />O caro pučlja len: “So palo zakoni valjani te ćerel pe e caricaja e Vaštinaja adalese so na šunđa i naredba e carosiri savi phende laće o evnuhija?”<verse eid="EST 1:15" /></para>
  <para style="p">
    <verse number="16" style="v" sid="EST 1:16" />Tegani o Memuhan phenđa anglo caro hem anglo šerutne: “I carica i Vašti na grešinđa samo protiv o caro nego hem protiv sa o šerutne hem protiv sa o narodo oto regije e carosere e Kserksesere. <verse eid="EST 1:16" /><verse number="17" style="v" sid="EST 1:17" />Adalese so, sa o đuvlja ka dodžanen zako e caricakoro ponašanje pa naka poštujinen pumare romen hem ka phenen: ‘O caro o Kserks naredinđa te anel pe anglo leste i carica i Vašti, a oj na ali.’ <verse eid="EST 1:17" /><verse number="18" style="v" sid="EST 1:18" />I kobor avdive romnja oto persijska hem međanska šerutne kola šunde zako e caricakoro ponašanje ka vaćeren isto ađahar ple romenđe, pa naka ovel kraj zako nepoštujiba hem zaki holi. <verse eid="EST 1:18" /><verse number="19" style="v" sid="EST 1:19" />Adalese, tei e carose pali volja nek del carikano proglas da i carica i Vašti više na tromal te ikljol anglo caro o Kserks hem nek adava proglas upisini pe maškaro persijska hem međanska zakonja, save našti te menjinen pe. Hem nek o caro lakoro carikano položaj del averaće kojai po šukar olatar. <verse eid="EST 1:19" /><verse number="20" style="v" sid="EST 1:20" />Tegani, kad ka mothoj pe e carosoro proglas maškaro sa lesoro baro carstvo, sa o romnja ka poštujinen ple romen, bilo te oven čorore ili barvale.”<verse eid="EST 1:20" /></para>
  <para style="p">
    <verse number="21" style="v" sid="EST 1:21" />Akava savet sviđinđa pe e carose hem lesere šerutnenđe, pa o caro ćerđa ađahar sar so predložinđa lese o Memuhan. <verse eid="EST 1:21" /><verse number="22" style="v" sid="EST 1:22" />Bičhalđa proglas ano sa o regije oto carstvo, svakona regijaće ađahar sar so adari pisinena hem svakone narodose ki lesiri čhib. Ano lil terđola ine da svako manuš valjani te ovel gospodari ano plo čher hem te vaćeri i čhib ple narodosiri.<verse eid="EST 1:22" /></para>
  <chapter eid="EST 1" />
  <chapter number="2" style="c" sid="EST 2" />
  <para style="s">I Jestira ovela carica</para>
  <para style="p">
    <verse number="1" style="v" sid="EST 2:1" />Palo nesavo vreme, kad nakhini i holi e carosiri e Kserksesiri, ov setinđa pe oti Vašti, oto okova so oj ćerđa hem okova so inele odlučime protiv late.<verse eid="EST 2:1" /></para>
  <para style="p">
    <verse number="2" style="v" sid="EST 2:2" />Tegani e carosere lična sluge phende: “Nek roden pe terne šuže čhaja e carose. <verse eid="EST 2:2" /><verse number="3" style="v" sid="EST 2:3" />Nek o caro ano sa o regije oto plo carstvo odredini manušen oto poverenje kola sa adale šuže čhajen ka anen ano harem ani palata ani diz Suza. Nek olendar brinini pe e carosoro evnuho o Hegaj, kovai zadužime zako đuvlja, hem ov nek del len sa so valjani lenđe zaki nega. <verse eid="EST 2:3" /><verse number="4" style="v" sid="EST 2:4" />Okoja čhaj koja e carose najviše ka sviđini pe, nek ovel carica umesto i Vašti.”</para>
  <para style="p" vid="EST 2:4">Akava predlog sviđinđa pe e carose, pa ov ađahar hem ćerđa.<verse eid="EST 2:4" /></para>
  <para style="p">
    <verse number="5" style="v" sid="EST 2:5" />A ani palata ani diz Suza inele hem jekh Jevrejco taro e Venijaminesoro pleme palo anav Mardohej, kova inele čhavo e Jairesoro, unuko e Šimijasoro, praunuko e Kisesoro. <verse eid="EST 2:5" /><verse number="6" style="v" sid="EST 2:6" />Ole taro Jerusalim zajedno avere robonencar kolen e Jehonijaja, e caroja oti Juda, legarđa o Navuhodonosor, o caro oto Vavilon. <verse eid="EST 2:6" /><verse number="7" style="v" sid="EST 2:7" />O Mardohej barjarđa e Hadasa – e Jestira – ple kakosere čhaja, adalese so ola na ine ni daj ni dad. I čhaj inele but šuži hem zgodno, a o Mardohej, palo meriba lakere dadesoro hem dajakoro, lelja la kora peste sar pla čhaja.<verse eid="EST 2:7" /></para>
  <para style="p">
    <verse number="8" style="v" sid="EST 2:8" />Kad šundili e carosiri naredba hem o proglas, ani palata ani diz Suza ande bute čhajen hem poverinde len e Hegajese te brinini olendar. Ađahar hem e Jestira legarde ani e carosiri palata hem poverinde la e Hegajese, kova inele zadužime zako đuvlja. <verse eid="EST 2:8" /><verse number="9" style="v" sid="EST 2:9" />E Hegajese sviđinđa pe i čhaj hem ov inele šukar premalo late, i revno brininđa pe zaki olakiri nega hem zako sa so sledujinđa laće. Dinđa la hem eftane najšukare sluškinjen oti palata e carosiri, pa ola hem lakere sluškinjen preselinđa ano najšukar deo oto harem.<verse eid="EST 2:9" /></para>
  <para style="p">
    <verse number="10" style="v" sid="EST 2:10" />A i Jestira na vaćeri ine ple narodostar hem pla familijatar, adalese so o Mardohej naredinđa laće te na vaćeri adalestar. <verse eid="EST 2:10" /><verse number="11" style="v" sid="EST 2:11" />Ov svako dive phirela ine upre tele anglo boro e haremesoro sar te dodžanel sari i Jestira hem so ka ovel olaja.<verse eid="EST 2:11" /></para>
  <para style="p">
    <verse number="12" style="v" sid="EST 2:12" />Svako čhaj bi avela ko redo te džal koro caro o Kserks, kad bi završini pe ine lakiri nega oto dešu duj masek, premali odredba zako đuvlja. Edobor trajini ine lengoro srediba: šov masek uljeja oti smirna hem šov masek mirisencar hem avere sredstvonencar. <verse eid="EST 2:12" /><verse number="13" style="v" sid="EST 2:13" />A i čhaj bi ađahar džala koro caro: bi ovela laće dindo sa so bi rodela te legari peja taro harem ani palata e carosiri. <verse eid="EST 2:13" /><verse number="14" style="v" sid="EST 2:14" />Raćate bi džala koro caro, a sabale bi irini pe ano dujto deo e haremesoro hem bi ovela predime ki briga e Šašgazese, e carosere evnuhose hem nadglednikose oto e carosere romnja-ropkinje. Oj ne bi palem džala koro caro sem te oj sviđini pe lese hem te o caro vičini la kora peste palo anav.<verse eid="EST 2:14" /></para>
  <para style="p">
    <verse number="15" style="v" sid="EST 2:15" />Kad alo o redo đi i Jestira – kola usvojinđa o Mardohej hem koja inele čhaj lesere kakosiri e Avihajilesiri – te džal koro caro, oj na rodinđa ništa sem okolestar so predložinđa laće o Hegaj, o evnuho e carosoro kovai zadužime zako đuvlja. Adaleja i Jestira ćerđa te oven zadivime avera kola dikhle la. <verse eid="EST 2:15" /><verse number="16" style="v" sid="EST 2:16" />E Jestira legarde koro caro o Kserks, ani lesiri carikani palata, ko dešto masek, vičime tevet, ko eftato berš oti lesiri vladavina.<verse eid="EST 2:16" /></para>
  <para style="p">
    <verse number="17" style="v" sid="EST 2:17" />O caro zavolinđa e Jestira više oto sa avera đuvlja hem oj arakhlja milost hem naklonost anglo leste više nego bilo savi aver čhaj. Ov čhivđa laće carikani kruna ko šero hem ćerđa la te ovel carica umesto i Vašti. <verse eid="EST 2:17" /><verse number="18" style="v" sid="EST 2:18" />Tegani o caro e Jestiraće ani čast ćerđa bari gozba, zako sa ple šerutne hem službenici, proglasinđa prazniko ko sa o regije hem razdelinđa darija ađahar sar so dolikujini zaki e carosiri darežljivost.<verse eid="EST 2:18" /></para>
  <para style="s">O Mardohej otkrijini o plan protiv o caro</para>
  <para style="p">
    <verse number="19" style="v" sid="EST 2:19" />Kad čedinde e čhajen palo dujto puti, o Mardohej terđola ine ki carikani kapija.<note caller="+" style="f"><char style="fr" closed="false">2,19 </char><char style="fq" closed="false">o Mardohej terđola ine ki carikani kapija </char><char style="ft" closed="false">Akava izraz ko jevrejski šaj te značini da o Mardohej inele službeniko ani carikani palata.</char></note> <verse eid="EST 2:19" /><verse number="20" style="v" sid="EST 2:20" />A i Jestira na vaćeri ine ple narodostar hem ple familijatar, sar so o Mardohej naredinđa laće, adalese so pana ićerđa pe ko e Mardohejesere lafija, sar so ćerela ine adava dok barjarđa la.<verse eid="EST 2:20" /></para>
  <para style="p">
    <verse number="21" style="v" sid="EST 2:21" />Zako vreme kad o Mardohej terđola ine ki carikani kapija, o Bigtan hem o Tereš, o duj evnuhija e carosere kola pazinena ine o ulaz, holjande upro caro o Kserks hem lelje te ćeren plan te mudaren le. <verse eid="EST 2:21" /><verse number="22" style="v" sid="EST 2:22" />Ali o Mardohej dodžanđa zako adava plan hem phenđa e caricaće e Jestiraće, a oj phenđa e carose ano e Mardohejesoro anav. <verse eid="EST 2:22" /><verse number="23" style="v" sid="EST 2:23" />Kad o plan razotkrijinđa pe hem kad šundilo dai čačikano, okole dujen obesinde ko kaš. Sai adava anglo caro zapisime ani knjiga kaj inele zapisime e carosere istorijska zapisija.<verse eid="EST 2:23" /></para>
  <chapter eid="EST 2" />
  <chapter number="3" style="c" sid="EST 3" />
  <para style="s">E Hamanesiri zavera protiv o Jevreja</para>
  <para style="p">
    <verse number="1" style="v" sid="EST 3:1" />Palo akala događaja, o caro o Kserks mothovđa čast e Hamanese e Agagavcose, e Hamedatinesere čhavese. Čhivđa le ko najbaro položaj upreder sa avera šerutne kola služinde oleja. <verse eid="EST 3:1" /><verse number="2" style="v" sid="EST 3:2" />Sa e carosere službenici ki e carosiri kapija pele ko kočija hem pokloninde pe te den čast e Hamanese, adalese so ađahar naredinđa o caro zako lese. Ali o Mardohej na pelo ko kočija niti dinđa le čast.<verse eid="EST 3:2" /></para>
  <para style="p">
    <verse number="3" style="v" sid="EST 3:3" />Tegani e carosere službenici ki e carosiri kapija pučle e Mardoheje: “Sose phageja e carosiri naredba?”<verse eid="EST 3:3" /></para>
  <para style="p">
    <verse number="4" style="v" sid="EST 3:4" />I ađahar vaćerena lese ine taro dive ko dive, ali ov na šunđa len. Adalese on adava vaćerde e Hamanese, te dikhen da li vredini e Mardohejesoro opravdanje, adalese so phenđa lenđe dai ov Jevrejco. <verse eid="EST 3:4" /><verse number="5" style="v" sid="EST 3:5" />Kad o Haman dikhlja da o Mardohej na perela ko kočija hem na poklonini pe lese sar te del le čast, but holjanđa. <verse eid="EST 3:5" /><verse number="6" style="v" sid="EST 3:6" />Ali kad dodžanđa save narodose o Mardohej pripadini, hari ine lese te mudari samo e Mardoheje, pa rodinđa te mudari sa e Jevrejen ano celo carstvo e Kserksesoro. <verse eid="EST 3:6" /><verse number="7" style="v" sid="EST 3:7" />Ko dešu dujto berš oti vladavina e carosiri e Kserksesiri, ano prvo masek, vičime nisan, frdinde anglo Haman o barbuti vičime pur sar te odredinen o dive hem o masek kad ka ćeren adava, hem o barbuti pelo ko dešu dujto masek, vičime adar.<verse eid="EST 3:7" /></para>
  <para style="p">
    <verse number="8" style="v" sid="EST 3:8" />Tegani o Haman phenđa e carose e Kserksese: “Isi jekh narodo rasejime hem rasfrdime ko sa o regije ano to carstvo, kaserei adetija averčhane oto adetija sa avere narodengere hem savo na pokorini pe e carosere zakonenđe. Adalese nane šukar e carose te trpini esavke narodo. <verse eid="EST 3:8" /><verse number="9" style="v" sid="EST 3:9" />Tei e carose pali volja, nek del naredba te mudari pe adale narodo, a me ka dav trišelu saranda hiljade kilja srebro ani e carosiri riznica prekalo okolende kola ka ćeren adava.”<verse eid="EST 3:9" /></para>
  <para style="p">
    <verse number="10" style="v" sid="EST 3:10" />O caro huljavđa pli angrustik e pečateja hem dinđa la e Hamanese, e jevrejengere neprijateljese, <verse eid="EST 3:10" /><verse number="11" style="v" sid="EST 3:11" />pa phenđa lese: “Nek ačhol adava srebro tuće hem ćer adale narodoja so god mangeja.”<verse eid="EST 3:11" /></para>
  <para style="p">
    <verse number="12" style="v" sid="EST 3:12" />Palo adava, ko dešu trito dive ano prvo masek, vičinde e carosere pisaren, kola e carosere narednikonenđe, e upravnikonenđe oto razna regije hem e šerutnenđe oto razna narodija pisinde sa e Hamanesere naredbe svakona regijaće ađahar sar so adari pisinena hem ki čhib svakone narodosiri. A pisinde len ano anav e carosoro e Kserksesoro hem zapečatinde lesere angrustikaja. <verse eid="EST 3:12" /><verse number="13" style="v" sid="EST 3:13" />O proglasija bičhalde palo glasnici ano sa e carosere regije. Naredimei te ispudinen, te mudaren hem te uništinen sa e Jevrejen – ternen hem puranen, čhavoren hem đuvljen – ano jekh dive, o dešu trito dive oto masek adar, hem te lel pe lendar sa okova so isi len. <verse eid="EST 3:13" /><verse number="14" style="v" sid="EST 3:14" />O prepis oto proglas valjanđa te ovel zakoni ani svako regija hem te ovel mothovdo sa e narodenđe sar te oven spremna zako adava dive. <verse eid="EST 3:14" /><verse number="15" style="v" sid="EST 3:15" />Pali e carosiri naredba, o glasnici siđarde te legaren o proglas. O proglas mothovde hem ani palata oti diz Suza. Tegani o caro hem o Haman bešle te pijen, a ani diz Suza uli pometnja.<verse eid="EST 3:15" /></para>
  <chapter eid="EST 3" />
  <chapter number="4" style="c" sid="EST 4" />
  <para style="s">O Mardohej rodela pomoć oti Jestira</para>
  <para style="p">
    <verse number="1" style="v" sid="EST 4:1" />Kad o Mardohej dodžanđa adava so ulo, pharavđa o šeja upra peste, urđa pe ano kostret hem čhorđa pepeo upra peste, pa dželo ani diz hem sa glasoja phareste runđa. <verse eid="EST 4:1" /><verse number="2" style="v" sid="EST 4:2" />Reslo đi ki kapija e carosiri, ali na inele muklo nikase te đerdini ko inele urjavdo ano kostret. <verse eid="EST 4:2" /><verse number="3" style="v" sid="EST 4:3" />Ani svako regija ani savi reslo e carosoro proglas hem lesiri naredba uli bari žalost maškaro Jevreja. Postinde, runde hem kukinde, a but džene olendar pašljona ine ano kostret hem ano pepeo. <verse eid="EST 4:3" /><verse number="4" style="v" sid="EST 4:4" />Kad e Jestirakere sluškinje hem o evnuhija ale koro late hem kad javinde laće adava, i carica but uznemirinđa pe. Oj bičhalđa šeja e Mardohejese te urjel len umesto o kostret, ali ov odbinđa.<verse eid="EST 4:4" /></para>
  <para style="p">
    <verse number="5" style="v" sid="EST 4:5" />Tegani i Jestira vičinđa e Hatahe, jekhe oto e carosere evnuhija, kova inele odredime te služini laće, hem naredinđa lese te dodžanel oto Mardohej so ulo hem sose. <verse eid="EST 4:5" /><verse number="6" style="v" sid="EST 4:6" />O Hatah dželo koro Mardohej ko trg e dizjakoro angli e carosiri kapija. <verse eid="EST 4:6" /><verse number="7" style="v" sid="EST 4:7" />A o Mardohej vaćerđa lese sa so ulo hem o tačno iznos e parengoro savo o Haman obećinđa da ka del ani e carosiri riznica sar te oven o Jevreja mudarde. <verse eid="EST 4:7" /><verse number="8" style="v" sid="EST 4:8" />Dinđa le hem o prepis oto proglas zako lengoro uništenje, savoi mothovdo ani Suza, te mothoj hem te objasnini e Jestiraće, hem vaćerđa lese te phenel laće te džal koro caro te molini le zaki milost hem te zastupini zako plo narodo anglo leste.<verse eid="EST 4:8" /></para>
  <para style="p">
    <verse number="9" style="v" sid="EST 4:9" />O Hatah irinđa pe hem vaćerđa e Jestiraće so phenđa lese o Mardohej, <verse eid="EST 4:9" /><verse number="10" style="v" sid="EST 4:10" />a oj naredinđa lese so te phenel e Mardohejese: <verse eid="EST 4:10" /><verse number="11" style="v" sid="EST 4:11" />“Sa e carosere službenici hem o narodo oto e carosere regije džanen da zako svako murš ili đuvli kola bivičime avena ano unutrašnjo boro paše anglo caro, isi samo jekh zakoni: te oven mudarde – sem te o caro na pružini lese plo zlatno žezlo hem na poštedini lesoro dživdipe. A me već trijanda dive na injum vičime te džav koro caro.”<verse eid="EST 4:11" /></para>
  <para style="p">
    <verse number="12" style="v" sid="EST 4:12" />Kad vaćerde e Mardohejese e Jestirakere lafija, <verse eid="EST 4:12" /><verse number="13" style="v" sid="EST 4:13" />ov ađahar phenđa laće: “Ma te misline da jedino tu ka spasine tut oto sa avera Jevreja samo adalese so injan ani e carosiri palata. <verse eid="EST 4:13" /><verse number="14" style="v" sid="EST 4:14" />Adalese so, te akana trainđan, o pomoć hem o izbavljenje e Jevrejenđe ka avel taro aver than, a tu hem ti porodica ka properen. I ko džanel na li tu uljan carica baš zbog akava trenutko.”<verse eid="EST 4:14" /></para>
  <para style="p">
    <verse number="15" style="v" sid="EST 4:15" />Tegani i Jestira phenđa te vaćeren e Mardohejese: <verse eid="EST 4:15" /><verse number="16" style="v" sid="EST 4:16" />“Dža hem čede sa e Jevrejen kolai ani Suza, pa postinen zako maje. Ma han hem ma pijen trin dive, ni raćate ni diveste. Ađahar ka postina hem me hem mle sluškinje. Onda ka džav koro caro, iakoi adava protiv o zakoni, pa i te muljum, nek merav.”<verse eid="EST 4:16" /></para>
  <para style="p">
    <verse number="17" style="v" sid="EST 4:17" />Ađahar o Mardohej dželo hem ćerđa sa sar so naredinđa lese i Jestira.<verse eid="EST 4:17" /></para>
  <chapter eid="EST 4" />
  <chapter number="5" style="c" sid="EST 5" />
  <para style="s">I Jestira vičini e Kserkse hem e Hamane ki gozba</para>
  <para style="p">
    <verse number="1" style="v" sid="EST 5:1" />Ko trito dive i Jestira urđa pe ple carikane šeja hem terdini ano unutrašnjo boro oti carikani palata, angli e carosiri sala. A o caro bešela ine ko plo carikano presto ani sala, irime premalo udar. <verse eid="EST 5:1" /><verse number="2" style="v" sid="EST 5:2" />O caro tegani dikhlja e carica e Jestira sar terđola ano boro hem smilujinđa pe laće. O caro pružinđa e Jestiraće plo zlatno žezlo savo ine lese ko vas, pa oj ali paše hem pipinđa o vrh oto žezlo.<verse eid="EST 5:2" /></para>
  <para style="p">
    <verse number="3" style="v" sid="EST 5:3" />Tegani o caro pučlja la: “So ulo, carice Jestiro? So mangeja? Mang hem ka dav tut sa so mangeja, pa i ekvaš oto mlo carstvo.”<verse eid="EST 5:3" /></para>
  <para style="p">
    <verse number="4" style="v" sid="EST 5:4" />A i Jestira phenđa: “Tei o carose pali volja, nek avel avdive o caro e Hamaneja ki gozba savi pripreminđum lese.”<verse eid="EST 5:4" /></para>
  <para style="p">
    <verse number="5" style="v" sid="EST 5:5" />O caro phenđa: “Phenen e Hamanese te siđari hem te ćerel adava so rodinđa i Jestira.”</para>
  <para style="p" vid="EST 5:5">Ađahar hem o caro hem o Haman ale ki gozba savi i Jestira pripreminđa.<verse eid="EST 5:5" /></para>
  <para style="p">
    <verse number="6" style="v" sid="EST 5:6" />Sar pijena ine mol, o caro phenđa e Jestiraće: “Onda, savi ti molba? Ka ovel će uslišime. Hem so mangeja? Tei hem ekvaš oto carstvo, ka del pe će.”<verse eid="EST 5:6" /></para>
  <para style="p">
    <verse number="7" style="v" sid="EST 5:7" />I Jestira phenđa: “Akavai mli molba hem okova so mangava: <verse eid="EST 5:7" /><verse number="8" style="v" sid="EST 5:8" />Te arakhljum milost anglo caro, hem tei e carose pali volja, te uslišini mli molba hem te ćerel okova so mangava, nek o caro hem o Haman avena hem tejsa ki gozba savi ka pripreminav olenđe. Tegani ka phenav e carose so mangava lestar.”<verse eid="EST 5:8" /></para>
  <para style="s">E Hamanesiri zavera protiv o Mardohej</para>
  <para style="p">
    <verse number="9" style="v" sid="EST 5:9" />Adava dive o Haman iklilo bahtalo hem raspoložime. Ali, kad dikhlja ki kapija e carosiri e Mardoheje hem da ov na uštela anglo leste hem da na darala olestar, pherdilo holi premalo leste. <verse eid="EST 5:9" /><verse number="10" style="v" sid="EST 5:10" />A palem, o Haman suzdržinđa pe hem na mothovđa javno pli holi. Dželo čhere hem vičinđa ple amalen hem pla romnja e Zereša. <verse eid="EST 5:10" /><verse number="11" style="v" sid="EST 5:11" />Anglo lende hvalinđa pe ple barvalipnaja, ple bute čhavencar hem sa okoleja saveja o caro mothovđa lese čast hem so vazdinđa le upreder sa o šerutne hem e carosere službenici.<verse eid="EST 5:11" /></para>
  <para style="p">
    <verse number="12" style="v" sid="EST 5:12" />Hem pana phenđa lenđe: “Hem adava nane sa, i carica i Jestira samo man vičinđa te ovav e caroja ki gozba savi pripreminđa. A hem tejsa injum vičime te džav e caroja koro late. <verse eid="EST 5:12" /><verse number="13" style="v" sid="EST 5:13" />Ali ništa adalestar na dela man zadovoljstvo sa dok dikhava okole Jevrejco e Mardoheje sar bešela ki kapija e carosiri.”<verse eid="EST 5:13" /></para>
  <para style="p">
    <verse number="14" style="v" sid="EST 5:14" />Lesiri romni i Zereš hem sa lesere amala phende lese: “Naredin nek vazden o vešala te oven uče bišu pandž metarija, pa sabale rode e carostar te obesinen upro lende e Mardoheje. Tegani radujindoj dža e caroja ki gozba.”</para>
  <para style="p" vid="EST 5:14">E Hamanese sviđinđa pe adava predlog pa naredinđa te ćeren pe o vešala.<verse eid="EST 5:14" /></para>
  <chapter eid="EST 5" />
  <chapter number="6" style="c" sid="EST 6" />
  <para style="s">O caro dela čast e Mardohejese</para>
  <para style="p">
    <verse number="1" style="v" sid="EST 6:1" />Adaja rat o caro našti ine te sovel, pa naredinđa te anen lese i knjiga oto službena istorijska zapisija, pa te čitinen lese olatar. <verse eid="EST 6:1" /><verse number="2" style="v" sid="EST 6:2" />Adari arakhlja pe zapisime da o Mardohej razotkrijinđa e Bigtane hem e Tereše, e duje e carosere evnuhen kola pazinde o ulaz, kola mangle te mudaren e caro e Kserkse.<verse eid="EST 6:2" /></para>
  <para style="p">
    <verse number="3" style="v" sid="EST 6:3" />Tegani o caro pučlja: “Savo čast hem priznanje o Mardohej dobinđa zako akava?”</para>
  <para style="p" vid="EST 6:3">E carosere lična sluge phende: “Baš ništa na dobinđa adalese.”<verse eid="EST 6:3" /></para>
  <para style="p">
    <verse number="4" style="v" sid="EST 6:4" />O caro pučlja: “Koi adava ano boro?”</para>
  <para style="p" vid="EST 6:4">A adava inele o Haman kova samo so đerdinđa ko boro oti palata te rodel e carostar o Mardohej te ovel obesime ko vešala save pripreminđa lese.<verse eid="EST 6:4" /></para>
  <para style="p">
    <verse number="5" style="v" sid="EST 6:5" />E carosere sluge phende: “Adavai o Haman, terđola ano boro.”</para>
  <para style="p" vid="EST 6:5">Tegani o caro phenđa: “Nek đerdini.”<verse eid="EST 6:5" /></para>
  <para style="p">
    <verse number="6" style="v" sid="EST 6:6" />Kad o Haman đerdinđa, o caro pučlja le: “So valjani te ćerel pe e manušese kolese o caro mangela te del čast?”</para>
  <para style="p" vid="EST 6:6">O Haman mislinđa ana peste: “Kase o caro ka del čast te na maje?”<verse eid="EST 6:6" /></para>
  <para style="p">
    <verse number="7" style="v" sid="EST 6:7" />Adalese phenđa e carose: “E manušese kase o caro mangela te del čast <verse eid="EST 6:7" /><verse number="8" style="v" sid="EST 6:8" />valjani te del pe carikane šeja save korkoro o caro akharđa hem te anel pe o gras save korkoro o caro jašinđa hem savesei upro šero čhivdo o carikano venco. <verse eid="EST 6:8" /><verse number="9" style="v" sid="EST 6:9" />Palo adava nek o šeja hem o gras poverinen pe jekhese oto e carosere plemićija, kova ka urjel e manuše kase korkoro o caro mangela te del čast hem upro gras te nakhaj le maškaro e dizjakoro trg, vičindoj anglo leste: ‘Ađahar ćerela pe e manušeja kase o caro mangela te del čast!’ ”<verse eid="EST 6:9" /></para>
  <para style="p">
    <verse number="10" style="v" sid="EST 6:10" />Tegani o caro naredinđa e Hamanese: “Odmah le o šeja hem e graste, pa zako Jevrejco o Mardohej, kova bešela angli kapija e carosiri, ćer sa sar so phenđan. I ma te na ćere nešto okolestar so phenđan.”<verse eid="EST 6:10" /></para>
  <para style="p">
    <verse number="11" style="v" sid="EST 6:11" />Ađahar o Haman lelja o šeja hem e graste, pa urjavđa e Mardoheje hem upro gras nakhavđa le maškaro e dizjakoro trg, vičindoj anglo leste: “Ađahar ćerela pe e manušeja kase o caro mangela te del čast!”<verse eid="EST 6:11" /></para>
  <para style="p">
    <verse number="12" style="v" sid="EST 6:12" />Palo adava o Mardohej irinđa pe ki kapija e carosiri, a o Haman siđarđa čhere, ožalostime hem učharde šereja, <verse eid="EST 6:12" /><verse number="13" style="v" sid="EST 6:13" />pa phenđa pla romnjaće e Zerešaće hem sa ple amalenđe oto sa so ulo lese.</para>
  <para style="p" vid="EST 6:13">Lesere savetnici hem olesiri romni i Zereš phende: “Tei o Mardohej potomko e Jevrejengoro, a tu već leljan te pere anglo leste, naka ovel tut zoralipe te suprotstavine tut lese. Sigurno ka pere anglo leste.”<verse eid="EST 6:13" /></para>
  <para style="p">
    <verse number="14" style="v" sid="EST 6:14" />Hem sar on pana vaćerena ine oleja, ale e carosere evnuhija hem ki sig legarde e Hamane ki gozba savi i Jestira pripreminđa.<verse eid="EST 6:14" /></para>
  <chapter eid="EST 6" />
  <chapter number="7" style="c" sid="EST 7" />
  <para style="s">E Jestirakiri gozba</para>
  <para style="p">
    <verse number="1" style="v" sid="EST 7:1" />Ađahar o caro hem o Haman palem ale ki gozba kori carica i Jestira.<verse eid="EST 7:1" /></para>
  <para style="p">
    <verse number="2" style="v" sid="EST 7:2" />Ko dujto dive oti gozba sar pijena ine mol, o caro palem pučlja: “Savi ti molba, carice Jestiro? Ka ovel će uslišime. Hem so mangeja? Tei hem ekvaš oto carstvo, ka del pe će.”<verse eid="EST 7:2" /></para>
  <para style="p">
    <verse number="3" style="v" sid="EST 7:3" />A i carica i Jestira phenđa: “Te arakhljum milost angla caro, hem tei e carose pali volja, te poklonini dživdipe maje hem mle narodose. Adavai mli molba hem okova so mangava. <verse eid="EST 7:3" /><verse number="4" style="v" sid="EST 7:4" />Adalese so, me hem mlo narodo biknime injam te ova mudarde, čhinde hem uništime. Te ova ine samo biknime te ova robija hem ropkinje, ka trainav ine, adalese so esavki nevolja naka ovel ine ki šteta e carose.”<verse eid="EST 7:4" /></para>
  <para style="p">
    <verse number="5" style="v" sid="EST 7:5" />Ko adava o caro o Kserks pučlja e carica e Jestira: “Kovai adava? Kaj adava manuš kova usudinđa pe te ćerel ađahar nešto?”<verse eid="EST 7:5" /></para>
  <para style="p">
    <verse number="6" style="v" sid="EST 7:6" />A i Jestira phenđa: “Amaroi protivniko hem neprijatelj o Haman, ovi adava bišukar manuš kova bešela avdive amencar.”</para>
  <para style="p" vid="EST 7:6">Ko adava e Hamane prelelja bari dar anglo caro hem i carica.<verse eid="EST 7:6" /></para>
  <para style="p">
    <verse number="7" style="v" sid="EST 7:7" />Tegani o caro holjame uštino, ačhavđa i mol hem iklilo ano vrt e palatakoro. A o Haman, dikhindoj so o caro već odlučinđa so ka ćerel oleja, ačhilo te molini e carica e Jestira zako plo dživdipe. <verse eid="EST 7:7" /><verse number="8" style="v" sid="EST 7:8" />Kad o caro irinđa pe oto vrt e palatakoro andre kaj inele i gozba, o Haman frdinđa pe upro than kaj pašljola ine i carica i Jestira.</para>
  <para style="p" vid="EST 7:8">A o caro vičinđa: “Pa zar akava manuš angla mande ka napadini e carica dok me injum ano čher?”</para>
  <para style="p" vid="EST 7:8">I samo so phenđa ine o caro adava, odmah dolinde e Hamane.<verse eid="EST 7:8" /></para>
  <para style="p">
    <verse number="9" style="v" sid="EST 7:9" />Tegani o Harvona, jekh oto evnuhija kola služinena e carose phenđa: “Eče o vešala save o Haman vazdinđa zako Mardohej, kova e carose javinđa zaki zavera. O vešalai uče bišu pandž metarija hem terđona uzalo e Hamanesoro čher.”</para>
  <para style="p" vid="EST 7:9">O caro phenđa: “Obesinen le upro lende.”<verse eid="EST 7:9" /></para>
  <para style="p">
    <verse number="10" style="v" sid="EST 7:10" />I obesinde e Hamane ko vešala save ov pripreminđa e Mardohejese.</para>
  <para style="p" vid="EST 7:10">Tegani nakhini e carosiri holi.<verse eid="EST 7:10" /></para>
  <chapter eid="EST 7" />
  <chapter number="8" style="c" sid="EST 8" />
  <para style="s">E Kserksesoro proglas ani korist e Jevrejenđe</para>
  <para style="p">
    <verse number="1" style="v" sid="EST 8:1" />Ko isto adava dive o caro Kserks dinđa e caricaće e Jestiraće o imanje e Hamanesoro, o neprijatelj e Jevrejengoro. A hem o Mardohej iklilo anglo caro, adalese so i Jestira phenđa e carose soi laće ov. <verse eid="EST 8:1" /><verse number="2" style="v" sid="EST 8:2" />O caro huljavđa pli angrustik e pečateja, savi lelja oto Haman, pa dinđa la e Mardohejese, a i Jestira čhivđa e Mardoheje te upravini e Hamanesere imanjeja.<verse eid="EST 8:2" /></para>
  <para style="p">
    <verse number="3" style="v" sid="EST 8:3" />Palo adava i Jestira palem vaćerđa e caroja. Peli anglo lesere pre hem rundoj molinđa le zaki milost te cidel i zavera e Hamanesiri e Agagavcosiri hem lesoro plan savo ćerđa protiv o Jevreja. <verse eid="EST 8:3" /><verse number="4" style="v" sid="EST 8:4" />O caro pružinđa plo zlatno žezlo premali Jestira, hem oj uštini hem terdini anglo leste.<verse eid="EST 8:4" /></para>
  <para style="p">
    <verse number="5" style="v" sid="EST 8:5" />I Jestira phenđa: “Tei e carose pali volja hem te arakhljum milost anglo leste hem te mislini dai šukar ađahar te ćerel pe, hem te injum lese pali volja, nek pisini pe dai poništime o proglas savo o Haman, o Agagavco, o čhavo e Hamedatinesoro, smislinđa hem pisinđa te uništini e Jevrejen ano sa o regije e carosere. <verse eid="EST 8:5" /><verse number="6" style="v" sid="EST 8:6" />Adalese so, sar bi šaj te dikhav o bišukaripe savo bi arakhi mle narodo? Sar bi šaj te dikhav o uništenje mla porodicakoro?”<verse eid="EST 8:6" /></para>
  <para style="p">
    <verse number="7" style="v" sid="EST 8:7" />O caro o Kserks phenđa e caricaće e Jestiraće hem e Mardohejese e Jevrejcose: “Ače, o imanje e Hamanesoro dinđum e Jestiraće, kole obesinde ko vešala adalese so vazdinđa plo vas upro Jevreja. <verse eid="EST 8:7" /><verse number="8" style="v" sid="EST 8:8" />Akana hem tumen pisinen okova so smatrinena dai šukar zaki korist e Jevrejenđe, ano anav e carosoro, hem zapečatinen e carosere angrustikakere pečateja. Adalese so, nijekh proglas savoi pisime ano anav e carosoro hem zapečatime lesere angrustikaja našti poništini pe.”<verse eid="EST 8:8" /></para>
  <para style="p">
    <verse number="9" style="v" sid="EST 8:9" />Tegani, ko bišu trito dive ano trito masek, vičime sivan, vičinde e carosere pisaren hem on pisinde sa e Mardohejesere naredbe zako Jevreja hem zako e carosere narednici, zako upravnici hem zako šerutne oto šelu bišu efta regije oti Indija đi ko Kuš. Svakona regijaće inele pisime ađahar sar so adari pisinena hem svakone narodose ki lesiri čhib, a ađahar hem e Jevrejenđe sar so on pisinena hem ki lengiri čhib. <verse eid="EST 8:9" /><verse number="10" style="v" sid="EST 8:10" />O Mardohej pisinđa o lila ano anav e carosoro e Kserksesoro, zapečatinđa e carosere angrustikaja hem bičhalđa palo glasnici kola jašinde najbrzone grasten tari e carosiri štala.<verse eid="EST 8:10" /></para>
  <para style="p">
    <verse number="11" style="v" sid="EST 8:11" />O proglas e carosoro muklja e Jevrejenđe ani svako diz te čeden pe hem te braninen pumaro dživdipe, te mudaren hem te uništinen svakona neprijateljskona vojska bilo oto savo narodo ili regije save napadinena len, lengere čhavoren hem lengere romnjen, hem te len sar plen o barvalipe lengere neprijateljengoro. <verse eid="EST 8:11" /><verse number="12" style="v" sid="EST 8:12" />Sa adava ine lenđe dindo te ćeren ano sa o regije oto carstvo e Kserksesoro ko dešu trito dive ano dešu dujto masek, vičime adar. <verse eid="EST 8:12" /><verse number="13" style="v" sid="EST 8:13" />O prepis oto akava proglas valjanđa te ovel zakoni ani svako regija hem te mothoj pe sa e narodenđe sar te šaj o Jevreja adava dive oven spremna te osvetinen pe pumare neprijateljenđe. <verse eid="EST 8:13" /><verse number="14" style="v" sid="EST 8:14" />Pali naredba e carosiri, o glasnici kola jašinde e najbrzone grasten tari e carosiri štala legarde o proglas savo inele mothovdo hem ani palata ani diz Suza.<verse eid="EST 8:14" /></para>
  <para style="p">
    <verse number="15" style="v" sid="EST 8:15" />Kad o Mardohej iklilo tari palata e carosiri, akharđa parne hem plava carikane šeja, bari zlatno kruna hem ljubičasto sano laneno ogrtači. A ani diz Suza inele baro veselje hem radost. <verse eid="EST 8:15" /><verse number="16" style="v" sid="EST 8:16" />Zako Jevreja adava inele vreme oto bahtalipe, oti radost, oto veselje hem oti čast. <verse eid="EST 8:16" /><verse number="17" style="v" sid="EST 8:17" />Ani svako regija hem ani svako diz, ano svako than ano savo alo e carosoro proglas, lelja te ovel veselje, radost hem gozba maškaro Jevreja. But manuša oto avera narodija ule Jevreja, adalese so uklinđa len dar oto Jevreja.<verse eid="EST 8:17" /></para>
  <chapter eid="EST 8" />
  <chapter number="9" style="c" sid="EST 9" />
  <para style="s">O Jevreja pobedinena pumare neprijateljen</para>
  <para style="p">
    <verse number="1" style="v" sid="EST 9:1" />Ko dešu trito dive ano dešu dujto masek, vičime adar, alo o vreme te izvršini pe e carosoro proglas, o neprijatelja e Jevrejengere nadinde pe da ka vladinen upro lende, ali sa preirinđa pe kad o Jevreja dobinde vlast upro okolende kola mrzinde len.<verse eid="EST 9:1" /></para>
  <para style="p">
    <verse number="2" style="v" sid="EST 9:2" />O Jevreja čedinde pe ano pumare dizja ano sa o regije e carosere e Kserksesere, te napadinen okolen kola olenđe mangle bišukaripe. Niko našti ine te suprotstavini pe lenđe, adalese so o manuša taro avera nacije darandile olendar. <verse eid="EST 9:2" /><verse number="3" style="v" sid="EST 9:3" />Sa o šerutne ano regije, e carosere narednici hem e carosere službenici pomožinde e Jevrejenđe adalese so darandile oto Mardohej. <verse eid="EST 9:3" /><verse number="4" style="v" sid="EST 9:4" />Adalese so e Mardoheje inele baro uticaj ani palata e carosiri, o glaso olestar šundilo ano sa o regije, hem ov ulo sa po baro.<verse eid="EST 9:4" /></para>
  <para style="p">
    <verse number="5" style="v" sid="EST 9:5" />Ađahar o Jevreja napadinde mačeja sa pumare neprijateljen, mudarđe len hem uništinde len. E manušenđe, kola mrzinde len, ćerde sa so mangle. <verse eid="EST 9:5" /><verse number="6" style="v" sid="EST 9:6" />Samo ani palata ani diz Suza o Jevreja mudarde hem uništinde panšel manušen. <verse eid="EST 9:6" /><verse number="7" style="v" sid="EST 9:7" />Maškaro lende mudarde ine e Paršandate, e Dalfone, e Aspate, <verse eid="EST 9:7" /><verse number="8" style="v" sid="EST 9:8" />e Porate, e Adalie, e Aridate, <verse eid="EST 9:8" /><verse number="9" style="v" sid="EST 9:9" />e Parmašte, e Arisaje, e Aridaje hem e Vajzate. <verse eid="EST 9:9" /><verse number="10" style="v" sid="EST 9:10" />On inele deš čhave e Hamanesere, o čhavo e Hamedatinesoro, o neprijatelj e Jevrejengoro. Mudarde len, ali na lelje ništa sar plen.<verse eid="EST 9:10" /></para>
  <para style="p">
    <verse number="11" style="v" sid="EST 9:11" />Ko isto adava dive e carose javinde o broj e mudardengoro ani palata ani diz Suza. <verse eid="EST 9:11" /><verse number="12" style="v" sid="EST 9:12" />Ko adava o caro phenđa e caricaće e Jestiraće: “O Jevreja ani palata ani diz Suza mudarde hem uništinde panšel manušen hem e Hamanesere deše čhaven. So li tek ćerde ano avera regije e carosere? Onda, savi ti molba? Ka ovel će uslišime. Hem savoi to zahtev? Hem ov ka ovel će ispunime.”<verse eid="EST 9:12" /></para>
  <para style="p">
    <verse number="13" style="v" sid="EST 9:13" />I Jestira phenđa: “Tei e carose pali volja, muk e Jevrejenđe ani Suza hem tejsa te ćeren palo avdisutno proglas hem o mule telija e Hamanesere deše čhavengere te oven obesime ko vešala.”<verse eid="EST 9:13" /></para>
  <para style="p">
    <verse number="14" style="v" sid="EST 9:14" />O caro naredinđa te ćerel pe baš ađahar. Dindoi o proglas ani Suza hem o mule telija e Hamanesere deše čhavengoro obesinde. <verse eid="EST 9:14" /><verse number="15" style="v" sid="EST 9:15" />O Jevreja tari Suza čedinde pe hem ko dešu štarto dive ano masek adar hem mudarde trišel muršen ani Suza. Ali na lelje ništa sar plen.<verse eid="EST 9:15" /></para>
  <para style="p">
    <verse number="16" style="v" sid="EST 9:16" />Hem avera Jevreja, okola kola živinde ano regije e carosere, čedinde pe te braninen taro neprijatelja pumaro dživdipe hem pumaro mir. Mudarde eftavardešu pandž hiljade dženen, ali na lelje ništa sar plen. <verse eid="EST 9:16" /><verse number="17" style="v" sid="EST 9:17" />Adava inele ko dešu trito dive ano masek adar. Ko dešu štarto dive odmorinde pe hem adava dive proglasinde dive zaki gozba hem veselje. <verse eid="EST 9:17" /><verse number="18" style="v" sid="EST 9:18" />A o Jevreja tari Suza čedinde pe ko dešu trito hem ko dešu štarto dive, a ko dešu pandžto dive odmorinde pe hem adava dive proglasinde dive zaki gozba hem veselje. <verse eid="EST 9:18" /><verse number="19" style="v" sid="EST 9:19" />Zbog adalese o gavale Jevreja slavinena o dešu štarto dive ano masek adar sar dive zako veselje hem zaki gozba hem maškara pumende dena o hajba sar darija.<verse eid="EST 9:19" /></para>
  <para style="s">O prazniko Purim</para>
  <para style="p">
    <verse number="20" style="v" sid="EST 9:20" />O Mardohej zabeležinđa sa akava so ulo hem bičhalđa lila sa e Jevrejenđe kolai paše hem kolai dur ano regije e carosere e Kserksesere vaćerindoj lenđe <verse eid="EST 9:20" /><verse number="21" style="v" sid="EST 9:21" />te slavinen svako berš o dešu štarto hem o dešu pandžto dive ano masek adar <verse eid="EST 9:21" /><verse number="22" style="v" sid="EST 9:22" />sar dive kad o Jevreja odmorinde pe pumare neprijateljendar hem sar masek kad lengiri tuga irinđa pe ani radost, a o žalost ano dive e slavibnasoro, hem adala dive te slavinen sar dive zako veselje hem zaki gozba, maškara pumende te den o hajba sar darija hem te darujinen e čororen. <verse eid="EST 9:22" /><verse number="23" style="v" sid="EST 9:23" />O Jevreja prihvatinde te nastavinen okova so lelje te ćeren, ćerindoj ađahar sar so pisinđa lenđe o Mardohej.<verse eid="EST 9:23" /></para>
  <para style="p">
    <verse number="24" style="v" sid="EST 9:24" />Adalese so, o Haman, o Agagavco, o čhavo e Hamedatinesoro, o neprijatelj sa e Jevrejengoro, ćerđa plan te mudaren pe o Jevreja, pa frdinđa o barbuti vičime “pur” sar te odredini o dive zako lengoro propast hem uništenje. <verse eid="EST 9:24" /><verse number="25" style="v" sid="EST 9:25" />Ali i Jestira anglo caro zastupinđa zako plo narodo hem o caro dinđa proglas i zavera savi ćerđa o Haman protiv o Jevreja te irini pe protiv oleste, pa o Haman hem lesere čhave inele obesime ko vešala. <verse eid="EST 9:25" /><verse number="26" style="v" sid="EST 9:26" />Adalese adala dive vičinde Purim, palo lafi “pur”.</para>
  <para style="p" vid="EST 9:26">Zbog sa so inele pisime ano lil e Mardohejesoro hem zbog sa so dikhle hem sa so ulo, <verse eid="EST 9:26" /><verse number="27" style="v" sid="EST 9:27" />o Jevreja odlučinde te na čhinaven akava adeti, ađahar on hem lengere čhave, hem sa okola kola pridružinena pe lenđe, svako berš te proslavinen adala duj dive ko način savoi lenđe pisime hem ano odredime vreme. <verse eid="EST 9:27" /><verse number="28" style="v" sid="EST 9:28" />Adala dive valjani te setinen pe hem te slavinen svako porodica ani svako generacija, ani svako regija hem ani svako diz. O Jevreja na troman nikad te ačhaven te slavinen adala dive oto Purim, niti te bisterđol adava maškaro lengere potomci.<verse eid="EST 9:28" /></para>
  <para style="p">
    <verse number="29" style="v" sid="EST 9:29" />I carica i Jestira i čhaj e Avihajilesiri hem o Mardohej o Jevrejco pisinde aver lil ano autoritet sar te potvrdinen o proglas oto prazniko Purim. <verse eid="EST 9:29" /><verse number="30" style="v" sid="EST 9:30" />O Mardohej sa e Jevrejenđe ano sa o šelu bišu efta regije oto carstvo e Kserksesoro bičhalđa poruka oto mir hem oti sigurnost, <verse eid="EST 9:30" /><verse number="31" style="v" sid="EST 9:31" />te proglasinen o prazniko Purim ano odredime vreme hem te proslavinen ko način sar so odredinde o Mardohej o Jevrejco hem i carica i Jestira. Isto ađahar, o Jevreja zako pumenđe hem zako pumare potomci odredinde o vreme ano berš zako post hem zaki žalost. <verse eid="EST 9:31" /><verse number="32" style="v" sid="EST 9:32" />Ađahar e Jestirakiri naredba potvrdinđa akala odredbe zako Purim hem adava inele zapisime ani knjiga.<verse eid="EST 9:32" /></para>
  <chapter eid="EST 9" />
  <chapter number="10" style="c" sid="EST 10" />
  <para style="s">E Mardohejesiri veličina</para>
  <para style="p">
    <verse number="1" style="v" sid="EST 10:1" />Palo adava o caro o Kserks čhivđa porez ano celo plo carstvo, sa đi ko najdurutne thana. <verse eid="EST 10:1" /><verse number="2" style="v" sid="EST 10:2" />Sa olesere zorale hem slavna delja, sar hem i priča oto Mardohej, kole o caro uzvisinđa, zapisimei ani e carosiri knjiga oto istorijska zapisija e carengiri oti Medija hem Persija. <verse eid="EST 10:2" /><verse number="3" style="v" sid="EST 10:3" />Adalese so o Mardohej o Jevrejco inele prvo manuš đi o caro o Kserks, baro inele maškaro Jevreja hem inele cenime but maškaro lende, adalese so ćerđa buti zako šukaripe ple narodosoro hem založinđa pe zaki šukar budućnost sa e Jevrejengiri.<verse eid="EST 10:3" /></para>
  <chapter eid="EST 10" />
</usx>