<?xml version="1.0" encoding="utf-8"?>
<usx version="3.0">
  <book code="JAS" style="id">- Romani Arli Bible (RAB)</book>
  <para style="h">Jakov</para>
  <para style="toc1">O lil e Jakovesoro</para>
  <para style="toc2">Jakov</para>
  <para style="toc3">Jak</para>
  <para style="mt">O lil e Jakovesoro</para>
  <chapter number="1" style="c" sid="JAS 1" />
  <para style="s">Uvod</para>
  <para style="p">
    <verse number="1" style="v" sid="JAS 1:1" />Me, o Jakov, o sluga e Devlesoro hem e Gospodesoro e Isuse Hristesoro, pozdravinava o dešu duj plemija e Izraelesere kolai rasejime ko sa o sveto.<verse eid="JAS 1:1" /></para>
  <para style="s">O iskušenja</para>
  <para style="p">
    <verse number="2" style="v" sid="JAS 1:2" />Mle phraljalen, kad upra tumende avena o razna iskušenja, dikhen adava sar bari radost, <verse eid="JAS 1:2" /><verse number="3" style="v" sid="JAS 1:3" />adalese so džanen da o proveriba tumara verakoro barjari tumari istrajnost. <verse eid="JAS 1:3" /><verse number="4" style="v" sid="JAS 1:4" />A i istrajnost nek delujini ana tumende te šaj oven savršena hem potpuna, bizo nešto te falini tumenđe.<verse eid="JAS 1:4" /></para>
  <para style="p">
    <verse number="5" style="v" sid="JAS 1:5" />Te nekase falini mudrost, nek rodel la e Devlestar kova sarijenđe dela phravde vileja hem nikas na ukorini, hem ka del pe lese. <verse eid="JAS 1:5" /><verse number="6" style="v" sid="JAS 1:6" />Ali nek rodel ani vera, bizi nisavi sumnja, adalese so okova kovai nestabilno sličnoi zako e moresoro talas save i barval vazdela hem legari tari jekh strana ki aver. <verse eid="JAS 1:6" /><verse number="7" style="v" sid="JAS 1:7" />Esavko manuš ma te mislini da bilo so ka primini e Gospodestar, <verse eid="JAS 1:7" /><verse number="8" style="v" sid="JAS 1:8" />adalese soi ko duj gođa hem nane stabilno ko sa so ćerela.<verse eid="JAS 1:8" /></para>
  <para style="p">
    <verse number="9" style="v" sid="JAS 1:9" />O čororo phral nek hvalini pe adaleja so o Devel povazdinđa le, <verse eid="JAS 1:9" /><verse number="10" style="v" sid="JAS 1:10" />a o barvalo adaleja so ponizinđa le, adalese so ka nakhel sar i luludi ko polje. <verse eid="JAS 1:10" /><verse number="11" style="v" sid="JAS 1:11" />Adalese so, kad o kham ikljola, ovela baro tatipe hem šućari i biljka, a i luludi olakiri otperela, i properela lakoro šužipe. Ađahar hem o barvalo ka nakhel sar džala palo ple buća.<verse eid="JAS 1:11" /></para>
  <para style="p">
    <verse number="12" style="v" sid="JAS 1:12" />Blago e manušese kova istrajini ani kušnja. Adalese so, kad ka nakhaj i kušnja, ka primini i kruna e dživdipnasiri sava o Devel obećinđa okolenđe kola volinena le.<verse eid="JAS 1:12" /></para>
  <para style="p">
    <verse number="13" style="v" sid="JAS 1:13" />Kad neko avela ano iskušenje, ma te phenel: “O Devel iskušini man”, adalese so o Devel našti te ovel iskušime bišukaripnaja, a ni ov korkoro nikas na iskušini. <verse eid="JAS 1:13" /><verse number="14" style="v" sid="JAS 1:14" />Nego, svakone iskušini korkori olesiri požuda savi privucini le hem mamini le. <verse eid="JAS 1:14" /><verse number="15" style="v" sid="JAS 1:15" />Tegani i požuda ovela khamni hem bijani greh, a o ćerdo greh bijani meriba.<verse eid="JAS 1:15" /></para>
  <para style="p">
    <verse number="16" style="v" sid="JAS 1:16" />Ma oven hovavde, mle volime phraljalen! <verse eid="JAS 1:16" /><verse number="17" style="v" sid="JAS 1:17" />Svako šukar daro hem svako savršeno poklon avela taro nebo, e Dadestar kova ćerđa sa so svetlini ko nebo, kova na menjini pe sar i senka. <verse eid="JAS 1:17" /><verse number="18" style="v" sid="JAS 1:18" />Ov odlučinđa te bijani amen e čačipnasere lafeja, te ova prva maškaro sa so ćerđa.<verse eid="JAS 1:18" /></para>
  <para style="s">Te šunel pe hem te ćerel pe</para>
  <para style="p">
    <verse number="19" style="v" sid="JAS 1:19" />Akava te džanen, mle volime phraljalen: svako manuš te siđari te šunel, te na siđari te vaćeri hem te na siđari te holjani, <verse eid="JAS 1:19" /><verse number="20" style="v" sid="JAS 1:20" />adalese so e manušesiri holi na anela pravednost anglo Devel. <verse eid="JAS 1:20" /><verse number="21" style="v" sid="JAS 1:21" />Adalese, frden tumendar sa o melalipe hem svako bišukaripe hem krotko priminen o lafi savoi usadime ana tumende, savo šaj te spasini tumare duše.<verse eid="JAS 1:21" /></para>
  <para style="p">
    <verse number="22" style="v" sid="JAS 1:22" />Ma oven okola kola samo šunena o lafi e Devlesoro hem ađahar pumen hovavena, nego oven okola kola ćerena palo adava lafi. <verse eid="JAS 1:22" /><verse number="23" style="v" sid="JAS 1:23" />Adalese so, te neko šunela o lafi, a na ćerela le, sličnoi e manušese kova šukar dikhela plo muj ko ogledalo: <verse eid="JAS 1:23" /><verse number="24" style="v" sid="JAS 1:24" />šukar dikhela pe, i džala hem odmah bistrela sar dičhola. <verse eid="JAS 1:24" /><verse number="25" style="v" sid="JAS 1:25" />Ali, ko šukar dikhela pe ano savršeno zakoni savo anela sloboda, hem nastavini te dikhel ano leste, hem na bistrela okova so šunđa, nego ćerela palo leste, adava ka ovel blagoslovime ano okova so ćerela.<verse eid="JAS 1:25" /></para>
  <para style="p">
    <verse number="26" style="v" sid="JAS 1:26" />Te neko pes dikhela sar pobožnone, a na ićeri tali kontrola pli čhib, adava korkoro pes hovaj; lesiri pobožnost ništa na vredini. <verse eid="JAS 1:26" /><verse number="27" style="v" sid="JAS 1:27" />Akajai pobožnost savi čisto hem bimeljardi anglo Devel o Dad: te brinini pe zako čhavore bizo dad hem bizi daj hem zako udovice ano lengere patnje hem te na meljari pe e svetoja.<verse eid="JAS 1:27" /></para>
  <chapter eid="JAS 1" />
  <chapter number="2" style="c" sid="JAS 2" />
  <para style="s">Te na ćerel pe razlika maškaro manuša</para>
  <para style="p">
    <verse number="1" style="v" sid="JAS 2:1" />Mle phraljalen, tumen kola verujinena ano amaro slavno Gospod Isus Hrist, ma ćeren razlika maškaro manuša.<verse eid="JAS 2:1" /></para>
  <para style="p">
    <verse number="2" style="v" sid="JAS 2:2" />Na primer, avela ko tumaro čediba manuš zlatnona angrustikaja hem ano barvale šeja, a avela hem o čororo ano pharavde šeja, <verse eid="JAS 2:2" /><verse number="3" style="v" sid="JAS 2:3" />i tumen po šukar dikhena okole kovai ano barvale šeja hem phenena lese: “Beš akate, ko šukar than”, a okole čororese phenena: “Tu terđov adari”, ili “Beš akate uzalo mle pre”. <verse eid="JAS 2:3" /><verse number="4" style="v" sid="JAS 2:4" />Na li ađahar ćerđen razlika maškara tumende hem uljen sar o nepravedna sudije?<verse eid="JAS 2:4" /></para>
  <para style="p">
    <verse number="5" style="v" sid="JAS 2:5" />Šunen, mle volime phraljalen: Na li o Devel birinđa okolen kolai čorore ano sveto te oven barvale ani vera hem te nasledinen o Carstvo savo o Devel obećinđa okolenđe kola volinena le? <verse eid="JAS 2:5" /><verse number="6" style="v" sid="JAS 2:6" />A tumen potceninđen e čorore! Nane li baš o barvale adala kola iskoristinena tumen hem vucinena tumen ko suđa? <verse eid="JAS 2:6" /><verse number="7" style="v" sid="JAS 2:7" />Nane li on adala kola vaćerena bišukar e Gospodesere šukare anavestar kase tumen pripadinena.<verse eid="JAS 2:7" /></para>
  <para style="p">
    <verse number="8" style="v" sid="JAS 2:8" />Te čače ićerena o carikano zakoni sar soi pisime ano Sveto lil: “Volin te pašutne sar korkore tut”, tegani šukar ćerena. <verse eid="JAS 2:8" /><verse number="9" style="v" sid="JAS 2:9" />Ali, te ćerena razlika maškaro manuša, ćerena greh hem o Zakoni osudini tumen sar okolen kola phagena le. <verse eid="JAS 2:9" /><verse number="10" style="v" sid="JAS 2:10" />Adalese so, te neko ićeri sa o Zakoni, a grešini samo ko jekh, krivoi zako phagiba sa o Zakoni. <verse eid="JAS 2:10" /><verse number="11" style="v" sid="JAS 2:11" />Adalese so okova kova phenđa: “Ma ćer preljuba”, isto hem phenđa: “Ma mudar.” Adalese, te na ćereja preljuba, a mudareja, krivo injan zako phagiba o Zakoni.<verse eid="JAS 2:11" /></para>
  <para style="p">
    <verse number="12" style="v" sid="JAS 2:12" />Vaćeren hem ćeren sar okola kolenđe ka sudini pe palo Zakoni savo oslobodini. <verse eid="JAS 2:12" /><verse number="13" style="v" sid="JAS 2:13" />Adalese so, o sudo naka ovel milosrdno okolese kova hem korkoro na inele milosrdno. A o milosrđe nadvladini e sudo.<verse eid="JAS 2:13" /></para>
  <para style="s">I verai bizo delja muli</para>
  <para style="p">
    <verse number="14" style="v" sid="JAS 2:14" />Mle phraljalen, te neko vaćeri da isi le vera, a nane le šukar delja, lesiri vera na vredini ništa. Šaj li te spasini le esavki vera? Na! <verse eid="JAS 2:14" /><verse number="15" style="v" sid="JAS 2:15" />Te nesavo phral ili phen nane len so te urjaven ili nane len dovoljno hajbnase, <verse eid="JAS 2:15" /><verse number="16" style="v" sid="JAS 2:16" />a neko tumendar phenela lenđe: “Mangava tumenđe sa najšukar, tačoven hem čaljoven!”, a na dena lenđe okova so valjani lengere telose, savi korist adalestar?<verse eid="JAS 2:16" /></para>
  <para style="p">
    <verse number="17" style="v" sid="JAS 2:17" />Ađahar hem tei i vera korkori, te nane la delja, ondai muli.<verse eid="JAS 2:17" /></para>
  <para style="p">
    <verse number="18" style="v" sid="JAS 2:18" />Ali neko ka vaćeri: “Tut isi vera, a man isi delja.” Mothov maje ti vera bizo delja, a me ka mothovav će mli vera mle deljencar.<verse eid="JAS 2:18" /></para>
  <para style="p">
    <verse number="19" style="v" sid="JAS 2:19" />Tu verujineja da isi samo jekh Devel? Šukar ćereja. Ali hem o bišukar duhija adava verujinena hem tresinena!<verse eid="JAS 2:19" /></para>
  <para style="p">
    <verse number="20" style="v" sid="JAS 2:20" />Mangeja li dokaz, bigođakere manušeja, dai i vera bizo delja beskorisno? <verse eid="JAS 2:20" /><verse number="21" style="v" sid="JAS 2:21" />Sar amaro pradad o Avraam inele opravdime anglo Devel? Prekalo ple delja, kad predinđa ple čhave e Isaake ko žrtveniko. <verse eid="JAS 2:21" /><verse number="22" style="v" sid="JAS 2:22" />Dikheja li da i vera sarađujinđa lesere deljencar, hem da i vera palo delja uli pherdi. <verse eid="JAS 2:22" /><verse number="23" style="v" sid="JAS 2:23" />A ađahar pherdilo hem okova soi pisime ano Sveto lil: “O Avraam poverujinđa e Devlese hem adava uračuninđa pe lese sar pravednost” hem inele vičime e Devlesoro amal. <verse eid="JAS 2:23" /><verse number="24" style="v" sid="JAS 2:24" />Dikhena da o manuš na ovela pravedno anglo Devel samo prekali vera, nego hem e ćeribnaja.<verse eid="JAS 2:24" /></para>
  <para style="p">
    <verse number="25" style="v" sid="JAS 2:25" />Hem isto ađahar, i Rahava koja inele bludnica, opravdinđa pe ple ćeribnaja ađahar so ugostinđa e izraelesere špijunen hem bičhalđa len avere dromeja. <verse eid="JAS 2:25" /><verse number="26" style="v" sid="JAS 2:26" />Adalese sar soi o telo bizo duho mulo, ađahari hem i vera bizo delja muli.<verse eid="JAS 2:26" /></para>
  <chapter eid="JAS 2" />
  <chapter number="3" style="c" sid="JAS 3" />
  <para style="s">Kontrola upri čhib</para>
  <para style="p">
    <verse number="1" style="v" sid="JAS 3:1" />Mle phraljalen, ma but tumendar te mangen te oven učitelja, adalese so džanaja da amenđe e učiteljenđe po zorale ka sudini pe. <verse eid="JAS 3:1" /><verse number="2" style="v" sid="JAS 3:2" />Adalese so, sare amen ko but so grešinaja. Ali te neko na grešini ko lafija, ovi savršeno manuš, sposobno te ovel le kontrola upro sa plo telo.<verse eid="JAS 3:2" /></para>
  <para style="p">
    <verse number="3" style="v" sid="JAS 3:3" />Kad e grastenđe čhivaja o uzde ano muj sar te pokorinen pe amenđe, upravinaja sa lengere teloja. <verse eid="JAS 3:3" /><verse number="4" style="v" sid="JAS 3:4" />Dikhen hem o brodija: edobori bare hem o zorale barvalja legarena len, a olencar upravini o but tikoro kormilo adari kaj o kormilari mangela te džal. <verse eid="JAS 3:4" /><verse number="5" style="v" sid="JAS 3:5" />Ađahari hem i čhib tikoro ud, ali šaj te hvalini pe bare bućencar. Dikh, sar i tikori jag šaj tharel i bari šuma! <verse eid="JAS 3:5" /><verse number="6" style="v" sid="JAS 3:6" />Ađahari hem i čhib jag, o sveto oti nepravda maškaro amare udovija. Meljari sa amaro telo hem tharela sa e manušesoro dživdipe jagaja savi avela taro pakao. <verse eid="JAS 3:6" /><verse number="7" style="v" sid="JAS 3:7" />Svako vrsta oto divlja životinje, oto čiriklja, oto okola so lazinena phuvjaja hem oto životinje kolai ano pani šaj te oven pokorime hem o manuš pokorinđa len. <verse eid="JAS 3:7" /><verse number="8" style="v" sid="JAS 3:8" />Ali i čhib – adava bišukaripe savo na mirujini, pherdi e meribnasere otroveja – niko našti te pokorini. <verse eid="JAS 3:8" /><verse number="9" style="v" sid="JAS 3:9" />Olaja blagoslovinaja e Gospode hem e Dade hem olaja daja armanja e manušen kolai ćerde pali slika e Devlesiri. <verse eid="JAS 3:9" /><verse number="10" style="v" sid="JAS 3:10" />Taro isto muj ikljola hem blagoslovija hem armanja. A adava na valjani ađahar te ovel, mle phraljalen. <verse eid="JAS 3:10" /><verse number="11" style="v" sid="JAS 3:11" />Šaj li taro isto izvor te ikljol hem gudlo hem ćerko pani? <verse eid="JAS 3:11" /><verse number="12" style="v" sid="JAS 3:12" />Šaj li i smokva, mle phraljalen, te bijani masline, ili i drakh te bijani smokve? Ađahar ni o londo izvor našti te del gudlo pani.<verse eid="JAS 3:12" /></para>
  <para style="s">I čačikani mudrost</para>
  <para style="p">
    <verse number="13" style="v" sid="JAS 3:13" />Koi maškar tumende mudro hem razumno? Nek adava mothoj ple šukare dživdipnaja, ćerindoj šukar delja ani poniznost savi avela tari mudrost. <verse eid="JAS 3:13" /><verse number="14" style="v" sid="JAS 3:14" />Ali, tei tumenđe ano vilo i ćerki ljubomora hem i sebičnost, ma grešinen protiv o čačipe ađahar so ka hvalinen tumen da injen mudra. <verse eid="JAS 3:14" /><verse number="15" style="v" sid="JAS 3:15" />Esavki mudrost na avela taro nebo, negoi tari phuv, telesno hem demonsko. <verse eid="JAS 3:15" /><verse number="16" style="v" sid="JAS 3:16" />Adalese so, kaj isi ljubomora hem sebičnost, adari isi nered hem svako bišukaripe.<verse eid="JAS 3:16" /></para>
  <para style="p">
    <verse number="17" style="v" sid="JAS 3:17" />A i mudrost savi avela taro nebo, najanglei čisto, onda miroljubivo, nežno hem pokorno, pherdi milosrđe hem šukar plodija, na ćerela razlika maškaro manuša hem nane dujemujengiri. <verse eid="JAS 3:17" /><verse number="18" style="v" sid="JAS 3:18" />A o mirotvorci, kola sejinena ano mir, čedena o plod oti pravednost.<verse eid="JAS 3:18" /></para>
  <chapter eid="JAS 3" />
  <chapter number="4" style="c" sid="JAS 4" />
  <para style="s">Preden tumen e Devlese</para>
  <para style="p">
    <verse number="1" style="v" sid="JAS 4:1" />Kotar avena o mariba hem o kavge maškar tumende? Na avena li andral, tumare požudendar save marena pe ana tumende? <verse eid="JAS 4:1" /><verse number="2" style="v" sid="JAS 4:2" />Tumen mangena, ali nane tumen, i adalese mudarena. Injen ljubomorna upro okova so isi averen, a našti te dobinen adava, i adalese marena tumen hem ćerena kavge. Nane tumen, adalese so na rodena e Devlestar. <verse eid="JAS 4:2" /><verse number="3" style="v" sid="JAS 4:3" />A kad rodena, na dobinena adalese so rodena taro bišukar motivija, te šaj adava te koristinen zako tumare zadovoljstvija.<verse eid="JAS 4:3" /></para>
  <para style="p">
    <verse number="4" style="v" sid="JAS 4:4" />Preljubnikonalen! Na džanena li dai o amalipe akale svetoja neprijateljstvo premalo Devel? Adalese, ko mangela te ovel amal e svetose, ovela neprijatelj e Devlese. <verse eid="JAS 4:4" /><verse number="5" style="v" sid="JAS 4:5" />Ili mislinena da o Sveto lil džabe vaćeri da o Devel ljubomorno mangela e duho kole ćerđa te živini ana amende? <verse eid="JAS 4:5" /><verse number="6" style="v" sid="JAS 4:6" />Ali ov amenđe mothoj po bari milost. Adalese o Sveto lil vaćeri:</para>
  <para style="q1" vid="JAS 4:6">“O Devel protivini pe e barikanenđe,</para>
  <para style="q2" vid="JAS 4:6">a e poniznonenđe mothoj milost.”<verse eid="JAS 4:6" /></para>
  <para style="p">
    <verse number="7" style="v" sid="JAS 4:7" />Adalese pokorinen tumen e Devlese, a protivinen tumen e bengese, i ka našel tumendar. <verse eid="JAS 4:7" /><verse number="8" style="v" sid="JAS 4:8" />Aven paše uzalo Devel, hem ov ka avel paše uzala tumende. Thoven tumare vasta, grešnikonalen! Thoven tumare vile, tumen kola injen ko duj gođa! <verse eid="JAS 4:8" /><verse number="9" style="v" sid="JAS 4:9" />Tugujinen, žalinen hem zorale roven zbog tumare grehija! Nek tumaro asajba irini pe ano rojba, a tumari radost ani žalost! <verse eid="JAS 4:9" /><verse number="10" style="v" sid="JAS 4:10" />Ponizinen tumen anglo Gospod, hem ov ka povazdel tumen.<verse eid="JAS 4:10" /></para>
  <para style="s">Ma osudinen jekh avere</para>
  <para style="p">
    <verse number="11" style="v" sid="JAS 4:11" />Phraljalen, ma vaćeren jekh protiv avereste. Ko vaćeri protiv plo phral, ili osudini ple phrale, vaćeri protiv o Zakoni hem osudini o Zakoni. A te osudineja o Zakoni, onda na ićereja le, nego injan lesoro sudija. <verse eid="JAS 4:11" /><verse number="12" style="v" sid="JAS 4:12" />Samoi o Devel adava kova dinđa o Zakoni hem kovai Sudija, kova šaj te spasini hem te uništini. A ko tu injan te osudine te pašutne?<verse eid="JAS 4:12" /></para>
  <para style="s">Našti planirini pe bizo Devel</para>
  <para style="p">
    <verse number="13" style="v" sid="JAS 4:13" />Šunen akana, tumen kola vaćerena: “Avdive ili tejsa ka dža ki adaja hem adaja diz. Adari ka ačhova berš dive, ka ćera buti hem ka zaradina.” <verse eid="JAS 4:13" /><verse number="14" style="v" sid="JAS 4:14" />Tumen na džanen ni so ka ovel tejsa. Soi tumaro dživdipe? Ovi kratko sar i magla savi sigate ikljola, a onda našalđola. <verse eid="JAS 4:14" /><verse number="15" style="v" sid="JAS 4:15" />Ađahar valjani te vaćeren: “Tei e Gospodesiri volja, ka živina hem ka ćera akava ili okova.” <verse eid="JAS 4:15" /><verse number="16" style="v" sid="JAS 4:16" />Ali tumen pana hvalinena tumen ano tumare barikane planja. Svako esavko hvalibai bišukar.<verse eid="JAS 4:16" /></para>
  <para style="p">
    <verse number="17" style="v" sid="JAS 4:17" />Adalese, ko džanel te ćerel šukaripe, a na ćerela le, ćerela greh.<verse eid="JAS 4:17" /></para>
  <chapter eid="JAS 4" />
  <chapter number="5" style="c" sid="JAS 5" />
  <para style="s">Upozoriba zako barvale</para>
  <para style="p">
    <verse number="1" style="v" sid="JAS 5:1" />Šunen akana, tumen barvalalen! Zorale roven hem kukinen zbog i bari nevolja savi ka arakhi tumen. <verse eid="JAS 5:1" /><verse number="2" style="v" sid="JAS 5:2" />O barvalipe tumaro čirnjola, a o šeja tumare hana o moljci. <verse eid="JAS 5:2" /><verse number="3" style="v" sid="JAS 5:3" />O zlato hem o srebro tumaro rđavini, i rđa olengiri protiv tumende ka svedočini, hem ka hal tumare telija sar i jag. Čedinđen tumenđe blago, a poslednjai dive. <verse eid="JAS 5:3" /><verse number="4" style="v" sid="JAS 5:4" />Ače! O bućarne ćerde buti tumenđe ko njive, ali tumen na platinđen lenđe. O Gospod e nebosere vojskengoro šunđa o rojba okolengoro kola čedena ine tumenđe ko njive. <verse eid="JAS 5:4" /><verse number="5" style="v" sid="JAS 5:5" />Živinđen ki phuv raskošno hem uživinđen; pherđen tumare vile sar i stoka so pherela pe anglo čhiniba. <verse eid="JAS 5:5" /><verse number="6" style="v" sid="JAS 5:6" />Osudinđen hem mudarđen e pravedniko, a ov na protivinđa pe tumenđe.<verse eid="JAS 5:6" /></para>
  <para style="s">Strpljivost ano patnje</para>
  <para style="p">
    <verse number="7" style="v" sid="JAS 5:7" />Adalese, phraljalen, oven strpljiva đikote o Gospod na avela. Ače hem o manuš so ćerela buti phuvjaja adžićeri o dragoceno bijandipe e phuvjakoro hem strpljivo adžićeri upro jesensko hem o prolećno bršim. <verse eid="JAS 5:7" /><verse number="8" style="v" sid="JAS 5:8" />Hem tumen strpljivo adžićeren hem zorjaren tumare vile, adalese soi paše e Gospodesoro aviba. <verse eid="JAS 5:8" /><verse number="9" style="v" sid="JAS 5:9" />Phraljalen, ma gunđinen jekh protiv avereste te na oven osudime. Ače o sudija terđola anglo udar!<verse eid="JAS 5:9" /></para>
  <para style="p">
    <verse number="10" style="v" sid="JAS 5:10" />Phraljalen, nek o proroci, kola vaćerena ine ano anav e Gospodesoro, oven tumenđe sar primer. On but patinde, ali inele strpljiva. <verse eid="JAS 5:10" /><verse number="11" style="v" sid="JAS 5:11" />Ače, okolenđe kola izdržinde vaćeraja dai blagoslovime. Šunđen zaki e Jovesiri istrajnost hem dikhljen so ko kraj o Gospod ćerđa. O Gospodi but milostivno hem milosrdno.<verse eid="JAS 5:11" /></para>
  <para style="p">
    <verse number="12" style="v" sid="JAS 5:12" />A angleder sa, mle phraljalen, ma han tumen sovli ni e neboja, ni e phuvjaja, ni nisava avera sovljaja. Kad phenena: “Oja”, nek adava čače značini “oja”, kad phenena: “Na”, nek adava čače značini “na”, te na oven osudime.<verse eid="JAS 5:12" /></para>
  <para style="s">I molitva ani vera</para>
  <para style="p">
    <verse number="13" style="v" sid="JAS 5:13" />Nekoi tumendar ani nevolja? Nek molini pe. Nekoi tumendar radosno? Nek slavini e Devle điljencar. <verse eid="JAS 5:13" /><verse number="14" style="v" sid="JAS 5:14" />Nekoi tumendar namborme? Nek vičini kora peste e starešinen e khanđirjakere, a on nek molinen pe upro leste hem te makhen le uljeja ano anav e Gospodesoro. <verse eid="JAS 5:14" /><verse number="15" style="v" sid="JAS 5:15" />I molitva vaćerdi ani vera ka sasljari e namborme – o Gospod ka vazdel le. Hem te ćerđa grehija, ka ovel lese oprostime. <verse eid="JAS 5:15" /><verse number="16" style="v" sid="JAS 5:16" />Adalese, vaćeren tumare grehija jekh averese hem molinen jekh averese te oven sasljarde. I molitvai e pravednikosiri zorali hem but šaj te ćerel.<verse eid="JAS 5:16" /></para>
  <para style="p">
    <verse number="17" style="v" sid="JAS 5:17" />O proroko o Ilija inele samo manuš sar hem amen. Sa vileja molinđa pe te na perel bršim, hem o bršim trin berš hem šov masek na pelo ki adaja phuv. <verse eid="JAS 5:17" /><verse number="18" style="v" sid="JAS 5:18" />Onda palem molinđa pe, hem o nebo dinđa bršim, hem i phuv anđa plo bijandipe.<verse eid="JAS 5:18" /></para>
  <para style="s">Te irini pe e našalden ko pravo drom</para>
  <para style="p">
    <verse number="19" style="v" sid="JAS 5:19" />Mle phraljalen, te neko tumendar našalđola taro čačipe, a neko irini le, <verse eid="JAS 5:19" /><verse number="20" style="v" sid="JAS 5:20" />te džanen da adava kova irinđa e grešniko taro našaldo drom ka spasini lesoro dživdipe taro meriba hem ka učhari but grehija.<verse eid="JAS 5:20" /></para>
  <chapter eid="JAS 5" />
</usx>