<?xml version="1.0" encoding="utf-8"?>
<usx version="3.0">
  <book code="2PE" style="id">- Romani Arli Bible (RAB)</book>
  <para style="h">2. Petar</para>
  <para style="toc1">O dujto lil e Petresoro</para>
  <para style="toc2">2. Petar</para>
  <para style="toc3">2. Pet</para>
  <para style="mt">O dujto lil e Petresoro</para>
  <chapter number="1" style="c" sid="2PE 1" />
  <para style="p">
    <verse number="1" style="v" sid="2PE 1:1" />Me, o Simon Petar, o sluga hem apostoli e Isuse Hristesoro, pisinava okolenđe kola prekali pravednost amare Devlesiri hem e Spasiteljesiri e Isuse Hristesiri priminde isto dragoceno vera sar hem amen:<verse eid="2PE 1:1" /></para>
  <para style="p">
    <verse number="2" style="v" sid="2PE 1:2" />Milost hem mir tumencar ano izobilje prekalo pendžariba e Devle hem e Isuse, amare Gospode.<verse eid="2PE 1:2" /></para>
  <para style="s">O dživdipe savo potvrdini e Devlesoro poziv</para>
  <para style="p">
    <verse number="3" style="v" sid="2PE 1:3" />Olesoro devlikano zoralipe dinđa amen sa so valjani amenđe zako živiba ani pobožnost, prekalo pendžariba Okole kova vičinđa amen ple slavaja hem šukaripnaja. <verse eid="2PE 1:3" /><verse number="4" style="v" sid="2PE 1:4" />Adaleja amenđei dinde o dragocena hem o but bare obećanja, te šaj prekalo lende ova učesnici ani devlikani priroda hem te naša oti pokvarenost savi ano sveto, a savi avela taro požude.<verse eid="2PE 1:4" /></para>
  <para style="p">
    <verse number="5" style="v" sid="2PE 1:5" />I adalese den sa tumendar tumara veraće te doden šukaripe, ko šukaripe džandipe, <verse eid="2PE 1:5" /><verse number="6" style="v" sid="2PE 1:6" />ko džandipe samokontrola, ki samokontrola strpljivost, ki strpljivost pobožnost, <verse eid="2PE 1:6" /><verse number="7" style="v" sid="2PE 1:7" />ki pobožnost mangipe premalo phralja, a ko mangipe premalo phralja mangipe premalo sarijende. <verse eid="2PE 1:7" /><verse number="8" style="v" sid="2PE 1:8" />Adalese so, te sa akava isi tumen hem te barjovena ano lende, ka oven korisna hem plodonosna ano pendžariba amare Gospode e Isuse Hriste. <verse eid="2PE 1:8" /><verse number="9" style="v" sid="2PE 1:9" />A kas nane adava, ovi kororo hem na dikhela šukar, adalese so bisterđa da inele očistime oto ple anglune grehija.<verse eid="2PE 1:9" /></para>
  <para style="p">
    <verse number="10" style="v" sid="2PE 1:10" />Adalese, phraljalen, den sa tumendar tumare dživdipnaja te potvrdinen da o Devel vičinđa tumen hem izabirinđa tumen; te ćerđen ađahar, nikad naka otperen, <verse eid="2PE 1:10" /><verse number="11" style="v" sid="2PE 1:11" />hem ka ovel tumenđe mothovdi bari dobrodošlica ano večno Carstvo amare Gospodesoro hem Spasiteljesoro e Isuse Hristesoro.<verse eid="2PE 1:11" /></para>
  <para style="p">
    <verse number="12" style="v" sid="2PE 1:12" />Adalese uvek ka podsetinav tumen ko adava, iako adava već džanen hem injen zorjarde ano čačipe savo isi tumen. <verse eid="2PE 1:12" /><verse number="13" style="v" sid="2PE 1:13" />Mislinava dai ispravno so podsetinava tumen ko sa adava sa đikote injum ano akava telo. <verse eid="2PE 1:13" /><verse number="14" style="v" sid="2PE 1:14" />Džanav da sigate ka mukav akava telo, sar so phenđa maje amaro Gospod Isus Hrist. <verse eid="2PE 1:14" /><verse number="15" style="v" sid="2PE 1:15" />Ali ka dav sa mandar te šaj hem palo mlo džajba uvek te setinen tumen ko adava.<verse eid="2PE 1:15" /></para>
  <para style="s">E Hristesiri slava hem o proročko lafi</para>
  <para style="p">
    <verse number="16" style="v" sid="2PE 1:16" />Kad vaćerđam tumenđe oto zoralipe hem oto aviba amare Gospodesoro e Isuse Hristesoro, na vaćerđam tumenđe lukavo izmislime paramiza, nego amen korkore amare jaćhencar dikhljam lesoro veličanstvo. <verse eid="2PE 1:16" /><verse number="17" style="v" sid="2PE 1:17" />Adalese so, kad priminđa i čast hem i slava e Devlestar e Dadestar, šundilo o glaso e Devlesoro savoi veličanstveno ani pli slava, vaćerindoj: “Akavai mlo čhavo o volime, oleja injum bahtalo!” <verse eid="2PE 1:17" /><verse number="18" style="v" sid="2PE 1:18" />Hem amen šunđam adava glaso savo avela ine taro nebo, kad injamle e Isuseja ki sveto gora.<verse eid="2PE 1:18" /></para>
  <para style="p">
    <verse number="19" style="v" sid="2PE 1:19" />Ađahari amenđe potvrdime o lafi e prorokonengoro, a tumen šukar ćerena so pazinena upro leste sar upri svetiljka savi svetlini ki tomina – đikote na disljola o dive hem na mothoj pe i čereni e divesiri ano tumare vile. <verse eid="2PE 1:19" /><verse number="20" style="v" sid="2PE 1:20" />Angleder sa, te džanen akava: nijekh proroštvo oto Sveto lil o manuš našti te tumačini korkoro pestar. <verse eid="2PE 1:20" /><verse number="21" style="v" sid="2PE 1:21" />Adalese so, nikad o proroštvo na ulo oti manušikani volja, nego o manuša, legarde e Svetone Duhoja, vaćerde e Devlesere lafija.<verse eid="2PE 1:21" /></para>
  <chapter eid="2PE 1" />
  <chapter number="2" style="c" sid="2PE 2" />
  <para style="s">O hovavne proroci hem učitelja</para>
  <para style="p">
    <verse number="1" style="v" sid="2PE 2:1" />Ali, maškaro narodo inele hem hovavne proroci, sar so hem maškara tumende ka oven hovavne učitelja, kola čorale ka anen o hovavne sikaviba hem ka odbacinen e Gospodare kova otkupinđa len. Ađahar upra peste ka čhiven brzo propast. <verse eid="2PE 2:1" /><verse number="2" style="v" sid="2PE 2:2" />But džene ka džan palo lengoro nemoralno živiba hem zbog olende ka vaćeri pe bišukar e čačikane Dromestar. <verse eid="2PE 2:2" /><verse number="3" style="v" sid="2PE 2:3" />Ani pli pohlepa, on ka iskoristinen tumen ađahar so ka vaćeren tumenđe izmislime priče. Lengiri osudai već od angleder pripremime, hem lengiri propast adžićeri len.<verse eid="2PE 2:3" /></para>
  <para style="p">
    <verse number="4" style="v" sid="2PE 2:4" />Adalese so, o Devel na poštedinđa ni e anđelen kola ćerde greh, nego phandlen frdinđa len ani tomina e pakaosiri, kaj ićeri len đi ko Sudo. <verse eid="2PE 2:4" /><verse number="5" style="v" sid="2PE 2:5" />Na poštedinđa ni o purano sveto, nego bičhalđa o baro pani upro biedevlesere manuša, ali spasinđa e Noje, e propovedniko oti pravednost, hem oleja efta averen. <verse eid="2PE 2:5" /><verse number="6" style="v" sid="2PE 2:6" />Ađahar hem o dizja i Sodoma hem i Gomora osudinđa ki propast hem uništinđa len jagaja, ćerindoj len primer zako avera biedevlesere manuša. <verse eid="2PE 2:6" /><verse number="7" style="v" sid="2PE 2:7" />A palem, spasinđa e pravednone Lote kova patinđa zbog o nemoralno živiba e biedevlesere manušengoro. <verse eid="2PE 2:7" /><verse number="8" style="v" sid="2PE 2:8" />Živindoj maškar olende, lesiri pravedno duša patinđa, đi sar dive palo dive dikhela ine hem šunela olengere bezakonja. <verse eid="2PE 2:8" /><verse number="9" style="v" sid="2PE 2:9" />Znači o Gospod džanel sar te ikali taro iskušenja e pobožnonen, hem te ićeri tali kazna đi ko Dive oto sudo e nepravednonen, <verse eid="2PE 2:9" /><verse number="10" style="v" sid="2PE 2:10" />najangle okolen kola džana pali rumime požuda e telosiri hem mrzinena e Gospodesoro autoritet.</para>
  <para style="p" vid="2PE 2:10">Adalai okola kola na darana nikastar hem kolai šerale, kola na darana te vređinen e nebeskone bićen. <verse eid="2PE 2:10" /><verse number="11" style="v" sid="2PE 2:11" />A čak ni o anđelja, iakoi po bare ani sila hem ano zoralipe, na vaćerena uvredljiva optužbe protiv olende anglo Gospod.<verse eid="2PE 2:11" /></para>
  <para style="p">
    <verse number="12" style="v" sid="2PE 2:12" />Adalai manuša sar o nerazumna životinje, so živinena palo nagon, savei bijande te oven dolime hem mudarde; on vređinena okova so na pendžarena. Adalese sar o životinje ka oven hem uništime. <verse eid="2PE 2:12" /><verse number="13" style="v" sid="2PE 2:13" />Ka oven kaznime zaki pumari nepravda. On ko sred dive nemoralno živinena hem uživinena ano adava. Oni mel hem lađ maškara tumende. Uživinena ano pumare prevare dok hana tumencar. <verse eid="2PE 2:13" /><verse number="14" style="v" sid="2PE 2:14" />Lengerei jaćha pherde preljuba. Nisar te čaljon e grehestar hem legarena ko greh e manušen kola nane stabilna. Lengerei vile trenirime te oven pohlepna. Upro lendei e Devlesoro prokletstvo. <verse eid="2PE 2:14" /><verse number="15" style="v" sid="2PE 2:15" />Džele taro pravo drom hem našaldile. Džele e Valaamesere dromeja, e Veoresere čhavesere, kova zavolinđa i plata zako nepravedno delo. <verse eid="2PE 2:15" /><verse number="16" style="v" sid="2PE 2:16" />Ali, inele ukorime zako plo bišukaripe: i herni – životinja savi našti te vaćeri – lelja te vaćeri manušikane glasoja hem zaustavinđa e prorokosoro dilinipe.<verse eid="2PE 2:16" /></para>
  <para style="p">
    <verse number="17" style="v" sid="2PE 2:17" />Oni sar o izvorija bizo pani hem o oblaci saven legari i zorali barval. Olenđei pripremime i najbari tomina zauvek. <verse eid="2PE 2:17" /><verse number="18" style="v" sid="2PE 2:18" />On vaćerena barikane hem čuče lafija hem nemoralnone telesnone požudencar zavodinena okolen kola samo so našle okolendar kola živinena ano hovajba. <verse eid="2PE 2:18" /><verse number="19" style="v" sid="2PE 2:19" />Obećinena lenđe sloboda, a korkorei robija zaki pokvarenost. Adalese so, svako robujini okolese so oleja vladini. <verse eid="2PE 2:19" /><verse number="20" style="v" sid="2PE 2:20" />Adalese so te, okola kola našle oto bišukaripa akale svetosere ađahar so pendžarde amare Gospode hem Spasitelje e Isuse Hriste, palem upletinena pe ano lende hem perena tali lengiri vlast, ondai lengoro poslednjo stanje gore nego angleder. <verse eid="2PE 2:20" /><verse number="21" style="v" sid="2PE 2:21" />Esavkenđe ka ovel ine po šukar te na pendžaren ine o drom oti pravednost, nego so, kad pendžarde le, irinde pumaro dumo zaki sveto naredba savi ine lenđe dindi. <verse eid="2PE 2:21" /><verse number="22" style="v" sid="2PE 2:22" />Olenđe ulo okova so phenela o čačikano vaćeriba: “O đuklo irini pe ko plo čhadipe” hem “o thovdo balo džala palem te meljari pe ani čik.”<verse eid="2PE 2:22" /></para>
  <chapter eid="2PE 2" />
  <chapter number="3" style="c" sid="2PE 3" />
  <para style="s">O Dive e Gospodesoro</para>
  <para style="p">
    <verse number="1" style="v" sid="2PE 3:1" />Mle manglalen, akavai o dujto lil savo pisinava tumenđe. Ano soduj lila podsetinava tumen te ovel tumen sasto razmisliba <verse eid="2PE 3:1" /><verse number="2" style="v" sid="2PE 3:2" />hem mangava te setinen tumen e lafendar save angleder vaćerde o sveta proroci, hem e naredbendar amare Gospodesere hem Spasiteljesere savei tumenđe dinde prekalo apostolja.<verse eid="2PE 3:2" /></para>
  <para style="p">
    <verse number="3" style="v" sid="2PE 3:3" />Najangle, valjani te džanen da ano poslednja dive ka aven okola so marena muj kola ka živinen premalo pumare požude. On ka maren muj <verse eid="2PE 3:3" /><verse number="4" style="v" sid="2PE 3:4" />hem ka pučen: “So ulo adaleja so o Hrist obećinđa da palem ka avel? Adalese so hem amare pradada mule, a sai isto pana taro ćeriba e svetosoro.” <verse eid="2PE 3:4" /><verse number="5" style="v" sid="2PE 3:5" />Adalese so, on namerno bistrena da ano anglune vremenja o nebesija inele ćerde palo lafi e Devlesoro, hem da palo isto lafi inele ćerdi i phuv taro pani hem prekalo pani. <verse eid="2PE 3:5" /><verse number="6" style="v" sid="2PE 3:6" />Adale panjeja hem inele potopime hem uništime adale vremesoro sveto, <verse eid="2PE 3:6" /><verse number="7" style="v" sid="2PE 3:7" />a adale lafeja akanai o nebo hem i phuv ačhavde zako uništiba jagaja. On arakhena pe zako Dive e sudosoro kad e biedevlesere manuša ka oven uništime.<verse eid="2PE 3:7" /></para>
  <para style="p">
    <verse number="8" style="v" sid="2PE 3:8" />Ali jekh ma te bistren, manglalen: koro Gospod jekhi dive sar hiljada berša, a hiljada berša sar jekh dive. <verse eid="2PE 3:8" /><verse number="9" style="v" sid="2PE 3:9" />O Gospod na kasnini te pherel plo obećanje, sar so neko mislini, negoi strpljivo tumencar, adalese so na mangela niko te merel, nego sare te pokajinen pe.<verse eid="2PE 3:9" /></para>
  <para style="p">
    <verse number="10" style="v" sid="2PE 3:10" />A o Dive e Gospodesoro ka avel sar o čor. O nebo bare zvukoja ka nestanini, hem e nebosere zoralipa jagaja ka oven uništime, a i phuv hem sa soi ano late ka ovel thardo.<verse eid="2PE 3:10" /></para>
  <para style="p">
    <verse number="11" style="v" sid="2PE 3:11" />I adalese so sa ađahar ka ovel uništime, sar tek sveto hem pravedno tumen mora te živinen, <verse eid="2PE 3:11" /><verse number="12" style="v" sid="2PE 3:12" />tumen kola adžićerena hem siđarena o aviba e Devlesere divesoro, kad sa o nebo ani jag ka nestanini hem e nebosere zoralipa ani jag ka topinen pe. <verse eid="2PE 3:12" /><verse number="13" style="v" sid="2PE 3:13" />A amen palo e Devlesoro obećanje adžićeraja o nevo nebo hem i nevi phuv, kaj živini i pravednost.<verse eid="2PE 3:13" /></para>
  <para style="p">
    <verse number="14" style="v" sid="2PE 3:14" />Manglalen, adalese so adava adžićerena, den sa tumendar o Gospod te arakhi tumen ano mir, bizi mel hem bizo greh. <verse eid="2PE 3:14" /><verse number="15" style="v" sid="2PE 3:15" />A te džanen da lesiri strpljivost značini spasenje, sar so hem amaro volime phral o Pavle pisinđa tumenđe pali mudrost savi lese dindi. <verse eid="2PE 3:15" /><verse number="16" style="v" sid="2PE 3:16" />Ov ađahar pisini ano sa o lila kad adalestar vaćeri. Ano lende isi nesave stvarija savei phare te haljoven pe, save o bisikavde hem o nestabilna manuša naopako tumačinena. On adava ćerena hem ko avera thana ano Sveto lil, pese ki propast.<verse eid="2PE 3:16" /></para>
  <para style="p">
    <verse number="17" style="v" sid="2PE 3:17" />Tumen, manglalen, adalese so akava angleder džanen, arakhen tumen te na vucini tumen pala peste i zabluda e biedevlesere manušengiri, i te otperen taro tumaro zoralo stav. <verse eid="2PE 3:17" /><verse number="18" style="v" sid="2PE 3:18" />Barjoven ani milost hem ano pendžariba amare Gospode hem Spasitelje e Isuse Hriste. Olese slava hem akana hem zauvek. Amen.<verse eid="2PE 3:18" /></para>
  <chapter eid="2PE 3" />
</usx>