<?xml version="1.0" encoding="utf-8"?>
<usx version="3.0">
  <book code="ROM" style="id">- Romani Arli Bible (RAB)</book>
  <para style="h">Rimljanenđe</para>
  <para style="toc1">O lil e Rimljanenđe</para>
  <para style="toc2">Rimljanenđe</para>
  <para style="toc3">Rim</para>
  <para style="mt">O lil e Rimljanenđe</para>
  <chapter number="1" style="c" sid="ROM 1" />
  <para style="s">E Pavlesoro pozdrav</para>
  <para style="p">
    <verse number="1" style="v" sid="ROM 1:1" />Pisinava tumenđe me o Pavle, o sluga e Isuse Hristesoro, e Devlestar vičime sar apostoli hem odvojime te propovedinav o evanđelje, <verse eid="ROM 1:1" /><verse number="2" style="v" sid="ROM 1:2" />savo o Devel angleder obećinđa prekalo ple proroci ano Sveta lila. <verse eid="ROM 1:2" /><verse number="3" style="v" sid="ROM 1:3" />Adavai o evanđelje lesere Čhavestar, kovai palo telo potomko e carosoro e Davidesoro, <verse eid="ROM 1:3" /><verse number="4" style="v" sid="ROM 1:4" />a palo Duho kova posvetini hem uštibnaja taro mule inele mothovdo sar Čhavo e Devlesoro ano sa o zoralipe. Ovi o Isus Hrist, amaro Gospod. <verse eid="ROM 1:4" /><verse number="5" style="v" sid="ROM 1:5" />Prekalo leste amen dobinđam i milost te ova apostolja, te šaj olese ano anav te vičina e manušen taro sa o nacije te verujinen ano leste hem te oven lese poslušna. <verse eid="ROM 1:5" /><verse number="6" style="v" sid="ROM 1:6" />Maškaro lende hem tumen injen vičime te pripadinen e Isuse Hristese.<verse eid="ROM 1:6" /></para>
  <para style="p">
    <verse number="7" style="v" sid="ROM 1:7" />Pisinava sarijenđe ano Rim, kolen o Devel volini hem kolen vičinđa te oven olesere manuša:</para>
  <para style="p" vid="ROM 1:7">Milost tumenđe hem mir e Devlestar, amare Dadestar, hem e Gospodestar e Isuse Hristestar.<verse eid="ROM 1:7" /></para>
  <para style="s">E Pavlesiri želja te džal ko Rim</para>
  <para style="p">
    <verse number="8" style="v" sid="ROM 1:8" />Angleder sa, zahvalinava mle Devlese prekalo Isus Hrist zako sarijenđe tumenđe, adalese so tumare veratar vaćeri pe ano sa o sveto. <verse eid="ROM 1:8" /><verse number="9" style="v" sid="ROM 1:9" />O Devel, kolese služinava ano mlo duho, propovedindoj o Šukar lafi lesere Čhavestar, svedoko maje da uvek molinava zako tumenđe. <verse eid="ROM 1:9" /><verse number="10" style="v" sid="ROM 1:10" />Stalno molinava zaki prilika, tei e Devlesiri volja, nesar te avav tumende.<verse eid="ROM 1:10" /></para>
  <para style="p">
    <verse number="11" style="v" sid="ROM 1:11" />Adalese so, edobor mangava te dikhav tumen te šaj delinav tumencar nesavo duhovno daro te zoraljoven – <verse eid="ROM 1:11" /><verse number="12" style="v" sid="ROM 1:12" />te ohrabrina jekh avere ani zajedničko vera. <verse eid="ROM 1:12" /><verse number="13" style="v" sid="ROM 1:13" />Mangava te džanen phraljalen, da but puti mangljum te avav tumende, hem maškara tumende te čedav nesavo plod ani vera sar so čedinđum hem maškaro manuša taro avera nacije, ali sa đi akana injumle sprečime te avav.<verse eid="ROM 1:13" /></para>
  <para style="p">
    <verse number="14" style="v" sid="ROM 1:14" />Dužno injum te propovedinav zako civilizovana hem zako necivilizovana, zako mudra hem zako nerazumna. <verse eid="ROM 1:14" /><verse number="15" style="v" sid="ROM 1:15" />Adalese but mangava te propovedinav o evanđelje hem tumenđe ano Rim.<verse eid="ROM 1:15" /></para>
  <para style="s">O zoralipe oto evanđelje</para>
  <para style="p">
    <verse number="16" style="v" sid="ROM 1:16" />Me na lađava oto evanđelje, adalese soi ov e Devlesoro zoralipe zako spasenje svakonese kova verujini – najangle zako Jevreja, a onda hem zako avera narodija. <verse eid="ROM 1:16" /><verse number="17" style="v" sid="ROM 1:17" />Adalese so ano evanđelje mothoj pe i pravednost e Devlesiri, savi primini pe veraja, hem samo veraja, sar soi pisime ano Sveto lil: “O pravedniko ka živini pali vera.”<verse eid="ROM 1:17" /></para>
  <para style="s">O greh e manušengoro</para>
  <para style="p">
    <verse number="18" style="v" sid="ROM 1:18" />Taro nebo mothoj pe e Devlesiri holi protiv svako bezbožnost hem nepravednost e manušengiri kola pumare nepravednodne dživdipnaja sprečinena te dičhol o čačipe e Devlestar. <verse eid="ROM 1:18" /><verse number="19" style="v" sid="ROM 1:19" />Adalese so, okova so e Devlestar šaj džanel pe, adavai olenđe već pendžarutno – o Devel adava mothovđa lenđe. <verse eid="ROM 1:19" /><verse number="20" style="v" sid="ROM 1:20" />A o večno zoralipe hem o božanstvo e Devlesoroi osobine save našti te dikhen pe, ali pana taro ćeriba e svetosoro jasno šaj te dikhen pe ano okova so o Devel stvorinđa, i adalese e manušen nane izgovor.<verse eid="ROM 1:20" /></para>
  <para style="p">
    <verse number="21" style="v" sid="ROM 1:21" />Adalese so, iako džande zako Devel, na dinde le čast hem hvala sar Devlese, nego lengoro misliba ulo uzaludno, a lengoro nerazumno vilo prelelja i tomina. <verse eid="ROM 1:21" /><verse number="22" style="v" sid="ROM 1:22" />Iako tvrdinde dai mudra, ule nerazumna. <verse eid="ROM 1:22" /><verse number="23" style="v" sid="ROM 1:23" />I zameninde i slava e Devlesiri, kova nikad na merela, zako idolja savei ćerde te ličinen upro manuš kova merela, upro čiriklja, upro životinje saven isi štar pre hem upro okola so lazinena phuvjaja.<verse eid="ROM 1:23" /></para>
  <para style="p">
    <verse number="24" style="v" sid="ROM 1:24" />Adalese o Devel predinđa len lengere vilengere požudenđe, te oven nečista, te ćeren lađarutne stvarija jekh averese. <verse eid="ROM 1:24" /><verse number="25" style="v" sid="ROM 1:25" />On zameninde e Devlesoro čačipe zako hovajba, i slavinena hem služinena okolese soi stvorime, a na e Stvoriteljese, kole valjani zauvek te slavini pe. Amen.<verse eid="ROM 1:25" /></para>
  <para style="p">
    <verse number="26" style="v" sid="ROM 1:26" />Adalese o Devel predinđa len lengere lađarutne požudenđe. Ađahar lengere đuvlja o prirodno polno odnos zameninde okoleja savo nane prirodno. <verse eid="ROM 1:26" /><verse number="27" style="v" sid="ROM 1:27" />Isto ađahar hem o murša ačhavde o prirodno polno odnos e đuvljencar, hem thabile ani pumari grešno požuda jekh palo avereste. Ađahar o murša e muršencar ćerena lađarutne stvarija hem adaleja priminde i zaslužime kazna zako pumaro perverzno živiba.<verse eid="ROM 1:27" /></para>
  <para style="p">
    <verse number="28" style="v" sid="ROM 1:28" />I adalese so na dikhle dai vredno o čačikano pendžariba e Devle, o Devel predinđa len lengere bezvrednone mislenđe, te ćeren okova so na džala ano redo. <verse eid="ROM 1:28" /><verse number="29" style="v" sid="ROM 1:29" />Oni pherde oti svako nepravednost, pokvarenost, pohlepa, bišukaripe, zavist, mudariba, kavga, prevara, zlonamernost. Oni ogovaračija, <verse eid="ROM 1:29" /><verse number="30" style="v" sid="ROM 1:30" />vaćerena bišukar jekh averestar, mrzinena e Devle, nasilna, umislime, barikane, izmislinena bišukaripe, nepokorna pumare dadese hem e dajaće, <verse eid="ROM 1:30" /><verse number="31" style="v" sid="ROM 1:31" />nerazumna, nepoverljiva, bezosećajna hem nemilosrdna. <verse eid="ROM 1:31" /><verse number="32" style="v" sid="ROM 1:32" />Iako džanen zaki e Devlesiri pravedno naredba da zaslužinena meriba okola kola adava ćerena, on na samo da adava ćerena nego hem ohrabrinena averen te ćeren adava.<verse eid="ROM 1:32" /></para>
  <chapter eid="ROM 1" />
  <chapter number="2" style="c" sid="ROM 2" />
  <para style="s">E Devlesoro pravedno sudo</para>
  <para style="p">
    <verse number="1" style="v" sid="ROM 2:1" />Adalese nane tut izgovor, manušeja kova sudineja, ko god tu te ove. Adalese so, adaleja so sudineja averese, korkoro tuće sudineja, adalese so hem tu kova sudineja ćereja isto adava. <verse eid="ROM 2:1" /><verse number="2" style="v" sid="ROM 2:2" />A amen džanaja da o Devel pravedno sudini okolen kola ađahar ćerena. <verse eid="ROM 2:2" /><verse number="3" style="v" sid="ROM 2:3" />Tu li mislineja, manušeja kova sudineja okolenđe kola ćerena esavke stvarija, a tu korkoro ćereja ađahar, da ka naše e Devlesere sudostar? <verse eid="ROM 2:3" /><verse number="4" style="v" sid="ROM 2:4" />Ili šaj dikheja po tele e Devlesoro baro šukaripe, lesoro podnosiba hem lesiri strpljivost? Na haljoveja li da o Devel šukaripnaja mangela te anel tut ko pokajanje?<verse eid="ROM 2:4" /></para>
  <para style="p">
    <verse number="5" style="v" sid="ROM 2:5" />Ali, adalese so injan šeralo hem so isi tut vilo savo na kajini pe, čhiveja upra tute i holi zako Dive e holjakoro, kad ka mothoj pe e Devlesoro pravedno sudo. <verse eid="ROM 2:5" /><verse number="6" style="v" sid="ROM 2:6" />O Devel svakonese ka irini palo lesere delja. <verse eid="ROM 2:6" /><verse number="7" style="v" sid="ROM 2:7" />Okolenđe kola istrajno ćerena šukaripe rodindoj i slava, i čast hem o bimeripe, ka del večno dživdipe. <verse eid="ROM 2:7" /><verse number="8" style="v" sid="ROM 2:8" />A okolen kolai sebična hem nane poslušna e čačipnase, a poslušnai e nepravdaće, ka resel e Devlesiri but bari holi. <verse eid="ROM 2:8" /><verse number="9" style="v" sid="ROM 2:9" />I nevolja hem o pharipe ka resel sarijen kola ćerena bišukaripe, prvo e Jevrejen, a onda hem e avere naroden. <verse eid="ROM 2:9" /><verse number="10" style="v" sid="ROM 2:10" />A slava, čast hem mir e Devlestar sarijenđe kola ćerena šukaripe, prvo e Jevrejenđe, a onda hem avere narodenđe. <verse eid="ROM 2:10" /><verse number="11" style="v" sid="ROM 2:11" />Adalese so o Devel na dikhela koi kova.<verse eid="ROM 2:11" /></para>
  <para style="p">
    <verse number="12" style="v" sid="ROM 2:12" />Adalese so okola kola bizo Zakoni grešinde, bizo Zakoni hem ka properen. A okolenđe kola grešinde, a ine len o Zakoni, palo Zakoni hem ka ovel lenđe sudime. <verse eid="ROM 2:12" /><verse number="13" style="v" sid="ROM 2:13" />Adalese so, anglo Devel nane pravedna okola kola šunena o Zakoni, nego ka oven opravdime okola kola ćerena palo Zakoni. <verse eid="ROM 2:13" /><verse number="14" style="v" sid="ROM 2:14" />Adalese so kad o manuša taro avera nacije kolen nane o Zakoni, prirodno ćerena okova so o Zakoni rodela, ondai on, iako nane len o Zakoni, korkore pumenđe zakoni. <verse eid="ROM 2:14" /><verse number="15" style="v" sid="ROM 2:15" />On ađahar mothovena dai ano lengere vile zapisime okova so rodela o Zakoni. Adava svedočini hem lengiri savest hem lengere mislija save ponekad optužinena len, a ponekad čak braninena len. <verse eid="ROM 2:15" /><verse number="16" style="v" sid="ROM 2:16" />Adava ka dičhol ko dive kad o Devel prekalo Hrist Isus ka sudini okova soi garavdo ano manuša, premalo mlo evanđelje savo propovedinava.<verse eid="ROM 2:16" /></para>
  <para style="s">O Jevreja hem o Zakoni</para>
  <para style="p">
    <verse number="17" style="v" sid="ROM 2:17" />A tu pheneja da injan Jevrejco hem da čhiveja to pouzdanje ano Zakoni. Hvalineja tut e Devleja <verse eid="ROM 2:17" /><verse number="18" style="v" sid="ROM 2:18" />hem džaneja lesiri volja, a taro Zakoni sikliljan soi ispravno. <verse eid="ROM 2:18" /><verse number="19" style="v" sid="ROM 2:19" />Injan uverime da injan vođa e kororenđe, svetlost okolenđe kolai ani tomina, <verse eid="ROM 2:19" /><verse number="20" style="v" sid="ROM 2:20" />okova kova sikaj e nerazumnonen, učitelj e čhavorenđe, adalese so ano Zakoni tut isi sa o džandipe hem o čačipe. <verse eid="ROM 2:20" /><verse number="21" style="v" sid="ROM 2:21" />Znači tu, kova averen sikaveja, korkoro tut na sikaveja? Propovedineja te na čorel pe, a tu korkoro čoreja? <verse eid="ROM 2:21" /><verse number="22" style="v" sid="ROM 2:22" />Vaćereja te na ćerel pe preljuba, a tu korkoro ćereja preljuba? Gadinena pe će o idolja, a tu korkoro čoreja lengere hramija? <verse eid="ROM 2:22" /><verse number="23" style="v" sid="ROM 2:23" />Hvalineja tut e Zakoneja, a phageja adava isto Zakoni hem adaleja lađareja e Devle. <verse eid="ROM 2:23" /><verse number="24" style="v" sid="ROM 2:24" />Sar soi hem pisime ano Sveto lil: “Zbog tumende maškaro avera nacije vređini pe o anav e Devlesoro.”<verse eid="ROM 2:24" /></para>
  <para style="p">
    <verse number="25" style="v" sid="ROM 2:25" />O obreziba isi le vrednost te ićereja o Zakoni. Ali, te phageja o Zakoni, oveja sar okova kova nane obrezime. <verse eid="ROM 2:25" /><verse number="26" style="v" sid="ROM 2:26" />A te okova kova nane obrezime ićeri o odredbe e Zakonesere, sar o Devel naka uračunini le maškaro obrezime? <verse eid="ROM 2:26" /><verse number="27" style="v" sid="ROM 2:27" />Ađahar okova kova nane telesno obrezime, a ićeri o Zakoni, ka sudini tuće kova phageja o Zakoni, iako isi tut o pisime Zakoni hem o obreziba. <verse eid="ROM 2:27" /><verse number="28" style="v" sid="ROM 2:28" />Adalese so, nane Jevrejco okova kova ađahar samo dičhola, niti o pravo obreziba nane telesno stvaro. <verse eid="ROM 2:28" /><verse number="29" style="v" sid="ROM 2:29" />Nego, pravo Jevrejcoi okova kovai adava andral, a pravo obreziba ovela ano vilo palo Duho, a na palo pisime Zakoni. Esavko na dobini pohvala e manušendar, nego e Devlestar.<verse eid="ROM 2:29" /></para>
  <chapter eid="ROM 2" />
  <chapter number="3" style="c" sid="ROM 3" />
  <para style="s">E Devlesiri vernost</para>
  <para style="p">
    <verse number="1" style="v" sid="ROM 3:1" />Savi, onda, prednost isi e Jevrejen? Ili isi li nesavi korist oto obreziba? <verse eid="ROM 3:1" /><verse number="2" style="v" sid="ROM 3:2" />Bari korist ano sa! Najanglei e Jevrejenđe poverime e Devlesere lafija. <verse eid="ROM 3:2" /><verse number="3" style="v" sid="ROM 3:3" />A so te nesave olendar inele neverna? O Devel li zbog adava naka ovel više verno? <verse eid="ROM 3:3" /><verse number="4" style="v" sid="ROM 3:4" />Na, nisar! Iakoi svako manuš hovavno, o Develi adava kovai verno ano ple obećanja, sar soi pisime ano Sveto lil:</para>
  <para style="q1" vid="ROM 3:4">“Ka mothove tut pravedno ano sa so ka vaćere,</para>
  <para style="q2" vid="ROM 3:4">hem ka pobedine kad ka ove sudime.”<verse eid="ROM 3:4" /></para>
  <para style="p">
    <verse number="5" style="v" sid="ROM 3:5" />A te amari nepravednost mothoj e Devlesiri pravednost, so ka phena ko adava? Dai o Devel nepravedno kad ikali pli holi upra amende? Manušikane akava pučava. <verse eid="ROM 3:5" /><verse number="6" style="v" sid="ROM 3:6" />Na, nisar! Sar onda o Devel ka sudini ine pravedno e svetose? <verse eid="ROM 3:6" /><verse number="7" style="v" sid="ROM 3:7" />Ali, te mlo hovajba služini te mothoj pe o izobilje oto e Devlesoro čačipe zaki olesiri slava, sose onda pana sudini pe maje sar grešnikose? <verse eid="ROM 3:7" /><verse number="8" style="v" sid="ROM 3:8" />Hem sose te na phena: “Hajde te ćera bišukaripe sar te šaj avel o šukaripe?” Sar so nesave vaćerena bišukar hem tvrdinena da amen ađahar vaćeraja. Adalese ka oven pravedno osudime!<verse eid="ROM 3:8" /></para>
  <para style="p">
    <verse number="9" style="v" sid="ROM 3:9" />So, onda? Isi li amen e Jevrejen nesavi prednost upreder avera? Na, nisar! Adalese so, već phenđam dai sare, hem o Jevreja hem okola kola nane Jevreja, tali vlast e grehesiri.<verse eid="ROM 3:9" /></para>
  <para style="s">Nijekh nane pravedno</para>
  <para style="p">
    <verse number="10" style="v" sid="ROM 3:10" />Sar soi pisime ano Sveto lil:</para>
  <para style="q1" vid="ROM 3:10">“Nane nijekh pravedno, nijekh;<verse eid="ROM 3:10" /></para>
  <para style="q2">
    <verse number="11" style="v" sid="ROM 3:11" />nijekh nane kova razumini,</para>
  <para style="q2" vid="ROM 3:11">nane nijekh kova rodela e Devle.<verse eid="ROM 3:11" /></para>
  <para style="q1">
    <verse number="12" style="v" sid="ROM 3:12" />Sare cidinde pe e Devlestar,</para>
  <para style="q2" vid="ROM 3:12">sare zajedno ule beskorisna.</para>
  <para style="q1" vid="ROM 3:12">Nane nijekh kova ćerela šukaripe,</para>
  <para style="q2" vid="ROM 3:12">nane nijekh.<verse eid="ROM 3:12" /></para>
  <para style="q1">
    <verse number="13" style="v" sid="ROM 3:13" />Lengoroi grlo sar o phravdo grobo,</para>
  <para style="q2" vid="ROM 3:13">lengiri čhib hovaj.</para>
  <para style="q1" vid="ROM 3:13">E sapesoroi otrov lenđe ko vošta.<verse eid="ROM 3:13" /></para>
  <para style="q1">
    <verse number="14" style="v" sid="ROM 3:14" />Lengerei muja pherde armanja hem gorčina.<verse eid="ROM 3:14" /></para>
  <para style="q1">
    <verse number="15" style="v" sid="ROM 3:15" />Lengere pre siđarena te mudaren,<verse eid="ROM 3:15" /></para>
  <para style="q2">
    <verse number="16" style="v" sid="ROM 3:16" />kaj god džana, anena uništenje hem beda,<verse eid="ROM 3:16" /></para>
  <para style="q2">
    <verse number="17" style="v" sid="ROM 3:17" />a o drom oto mir na pendžarena.<verse eid="ROM 3:17" /></para>
  <para style="q1">
    <verse number="18" style="v" sid="ROM 3:18" />Nane len nisavi dar oto Devel.”<verse eid="ROM 3:18" /></para>
  <para style="p">
    <verse number="19" style="v" sid="ROM 3:19" />Džanaja da sa so o Zakoni vaćeri, vaćeri okolenđe kolai talo Zakoni, te šaj svako muj te phandljol hem te šaj sa o sveto te terđol anglo sudo e Devlesoro. <verse eid="ROM 3:19" /><verse number="20" style="v" sid="ROM 3:20" />Adalese anglo leste nijekh naka opravdini pe palo ićeriba o Zakoni, adalese so o Zakoni anela e manuše đi ko pendžariba dai grešno.<verse eid="ROM 3:20" /></para>
  <para style="s">I pravednost avela prekali vera</para>
  <para style="p">
    <verse number="21" style="v" sid="ROM 3:21" />Ali akana mothovđa pe e Devlesiri pravednost bizo Zakoni, savatar svedočinena o Zakoni hem o Proroci. <verse eid="ROM 3:21" /><verse number="22" style="v" sid="ROM 3:22" />Opravdime injam anglo Devel prekali vera ano Isus Hrist. Adava odnosini pe upro sarijende kola verujinena adalese so nane razlika maškaro manuša. <verse eid="ROM 3:22" /><verse number="23" style="v" sid="ROM 3:23" />Adalese so, sare grešinde hem našalde i slava e Devlesiri, <verse eid="ROM 3:23" /><verse number="24" style="v" sid="ROM 3:24" />ali opravdimei pali lesiri milost prekalo otkupljenje savoi ano Hrist Isus. Adavai e Devlesoro daro. <verse eid="ROM 3:24" /><verse number="25" style="v" sid="ROM 3:25" />O Devel odredinđa e Hriste ple rateja te ovel žrtva zako pomirenje savo primini pe veraja. Adava ćerđa te mothoj pli pravednost. Adalese so, ov ani pli strpljivost na kazninđa o grehija savei ćerde angleder, <verse eid="ROM 3:25" /><verse number="26" style="v" sid="ROM 3:26" />a adava ćerđa sar te mothoj pli pravednost ano akava vreme, te šaj mothoj dai ov korkoro pravedno hem te opravdini okole kova verujini ano Isus.<verse eid="ROM 3:26" /></para>
  <para style="p">
    <verse number="27" style="v" sid="ROM 3:27" />Šaj li onda, korkore amencar te hvalina amen? Našti! Palo savo zakoni? Palo zakoni savo rodela delja? Na, nego palo zakoni savo rodela vera. <verse eid="ROM 3:27" /><verse number="28" style="v" sid="ROM 3:28" />Adalese amen smatrinaja dai o manuš opravdime pali vera, a na palo ićeriba o Zakoni. <verse eid="ROM 3:28" /><verse number="29" style="v" sid="ROM 3:29" />O Devel li samo e Jevrejenđe Devel? Nane li ov Devel hem avere narodenđe? Oja, hem avere narodenđe isto. <verse eid="ROM 3:29" /><verse number="30" style="v" sid="ROM 3:30" />I adalese soi samo jekh Devel, kova prekali vera ka opravdini e obrezimen, ov prekali adaja isto vera ka opravdini hem okolen kola nane obrezime. <verse eid="ROM 3:30" /><verse number="31" style="v" sid="ROM 3:31" />Amen li veraja čhinavaja o Zakoni? Na, nisar! Nego, amen veraja podržinaja o Zakoni.<verse eid="ROM 3:31" /></para>
  <chapter eid="ROM 3" />
  <chapter number="4" style="c" sid="ROM 4" />
  <para style="s">O Avraam opravdime veraja</para>
  <para style="p">
    <verse number="1" style="v" sid="ROM 4:1" />So, onda, te phena da otkrijinđa o Avraam, amaro pradad palo telo? <verse eid="ROM 4:1" /><verse number="2" style="v" sid="ROM 4:2" />Adalese so, tei o Avraam opravdime palo ple delja, isi le soja te hvalini pe, ali na anglo Devel. <verse eid="ROM 4:2" /><verse number="3" style="v" sid="ROM 4:3" />Adalese so o Sveto lil phenela: “O Avraam poverujinđa e Devlese hem adava ine lese uračunime ani pravednost.”<verse eid="ROM 4:3" /></para>
  <para style="p">
    <verse number="4" style="v" sid="ROM 4:4" />Okova kova ćerela buti, na dobini pli plata sar daro, nego zaradini adava so dobini. <verse eid="ROM 4:4" /><verse number="5" style="v" sid="ROM 4:5" />A okolese kova na ćerela buti, a verujini ano Devel kova opravdini e biedevlesere manuše, i vera uračunini pe ani pravednost. <verse eid="ROM 4:5" /><verse number="6" style="v" sid="ROM 4:6" />Ađahar hem o David vaćeri dai bahtalo o manuš kase o Devel uračunini i pravednost bizo te lel ano obzir lesere delja:<verse eid="ROM 4:6" /></para>
  <para style="q1">
    <verse number="7" style="v" sid="ROM 4:7" />“Bahtalei okola kaserei prestupija oprostime</para>
  <para style="q2" vid="ROM 4:7">hem o grehija učharde.<verse eid="ROM 4:7" /></para>
  <para style="q1">
    <verse number="8" style="v" sid="ROM 4:8" />Bahtaloi o manuš</para>
  <para style="q2" vid="ROM 4:8">kase o Gospod na uračunini o greh.”<verse eid="ROM 4:8" /></para>
  <para style="p">
    <verse number="9" style="v" sid="ROM 4:9" />Akava li bahtalipe samo zako obrezime ili hem zako okola kola nane obrezime? Adalese so, phenđam dai i vera e Avraamese uračunime ani pravednost. <verse eid="ROM 4:9" /><verse number="10" style="v" sid="ROM 4:10" />A kad adava ine lese uračunime? Kad inele obrezime ili kad na inele obrezime? Adava na inele palo obreziba, nego angleder o obreziba. <verse eid="ROM 4:10" /><verse number="11" style="v" sid="ROM 4:11" />Ov priminđa o znako oto obreziba sar pečati oti pravednost sava dobinđa veraja pana kad na inele obrezime. Adaleja o Avraam ulo dad sarijengoro kola verujinena, a kola nane obrezime, te šaj hem olenđe adava te uračunini pe ani pravednost. <verse eid="ROM 4:11" /><verse number="12" style="v" sid="ROM 4:12" />Ovi hem dad e obrezimengoro, okolengoro kola nane samo obrezime nego hem phirena dromeja oti vera amare dadesiri e Avraamesiri, savi ole ine kad pana na inele obrezime.<verse eid="ROM 4:12" /></para>
  <para style="s">E Devlesoro obećanje primini pe veraja</para>
  <para style="p">
    <verse number="13" style="v" sid="ROM 4:13" />Adalese so, o obećanje e Avraamese, ili lesere potomstvose, da ka ovel nasledniko e svetosoro, nane dindo palo ićeriba o Zakoni, nego pali pravednost savi avela oti vera. <verse eid="ROM 4:13" /><verse number="14" style="v" sid="ROM 4:14" />Adalese so, tei o naslednici okola kola ićerena o Zakoni, onda i vera nane vredno, a o obećanjei uzaludno. <verse eid="ROM 4:14" /><verse number="15" style="v" sid="ROM 4:15" />Adalese so, o Zakoni peja akhari e Devlesiri holi, a kaj nane Zakoni, adari nane ni phagiba o Zakoni.<verse eid="ROM 4:15" /></para>
  <para style="p">
    <verse number="16" style="v" sid="ROM 4:16" />Adalese o obećanje terđola upri vera, te šaj o manuša prihvatinen le sar daro oti e Devlesiri milost, hem te šaj vredini zako sa o potomstvo, na samo zako okola kola ićerena o Zakoni, nego hem zako okola kolen isi vera sar e Avraamesiri. Ovi sarijenđe amenđe dad. <verse eid="ROM 4:16" /><verse number="17" style="v" sid="ROM 4:17" />Sar soi pisime ano Sveto lil: “Ćerđum tut te ove dad bute narodengoro” – anglo Devel, ano kova poverujinđa, kova vazdela e mulen hem pali kasiri naredba oto ništa ovela nešto.<verse eid="ROM 4:17" /></para>
  <para style="p">
    <verse number="18" style="v" sid="ROM 4:18" />O Avraam verujinđa hem nadinđa pe hem tegani kad na inele sose te nadini pe. Ađahar ulo dad bute narodengoro, adalese so o Sveto lil ađahar phenela: “Edobor baro ka ovel to potomstvo.” <verse eid="ROM 4:18" /><verse number="19" style="v" sid="ROM 4:19" />O Avraam džanđa da nakhlo lesoro vreme kad šaj ine te oven le čhave adalese so ine le paše đi o šel berš hem džanđa so i Sara našti ine te bijani, ali lesiri vera na peli. <verse eid="ROM 4:19" /><verse number="20" style="v" sid="ROM 4:20" />Ov na sumnjinđa ano e Devlesoro obećanje, nego zoralilo ani vera hem dinđa slava e Devlese. <verse eid="ROM 4:20" /><verse number="21" style="v" sid="ROM 4:21" />Inele pherdeste uverime da o Devel šaj te ćerel okova so obećinđa. <verse eid="ROM 4:21" /><verse number="22" style="v" sid="ROM 4:22" />Adalese i vera ine lese uračunime ani pravednost.<verse eid="ROM 4:22" /></para>
  <para style="p">
    <verse number="23" style="v" sid="ROM 4:23" />A o lafija: “ine lese uračunime”, na inele pisime samo olese, <verse eid="ROM 4:23" /><verse number="24" style="v" sid="ROM 4:24" />nego hem amenđe kolenđe ka uračunini pe, kola verujinaja ano Okoleste kova taro mule vazdinđa e Isuse, amare Gospode. <verse eid="ROM 4:24" /><verse number="25" style="v" sid="ROM 4:25" />O Isus inele dindo te merel zako amare prestupija, a uštino taro mule zako amaro opravdanje.<verse eid="ROM 4:25" /></para>
  <chapter eid="ROM 4" />
  <chapter number="5" style="c" sid="ROM 5" />
  <para style="s">Opravdime prekali vera</para>
  <para style="p">
    <verse number="1" style="v" sid="ROM 5:1" />I adalese, akana kad injam opravdime prekali vera, isi amen mir e Devleja prekalo amaro Gospod Isus Hrist. <verse eid="ROM 5:1" /><verse number="2" style="v" sid="ROM 5:2" />Zbog amari vera ano Hrist šaj te ava ani milost e Devlesiri ani savi akana živinaja, hem hvalinaja amen ani nada da ka učestvujina ani slava e Devlesiri. <verse eid="ROM 5:2" /><verse number="3" style="v" sid="ROM 5:3" />Hem na samo adava, nego hvalinaja amen hem e nevoljencar adalese so džanaja da ano nevolje sikljovaja te ova strpljiva. <verse eid="ROM 5:3" /><verse number="4" style="v" sid="ROM 5:4" />Ani adaja strpljivost o Devel zorjari amaro karakteri, a adalestar bijanđola i nada. <verse eid="ROM 5:4" /><verse number="5" style="v" sid="ROM 5:5" />Adaja nada na lađari amen, adalese so o Devel čhorđa plo mangipe ano amare vile prekalo Sveto Duho, kovai amenđe dindo.<verse eid="ROM 5:5" /></para>
  <para style="p">
    <verse number="6" style="v" sid="ROM 5:6" />Adalese so, ano pravo vreme, pana sar injamle bizorale, o Hrist mulo zako amenđe – biedevlesere manušenđe. <verse eid="ROM 5:6" /><verse number="7" style="v" sid="ROM 5:7" />Pharoi da neko ka del plo dživdipe sar te spasini avere manuše, čak hem adava manuš te ovel pravedno. Iako šaj isi neko ko bi dela plo dživdipe zako but šukar manuš. <verse eid="ROM 5:7" /><verse number="8" style="v" sid="ROM 5:8" />Ali, o Devel plo mangipe amenđe mothoj ađahar: pana sar injamle grešnici, o Hrist mulo zako amenđe.<verse eid="ROM 5:8" /></para>
  <para style="p">
    <verse number="9" style="v" sid="ROM 5:9" />Kobor više akana, adalese so injam opravdime lesere rateja, ka spasina amen oti holi e Devlesiri prekalo leste. <verse eid="ROM 5:9" /><verse number="10" style="v" sid="ROM 5:10" />Adalese so, te injamle izmirime e Devleja lesere Čhavesere meribnaja, pana sar injamle lesere neprijatelja, kobor više akana ka ova spasime lesere Čhavesere dživdipnaja, akana kad injam izmirime! <verse eid="ROM 5:10" /><verse number="11" style="v" sid="ROM 5:11" />Hem na samo adava, nego hem hvalinaja amen ano Devel prekalo amaro Gospod Isus Hrist, prekala kaste akana injam izmirime e Devleja.<verse eid="ROM 5:11" /></para>
  <para style="s">O Adam hem o Hrist</para>
  <para style="p">
    <verse number="12" style="v" sid="ROM 5:12" />Adalese, sar so o greh đerdinđa ano sveto prekalo jekh manuš, a prekalo greh o meriba, ađahar o meriba reslja sa e manušen, adalese so sare grešinde. <verse eid="ROM 5:12" /><verse number="13" style="v" sid="ROM 5:13" />O greh ano sveto inele angleder o Zakoni, ali o greh nikase na računini pe kad nane zakoni. <verse eid="ROM 5:13" /><verse number="14" style="v" sid="ROM 5:14" />A palem, o meriba vladinđa taro Adam đi o Mojsije hem upro okolende kola na grešinde ko isto način sar o Adam, kovai slika Okolesiri kova valjanđa te avel.<verse eid="ROM 5:14" /></para>
  <para style="p">
    <verse number="15" style="v" sid="ROM 5:15" />Ali i milost nane sar o prestup. Adalese so, te but džene mule zbog o prestup jekhe manušesoro, kobor više upro butende čhordili i milost e Devlesiri hem o daro savo alo prekali milost jekhe manušesiri, e Isuse Hristesiri. <verse eid="ROM 5:15" /><verse number="16" style="v" sid="ROM 5:16" />Hem adava daro nane isto sar okova savo alo prekalo okoleste kova grešinđa. Adalese so, palo jekh prestup ali i osuda, a o milosno daro alo palo but prestupija hem anđa opravdanje. <verse eid="ROM 5:16" /><verse number="17" style="v" sid="ROM 5:17" />Adalese so, te zbog o prestup jekhe manušesoro o meriba vladinđa prekalo adava jekh manuš, kobor više okola kola priminena izobilje oti milost hem daro oti pravednost ka vladinen ano dživdipe prekalo jekh manuš, prekalo Isus Hrist!<verse eid="ROM 5:17" /></para>
  <para style="p">
    <verse number="18" style="v" sid="ROM 5:18" />I, sar so sa o manuša inele osudime zbog o prestup jekhe manušesoro, ađahar hem zbog jekh pravedno delo jekhe manušesoro sa o manuša ka oven opravdime hem ka ovel len dživdipe. <verse eid="ROM 5:18" /><verse number="19" style="v" sid="ROM 5:19" />Adalese so, sar so palo neposlušnost jekhe manušesoro but džene ule grešna, ađahar hem pali poslušnost jekhe manušesiri but džene ka oven pravedna.<verse eid="ROM 5:19" /></para>
  <para style="p">
    <verse number="20" style="v" sid="ROM 5:20" />O Zakoni alo te barjon o grehija. Ali, kaj barilo o greh, i milost barili po više, <verse eid="ROM 5:20" /><verse number="21" style="v" sid="ROM 5:21" />te šaj, sar so o greh vladinđa prekalo meriba, ađahar i milost e Devlesiri vladini prekali pravednost savi legari ano večno dživdipe prekalo Isus Hrist amaro Gospod.<verse eid="ROM 5:21" /></para>
  <chapter eid="ROM 5" />
  <chapter number="6" style="c" sid="ROM 6" />
  <para style="s">Mule zako greh – dživde ano Hrist</para>
  <para style="p">
    <verse number="1" style="v" sid="ROM 6:1" />So onda ka phena? Valjani li te ačhova ano greh sar te barjol i milost e Devlesiri? <verse eid="ROM 6:1" /><verse number="2" style="v" sid="ROM 6:2" />Na, nisar! Sar šaj amen kola muljam zako greh pana te živina ano leste? <verse eid="ROM 6:2" /><verse number="3" style="v" sid="ROM 6:3" />Ili, na džanen li da sare amen kola injam krstime ano Hrist Isus injam krstime ano lesoro meriba? <verse eid="ROM 6:3" /><verse number="4" style="v" sid="ROM 6:4" />Adalese, prekalo krstiba zajedno oleja injam parume ano lesoro meriba, te šaj hem amen, sar so o Hrist e Dadesere slavaja vazdime taro mule, živina neve dživdipnaja. <verse eid="ROM 6:4" /><verse number="5" style="v" sid="ROM 6:5" />Adalese so, kad uljam jekh oleja ano meriba sar olesoro, isto ađahar ka ova jekh oleja ano uštiba taro mule sar olesoro. <verse eid="ROM 6:5" /><verse number="6" style="v" sid="ROM 6:6" />Akava džanaja: amaro purano manuš čhivdoi ko krsto e Hristeja te šaj amaro grešno telo ovel uništime, te na ova više robija e grehese. <verse eid="ROM 6:6" /><verse number="7" style="v" sid="ROM 6:7" />Adalese so, okova kovai mulo, oslobodimei oto greh.<verse eid="ROM 6:7" /></para>
  <para style="p">
    <verse number="8" style="v" sid="ROM 6:8" />I, te muljam e Hristeja, verujinaja da hem ka živina oleja. <verse eid="ROM 6:8" /><verse number="9" style="v" sid="ROM 6:9" />Adalese so džanaja da o Hrist, kova uštino taro mule, više naka merel – o meriba više nane le vlast upro leste. <verse eid="ROM 6:9" /><verse number="10" style="v" sid="ROM 6:10" />Meribnaja saveja mulo, mulo jekhvar hem zauvek sar te phagel o zoralipe e grehesoro; a o dživdipe savo akana živini, živini zako Devel.<verse eid="ROM 6:10" /></para>
  <para style="p">
    <verse number="11" style="v" sid="ROM 6:11" />Ađahar hem tumen dikhen tumen da injen mule zako greh, a dživde zako Devel ano Hrist Isus. <verse eid="ROM 6:11" /><verse number="12" style="v" sid="ROM 6:12" />Adalese o greh na tromal više te vladini ano tumaro telo savo merela, i te pokorinen tumen lesere požudenđe. <verse eid="ROM 6:12" /><verse number="13" style="v" sid="ROM 6:13" />Ma den tumare udovija zako greh sar alatija zaki nepravda, nego den tumen zako Devel sar okola kola uštine taro mule hem tumare udovija den zako Devel sar alatija zaki pravednost. <verse eid="ROM 6:13" /><verse number="14" style="v" sid="ROM 6:14" />Adalese so, o greh naka ovel le vlast upra tumende, adalese so na injen talo Zakoni, nego tali milost e Devlesiri.<verse eid="ROM 6:14" /></para>
  <para style="s">Robija zaki pravednost</para>
  <para style="p">
    <verse number="15" style="v" sid="ROM 6:15" />So te ćera? Te grešina adalese so na injam talo Zakoni, nego tali milost e Devlesiri? Na, nisar! <verse eid="ROM 6:15" /><verse number="16" style="v" sid="ROM 6:16" />Na džanen li da injen robija okolesere kase pokorinena tumen, okolesere kase sar robija predena tumen te oven lese pokorna – bilo zako greh, so legari ano meriba, bilo zaki poslušnost, so legari ani pravednost. <verse eid="ROM 6:16" /><verse number="17" style="v" sid="ROM 6:17" />Ali, hvala e Devlese so, iako injenle robija zako greh, sa vileja pokorinđen tumen zako adava sikaviba savese predinđen tumen. <verse eid="ROM 6:17" /><verse number="18" style="v" sid="ROM 6:18" />Oslobodime injen oto greh hem uljen robija zaki pravednost.<verse eid="ROM 6:18" /></para>
  <para style="p">
    <verse number="19" style="v" sid="ROM 6:19" />Koristinava svakodnevna primerija ano vaćeriba zbog o bizoralipe tumare telosoro. Sar so nekad predinđen tumare udovija te služinen zaki nečistota hem zako bezakonje, ađahar akana preden tumare udovija te služinen zaki pravednost, so legari ani svetost. <verse eid="ROM 6:19" /><verse number="20" style="v" sid="ROM 6:20" />Adalese so, kad injenle robija zako greh, injenle slobodna oti pravednost. <verse eid="ROM 6:20" /><verse number="21" style="v" sid="ROM 6:21" />I savi korist ine tumen adalestar savestar avdive lađana? Konačnoi rezultat adalestar o meriba. <verse eid="ROM 6:21" /><verse number="22" style="v" sid="ROM 6:22" />Ali, akana kad injen oslobodime oto greh hem kad uljen robija e Devlesere, i korist savi isi tumen legari ani svetost, a konačnoi rezultat adalestar o večno dživdipe. <verse eid="ROM 6:22" /><verse number="23" style="v" sid="ROM 6:23" />Adalese soi i plata zako greh meriba, a daro e Devlesoroi večno dživdipe ano amaro Gospod Hrist Isus.<verse eid="ROM 6:23" /></para>
  <chapter eid="ROM 6" />
  <chapter number="7" style="c" sid="ROM 7" />
  <para style="s">Slobodna oto Zakoni</para>
  <para style="p">
    <verse number="1" style="v" sid="ROM 7:1" />Ili, na džanen li, phraljalen – vaćerava okolenđe kola džanen o Zakoni – da o Zakoni isi le vlast upro manuš samo đikotei dživdo? <verse eid="ROM 7:1" /><verse number="2" style="v" sid="ROM 7:2" />Ađahari hem i dindi đuvli, palo Zakoni, phandli zako plo rom đikotei ov dživdo. Ali, te lakoro rom merela, slobodnoi taro Zakoni saveja inele phandli zako plo rom. <verse eid="ROM 7:2" /><verse number="3" style="v" sid="ROM 7:3" />Adalese, te dželi avereja đikotei lakoro rom dživdo, ka vičini pe preljubnica. Ali, te lakoro rom merela, slobodnoi taro Zakoni hem nane preljubnica te lelja avere.<verse eid="ROM 7:3" /></para>
  <para style="p">
    <verse number="4" style="v" sid="ROM 7:4" />Ađahar hem tumen, mle phraljalen, prekalo telo e Hristesoro muljen zako Zakoni te pripadinen averese, Okolese kova uštino taro mule, hem te ova plodonosna zako Devel. <verse eid="ROM 7:4" /><verse number="5" style="v" sid="ROM 7:5" />Adalese so, đikote živinđam palo telo, o bišukar požude save inele izazivime e Zakoneja vladinde ano amare udovija, a o plod adalestar inele meriba. <verse eid="ROM 7:5" /><verse number="6" style="v" sid="ROM 7:6" />Ali, akana injam slobodna oto Zakoni adalese so muljam zako adava saveja injamle phandle. Akana služinaja e Devlese ko nevo način e Duhostar, a na ko purano način palo pisime Zakoni.<verse eid="ROM 7:6" /></para>
  <para style="s">O Zakoni hem o greh</para>
  <para style="p">
    <verse number="7" style="v" sid="ROM 7:7" />So onda ka phena? Dai o Zakoni greh? Na, nisar! A palem, me naka džanav ine soi greh te na ovel ine o Zakoni. Adalese so, naka džanav ine soi požuda te na phenel ine o Zakoni: “Ma mang okova so nane klo!” <verse eid="ROM 7:7" /><verse number="8" style="v" sid="ROM 7:8" />A o greh iskoristinđa i prilika hem prekali adaja naredba ana mande izazivinđa svako vrsta oti požuda. Adalese so, o grehi bizo Zakoni mulo. <verse eid="ROM 7:8" /><verse number="9" style="v" sid="ROM 7:9" />Nekad živinđum bizo Zakoni, a kad ali i naredba, o greh oživinđa, <verse eid="ROM 7:9" /><verse number="10" style="v" sid="ROM 7:10" />a me muljum. I ađahar i naredba, savi valjanđa te anel maje dživdipe, anđa maje meriba. <verse eid="ROM 7:10" /><verse number="11" style="v" sid="ROM 7:11" />Adalese so, o greh iskoristinđa i prilika hem e naredbaja prevarinđa man hem mudarđa man.<verse eid="ROM 7:11" /></para>
  <para style="p">
    <verse number="12" style="v" sid="ROM 7:12" />Adalese, o Zakoni sveto hem i naredbai sveto, pravedno hem šukar. <verse eid="ROM 7:12" /><verse number="13" style="v" sid="ROM 7:13" />Značini li da adava soi šukar anđa maje meriba? Na, nisar! A palem, o greh te mothoj pe dai greh, ov prekalo adava soi šukar anđa meriba, hem ađahar o greh prekalo naredbe te mothoj pe dai pherdeste grešno.<verse eid="ROM 7:13" /></para>
  <para style="p">
    <verse number="14" style="v" sid="ROM 7:14" />Džanaja dai o Zakoni duhovno, a da me injum telesno, biknime sar robo e grehese. <verse eid="ROM 7:14" /><verse number="15" style="v" sid="ROM 7:15" />Na haljovava so ćerava, adalese so na ćerava okova so mangava, nego ćerava okova so mrzinava. <verse eid="ROM 7:15" /><verse number="16" style="v" sid="ROM 7:16" />A te ćerava okova so na mangava, značini da slažinav man dai o Zakoni šukar. <verse eid="ROM 7:16" /><verse number="17" style="v" sid="ROM 7:17" />A palem, adava na ćerava više me, nego o greh savo živini ana mande. <verse eid="ROM 7:17" /><verse number="18" style="v" sid="ROM 7:18" />Adalese džanav da ana mande – ano mlo telo – na živini ništa šukar. Adalese so, isi man želja te ćerav okova soi šukar, ali na injum ano stanje te ćerav adava. <verse eid="ROM 7:18" /><verse number="19" style="v" sid="ROM 7:19" />Adalese so, na ćerava o šukar, savo mangava, nego o bišukar, savo na mangava. <verse eid="ROM 7:19" /><verse number="20" style="v" sid="ROM 7:20" />Ali, te ćerava okova so na mangava, onda adava na ćerava me, nego o greh savo živini ana mande.<verse eid="ROM 7:20" /></para>
  <para style="p">
    <verse number="21" style="v" sid="ROM 7:21" />Ađahar arakhljum akava zakoni: kad mangava te ćerav šukar, adathei odmah o bišukar. <verse eid="ROM 7:21" /><verse number="22" style="v" sid="ROM 7:22" />Ano mlo vilo injum oduševime e Devlesere Zakoneja, <verse eid="ROM 7:22" /><verse number="23" style="v" sid="ROM 7:23" />ali dikhava da ano mle udovija delujini aver zakoni, savo marela pe protiv o zakoni mla gođakoro hem phandela man e grehesere zakoneja savoi ano mle udovija. <verse eid="ROM 7:23" /><verse number="24" style="v" sid="ROM 7:24" />Kobor jadno injum me! Ko ka oslobodini man akale telostar savo merela? <verse eid="ROM 7:24" /><verse number="25" style="v" sid="ROM 7:25" />Hvala e Devlese, kova oslobodini man prekalo amaro Gospod Isus Hrist! Ađahar me mla gođaja služinava e Devlesere Zakonese, a mle teloja e grehesere zakonese.<verse eid="ROM 7:25" /></para>
  <chapter eid="ROM 7" />
  <chapter number="8" style="c" sid="ROM 8" />
  <para style="s">Dživdipe ano Duho</para>
  <para style="p">
    <verse number="1" style="v" sid="ROM 8:1" />Adalese akana nane osuda okolenđe kolai ano Hrist Isus, <verse eid="ROM 8:1" /><verse number="2" style="v" sid="ROM 8:2" />adalese so o zakoni e Duhosoro savo anela dživdipe ano Hrist Isus oslobodinđa man oto zakoni e grehesoro hem e meribnasoro. <verse eid="ROM 8:2" /><verse number="3" style="v" sid="ROM 8:3" />Adalese so, okova so o Zakoni našti ine te ćerel, zbog o bizoralipe e telosoro, ćerđa o Devel ađahar so bičhalđa ple Čhave ano obličje e grešnone telosoro te ovel žrtva zako greh. Hem ađahar osudinđa o greh ano telo, <verse eid="ROM 8:3" /><verse number="4" style="v" sid="ROM 8:4" />te šaj o pravedno zahtev e Zakonesoro pherđol ana amende kola na živinaja palo telo, nego palo Duho.<verse eid="ROM 8:4" /></para>
  <para style="p">
    <verse number="5" style="v" sid="ROM 8:5" />Adalese so, okola kola živinena palo telo, mislinena ko okova soi telesno, a okola kola živinena palo Duho, mislinena ko okova soi duhovno. <verse eid="ROM 8:5" /><verse number="6" style="v" sid="ROM 8:6" />Adalese so, i godi legardi teloja anela meriba, a i godi legardi Duhoja anela dživdipe hem mir. <verse eid="ROM 8:6" /><verse number="7" style="v" sid="ROM 8:7" />Adalese so, kadi i godi legardi teloja, oj džala protiv o Devel, adalese so nane pokorno e Devlesere Zakonese, niti nane sposobno te ćerel adava. <verse eid="ROM 8:7" /><verse number="8" style="v" sid="ROM 8:8" />Ađahar, okola kolai legarde teloja našti te ugodinen e Devlese.<verse eid="ROM 8:8" /></para>
  <para style="p">
    <verse number="9" style="v" sid="ROM 8:9" />Ali, tumen na injen legarde teloja, nego Duhoja, te čače e Devlesoro Duho živini ana tumende. Te nekas nane e Hristesoro Duho, na pripadini e Hristese. <verse eid="ROM 8:9" /><verse number="10" style="v" sid="ROM 8:10" />A tei o Hrist ana tumende, o teloi mulo zbog o greh, ali o Duho dela tumen dživdipe adalese so injen opravdime anglo Devel. <verse eid="ROM 8:10" /><verse number="11" style="v" sid="ROM 8:11" />A te e Devlesoro Duho, kova vazdinđa e Isuse taro mule, živini ana tumende, onda o isto Devel kova e Hriste vazdinđa taro mule, prekalo Duho kova živini ana tumende, ka oživini hem tumare telija save merena.<verse eid="ROM 8:11" /></para>
  <para style="p">
    <verse number="12" style="v" sid="ROM 8:12" />Adalese, phraljalen, na injam dužna e telose te živina palo leste. <verse eid="ROM 8:12" /><verse number="13" style="v" sid="ROM 8:13" />Adalese so, te živinena palo telo, mora hem te meren. Ali, te e Duhoja mudarena tumare telesna delja, ka živinen. <verse eid="ROM 8:13" /><verse number="14" style="v" sid="ROM 8:14" />Adalese so, okola kolen legari e Devlesoro Duho, oni e Devlesere čhave. <verse eid="ROM 8:14" /><verse number="15" style="v" sid="ROM 8:15" />Adalese so, e Duho kole priminđen na legari tumen ano ropstvo sar te šaj palem živinen ani dar, nego ćerđa tumen te oven e Devlesere čhave hem prekalo leste vičinaja: “Abba, Dade!” <verse eid="ROM 8:15" /><verse number="16" style="v" sid="ROM 8:16" />Korkoro o Duho svedočini zajedno amare duhoja da injam e Devlesere čhave. <verse eid="ROM 8:16" /><verse number="17" style="v" sid="ROM 8:17" />I, te injam čhave, onda injam hem naslednici – naslednici e Devlesere hem zajedno naslednici e Hristeja, te čače e Hristeja patinaja, te šaj učestvujina ani lesiri slava.<verse eid="ROM 8:17" /></para>
  <para style="s">O Sveto Duho anela sloboda hem slava</para>
  <para style="p">
    <verse number="18" style="v" sid="ROM 8:18" />Smatrinava da amare patnje save isi amen akana našti ni te uporedini pe e slavaja savi ka mothoj pe amenđe. <verse eid="ROM 8:18" /><verse number="19" style="v" sid="ROM 8:19" />Adalese so, sa so o Devel stvorinđa željno adžićeri te mothoj pe i slava e Devlesere čhavengiri. <verse eid="ROM 8:19" /><verse number="20" style="v" sid="ROM 8:20" />Adalese so, sa soi stvorime ulo bezvredno, na amara voljaja, nego e Devlesere voljaja, ani nada <verse eid="ROM 8:20" /><verse number="21" style="v" sid="ROM 8:21" />da ani slavno sloboda e Devlesere čhavengiri hem sa adava ka primini oslobođenje oto ropstvo savo legari ani propast.<verse eid="ROM 8:21" /></para>
  <para style="p">
    <verse number="22" style="v" sid="ROM 8:22" />Džanaja da sa soi stvorime e Devlestar uzdišini hem mučini pe sa đi akana, sar i đuvli anglo bijaniba. <verse eid="ROM 8:22" /><verse number="23" style="v" sid="ROM 8:23" />Hem na samo okova soi stvorime, nego hem amen kola isi amen e Duho sar prvo daro e Devlesoro, isto uzdišinaja adžićerindoj o Devel pherdeste te usvojini amen, te otkupini amare telija. <verse eid="ROM 8:23" /><verse number="24" style="v" sid="ROM 8:24" />Adalese so, ani adaja nada injam spasime. A i nada savi dičhola nane nada, adalese so niko na nadini pe okolese so već dikhela. <verse eid="ROM 8:24" /><verse number="25" style="v" sid="ROM 8:25" />Ali, te nadinaja amen okolese so na dikhaja, onda adava strpljivo adžićeraja.<verse eid="ROM 8:25" /></para>
  <para style="p">
    <verse number="26" style="v" sid="ROM 8:26" />Isto ađahar hem o Duho amenđe pomožini ano amare bizoralipa. Amen na džanaja zako so valjani te molina, ali korkoro o Duho molini zako amenđe ano uzdisaja save lafencar našti te opisinen pe. <verse eid="ROM 8:26" /><verse number="27" style="v" sid="ROM 8:27" />A Okova kova ispitujini o vile džanel so o Duho mangela, adalese so o Duho pali volja e Devlesiri molini zako e Devlesere manuša.<verse eid="ROM 8:27" /></para>
  <para style="p">
    <verse number="28" style="v" sid="ROM 8:28" />Džanaja da sa džala ko šukar okolenđe kola volinena e Devle, okolenđe kolen ov vičinđa palo plo plan. <verse eid="ROM 8:28" /><verse number="29" style="v" sid="ROM 8:29" />Adalese so, okolen kolen o Devel angleder džanđa, adalen hem predodredinđa te oven menjime premali slika lesere Čhavesiri, sar te šaj lesoro Čhavo ovel prvenco maškaro but phralja. <verse eid="ROM 8:29" /><verse number="30" style="v" sid="ROM 8:30" />A okolen kolen predodredinđa, adalen hem vičinđa. A kolen vičinđa, adalen hem opravdinđa. A kolen opravdinđa, adalen hem proslavinđa.<verse eid="ROM 8:30" /></para>
  <para style="s">O mangipe e Devlesoro ano Hrist Isus</para>
  <para style="p">
    <verse number="31" style="v" sid="ROM 8:31" />So onda te phena ko sa akava? Tei o Devel amencar, ko šaj protiv amende? <verse eid="ROM 8:31" /><verse number="32" style="v" sid="ROM 8:32" />Ov, kova čak ni ple Čhave na poštedinđa, nego dinđa le te merel zako sarijenđe amenđe, sigurno ka del amen hem sa aver zajedno oleja. <verse eid="ROM 8:32" /><verse number="33" style="v" sid="ROM 8:33" />Ko šaj te optužini okolen kolen izabirinđa o Devel? Niko! O Develi adava kova opravdini len. <verse eid="ROM 8:33" /><verse number="34" style="v" sid="ROM 8:34" />Ko ka osudini len? Niko! Adalese so o Hrist Isus kova mulo, hem soi po bitno, kova inele vazdime taro mule bešela ko počasno than oti desno strana e Devlesiri hem molini pe zako amenđe. <verse eid="ROM 8:34" /><verse number="35" style="v" sid="ROM 8:35" />Ko ka cidel amen e Hristesere mangipnastar? I nevolja, o pharipe, o progonstvo, i bokh, o čororipe, i opasnost ili o meriba? <verse eid="ROM 8:35" /><verse number="36" style="v" sid="ROM 8:36" />Sar soi pisime ano Sveto lil:</para>
  <para style="q1" vid="ROM 8:36">“Zbog tuće mudarena amen svako dive,</para>
  <para style="q2" vid="ROM 8:36">dikhena amen sar bakren zako čhiniba.”<verse eid="ROM 8:36" /></para>
  <para style="p">
    <verse number="37" style="v" sid="ROM 8:37" />Ali, ano sa adava zorale pobedinaja prekalo Okoleste kova zavolinđa amen. <verse eid="ROM 8:37" /><verse number="38" style="v" sid="ROM 8:38" />Adalese so, uverime injum da ni o meriba, ni o dživdipe, ni o anđelja, ni o poglavarstvija, ni i sadašnjost, ni i budućnost, niti bilo savo zoralipe, <verse eid="ROM 8:38" /><verse number="39" style="v" sid="ROM 8:39" />ni o učipe ni o hor, ni bilo so aver soi stvorime, našti te ciden amen e Devlesere mangipnastar savoi ano amaro Gospod Hrist Isus.<verse eid="ROM 8:39" /></para>
  <chapter eid="ROM 8" />
  <chapter number="9" style="c" sid="ROM 9" />
  <para style="s">E Devlesoro izbor</para>
  <para style="p">
    <verse number="1" style="v" sid="ROM 9:1" />Vaćerava o čačipe ano Hrist, na hovavava, svedokoi maje mli savest ano Sveto Duho: <verse eid="ROM 9:1" /><verse number="2" style="v" sid="ROM 9:2" />mli žalost bari hem beskrajno dukh isi man ano vilo. <verse eid="ROM 9:2" /><verse number="3" style="v" sid="ROM 9:3" />Adalese so, zako mle phralja, kolai mli familija palo telo, ka mangav ine me te ovav prokleto hem cidime oto Hrist, kad bi šaj ine adava te spasini len. <verse eid="ROM 9:3" /><verse number="4" style="v" sid="ROM 9:4" />Oni o Izraelci. Olen o Devel usvojinđa, te oven lesere čhave. Olenđe o Devel mothovđa pli slava, hem dinđa len o savezija, o Zakoni, o način sar te služinen lese hem o obećanja. <verse eid="ROM 9:4" /><verse number="5" style="v" sid="ROM 9:5" />Olengerei hem o pradada o Avraam, o Isaak hem o Jakov, a olendar, palo telo, avela hem o Hrist, kovai Devel upreder sa. Olese slava zauvek! Amen.<verse eid="ROM 9:5" /></para>
  <para style="p">
    <verse number="6" style="v" sid="ROM 9:6" />Ali, adava na značini da o Devel na ićerđa plo obećanje. Adalese so nane sare kolai palo bijandipe Izraelci, prava Izraelci, <verse eid="ROM 9:6" /><verse number="7" style="v" sid="ROM 9:7" />niti e Avraamesere čačikane čhave sare kolai lesoro potomstvo, nego: “To potomstvo ka računini pe prekalo Isaak.” <verse eid="ROM 9:7" /><verse number="8" style="v" sid="ROM 9:8" />Adava značini da nane e Devlesere čhave sare kolai e Avraamesere potomci palo telo. Samoi o čhave oto obećanje e Devlesere čhave. <verse eid="ROM 9:8" /><verse number="9" style="v" sid="ROM 9:9" />A akavai o lafi oto obećanje: “Ka avav aver berš ko akava vreme, hem e Sara ka ovel čhavo.”<verse eid="ROM 9:9" /></para>
  <para style="p">
    <verse number="10" style="v" sid="ROM 9:10" />Hem na samo oj. Ko isto način i Reveka akharđa blizanconen amare pradadestar e Isaakestar. <verse eid="ROM 9:10" /><verse number="11" style="v" sid="ROM 9:11" />A angleder so o čhave bijandile hem angleder so šaj ine te ćeren nešto šukar ili bišukar – sar te ačhol ko zoralipe e Devlesoro plan oto izabiriba, <verse eid="ROM 9:11" /><verse number="12" style="v" sid="ROM 9:12" />savo na zavisini oto delja, nego Okolestar kova dela o poziv – ine olaće phendo: “O phureder ka služini e tiknederese.” <verse eid="ROM 9:12" /><verse number="13" style="v" sid="ROM 9:13" />Sar soi pisime ano Sveto lil: “E Jakove zavolinđum, a e Isave zamrzinđum.”<verse eid="ROM 9:13" /></para>
  <para style="p">
    <verse number="14" style="v" sid="ROM 9:14" />So onda te phena? Dai o Devel o nepravedno? Na, nisar! <verse eid="ROM 9:14" /><verse number="15" style="v" sid="ROM 9:15" />Adalese so, ov e Mojsijase phenđa: “Ka smilujinav man kase me mangava te smilujinav man hem ka mothovav milosrđe kase me mangava te mothovav milosrđe.” <verse eid="ROM 9:15" /><verse number="16" style="v" sid="ROM 9:16" />I adalese na zavisini ništa oti amari želja ili oto amaro trud, nego e Devlestar kova smilujini pe. <verse eid="ROM 9:16" /><verse number="17" style="v" sid="ROM 9:17" />Adalese so, o Devel ano Sveto lil phenela e faraonese: “Adalese čhivđum tut te ove vladari, sar te šaj mothovav mlo zoralipe prekala tute hem mlo anav te šunđol ki sa i phuv.” <verse eid="ROM 9:17" /><verse number="18" style="v" sid="ROM 9:18" />I adalese, smilujini pe kase ov mangela, hem steđini o vile okolengere kase ov mangela.<verse eid="ROM 9:18" /></para>
  <para style="p">
    <verse number="19" style="v" sid="ROM 9:19" />Neko šaj ka pučel man: “Sose onda o Devel pana krivini amen? Ko šaj te suprotstavini pe zaki lesiri volja?” <verse eid="ROM 9:19" /><verse number="20" style="v" sid="ROM 9:20" />Ali, ko injan tu, manušeja, te raspravine tut e Devleja? Šaj li okova soi stvorime te phenel ple stvoriteljese: “Sose ađahar ćerđan man?” <verse eid="ROM 9:20" /><verse number="21" style="v" sid="ROM 9:21" />Nane li pravo okole kova ćerela buti e glinaja oti isto glina te ćerel jekh čaro zaki čast, a aver zaki lađ?<verse eid="ROM 9:21" /></para>
  <para style="p">
    <verse number="22" style="v" sid="ROM 9:22" />A so te o Devel, mangindoj te mothoj pli holi hem plo zoralipe, ani bari strpljivost trpinđa okolen upro kolende inele holjame hem kola inele pripremime zaki propast? <verse eid="ROM 9:22" /><verse number="23" style="v" sid="ROM 9:23" />Ov adava ćerđa sar te mothoj o barvalipe oti pli slava upro okolende kolenđe mothoj milosrđe, kolen angleder pripreminđa zaki slava. <verse eid="ROM 9:23" /><verse number="24" style="v" sid="ROM 9:24" />Adala injam amen, kolen o Devel vičinđa na samo e Jevrejendar, nego hem e manušendar taro avera nacije. <verse eid="ROM 9:24" /><verse number="25" style="v" sid="ROM 9:25" />Sar so o Devel phenela ano lil e prorokosoro e Osijasoro:</para>
  <para style="q1" vid="ROM 9:25">“E manušen kola nane mlo narodo ka proglasinav dai mlo narodo</para>
  <para style="q2" vid="ROM 9:25">hem okola koja nane volime, dai volime.”<verse eid="ROM 9:25" /></para>
  <para style="m">
    <verse number="26" style="v" sid="ROM 9:26" />Hem:</para>
  <para style="q1" vid="ROM 9:26">“Ko adava than kaj ine lenđe phendo:</para>
  <para style="q1" vid="ROM 9:26">‘Tumen na injen mlo narodo’,</para>
  <para style="q2" vid="ROM 9:26">ka oven proglasime dai ‘čhave e dživde Devlesere.’”<verse eid="ROM 9:26" /></para>
  <para style="m">
    <verse number="27" style="v" sid="ROM 9:27" />A o proroko o Isaija phenđa e Izraelestar:</para>
  <para style="q1" vid="ROM 9:27">“Iako isi Izraelci edobor, sar pošik ano more,</para>
  <para style="q2" vid="ROM 9:27">samo tikoro broj olendar ka spasini pe.<verse eid="ROM 9:27" /></para>
  <para style="q1">
    <verse number="28" style="v" sid="ROM 9:28" />Adalese so, o Gospod ka ćerel e phuvjaja okova so phenđa, hem sigate adava ka ćerel.”<verse eid="ROM 9:28" /></para>
  <para style="m">
    <verse number="29" style="v" sid="ROM 9:29" />Hem sar so o Isaija prorokujinđa:</para>
  <para style="q1" vid="ROM 9:29">“Te na ačhaj amenđe ine potomstvo</para>
  <para style="q2" vid="ROM 9:29">o Gospod kovai upreder o vojske,</para>
  <para style="q1" vid="ROM 9:29">ka ova ine sar i Sodoma,</para>
  <para style="q2" vid="ROM 9:29">hem ka ličina ine upri Gomora.”<verse eid="ROM 9:29" /></para>
  <para style="s">I nevera e Izraelesiri</para>
  <para style="p">
    <verse number="30" style="v" sid="ROM 9:30" />So onda te phena? Da o manuša taro avera nacije, kola na trudinde pe zaki pravednost, priminde i pravednost – i pravednost savi avela oti vera. <verse eid="ROM 9:30" /><verse number="31" style="v" sid="ROM 9:31" />A o Izraelci, kola edobor trudinde pe zaki pravednost palo ićeriba o Zakoni na uspinde ano adava. <verse eid="ROM 9:31" /><verse number="32" style="v" sid="ROM 9:32" />Sose? Adalese so na trudinde pe te oven pravedna pali vera, nego palo pumare delja. Ađahar zapninde ko bar ko savo o manuša zapninena. <verse eid="ROM 9:32" /><verse number="33" style="v" sid="ROM 9:33" />Sar soi pisime ano Sveto lil:</para>
  <para style="q1" vid="ROM 9:33">“Ače, ko Sion čhivava</para>
  <para style="q2" vid="ROM 9:33">bar ko savo ka zapninen hem stena savi ka ćerel len te peren.</para>
  <para style="q2" vid="ROM 9:33">Ali, okova kova ano leste poverujini, naka lađal.”<verse eid="ROM 9:33" /></para>
  <chapter eid="ROM 9" />
  <chapter number="10" style="c" sid="ROM 10" />
  <para style="p">
    <verse number="1" style="v" sid="ROM 10:1" />Phraljalen, okova so taro sa o vilo mangava hem soi mli molitva e Devlese zako Izraelci adavai te oven spasime. <verse eid="ROM 10:1" /><verse number="2" style="v" sid="ROM 10:2" />Adalese so me svedočinava zako olenđe da taro sa o vilo mangena te služinen e Devlese, ali nane len o čačikano haljojba. <verse eid="ROM 10:2" /><verse number="3" style="v" sid="ROM 10:3" />I adalese so na pendžarde i pravednost savi avela e Devlestar, mangle te uspostavinen pumari, hem ađahar na pokorinde pe zaki pravednost savi avela e Devlestar. <verse eid="ROM 10:3" /><verse number="4" style="v" sid="ROM 10:4" />Adalese so o Hrist dovršinđa o Zakoni te šaj ovel opravdime svako kova verujini ano leste.<verse eid="ROM 10:4" /></para>
  <para style="p">
    <verse number="5" style="v" sid="ROM 10:5" />Oti pravednost savi avela oto Zakoni, o Mojsije pisini: “Ko ićeri o naredbe e Zakonesere, ano lende ka arakhi dživdipe.” <verse eid="ROM 10:5" /><verse number="6" style="v" sid="ROM 10:6" />A oti pravednost savi avela oti vera phenela ađahar: “Ma phen ano to vilo: ‘Ko ka uštel ko nebo?’ – so značini: ‘Ko ka anel e Hriste taro Nebo ki phuv?’” <verse eid="ROM 10:6" /><verse number="7" style="v" sid="ROM 10:7" />Ili: “‘Ko ka huljel ano than e mulengoro’ – so značini: ‘Ko ka huljel te anel e Hriste taro mule?’ ” <verse eid="ROM 10:7" /><verse number="8" style="v" sid="ROM 10:8" />Nego, so phenela? “O lafi e Devlesoroi će paše, ano to muj hem ano to vilo.” Adavai o Lafi oti vera savi propovedinaja: <verse eid="ROM 10:8" /><verse number="9" style="v" sid="ROM 10:9" />te priznajineja te mujeja dai o Isus Gospod hem vileja verujineja da o Devel vazdinđa le taro mule, ka ove spasime. <verse eid="ROM 10:9" /><verse number="10" style="v" sid="ROM 10:10" />Adalese so, vileja verujini pe zako opravdanje, a mujeja priznajini pe zako spasenje. <verse eid="ROM 10:10" /><verse number="11" style="v" sid="ROM 10:11" />Adalese o Sveto lil vaćeri: “Ko god poverujini ano leste, naka lađal.” <verse eid="ROM 10:11" /><verse number="12" style="v" sid="ROM 10:12" />Adalese so, nane razlika maškaro Jevrejco hem okova kova nane Jevrejco; adalese soi o Gospod jekh hem ovi isto zako sa o manuša; ov barvale blagoslovini sarijen kola vičinena lesoro anav. <verse eid="ROM 10:12" /><verse number="13" style="v" sid="ROM 10:13" />Adalese so, “Svako kova vičini o anav e Gospodesoro, ka ovel spasime.”<verse eid="ROM 10:13" /></para>
  <para style="p">
    <verse number="14" style="v" sid="ROM 10:14" />Ali, sar te vičinen Okole ana kaste na verujinena? A sar te verujinen ano Okova kastar na šunde? Hem sar te šunen bizo propovedniko? <verse eid="ROM 10:14" /><verse number="15" style="v" sid="ROM 10:15" />A sar neko te propovedini e manušenđe te nane bičhaldo? Sar soi pisime ano Sveto lil: “Soi šuže o pre okolengere kola legarena o Šukar lafi.”<verse eid="ROM 10:15" /></para>
  <para style="p">
    <verse number="16" style="v" sid="ROM 10:16" />Ali, na prihvatinde sare o Šukar lafi, adalese so o Isaija phenela: “Gospode, ko poverujinđa amare lafese?” <verse eid="ROM 10:16" /><verse number="17" style="v" sid="ROM 10:17" />I vera avela prekalo šuniba, a o šuniba prekalo propovediba e Hristestar. <verse eid="ROM 10:17" /><verse number="18" style="v" sid="ROM 10:18" />A me pučava: O manuša li na šunde? Oja, šunde! Adalese so:</para>
  <para style="q1" vid="ROM 10:18">“Lengoro glaso šundilo ki sa i phuv</para>
  <para style="q2" vid="ROM 10:18">hem lengere lafija resle đi ko kraj e svetosoro.”<verse eid="ROM 10:18" /></para>
  <para style="m">
    <verse number="19" style="v" sid="ROM 10:19" />Hem pučava: O Izraelci li na halile? Oja, halile. Najangle o Devel prekalo Mojsije phenela:</para>
  <para style="q1" vid="ROM 10:19">“Ka ćerav tumen te oven ljubomorna</para>
  <para style="q2" vid="ROM 10:19">narodoja kova nane narodo,</para>
  <para style="q2" vid="ROM 10:19">ka holjanćerav tumen narodoja kova nane razumno.”<verse eid="ROM 10:19" /></para>
  <para style="m">
    <verse number="20" style="v" sid="ROM 10:20" />E Devlese ano anav, o Isaija bizi dar phenela:</para>
  <para style="q1" vid="ROM 10:20">“Arakhle man okola kola na rodinde man.</para>
  <para style="q2" vid="ROM 10:20">Mothovđum man okolenđe kola na pučle maje.”<verse eid="ROM 10:20" /></para>
  <para style="m">
    <verse number="21" style="v" sid="ROM 10:21" />A zako Izrael phenela:</para>
  <para style="q1" vid="ROM 10:21">“Celo dive pružinđum mle vasta premalo lende,</para>
  <para style="q2" vid="ROM 10:21">ali oni neposlušna hem šerale.”<verse eid="ROM 10:21" /></para>
  <chapter eid="ROM 10" />
  <chapter number="11" style="c" sid="ROM 11" />
  <para style="s">O Devel na odbacinđa ple narodo</para>
  <para style="p">
    <verse number="1" style="v" sid="ROM 11:1" />Adalese, pučava: o Devel li odbacinđa ple narodo? Na, nisar! Hem me injum Izraelco, e Avraamesoro potomko taro pleme e Venijaminesoro. <verse eid="ROM 11:1" /><verse number="2" style="v" sid="ROM 11:2" />O Devel na odbacinđa ple narodo, save izabirinđa angleder. Ili na džanen li so phenela o proroko o Ilija ano Sveto lil, kad žalinđa pe e Devlese protiv o Izrael? Phenđa: <verse eid="ROM 11:2" /><verse number="3" style="v" sid="ROM 11:3" />“Gospode, mudarde sa te prorokonen hem peravde sa te žrtvenici. Samo me ačhiljum, a hem man mangena te mudaren.” <verse eid="ROM 11:3" /><verse number="4" style="v" sid="ROM 11:4" />I so o Devel phenđa lese? “Ačhavđum maje efta hiljade manušen kola na pele ko kočija anglo Vaal.” <verse eid="ROM 11:4" /><verse number="5" style="v" sid="ROM 11:5" />Ađahari hem ano akava vreme: o Devel izabirinđa tikori grupa oto manuša pali pli milost. <verse eid="ROM 11:5" /><verse number="6" style="v" sid="ROM 11:6" />Pa te izabirinđa len pali pli milost, onda adava nane zbog olengere delja. Inače, i milost e Devlesiri naka ovel više ine milost.<verse eid="ROM 11:6" /></para>
  <para style="p">
    <verse number="7" style="v" sid="ROM 11:7" />So onda? O Izraelci na dobinde okova so rodinde. Adava dobinde okola kolen o Devel izabirinđa maškar olende, a averengere vile ule steđime. <verse eid="ROM 11:7" /><verse number="8" style="v" sid="ROM 11:8" />Sar soi pisime ano Sveto lil:</para>
  <para style="q1" vid="ROM 11:8">“O Devel dinđa len duho savo ćerela len zorale te soven,</para>
  <para style="q2" vid="ROM 11:8">jaćhencar te na dikhen,</para>
  <para style="q2" vid="ROM 11:8">hem kanencar te na šunen,</para>
  <para style="q2" vid="ROM 11:8">sa đi ko avdisutno dive.”<verse eid="ROM 11:8" /></para>
  <para style="m">
    <verse number="9" style="v" sid="ROM 11:9" />A o David phenela:</para>
  <para style="q1" vid="ROM 11:9">“Nek lengiri gozba ovel lenđe zamka hem klopka,</para>
  <para style="q2" vid="ROM 11:9">nek peren hem nek oven kaznime.<verse eid="ROM 11:9" /></para>
  <para style="q1">
    <verse number="10" style="v" sid="ROM 11:10" />Nek koroljoven te na dikhen,</para>
  <para style="q2" vid="ROM 11:10">a tu pharipnaja banđar lengere dume zauvek.”<verse eid="ROM 11:10" /></para>
  <para style="s">O spasenje avere narodengoro</para>
  <para style="p">
    <verse number="11" style="v" sid="ROM 11:11" />A me pučava: On li pele ano greh sar te na ušten više? Na, nisar. Nego, zbog olengoro prestup o spasenje alo hem avere narodenđe hem ćerđa e Jevrejen te oven ljubomorna. <verse eid="ROM 11:11" /><verse number="12" style="v" sid="ROM 11:12" />I, te olengoro prestup značini barvalipe zako sveto, a lengoro periba barvalipe zako avera narodija, kobor više barvalipe ka anel adava kad o pherdo broj oto Jevreja ka prihvatini o spasenje!<verse eid="ROM 11:12" /></para>
  <para style="p">
    <verse number="13" style="v" sid="ROM 11:13" />A tumenđe kola na injen Jevreja, phenava: sar apostoli zako avera narodija hvalinava mli služba, <verse eid="ROM 11:13" /><verse number="14" style="v" sid="ROM 11:14" />te šaj nesar ćerav mle narodo te oven ljubomorna hem ađahar te spasinav nesaven olendar. <verse eid="ROM 11:14" /><verse number="15" style="v" sid="ROM 11:15" />Adalese so, kad o Devel odbacinđa len, pomirinđa pe avere narodencar. So, onda, ka značini kad o Devel palem ka prihvatini len te na uštiba taro mule? <verse eid="ROM 11:15" /><verse number="16" style="v" sid="ROM 11:16" />Tei o prvo kotor oto humer posvetime e Devlese, ondai hem sa o humer sveto; tei o koreno sveto, svetai hem o granke.<verse eid="ROM 11:16" /></para>
  <para style="p">
    <verse number="17" style="v" sid="ROM 11:17" />I, tei nesave granke phage, a tu sar granka oti divljo maslina injan spojime maškar olende hem akana olencar delineja o koreno hem o sokija oti maslina, <verse eid="ROM 11:17" /><verse number="18" style="v" sid="ROM 11:18" />ma hvalin tut anglo phage granke. A te hvalinđan tut, setin tut da tu na akhareja o koreno, nego o koreno tut. <verse eid="ROM 11:18" /><verse number="19" style="v" sid="ROM 11:19" />Tu ka phene: “O grankei phage sar te šaj me čhivav man olenđe ko than.” <verse eid="ROM 11:19" /><verse number="20" style="v" sid="ROM 11:20" />Čače, oni phage adalese so na verujinde, a tu terđoveja olenđe ko than zbog ti vera. Samo, ma te ove barikano zbog adava, nego te dara. <verse eid="ROM 11:20" /><verse number="21" style="v" sid="ROM 11:21" />Adalese so, te o Devel na poštedinđa o prirodna granke, naka poštedini ni tut.<verse eid="ROM 11:21" /></para>
  <para style="p">
    <verse number="22" style="v" sid="ROM 11:22" />Adalese, dikh e Devlesoro šukaripe hem lesiri strogoća. Ovi strogo premalo okola kola otpele, ali šukari premala tute te ačhiljan ano lesoro šukaripe. A te ačhavđan te verujine, hem tu ka ove čhindo. <verse eid="ROM 11:22" /><verse number="23" style="v" sid="ROM 11:23" />A hem on o Izraelci kola na ačhovena ani nevera ka oven palem spojime ko kaš, adalese so o Devel šaj te ćerel adava. <verse eid="ROM 11:23" /><verse number="24" style="v" sid="ROM 11:24" />I te tu, kova pali priroda injan granka oti divljo maslina, injan čhindo oto klo kaš hem injan spojime ko sadime kaš oti maslina, so nane prirodno, kobor po lokhe ka ovel zako prirodna granke te oven spojime ko pumaro kaš.<verse eid="ROM 11:24" /></para>
  <para style="s">O Izrael ka ovel spasime</para>
  <para style="p">
    <verse number="25" style="v" sid="ROM 11:25" />Phraljalen, mangava te džanen akaja tajna sar te na mislinen da sa džanen. Nesave Izraelci ule šerale hem ka ačhoven ađahar sa đikote o pherdo broj oto avera narodija na đerdini ano narodo e Devlesoro. <verse eid="ROM 11:25" /><verse number="26" style="v" sid="ROM 11:26" />I ađahar ka spasini pe sa o Izrael, sar soi pisime ano Sveto lil:</para>
  <para style="q1" vid="ROM 11:26">“O Spasitelji ka avel taro Sion;</para>
  <para style="q2" vid="ROM 11:26">ka cidel svako bezbožnost e Jakovesere potomkonendar.<verse eid="ROM 11:26" /></para>
  <para style="q1">
    <verse number="27" style="v" sid="ROM 11:27" />Hem akavai mlo savez olencar</para>
  <para style="q2" vid="ROM 11:27">kad ka cidav lengere grehija.”<verse eid="ROM 11:27" /></para>
  <para style="p">
    <verse number="28" style="v" sid="ROM 11:28" />Adalese so o Jevreja odbinde o evanđelje, ule neprijatelja e Devlesere zbog tumari korist, ali palem o Devel volini len adalese so izabirinđa lengere pradaden. <verse eid="ROM 11:28" /><verse number="29" style="v" sid="ROM 11:29" />Adalese so, o Devel na menjini pli odluka kad dela darija hem pozivija.<verse eid="ROM 11:29" /></para>
  <para style="p">
    <verse number="30" style="v" sid="ROM 11:30" />Sar so tumen nekad injenle neposlušna e Devlese, a akana zbog olengiri neposlušnost priminđen milosrđe e Devlestar, <verse eid="ROM 11:30" /><verse number="31" style="v" sid="ROM 11:31" />ađahar hem on akana, ule neposlušna e Devlese zbog tumende, te šaj hem on te priminen milosrđe e Devlestar. <verse eid="ROM 11:31" /><verse number="32" style="v" sid="ROM 11:32" />Adalese so o Devel sa e manušen phandlja ani neposlušnost te šaj sarijenđe mothoj plo milosrđe.<verse eid="ROM 11:32" /></para>
  <para style="s">Slava e Devlese</para>
  <para style="p">
    <verse number="33" style="v" sid="ROM 11:33" />O, kobori baro e Devlesoro barvalipe, i mudrost hem o džandipe! Lesere odluke niko našti te objasnini hem lesere droma niko našti te haljol!<verse eid="ROM 11:33" /></para>
  <para style="q1">
    <verse number="34" style="v" sid="ROM 11:34" />Adalese so, ko pendžari i godi e Devlesiri?</para>
  <para style="q2" vid="ROM 11:34">Ili ko inele lesoro savetniko?<verse eid="ROM 11:34" /></para>
  <para style="q1">
    <verse number="35" style="v" sid="ROM 11:35" />Ili ko dinđa le nešto,</para>
  <para style="q2" vid="ROM 11:35">i ov onda te dugujini lese?<verse eid="ROM 11:35" /></para>
  <para style="p">
    <verse number="36" style="v" sid="ROM 11:36" />Adalese so, sa avela olestar, hem sai ćerdo prekalo leste hem zako olese. Olese nek ovel slava zauvek! Amen.<verse eid="ROM 11:36" /></para>
  <chapter eid="ROM 11" />
  <chapter number="12" style="c" sid="ROM 12" />
  <para style="s">Sar o vernici valjani te živinen</para>
  <para style="p">
    <verse number="1" style="v" sid="ROM 12:1" />Adalese molinava tumen, phraljalen, palo milosrđe savo mothovđa amenđe o Devel, te anen tumare telija sar dživdi žrtva, sveto hem ugodno e Devlese. Adavai pravo način sar te služini pe e Devlese. <verse eid="ROM 12:1" /><verse number="2" style="v" sid="ROM 12:2" />Ma prilagodinen tumen akale svetose, nego muken e Devlese te menjini tumen ađahar so ka del tumen nevo razmisliba, te šaj džanen soi lesiri volja, soi šukar, ugodno hem savršeno.<verse eid="ROM 12:2" /></para>
  <para style="p">
    <verse number="3" style="v" sid="ROM 12:3" />Pali milost savi o Devel dinđa man, vaćerava svakonese tumendar: Ma mislinen tumendar bolje nego so valjani te mislinen, nego mislinen tumendar trezveno, pali mera oti vera savi o Devel odredinđa svakonese tumendar. <verse eid="ROM 12:3" /><verse number="4" style="v" sid="ROM 12:4" />Adalese so, sar so isi amen but udovija ano jekh telo, a sa o udovija nane len isto uloga, <verse eid="ROM 12:4" /><verse number="5" style="v" sid="ROM 12:5" />ađahar hem amen, iako injam but, injam jekh telo ano Hrist, hem sare pripadinaja jekh averese. <verse eid="ROM 12:5" /><verse number="6" style="v" sid="ROM 12:6" />Ađahar, isi amen različita darija pali milost savi priminđam e Devlestar. Kas isi daro te prorokujini, nek koristini le pali mera oti pli vera. <verse eid="ROM 12:6" /><verse number="7" style="v" sid="ROM 12:7" />Kas isi daro te kandel, nek kandel; kas isi daro te sikaj, nek sikaj; <verse eid="ROM 12:7" /><verse number="8" style="v" sid="ROM 12:8" />kas isi daro te utešini, nek utešini; kas isi daro te del, nek ovel darežljivo; kas isi daro te upravini, nek upravini odgovorno; kas isi daro te mothoj milosrđe, nek ćerel adava radosno.<verse eid="ROM 12:8" /></para>
  <para style="p">
    <verse number="9" style="v" sid="ROM 12:9" />O mangipe nek ovel čačikano, a na dujemujengoro. Mrzinen o bišukaripe, zorale ićeren tumen ko okova soi šukar. <verse eid="ROM 12:9" /><verse number="10" style="v" sid="ROM 12:10" />Volinen jekh avere sar phraljen, poštujinen jekh avere više nego tumen. <verse eid="ROM 12:10" /><verse number="11" style="v" sid="ROM 12:11" />Ma oven lenja, nego revno hem gorljivo služinen e Gospodese. <verse eid="ROM 12:11" /><verse number="12" style="v" sid="ROM 12:12" />Zbog i nada savi isi tumen, oven radosna, kad injen ano nevolje, oven strpljiva, a ani molitva oven istrajna. <verse eid="ROM 12:12" /><verse number="13" style="v" sid="ROM 12:13" />Delinen okova so isi tumen e Devlesere manušencar kolai ani potreba, hem oven gostoljubiva.<verse eid="ROM 12:13" /></para>
  <para style="p">
    <verse number="14" style="v" sid="ROM 12:14" />Blagoslovinen okolen kola progoninena tumen, blagoslovinen, a ma den armanja. <verse eid="ROM 12:14" /><verse number="15" style="v" sid="ROM 12:15" />Radujinen tumen okolencar kola radujinena pe, roven okolencar kola rovena. <verse eid="ROM 12:15" /><verse number="16" style="v" sid="ROM 12:16" />Oven složna maškara tumende; ma oven barikane, nego družinen tumen okolencar kolen avera dikhena da hari vredinena. Ma mislinen da sa džanen!<verse eid="ROM 12:16" /></para>
  <para style="p">
    <verse number="17" style="v" sid="ROM 12:17" />Nikase ma irinen bišukaripe zako bišukaripe. Dikhen te ćeren okova soi šukar anglo jaćha sa e manušenđe. <verse eid="ROM 12:17" /><verse number="18" style="v" sid="ROM 12:18" />Te šaj – kobori đi tumende – živinen ano mir sa e manušencar. <verse eid="ROM 12:18" /><verse number="19" style="v" sid="ROM 12:19" />Ma osvetinen tumen korkore, mle manglalen, nego ačhaven than e Devlesere holjaće. Adalese so ano Sveto lil pisini: “I osvetai mli, me ka irinav lenđe” – vaćeri o Gospod. <verse eid="ROM 12:19" /><verse number="20" style="v" sid="ROM 12:20" />Umesto adava:</para>
  <para style="q1" vid="ROM 12:20">“Tei to neprijatelj bokhalo, de le te hal,</para>
  <para style="q2" vid="ROM 12:20">hem tei žedno, de le te pijel.</para>
  <para style="q1" vid="ROM 12:20">Adalese so, te ćerđan ađahar,</para>
  <para style="q2" vid="ROM 12:20">ka čhore lese jagalo žaro upro šero – ka lađare le.”<verse eid="ROM 12:20" /></para>
  <para style="m">
    <verse number="21" style="v" sid="ROM 12:21" />Ma muk o bišukaripe te pobedini tut, nego tu pobedin o bišukaripe šukaripnaja.<verse eid="ROM 12:21" /></para>
  <chapter eid="ROM 12" />
  <chapter number="13" style="c" sid="ROM 13" />
  <para style="s">Te pokorinen tumen zaki vlast</para>
  <para style="p">
    <verse number="1" style="v" sid="ROM 13:1" />Nek svako manuš pokorini pe zako e phuvjakere vlastija. Adalese so nijekh vlast na postojini bizo e Devlesoro dopuštenje. Hem okola kola vladinena, i vlast dobinde e Devlestar. <verse eid="ROM 13:1" /><verse number="2" style="v" sid="ROM 13:2" />Adalese, ko protivini pe zaki vlast, protivini pe okolese so o Devel postavinđa, a okola kola protivinena pe ka anen osuda upra pumende. <verse eid="ROM 13:2" /><verse number="3" style="v" sid="ROM 13:3" />Okola kola ćerena soi šukar, na valjani te daran oti vlast. Oti vlast valjani te daran okola kola ćerena bišukaripe. Te na mangeja te dara oti vlast, ćer šukar hem i vlast ka hvalini tut. <verse eid="ROM 13:3" /><verse number="4" style="v" sid="ROM 13:4" />Adalese so, i vlast služini e Devlese zako to šukaripe. Ali te ćereja bišukaripe, valjani te dara, adalese so i vlast na akhari o mači džabe. I vlasti e Devlesiri sluga, osvetniko kova ikali e Devlesiri holi upro okolende kola ćerena bišukaripe. <verse eid="ROM 13:4" /><verse number="5" style="v" sid="ROM 13:5" />Adalese valjani te pokorinen tumen zako vlastija, na samo sar te našen oti e Devlesiri holi, nego hem zbog i čisto savest.<verse eid="ROM 13:5" /></para>
  <para style="p">
    <verse number="6" style="v" sid="ROM 13:6" />Adalese hem platinena o porezija. Okola kola vladinena e Devleserei službenici hem posvetinde pumaro vreme zako vladiba. <verse eid="ROM 13:6" /><verse number="7" style="v" sid="ROM 13:7" />Den svakonese okova so dugujinena: kase porez – porez; kase carina – carina; kase poštujiba – poštujiba; kase čast – čast.<verse eid="ROM 13:7" /></para>
  <para style="s">O mangipe premalo phralja</para>
  <para style="p">
    <verse number="8" style="v" sid="ROM 13:8" />Nikase ništa ma oven dužna, sem te volinen jekh avere. Adalese so okova kova volini avere, pherđa e Devlesoro Zakoni. <verse eid="ROM 13:8" /><verse number="9" style="v" sid="ROM 13:9" />Adalese so o naredbe: “Ma ćer preljuba, ma mudar, ma čor, ma mang okova so nane klo”, hem bilo savi aver, pripadinena ani akaja jekh: “Volin te pašutne sar korkore tut.” <verse eid="ROM 13:9" /><verse number="10" style="v" sid="ROM 13:10" />Okova kova volini averen, naka ćerel lenđe bišukaripe. Adalesei o mangipe adava savo pherela e Devlesoro Zakoni.<verse eid="ROM 13:10" /></para>
  <para style="s">O dive e Hristesoroi paše</para>
  <para style="p">
    <verse number="11" style="v" sid="ROM 13:11" />Ćeren akava, adalese so džanen ano savo vreme živinaja. Alo o vreme te ušten taro sojba, adalese soi amenđe akana o spasenje po paše nego tegani kad poverujinđam. <verse eid="ROM 13:11" /><verse number="12" style="v" sid="ROM 13:12" />I rat nakhela, a o divei paše. Adalese, te frda amendar o delja e tominakere hem te urjava e svetlosiri oprema zako mariba. <verse eid="ROM 13:12" /><verse number="13" style="v" sid="ROM 13:13" />Te živina pristojno sar so dolikujini e manušenđe kola živinena ano svetlost e divesoro – bizo divlja veselja hem mačojba, bizo blud hem nemoralno živiba, bizi kavga hem ljubomora! <verse eid="ROM 13:13" /><verse number="14" style="v" sid="ROM 13:14" />Umesto adava, urjaven tumen ano Gospod Isus Hrist hem ma mislinen ko adava sar te udovoljinen e telosere požudenđe.<verse eid="ROM 13:14" /></para>
  <chapter eid="ROM 13" />
  <chapter number="14" style="c" sid="ROM 14" />
  <para style="s">O bizorale hem o zorale ani vera</para>
  <para style="p">
    <verse number="1" style="v" sid="ROM 14:1" />Prihvatinen okolen kolai bizorale ani vera, ali na adalese sar te raspravinen tumen olencar adalese so averčhane mislinena. <verse eid="ROM 14:1" /><verse number="2" style="v" sid="ROM 14:2" />Neko verujini da tromal sa te hal, a o bizoralo ani vera hala samo povrće. <verse eid="ROM 14:2" /><verse number="3" style="v" sid="ROM 14:3" />Okova kova hala sa, na valjani te mislini dai bolje okolestar kova na hala sa, ali ni okova kova na hala sa, na valjani te osudini okole kova hala sa, adalese so o Devel prihvatinđa sodujen. <verse eid="ROM 14:3" /><verse number="4" style="v" sid="ROM 14:4" />Ko injan tu te osudine averesere sluga? Ovi odgovorno ple gospodarese kova ka odlučini da li ka ovel opravdime ili na. I ka ovel opravdime adalese so o Gospod šaj te opravdini le.<verse eid="ROM 14:4" /></para>
  <para style="p">
    <verse number="5" style="v" sid="ROM 14:5" />Neko smatrini dai nesave dive po bitna oto avera dive, a nekasei sa o dive jednaka. Samo, nek svako ovel potpuno uverime ano okova so mislini. <verse eid="ROM 14:5" /><verse number="6" style="v" sid="ROM 14:6" />Ko mislini dai nesavo dive posebno, adava ćerela zbog o Gospod. Ko hala sa, hala zbog o Gospod, adalese so zahvalini e Devlese, a ko na hala sa, na hala zbog o Gospod hem zahvalini e Devlese. <verse eid="ROM 14:6" /><verse number="7" style="v" sid="ROM 14:7" />Adalese so, niko amendar na živini korkoro pese hem niko na merela korkoro pese. <verse eid="ROM 14:7" /><verse number="8" style="v" sid="ROM 14:8" />Te živinaja, zako Gospod živinaja, hem te meraja, zako Gospod meraja. Znači, bilo te živina ili te mera, pripadinaja e Gospodese.<verse eid="ROM 14:8" /></para>
  <para style="p">
    <verse number="9" style="v" sid="ROM 14:9" />Adalese o Hrist mulo hem oživinđa sar te šaj ovel Gospod hem e mulenđe hem e dživdenđe. <verse eid="ROM 14:9" /><verse number="10" style="v" sid="ROM 14:10" />I adalese, ko injan tu te osudine te phrale? Ili, sose mislineja da injan po šukar te phralestar? Sare ka terđova anglo sudo e Devlesoro. <verse eid="ROM 14:10" /><verse number="11" style="v" sid="ROM 14:11" />Adalese soi pisime ano Sveto lil:</para>
  <para style="q1" vid="ROM 14:11">“Hava sovli upro mlo dživdipe – vaćeri o Gospod –</para>
  <para style="q2" vid="ROM 14:11">svako koč ka perel angla mande,</para>
  <para style="q2" vid="ROM 14:11">hem svako čhib ka priznajini e Devle.”<verse eid="ROM 14:11" /></para>
  <para style="m">
    <verse number="12" style="v" sid="ROM 14:12" />I adalese, svako amendar ka del računi e Devlese.<verse eid="ROM 14:12" /></para>
  <para style="p">
    <verse number="13" style="v" sid="ROM 14:13" />Adalese ma te osudina više jekh avere, nego najangle odlučinen te na ćeren ništa so šaj e phrale te legari te perel ili te grešini. <verse eid="ROM 14:13" /><verse number="14" style="v" sid="ROM 14:14" />Džanav hem injum uverime ano Gospod Isus da nisavo hajba nane nečisto korkoro pestar. Nego te neko dikhela dai nešto nečisto, samoi olese nečisto. <verse eid="ROM 14:14" /><verse number="15" style="v" sid="ROM 14:15" />Tei to phral ožalostime zbog nešto so tu haja, adava značini da na postupineja palo mangipe. Ma upropastin te hajbnaja okole zako kase o Hrist mulo. <verse eid="ROM 14:15" /><verse number="16" style="v" sid="ROM 14:16" />Adalese, ma muk okova zako so džane dai šukar te šunđol ko bišukar glaso. <verse eid="ROM 14:16" /><verse number="17" style="v" sid="ROM 14:17" />Adalese so, o carstvo e Devlesoro nane ano hajba hem ano piba, nego ani pravednost, ano mir hem ani radost ano Sveto Duho. <verse eid="ROM 14:17" /><verse number="18" style="v" sid="ROM 14:18" />Adalese so, okova kova ađahar služini e Hristese, ugodnoi e Devlese hem poštujime e manušendar.<verse eid="ROM 14:18" /></para>
  <para style="p">
    <verse number="19" style="v" sid="ROM 14:19" />Adalese trudinaja amen te ćera okova so legari ano mir hem ano izgradiba jekh avere. <verse eid="ROM 14:19" /><verse number="20" style="v" sid="ROM 14:20" />Ma uništin e Devlesoro delo zbog o hajba. Sa o hajbai čisto, ali nane šukar te neko hala nešto so avere ka legari ano greh. <verse eid="ROM 14:20" /><verse number="21" style="v" sid="ROM 14:21" />Šukari te na hal pe o mas hem te na pijel pe i mol hem te na ćere ništa so šaj te legari te phrale ano greh.<verse eid="ROM 14:21" /></para>
  <para style="p">
    <verse number="22" style="v" sid="ROM 14:22" />Okova so verujineja, ićer tuće adava anglo Devel. Blago okolese kova korkoro pes na osudini zako okova ano soi uverime. <verse eid="ROM 14:22" /><verse number="23" style="v" sid="ROM 14:23" />A ko hala ani sumnja, pes osudini, adalese so adava na ćerela palo okova ano soi uverime. A sa so na ćerela pe palo uverenje, adavai greh.<verse eid="ROM 14:23" /></para>
  <chapter eid="ROM 14" />
  <chapter number="15" style="c" sid="ROM 15" />
  <para style="s">Ugodinen averenđe, a na korkore tumenđe</para>
  <para style="p">
    <verse number="1" style="v" sid="ROM 15:1" />Amen o zorale ani vera dužna injam te pomožina e bizoralen ano lengere bizoralipa, a na te ugodina amenđe. <verse eid="ROM 15:1" /><verse number="2" style="v" sid="ROM 15:2" />Svako amendar nek ugodini ple pašutnese zako lesoro šukaripe hem izgradiba ani vera. <verse eid="ROM 15:2" /><verse number="3" style="v" sid="ROM 15:3" />Adalese so, ni o Hrist na ugodinđa pese, nego sar soi pisime ano Sveto lil: “Upra mande pele o uvrede okolengere kola vređinde tut.” <verse eid="ROM 15:3" /><verse number="4" style="v" sid="ROM 15:4" />A sa soi ani prošlost pisime, pisimei amenđe zako sikaviba, te šaj prekali strpljivost hem i uteha save dela o Sveto lil, ovel amen nada.<verse eid="ROM 15:4" /></para>
  <para style="p">
    <verse number="5" style="v" sid="ROM 15:5" />A o Devel, kova dela strpljivost hem uteha, nek del tumen te oven složna maškara tumende, sledindoj o primer e Hriste Isusesoro. <verse eid="ROM 15:5" /><verse number="6" style="v" sid="ROM 15:6" />Ađahar sare zajedno šaj, jekhe glasoja te den slava e Devlese hem e Dadese amare Gospodesere e Isuse Hristesere.<verse eid="ROM 15:6" /></para>
  <para style="p">
    <verse number="7" style="v" sid="ROM 15:7" />Adalese prihvatinen jekh avere, sar so o Hrist prihvatinđa tumen ki slava e Devlese. <verse eid="ROM 15:7" /><verse number="8" style="v" sid="ROM 15:8" />Adalese so, phenava: O Hrist ulo sluga e obrezimenđe, te mothoj dai o Devel verno, te potvrdini o obećanja savei dinde e pradadenđe <verse eid="ROM 15:8" /><verse number="9" style="v" sid="ROM 15:9" />te šaj hem o manuša taro avera nacije te slavinen e Devle zbog olesoro milosrđe, sar soi pisime ano Sveto lil:</para>
  <para style="q1" vid="ROM 15:9">“Adalese ka hvalinav tut maškaro manuša taro avera nacije</para>
  <para style="q2" vid="ROM 15:9">hem ka đilabav zahvalna đilja te anavese.”<verse eid="ROM 15:9" /></para>
  <para style="m">
    <verse number="10" style="v" sid="ROM 15:10" />Hem pana phenela:</para>
  <para style="q1" vid="ROM 15:10">“Veselinen tumen, manušalen taro avera nacije, olesere narodoja.”<verse eid="ROM 15:10" /></para>
  <para style="m">
    <verse number="11" style="v" sid="ROM 15:11" />Hem palem:</para>
  <para style="q1" vid="ROM 15:11">“Hvalinen e Gospode, sa o manuša taro avera nacije;</para>
  <para style="q2" vid="ROM 15:11">nek sa o narodija slavinen le.”<verse eid="ROM 15:11" /></para>
  <para style="m">
    <verse number="12" style="v" sid="ROM 15:12" />Hem palem o Isaija phenela:</para>
  <para style="q1" vid="ROM 15:12">“Ka avel o potomko e Jesejesoro,</para>
  <para style="q2" vid="ROM 15:12">okova kova ka uštel te vladini upro manuša taro avera nacije;</para>
  <para style="q2" vid="ROM 15:12">ano leste o manuša taro avera nacije ka čhiven pumari nada.”<verse eid="ROM 15:12" /></para>
  <para style="p">
    <verse number="13" style="v" sid="ROM 15:13" />Nek o Devel, kastar avela i nada, pherel tumare vile svakone radujibnaja hem mireja ani vera. Ađahar tumari nada stalno ka barjol palo zoralipe e Svetone Duhosoro.<verse eid="ROM 15:13" /></para>
  <para style="s">O Pavle vaćeri oti pli služba</para>
  <para style="p">
    <verse number="14" style="v" sid="ROM 15:14" />Mle phraljalen, me injum uverime da tumen injen pherde šukaripe, pherde svakone džandipnaja, sposobna te sikaven jekh avere. <verse eid="ROM 15:14" /><verse number="15" style="v" sid="ROM 15:15" />A palem, odlučnije pisinava tumenđe, te podsetinav tumen upro nesave stvarija, adalese soi maje dindi milost e Devlestar <verse eid="ROM 15:15" /><verse number="16" style="v" sid="ROM 15:16" />te ovav sluga e Hriste Isusesoro maškaro manuša taro avera nacije. Me služinava sar svešteniko propovedindoj e Devlesoro evanđelje, te šaj o manuša taro avera nacije oven e Devlese sar prihvatime žrtva, posvetime e Svetone Duhoja.<verse eid="ROM 15:16" /></para>
  <para style="p">
    <verse number="17" style="v" sid="ROM 15:17" />Adalese ponosno injum ano Hrist Isus upro stvarija save tičinena pe e Devlestar. <verse eid="ROM 15:17" /><verse number="18" style="v" sid="ROM 15:18" />Adalese so, na osudinav man te vaćerav nesostar so o Hrist na ćerđa prekala mande. Prekalo mle lafija hem delja ćerđa e naroden oto avera nacije te oven poslušna e Devlese, <verse eid="ROM 15:18" /><verse number="19" style="v" sid="ROM 15:19" />zbog o zoralipe oto čudesna hem bare znakija save dikhle hem zbog o zoralipe e Devlesere Duhosoro. Ađahar oto Jerusalim, i sa đi ki Ilirika propovedinđum e Hristesoro evanđelje. <verse eid="ROM 15:19" /><verse number="20" style="v" sid="ROM 15:20" />Ali uvek trudinđum man te na mothovav o evanđelje adari kaj o Hrist već pendžarutno, sar te na gradinav ko averesoro temelji. <verse eid="ROM 15:20" /><verse number="21" style="v" sid="ROM 15:21" />Nego sar soi pisime ano Sveto lil:</para>
  <para style="q1" vid="ROM 15:21">“Ka dikhen okola kolenđe nane vaćerdo,</para>
  <para style="q2" vid="ROM 15:21">ka haljoven okola kola olese na šunde.”<verse eid="ROM 15:21" /></para>
  <para style="s">E Pavlesiri namera te posetini o Rim</para>
  <para style="p">
    <verse number="22" style="v" sid="ROM 15:22" />Zbog adava but puti injumle sprečime te avav tumende. <verse eid="ROM 15:22" /><verse number="23" style="v" sid="ROM 15:23" />Ali akana završinđum mli buti ko akala regije, a već beršencar but mangava te avav tumende. <verse eid="ROM 15:23" /><verse number="24" style="v" sid="ROM 15:24" />Planirinava te avav tumende kad ka džav ko drom zaki Španija hem te uživinav ano tumaro društvo. Nadinav man da palo adava tumen ka pomožinen maje zako mlo drom.<verse eid="ROM 15:24" /></para>
  <para style="p">
    <verse number="25" style="v" sid="ROM 15:25" />A akana džava ko Jerusalim, adari te služinav e Devlesere manušenđe. <verse eid="ROM 15:25" /><verse number="26" style="v" sid="ROM 15:26" />Adalese so o khanđirja ani Makedonija hem ani Ahaja phravde vileja odlučinde te čeden prilog zako čorore maškaro e Devlesere manuša ano Jerusalim. <verse eid="ROM 15:26" /><verse number="27" style="v" sid="ROM 15:27" />Oja, on korkore odlučinde te čeden prilog, a hem dužna lenđe adava. Adalese so, te o manuša taro avera nacije ule učesnici ano lengere duhovna blagoslovija, dužnai te pomožinen lenđe hem ano lengere materijalna blagoslovija. <verse eid="ROM 15:27" /><verse number="28" style="v" sid="ROM 15:28" />Adalese, kad ka ćerav adava hem kad ka ovav sigurno da priminde o pare savei lenđe čedime, ka pođinav ki Španija hem odrumal ka avav kora tumende. <verse eid="ROM 15:28" /><verse number="29" style="v" sid="ROM 15:29" />A džanav hem, kad ka avav kora tumende, da ka anav tumenđe pherdo blagoslov e Hristesoro.<verse eid="ROM 15:29" /></para>
  <para style="p">
    <verse number="30" style="v" sid="ROM 15:30" />Molinava tumen, phraljalen, ano anav e Gospodesoro e Isuse Hristesoro hem ano mangipe e Duhosoro te oven mancar zajedno ani borba molindoj e Devle zako maje. <verse eid="ROM 15:30" /><verse number="31" style="v" sid="ROM 15:31" />Molinen tumen o Devel te spasini man e nevernikonendar ani Judeja hem mlo služiba ano Jerusalim te ovel prihvatime e Devlesere manušendar. <verse eid="ROM 15:31" /><verse number="32" style="v" sid="ROM 15:32" />I te šaj onda, tei e Devlesiri volja, avav tumende ani radost hem te odmorinav man zajedno tumencar.<verse eid="ROM 15:32" /></para>
  <para style="p">
    <verse number="33" style="v" sid="ROM 15:33" />Nek o Devel, kova dela mir, ovel sarijencar tumencar. Amen.<verse eid="ROM 15:33" /></para>
  <chapter eid="ROM 15" />
  <chapter number="16" style="c" sid="ROM 16" />
  <para style="s">E Pavlesere završna pozdravija hem uputstvija</para>
  <para style="p">
    <verse number="1" style="v" sid="ROM 16:1" />Preporučinava tumenđe amara phenja e Fiva, koja služini ani khanđiri ani Kenhreja. <verse eid="ROM 16:1" /><verse number="2" style="v" sid="ROM 16:2" />Priminen la ano Gospod, ađahar sar so dolikujini e Devlesere manušenđe. Pomožinen laće ano sa so ka valjani laće tumendar, adalese so oj pomožinđa butenđe, a hem maje.<verse eid="ROM 16:2" /></para>
  <para style="li">
    <verse number="3" style="v" sid="ROM 16:3" />Pozdravinen e Priska hem e Akile, mle saradnikonen ano Hrist Isus. <verse eid="ROM 16:3" /><verse number="4" style="v" sid="ROM 16:4" />On reskirinde pumaro dživdipe sar te spasinen mlo. Na zahvalinava lenđe samo me nego hem sa o khanđirja maškaro avera nacije.<verse eid="ROM 16:4" /></para>
  <para style="li">
    <verse number="5" style="v" sid="ROM 16:5" />Pozdravinen hem i khanđiri savi čedela pe ano lengoro čher. Pozdravinen mle volime amale e Epenete, kova prvo tari Tikori Azija poverujinđa ano Hrist.<verse eid="ROM 16:5" /></para>
  <para style="li">
    <verse number="6" style="v" sid="ROM 16:6" />Pozdravinen e Marija, koja but trudinđa pe zako tumenđe.<verse eid="ROM 16:6" /></para>
  <para style="li">
    <verse number="7" style="v" sid="ROM 16:7" />Pozdravinen e Andronike hem e Junija, kolai Jevreja sar me hem kola inele mancar ano phandlipe. Oni najugledna maškaro apostolja, hem on poverujinde ano Hrist angleder mande.<verse eid="ROM 16:7" /></para>
  <para style="li">
    <verse number="8" style="v" sid="ROM 16:8" />Pozdravinen hem mle volime amale ano Gospod, e Ampilijate.<verse eid="ROM 16:8" /></para>
  <para style="li">
    <verse number="9" style="v" sid="ROM 16:9" />Pozdravinen e Urbane, mle saradniko ani služba zako Hrist hem mle volime amale e Stahija.<verse eid="ROM 16:9" /></para>
  <para style="li">
    <verse number="10" style="v" sid="ROM 16:10" />Pozdravinen e Apelije, kovai iskušime hem dokažime ani služba zako Hrist. Pozdravinen e Aristovulesere čherutnen.<verse eid="ROM 16:10" /></para>
  <para style="li">
    <verse number="11" style="v" sid="ROM 16:11" />Pozdravinen e Irodione, kovai Jevrejco sar me. Pozdravinen hem e Narkisere čherutnen kolai ano Gospod.<verse eid="ROM 16:11" /></para>
  <para style="li">
    <verse number="12" style="v" sid="ROM 16:12" />Pozdravinen e Trifena hem e Trifoza, kola trudinena pe zako Gospod. Pozdravinen mle mangla amalinja e Persida, koja but trudinđa pe zako Gospod.<verse eid="ROM 16:12" /></para>
  <para style="li">
    <verse number="13" style="v" sid="ROM 16:13" />Pozdravinen e Rufe, e izabirime ano Gospod. Pozdravinen hem lesere daja, koja hem maje inele sar daj.<verse eid="ROM 16:13" /></para>
  <para style="li">
    <verse number="14" style="v" sid="ROM 16:14" />Pozdravinen e Asinkrite, e Flegonte, e Ermije, e Patrove, e Erme hem e phraljen kolai olencar.<verse eid="ROM 16:14" /></para>
  <para style="li">
    <verse number="15" style="v" sid="ROM 16:15" />Pozdravinen hem e Filologe hem e Julija, e Nireje hem lesere phenja, e Olimpe, hem sa e Devlesere manušen kolai olencar.<verse eid="ROM 16:15" /></para>
  <para style="li">
    <verse number="16" style="v" sid="ROM 16:16" />Pozdravinen jekh avere svetone čumudipnaja. Pozdravinena tumen sa e Hristesere khanđirja.<verse eid="ROM 16:16" /></para>
  <para style="p">
    <verse number="17" style="v" sid="ROM 16:17" />Molinava tumen, phraljalen, te obratinen pažnja upro okola kola anena podele hem kola ćerena tumen te otperen oti vera, protivindoj e sikavibnase saveja tumen injan sikavde. Adalese ciden tumen esavkendar! <verse eid="ROM 16:17" /><verse number="18" style="v" sid="ROM 16:18" />Esavke manuša na služinena amare Gospodese e Hristese, nego služinena pumare vođese, adalese so on ple gudle lafencar hem šukare vaćeribnaja zavodinena o vile e birumime manušengere. <verse eid="ROM 16:18" /><verse number="19" style="v" sid="ROM 16:19" />Sa o vernici šunde zaki tumari poslušnost e Devlese. Adalese radujinav man zbog tumende, ali mangava te oven mudra zako šukaripe, a birumime zako bišukaripe. <verse eid="ROM 16:19" /><verse number="20" style="v" sid="ROM 16:20" />A o Devel, kova dela mir, sigate ka zdrobini e Sotone talo tumare pre.</para>
  <para style="p" vid="ROM 16:20">I milost amare Gospodesiri e Isusesiri tumencar.<verse eid="ROM 16:20" /></para>
  <para style="p">
    <verse number="21" style="v" sid="ROM 16:21" />Pozdravini tumen o Timotej, mlo saradniko, hem o Lukije, o Jason hem o Sosipitar, kolai Jevreja sar me.<verse eid="ROM 16:21" /></para>
  <para style="p">
    <verse number="22" style="v" sid="ROM 16:22" />Pozdravinava tumen ano Gospod me, o Tertije, kova pisinava akava lil umesto o Pavle.<verse eid="ROM 16:22" /></para>
  <para style="p">
    <verse number="23" style="v" sid="ROM 16:23" />Pozdravini tumen o Gaj, kaste bešava hem kora kaste čedela pe i khanđiri.</para>
  <para style="p" vid="ROM 16:23">Pozdravini tumen o Erast, e dizjakoro blagajniko, hem o phral o Kvart. <verse eid="ROM 16:23" /><verse number="24" style="v" sid="ROM 16:24" />[I milost e Gospodesiri e Isuse Hristesiri tumencar sarijencar! Amen.]<verse eid="ROM 16:24" /></para>
  <para style="s">Slava e Devlese</para>
  <para style="p">
    <verse number="25" style="v" sid="ROM 16:25" />A slava e Devlese! Ov šaj te zorjari tumen palo mlo evanđelje hem propovediba e Isuse Hristestar, palo otkrivenje e tajnatar savi inele but vreme garavdi, <verse eid="ROM 16:25" /><verse number="26" style="v" sid="ROM 16:26" />a akanai mothovdi hem vaćerdi prekalo lila e prorokonengere pali naredba e večnone Devlesiri, te šaj sa o narodija oven poslušna e Devlese zbog i vera ano leste. <verse eid="ROM 16:26" /><verse number="27" style="v" sid="ROM 16:27" />E jekhe mudrone Devlese, prekalo Isus Hrist, nek ovel slava zauvek! Amen.<verse eid="ROM 16:27" /></para>
  <chapter eid="ROM 16" />
</usx>