<?xml version="1.0" encoding="utf-8"?>
<usx version="3.0">
  <book code="1TH" style="id">- Romani Arli Bible (RAB)</book>
  <para style="h">1. Solunjanenđe</para>
  <para style="toc1">O prvo lil e Solunjanenđe</para>
  <para style="toc2">1. Solunjanenđe</para>
  <para style="toc3">1. Sol</para>
  <para style="mt">O prvo lil e Solunjanenđe</para>
  <chapter number="1" style="c" sid="1TH 1" />
  <para style="s">E Pavlesoro pozdrav</para>
  <para style="p">
    <verse number="1" style="v" sid="1TH 1:1" />Me o Pavle, zajedno e Silvaneja hem e Timotejeja, pisinava e khanđirjaće ano Solun, savi ano Devel o Dad hem ano Gospod Isus Hrist:</para>
  <para style="p" vid="1TH 1:1">Milost tumenđe hem mir.<verse eid="1TH 1:1" /></para>
  <para style="s">I vera e Solunjanengiri</para>
  <para style="p">
    <verse number="2" style="v" sid="1TH 1:2" />Uvek zahvalinaja e Devlese zako sarijenđe tumenđe kad molinaja amen zako tumenđe. <verse eid="1TH 1:2" /><verse number="3" style="v" sid="1TH 1:3" />Stalno setinaja amen, anglo amaro Devel hem Dad, oti tumari buti ani vera, oto tumaro trud taro mangipe hem oti tumari istrajnost savi nadahnime nadaja ano amaro Gospod Isus Hrist.<verse eid="1TH 1:3" /></para>
  <para style="p">
    <verse number="4" style="v" sid="1TH 1:4" />Džanaja, phraljalen, kola injen e Devlestar volime, da o Devel izabirinđa tumen, <verse eid="1TH 1:4" /><verse number="5" style="v" sid="1TH 1:5" />adalese so amaro evanđelje na alo tumenđe samo lafencar nego hem zoralipnaja hem e Svetone Duhoja hem ano baro uverenje ano lesoro čačipe. Korkore džanen sar živinđam maškara tumende zbog tumaro šukaripe. <verse eid="1TH 1:5" /><verse number="6" style="v" sid="1TH 1:6" />Tumen dikhljen tumen upra amende hem upro Hrist, prihvatindoj o lafi ani radost oto Sveto Duho, iako ine tumen but nevolje. <verse eid="1TH 1:6" /><verse number="7" style="v" sid="1TH 1:7" />Ađahar uljen primer sa e vernikonenđe ani Makedonija hem ani Ahaja. <verse eid="1TH 1:7" /><verse number="8" style="v" sid="1TH 1:8" />Adalese so, na samo da tumendar e Gospodesoro lafi šundilo ani Makedonija hem ani Ahaja, nego tumari vera ano Devel uli pendžarutni ko sa o thana. Adalese na valjani ništa adalestar te vaćera. <verse eid="1TH 1:8" /><verse number="9" style="v" sid="1TH 1:9" />O manuša korkore vaćerena adalestar sar amen aljam kora tumende hem sar irinđen tumen taro idolja ko Devel, te služinen e dživde hem e čačikane Devlese. <verse eid="1TH 1:9" /><verse number="10" style="v" sid="1TH 1:10" />Hem vaćerena adalestar sar tumen adžićerena o aviba lesere Čhavesoro e Isusesoro taro nebesija, kole ov vazdinđa taro mule, kova spasini amen tari holi e Devlesiri savi avela.<verse eid="1TH 1:10" /></para>
  <chapter eid="1TH 1" />
  <chapter number="2" style="c" sid="1TH 2" />
  <para style="s">E Pavlesiri služba ano Solun</para>
  <para style="p">
    <verse number="1" style="v" sid="1TH 2:1" />Phraljalen, tumen korkore džanen da amaro aviba kora tumende na inele džabe. <verse eid="1TH 2:1" /><verse number="2" style="v" sid="1TH 2:2" />Angleder adalestar, sar so džanen, trpinđam hem injamle zlostavime ano Filipi, ali iako inele baro protiviba, amen ine hrabrost ano amaro Devel te vaćera tumenđe o evanđelje e Devlesoro. <verse eid="1TH 2:2" /><verse number="3" style="v" sid="1TH 2:3" />Adalese so, adava so amen tumenđe propovedinđam, na inele tari zabluda, niti taro kriva motivija. Na mangljam nikas te prevarina. <verse eid="1TH 2:3" /><verse number="4" style="v" sid="1TH 2:4" />Nego vaćerđam sar manuša kolen o Devel dikhlja sar dostojnonen te propovedinen o evanđelje. Amen na mangaja te ugodina e manušenđe, nego e Devlese, kova ispitujini amare vile.<verse eid="1TH 2:4" /></para>
  <para style="p">
    <verse number="5" style="v" sid="1TH 2:5" />Adalese so, sar so džanen, na aljam tumenđe gudle lafencar ni garavda pohlepaja – o Develi amaro svedoko. <verse eid="1TH 2:5" /><verse number="6" style="v" sid="1TH 2:6" />Na mangljam pohvala e manušendar, ni tumendar, ni averendar.<verse eid="1TH 2:6" /></para>
  <para style="p">
    <verse number="7" style="v" sid="1TH 2:7" />A sar e Hristesere apostolja, šaj ine te zahtevina nešto tumendar, ali amen maškara tumende injamle nežna sar i daj koja parvari ple čhaven hem brinini pe olendar. <verse eid="1TH 2:7" /><verse number="8" style="v" sid="1TH 2:8" />Injamle edobor pherde mangipe zako tumenđe da injamle spremna te da tumenđe na samo o evanđelje e Devlesoro, nego hem amaro dživdipe, adalese so but zavolinđum tumen.<verse eid="1TH 2:8" /></para>
  <para style="p">
    <verse number="9" style="v" sid="1TH 2:9" />Adalese so, setinen tumen, phraljalen, oto amaro trud hem oti amari phari buti: sar propovedinaja tumenđe ine o evanđelje e Devlesoro, dive hem rat ćerđam buti te na ova ko teret nikase tumendar. <verse eid="1TH 2:9" /><verse number="10" style="v" sid="1TH 2:10" />Tumen injen svedoci, a hem o Devel, sar amen sveta, pravedna hem bizi mana injamle premala tumende kola verujinena. <verse eid="1TH 2:10" /><verse number="11" style="v" sid="1TH 2:11" />A džanen hem adava da đijekhe tumendar, sar o dad ple čhaven, <verse eid="1TH 2:11" /><verse number="12" style="v" sid="1TH 2:12" />hrabrinđam, tešinđam hem opomeninđam te živinen dostojno e Devlese, kova vičini tumen ano plo carstvo hem ani pli slava.<verse eid="1TH 2:12" /></para>
  <para style="p">
    <verse number="13" style="v" sid="1TH 2:13" />Adalese bizo ačhojba zahvalinaja e Devlese, adalese so prihvatinđen o lafi e Devlesoro savo amendar šunđen, hem adava na sar manušikano lafi, nego esavko sar soi čače: sar lafi e Devlesoro, savo delujini ana tumende kola verujinena.<verse eid="1TH 2:13" /></para>
  <para style="p">
    <verse number="14" style="v" sid="1TH 2:14" />Adalese so, tumen, phraljalen, dikhljen tumen upro e Devlesere khanđirja ani Judeja, savei ano Hrist Isus, adalese so hem tumen trpinđen tumare manušendar sar so on e Jevrejendar. <verse eid="1TH 2:14" /><verse number="15" style="v" sid="1TH 2:15" />O Jevreja na samo da mudarde e Gospode Isuse hem e prorokonen, nego hem amen progoninde. On na ugodinena e Devlese hem protivinena pe sa e manušenđe, <verse eid="1TH 2:15" /><verse number="16" style="v" sid="1TH 2:16" />branindoj amenđe te propovedina e manušenđe taro avera nacije sar te na spasinen pe. Ađahar on stalno pherena i mera pumare grehengiri. Ali, konačno reslja len i holi e Devlesiri.<verse eid="1TH 2:16" /></para>
  <para style="s">E Pavlesiri želja palem te dikhel e Solunjanen</para>
  <para style="p">
    <verse number="17" style="v" sid="1TH 2:17" />A amen, phraljalen, adalese so injamle ko hari vreme odvojime tumendar teloja, ali na hem vileja, but više, ani bari želja, mangljam te dikha tumen. <verse eid="1TH 2:17" /><verse number="18" style="v" sid="1TH 2:18" />Adalese mangljam te ava kora tumende – me, o Pavle, hem adava nekobor puti – ali o Sotoni sprečinđa amen. <verse eid="1TH 2:18" /><verse number="19" style="v" sid="1TH 2:19" />Adalese so, koi amari nada, ili radost, ili kruna oto amaro ponos anglo amaro Gospod Isus kad ka avel te na injen tumen? <verse eid="1TH 2:19" /><verse number="20" style="v" sid="1TH 2:20" />Oja, tumen injen amari slava hem amari radost!<verse eid="1TH 2:20" /></para>
  <chapter eid="1TH 2" />
  <chapter number="3" style="c" sid="1TH 3" />
  <para style="p">
    <verse number="1" style="v" sid="1TH 3:1" />Adalese so našti ine više te izdržina, složinđam amen dai po šukar korkore te ačhova ani Atina, <verse eid="1TH 3:1" /><verse number="2" style="v" sid="1TH 3:2" />a tumende te bičhala e Timoteje, amare phrale hem saradniko ani e Devlesiri služba zako širiba o evanđelje e Hristesoro, te zorjari hem te ohrabrini tumen ani tumari vera, <verse eid="1TH 3:2" /><verse number="3" style="v" sid="1TH 3:3" />te na ovel niko uznemirime akale nevoljencar. Adalese so, hem korkore tumen džanen da injam odredime zako nevolje. <verse eid="1TH 3:3" /><verse number="4" style="v" sid="1TH 3:4" />Hem čače, kad injamle tumende, angleder vaćerđam tumenđe da ka arakhen amen nevolje, hem sar so džanen, ađahar hem inele. <verse eid="1TH 3:4" /><verse number="5" style="v" sid="1TH 3:5" />Adalese, kad našti ine više te izdržinav, bičhalđum e Timoteje te dodžanav sar terđovena ani vera. Darandiljum zako tumenđe te na anđa tumen ano iskušenje o Kušači, i da sa amaro trud inele za džabe.<verse eid="1TH 3:5" /></para>
  <para style="p">
    <verse number="6" style="v" sid="1TH 3:6" />A akana o Timotej irinđa pe tumendar hem anđa amenđe šukar vestija tumare veratar hem mangipnastar. Phenđa amenđe da pamtinena amen palo šukaripe hem da mangena palem te dikhen amen, sar hem amen tumen. <verse eid="1TH 3:6" /><verse number="7" style="v" sid="1TH 3:7" />Adalese, phraljalen, uzalo sa amare muke hem nevolje, utešinđam amen tumara veraja. <verse eid="1TH 3:7" /><verse number="8" style="v" sid="1TH 3:8" />Akana čače živinaja, adalese so džanaja da zorale terđovena ano Gospod. <verse eid="1TH 3:8" /><verse number="9" style="v" sid="1TH 3:9" />Edobor radujinaja amen zbog tumende anglo amaro Devel! Našti dovoljno te zahvalina lese zako adava. <verse eid="1TH 3:9" /><verse number="10" style="v" sid="1TH 3:10" />Dive hem rat čačikane molinaja te šaj palem te dikha tumen hem te dophera okova so falini ani tumari vera.<verse eid="1TH 3:10" /></para>
  <para style="p">
    <verse number="11" style="v" sid="1TH 3:11" />A korkoro o Devel, amaro Dad, hem amaro Gospod Isus, nek pripremini o drom zako amaro aviba tumende. <verse eid="1TH 3:11" /><verse number="12" style="v" sid="1TH 3:12" />Nek o Gospod ćerel te barjol hem te prepherđol tumaro mangipe jekh zako aver hem zako sa o manuša, sar so hem amen isi but mangipe zako tumenđe. <verse eid="1TH 3:12" /><verse number="13" style="v" sid="1TH 3:13" />Nek zorjari tumare vile te oven bizi mana hem sveta anglo amaro Devel hem Dad, kad amaro Gospod Isus palem ka avel sa ple manušencar.<verse eid="1TH 3:13" /></para>
  <chapter eid="1TH 3" />
  <chapter number="4" style="c" sid="1TH 4" />
  <para style="s">O dživdipe savoi ugodno e Devlese</para>
  <para style="p">
    <verse number="1" style="v" sid="1TH 4:1" />Ko kraj, phraljalen, sikavđam tumen sar valjani te živinen hem te ugodinen e Devlese – ađahar sar so hem živinena – a akana molinaja hem ohrabrinaja tumen ano Gospod Isus adava te ćeren hem po više. <verse eid="1TH 4:1" /><verse number="2" style="v" sid="1TH 4:2" />Adalese so, tumen džanen save uputstvija dinđam tumen ano anav e Gospodesoro e Isusesoro. <verse eid="1TH 4:2" /><verse number="3" style="v" sid="1TH 4:3" />Adalese soi e Devlesiri volja te oven sveta – te ciden tumen oto blud, <verse eid="1TH 4:3" /><verse number="4" style="v" sid="1TH 4:4" />hem svako tumendar te džanel te kontrolišini plo telo ko časno hem sveto način – <verse eid="1TH 4:4" /><verse number="5" style="v" sid="1TH 4:5" />a na ani požudno želja sar so adava ćerena okola manuša kola na džanen e Devlese, <verse eid="1TH 4:5" /><verse number="6" style="v" sid="1TH 4:6" />hem ađahar ano adava te na ćeren nepravda tumare phralese hem te na prevarinen le ađahar so ka džan lesere romnjaja. Adalese so, o Gospod ka kaznini sa okolen kola ađahar ćerena, sar so već phenđam tumenđe hem upozorinđam tumen. <verse eid="1TH 4:6" /><verse number="7" style="v" sid="1TH 4:7" />Adalese so, o Devel na vičinđa amen ki nečistota, nego ko posvećenje. <verse eid="1TH 4:7" /><verse number="8" style="v" sid="1TH 4:8" />Adalese, ko odbacini akava uputstvo, na odbacini e manuše, nego e Devle kova dela tumen ple Svetone Duho.<verse eid="1TH 4:8" /></para>
  <para style="p">
    <verse number="9" style="v" sid="1TH 4:9" />A so tičini pe e mangipnastar maškaro phralja, nane potreba te pisinav tumenđe adalestar, adalese so korkore e Devlestar injen sikavde te volinen jekh avere. <verse eid="1TH 4:9" /><verse number="10" style="v" sid="1TH 4:10" />A tumen čače volinena sa e phraljen ani sa i Makedonija. Samo molinaja tumen, phraljalen, te ćeren adava po više.<verse eid="1TH 4:10" /></para>
  <para style="p">
    <verse number="11" style="v" sid="1TH 4:11" />Den sa tumendar te živinen mirno dživdipe, te dikhen tumenđe tumari buti hem te zaradinen tumare vastencar, sar so već phenđam tumenđe. <verse eid="1TH 4:11" /><verse number="12" style="v" sid="1TH 4:12" />Ađahar hem okola kolai nevernici ka poštujinen tumen zbog adava sar živinena, a tumen naka zavisinen nikastar ano tumare potrebe.<verse eid="1TH 4:12" /></para>
  <para style="s">O aviba e Gospodesoro</para>
  <para style="p">
    <verse number="13" style="v" sid="1TH 4:13" />Na mangaja te oven ano bidžandipe, phraljalen, so ka ovel okolencar kola mule, te na tugujinen sar avera kolen nane nada. <verse eid="1TH 4:13" /><verse number="14" style="v" sid="1TH 4:14" />Adalese so, te verujinaja da o Isus mulo hem uštino taro mule, verujinaja hem da o Devel oleja ka vazdel okolen kola mule verujindoj ano leste. <verse eid="1TH 4:14" /><verse number="15" style="v" sid="1TH 4:15" />Vaćerava tumenđe e Gospodesoro lafi: amen, kola živinaja hem kola ačhovaja đi ko aviba e Gospodesoro, sigurno naka resa le angleder okolende so mule. <verse eid="1TH 4:15" /><verse number="16" style="v" sid="1TH 4:16" />Adalese so, korkoro o Gospod ka huljel taro nebo, i olese ki naredba, ko glaso e arhanđeosoro, ko zvuk e Devlesere trubakoro, ka ušten taro mule najangle okola kola mule verujindoj ano Hrist. <verse eid="1TH 4:16" /><verse number="17" style="v" sid="1TH 4:17" />Tegani hem amen o dživde, kola ačhiljam, ka ova zajedno olencar legarde ko oblaci, te resa amen e Gospodeja ano vazduho. Hem ađahar zauvek ka ova e Gospodeja. <verse eid="1TH 4:17" /><verse number="18" style="v" sid="1TH 4:18" />Akale lafencar ohrabrinen jekh avere!<verse eid="1TH 4:18" /></para>
  <chapter eid="1TH 4" />
  <chapter number="5" style="c" sid="1TH 5" />
  <para style="s">Oven spremna zako aviba e Gospodesoro</para>
  <para style="p">
    <verse number="1" style="v" sid="1TH 5:1" />A so tičini pe oto vreme hem oto sati, phraljalen, na valjani te pisini pe tumenđe, <verse eid="1TH 5:1" /><verse number="2" style="v" sid="1TH 5:2" />adalese so hem korkore but šukar džanen da o Dive e Gospodesoro ka avel sar o čor ani rat. <verse eid="1TH 5:2" /><verse number="3" style="v" sid="1TH 5:3" />Kad o manuša ka len te vaćeren: “Sai mirno hem sigurno”, tegani otojekhvar ka arakhi len i propast, sar o dukha e khamnja đuvlja, hem naka šaj te našen.<verse eid="1TH 5:3" /></para>
  <para style="p">
    <verse number="4" style="v" sid="1TH 5:4" />Ali tumen, phraljalen, na injen ani tomina, i adava dive te iznenadini tumen sar o čor. <verse eid="1TH 5:4" /><verse number="5" style="v" sid="1TH 5:5" />Adalese so, sare tumen injen čhave e svetlosere hem čhave e divesere. Amen na pripadinaja e raćaće hem e tominaće. <verse eid="1TH 5:5" /><verse number="6" style="v" sid="1TH 5:6" />Adalese, ma te sova sar avera, nego te ova džangale hem trezvena. <verse eid="1TH 5:6" /><verse number="7" style="v" sid="1TH 5:7" />Adalese so, okola kola sovena, sovena raćate, hem okola kola mačona, mačona raćate. <verse eid="1TH 5:7" /><verse number="8" style="v" sid="1TH 5:8" />A amen, adalese so pripadinaja e divese, te ova trezvena, te urja amen o oklop oti vera hem oto mangipe hem i kaciga oti nada ano spasenje. <verse eid="1TH 5:8" /><verse number="9" style="v" sid="1TH 5:9" />Adalese so, o Devel na odredinđa amen zaki lesiri holi, nego te primina o spasenje prekalo amaro Gospod Isus Hrist. <verse eid="1TH 5:9" /><verse number="10" style="v" sid="1TH 5:10" />Ov mulo zako amenđe te šaj amen oleja te živina, bilo te injam pana dživde ili već muljam. <verse eid="1TH 5:10" /><verse number="11" style="v" sid="1TH 5:11" />Adalese, ohrabrinen hem barjaren jekh avere, sar so hem ćerena.<verse eid="1TH 5:11" /></para>
  <para style="s">Poslednja uputstvija hem pozdravija</para>
  <para style="p">
    <verse number="12" style="v" sid="1TH 5:12" />Molinaja tumen, phraljalen, te poštujinen okolen kola trudinena pe maškara tumende, okolen kola vodinena tumen hem sikavena tumen ano Gospod. <verse eid="1TH 5:12" /><verse number="13" style="v" sid="1TH 5:13" />Ceninen len but, ano mangipe, zbog lengiri buti. Živinen ano mir jekh avereja. <verse eid="1TH 5:13" /><verse number="14" style="v" sid="1TH 5:14" />Molinaja tumen, phraljalen, opomeninen okolen kola na mangena te ćeren buti, ohrabrinen e darutnen, pomožinen e bizoralen, oven strpljiva sarijencar. <verse eid="1TH 5:14" /><verse number="15" style="v" sid="1TH 5:15" />Dikhen niko nikase te na irini bišukaripe zako bišukaripe, nego uvek trudinen tumen te ćeren šukaripe jekh averese hem sarijenđe.<verse eid="1TH 5:15" /></para>
  <para style="p">
    <verse number="16" style="v" sid="1TH 5:16" />Uvek radujinen tumen. <verse eid="1TH 5:16" /><verse number="17" style="v" sid="1TH 5:17" />Stalno molinen tumen. <verse eid="1TH 5:17" /><verse number="18" style="v" sid="1TH 5:18" />Zahvalinen e Devlese ano sa, adalese soi adava i volja e Devlesiri zako tumenđe ano Isus Hrist. <verse eid="1TH 5:18" /><verse number="19" style="v" sid="1TH 5:19" />Ma mudaren i jag e Svetone Duhosiri. <verse eid="1TH 5:19" /><verse number="20" style="v" sid="1TH 5:20" />Ma dikhen po tele o proroštvija, <verse eid="1TH 5:20" /><verse number="21" style="v" sid="1TH 5:21" />nego sa proverinen, i prihvatinen soi šukar. <verse eid="1TH 5:21" /><verse number="22" style="v" sid="1TH 5:22" />Ciden tumen taro svako bišukaripe.<verse eid="1TH 5:22" /></para>
  <para style="p">
    <verse number="23" style="v" sid="1TH 5:23" />A korkoro o Devel oto mir nek pherdeste posvetini tumen hem nek sa tumaro biće – o duh, i duša hem o telo – ovel bizi mana arakhlo zako aviba amare Gospodesoro e Isuse Hristesoro. <verse eid="1TH 5:23" /><verse number="24" style="v" sid="1TH 5:24" />Vernoi o Devel kova vičini tumen, ov hem ka ćerel adava.<verse eid="1TH 5:24" /></para>
  <para style="p">
    <verse number="25" style="v" sid="1TH 5:25" />Phraljalen, molinen tumen hem amenđe. <verse eid="1TH 5:25" /><verse number="26" style="v" sid="1TH 5:26" />Pozdravinen sa e phraljen svetone čumudipnaja. <verse eid="1TH 5:26" /><verse number="27" style="v" sid="1TH 5:27" />Molinava tumen anglo Gospod te čitinen akava lil sa e phraljenđe.<verse eid="1TH 5:27" /></para>
  <para style="p">
    <verse number="28" style="v" sid="1TH 5:28" />I milost amare Gospodesiri e Isuse Hristesiri tumencar.<verse eid="1TH 5:28" /></para>
  <chapter eid="1TH 5" />
</usx>