<?xml version="1.0" encoding="utf-8"?>
<usx version="3.0">
  <book code="1PE" style="id">- Romani Arli Bible (RAB)</book>
  <para style="h">1. Petar</para>
  <para style="toc1">O prvo lil e Petresoro</para>
  <para style="toc2">1. Petar</para>
  <para style="toc3">1. Pet</para>
  <para style="mt">O prvo lil e Petresoro</para>
  <chapter number="1" style="c" sid="1PE 1" />
  <para style="s">Uvod</para>
  <para style="p">
    <verse number="1" style="v" sid="1PE 1:1" />Me, o Petar, o apostoli e Isuse Hristesoro, pisinava e Devlesere izabirimenđe kola živinena sar abanđije rasejime ko Pont, ki Galatija, ki Kapadokija, ki Tikori Azija hem ki Vitinija, <verse eid="1PE 1:1" /><verse number="2" style="v" sid="1PE 1:2" />kolen o Devel o Dad džanđa hem pana angleder izabirinđa, a o Duho posvetinđa, te oven poslušna e Isuse Hristese hem očistime lesere rateja:</para>
  <para style="p" vid="1PE 1:2">Milost hem mir tumencar ano izobilje.<verse eid="1PE 1:2" /></para>
  <para style="s">I dživdi nada</para>
  <para style="p">
    <verse number="3" style="v" sid="1PE 1:3" />Nek ovel blagoslovime o Devel, o Dad amare Gospodesoro e Isuse Hristesoro. Ov amen ano plo baro milosrđe, e Isuse Hristesere uštibnaja taro mule, palem bijanđa zaki dživdi nada, <verse eid="1PE 1:3" /><verse number="4" style="v" sid="1PE 1:4" />zako nasledstvo savo nikad na properela, na rumini pe hem na šućola, a upre ko nebo arakhi pe tumenđe. <verse eid="1PE 1:4" /><verse number="5" style="v" sid="1PE 1:5" />Tumen prekali vera injen zaštitime e Devlesere zoralipnaja te priminen o spasenje savoi spremno te mothoj pe ko kraj e vremesoro. <verse eid="1PE 1:5" /><verse number="6" style="v" sid="1PE 1:6" />Adalese radujinen tumen iako akana ko hari vreme rastužinena tumen o razna iskušenja. <verse eid="1PE 1:6" /><verse number="7" style="v" sid="1PE 1:7" />O nevoljei adathe te dokažinen o čačikanipe tumara verakoro, savi po vredno oto zlato. Čak hem o zlato, iakoi propadljivo, mora te ispitujini pe jagaja. Ađahar pali tumari vera ka priminen hvala, slava hem čast, kad ka mothoj pe o Isus Hrist. <verse eid="1PE 1:7" /><verse number="8" style="v" sid="1PE 1:8" />Iako na dikhljen le, tumen volinena le; iako na dikhena le akana, ano leste verujinena hem injen pherde slavnone radujibnaja savo našti lafencar te objasnini pe, <verse eid="1PE 1:8" /><verse number="9" style="v" sid="1PE 1:9" />adalese so ostvarinena o cilj tumara verakoro: o spasenje tumare dušengoro.<verse eid="1PE 1:9" /></para>
  <para style="p">
    <verse number="10" style="v" sid="1PE 1:10" />Adava spasenje šukar istražujinde hem ispitujinde o proroci, kola prorokujinde oti milost e Devlesiri savi pripremime tumenđe. <verse eid="1PE 1:10" /><verse number="11" style="v" sid="1PE 1:11" />On mangle te dodžanen kad hem sar adava spasenje ka ostvarini pe. Ko adava vreme uputinđa len o Duho e Hristesoro kova inele ano lende, angleder vaćerindoj e Hristesere patnjendar hem e slavatar savi avela palo adava. <verse eid="1PE 1:11" /><verse number="12" style="v" sid="1PE 1:12" />Olenđei mothovdo da na služinde pumenđe, nego tumenđe kad vaćerde akalestar soi akana mothovdo prekalo okola kola propovedinde o evanđelje ano Sveto Duho, kovai bičhaldo taro nebo. Akalai stvarija savendar bi čak hem o anđelja mangena te džanen.<verse eid="1PE 1:12" /></para>
  <para style="s">Živinen sveto dživdipe</para>
  <para style="p">
    <verse number="13" style="v" sid="1PE 1:13" />Adalese, pripreminen tumari godi, oven trezvena, tumaro pouzdanje pherdeste te ovel ani milost savi ka anel tumenđe o aviba e Isuse Hristesoro. <verse eid="1PE 1:13" /><verse number="14" style="v" sid="1PE 1:14" />Sar o poslušna čhave e Devlesere, ma živinen sar angleder ano bidžandipe, kad injenle legarde požudencar. <verse eid="1PE 1:14" /><verse number="15" style="v" sid="1PE 1:15" />Nego, sar soi sveto Okova kova vičinđa tumen, hem tumen oven sveta ano sa so ćerena. <verse eid="1PE 1:15" /><verse number="16" style="v" sid="1PE 1:16" />Adalese soi ano Sveto lil pisime: “Oven sveta, adalese so me injum sveto.”<verse eid="1PE 1:16" /></para>
  <para style="p">
    <verse number="17" style="v" sid="1PE 1:17" />I te vičinena “Dade” e Devle kova na ćerela razlika maškaro manuša, nego đijekhese sudini palo lesere delja, živinen ani dar anglo leste đikote injen sar abanđije ki phuv. <verse eid="1PE 1:17" /><verse number="18" style="v" sid="1PE 1:18" />Adalese so, tumen džanen da oto čučo način e dživdipnasoro, savo nasledinđen tumare pradadendar, na injen otkupime okoleja soi propadljivo, sar soi o srebro ili o zlato, <verse eid="1PE 1:18" /><verse number="19" style="v" sid="1PE 1:19" />nego e dragocenone rateja e Hristesere, kova inele sar Bakroro bizi mana hem bizi mrlja. <verse eid="1PE 1:19" /><verse number="20" style="v" sid="1PE 1:20" />Ovi predodredime angleder o početak e svetosoro, a mothovđa pe ano akala poslednja vremenja zako tumenđe, <verse eid="1PE 1:20" /><verse number="21" style="v" sid="1PE 1:21" />kola prekalo leste verujinena ano Devel, kova vazdinđa le taro mule hem proslavinđa le, te šaj tumari vera hem i nada oven ano Devel.<verse eid="1PE 1:21" /></para>
  <para style="p">
    <verse number="22" style="v" sid="1PE 1:22" />A akana, adalese so očistinđen tumare duše ađahar so injenle poslušna e čačipnase te šaj čačikane volinen tumare phraljen ani vera, taro sa o vilo volinen čačikane jekh avere. <verse eid="1PE 1:22" /><verse number="23" style="v" sid="1PE 1:23" />Adalese so, injen palem bijande, na taro propadljivo seme, nego taro nepropadljivo, prekalo dživdo hem večno lafi e Devlesoro. <verse eid="1PE 1:23" /><verse number="24" style="v" sid="1PE 1:24" />Adalese so ano Sveto lil pisini:</para>
  <para style="q1" vid="1PE 1:24">“Svako i manuš sar i biljka</para>
  <para style="q2" vid="1PE 1:24">hem sai i slava olesiri sar i luludi ko polje;</para>
  <para style="q1" vid="1PE 1:24">i biljka šućola hem i luludi otperela,<verse eid="1PE 1:24" /></para>
  <para style="q1">
    <verse number="25" style="v" sid="1PE 1:25" />ali o lafi e Devlesoro ačhola zauvek.”</para>
  <para style="m" vid="1PE 1:25">A adavai lafi o evanđelje savoi tumenđe propovedime.<verse eid="1PE 1:25" /></para>
  <chapter eid="1PE 1" />
  <chapter number="2" style="c" sid="1PE 2" />
  <para style="p">
    <verse number="1" style="v" sid="1PE 2:1" />Adalese, frden tumendar svako bišukaripe hem prevara, svako licemerje, zavist hem ogovaranje. <verse eid="1PE 2:1" /><verse number="2" style="v" sid="1PE 2:2" />Sar o tek bijande čhavore roden o čisto duhovno thud, te šaj olestar barjoven zako spasenje, <verse eid="1PE 2:2" /><verse number="3" style="v" sid="1PE 2:3" />te čače okusinđen dai o Gospod šukar.<verse eid="1PE 2:3" /></para>
  <para style="s">O dživdo bar hem o sveto narodo</para>
  <para style="p">
    <verse number="4" style="v" sid="1PE 2:4" />Aven koro Isus, koro dživdo bar, save o manuša odbacinde, ali savoi izabirime hem dragoceno e Devlese ano jaćha. <verse eid="1PE 2:4" /><verse number="5" style="v" sid="1PE 2:5" />Hem tumen injen sar o dživde bara, savendar o Devel gradini o duhovno hram, te oven sveto sveštenstvo kova prekalo Isus Hrist dela duhovna žrtve savei šukar e Devlese. <verse eid="1PE 2:5" /><verse number="6" style="v" sid="1PE 2:6" />Adalesei zapisime ano Sveto lil:</para>
  <para style="q1" vid="1PE 2:6">“Ače čhivava ko Sion</para>
  <para style="q2" vid="1PE 2:6">o glavno bar,</para>
  <para style="q1" vid="1PE 2:6">o bar savoi izabirime hem dragoceno.</para>
  <para style="q2" vid="1PE 2:6">I ko ano leste verujini,</para>
  <para style="q2" vid="1PE 2:6">naka lađal.”<verse eid="1PE 2:6" /></para>
  <para style="m">
    <verse number="7" style="v" sid="1PE 2:7" />Ađahar, tumenđe kola verujinena, ovi dragoceno, a zako okola kola na verujinena pisini:</para>
  <para style="q1" vid="1PE 2:7">“O bar savo odbacinde o zidarija</para>
  <para style="q2" vid="1PE 2:7">ulo najbitno bar e čheresoro”<verse eid="1PE 2:7" /></para>
  <para style="m">
    <verse number="8" style="v" sid="1PE 2:8" />hem:</para>
  <para style="q1" vid="1PE 2:8">“bar ko savo zapninena</para>
  <para style="q2" vid="1PE 2:8">hem stena savi ćerela len te peren.”</para>
  <para style="m" vid="1PE 2:8">On perena adalese soi neposlušna zako lafi e Devlesoro, a adavai lenđe hem odredime.<verse eid="1PE 2:8" /></para>
  <para style="p">
    <verse number="9" style="v" sid="1PE 2:9" />A tumen injen izabirime manuša, carikano sveštenstvo, sveto narodo, narodo savo pripadini e Devlese. Ov vičinđa tumen tari tomina ano plo čudesno svetlost te vaćeren averenđe olesere slavna delja. <verse eid="1PE 2:9" /><verse number="10" style="v" sid="1PE 2:10" />Angleder na injenle narodo, a akana injen e Devlesoro narodo. Angleder na priminđen e Devlesiri milost, a akana priminđen la.<verse eid="1PE 2:10" /></para>
  <para style="p">
    <verse number="11" style="v" sid="1PE 2:11" />Manglalen, tumen injen sar abanđije hem sar okola kola ale ko sveto. Adalese molinava tumen, ciden tumen taro tumare telosere požude kola borinena pe protiv tumare duše. <verse eid="1PE 2:11" /><verse number="12" style="v" sid="1PE 2:12" />Živinen šukar maškaro neverna, te šaj, iako optužinena tumen zako bišukaripa, dikhen tumaro šukar ponašiba hem te den slava e Devlese ko dive kad ka avel te sudini e svetose.<verse eid="1PE 2:12" /></para>
  <para style="s">Valjani te poštujini pe i vlast hem e gospodaren</para>
  <para style="p">
    <verse number="13" style="v" sid="1PE 2:13" />Zbog o Gospod, pokorinen tumen zaki svako manušikani vlast: bilo e carose sar e najbarese, <verse eid="1PE 2:13" /><verse number="14" style="v" sid="1PE 2:14" />bilo e upravnikonenđe kolen o caro bičhali te kazninen okolen kola ćerena bišukaripe, a te pohvalinen okolen kola ćerena šukaripe. <verse eid="1PE 2:14" /><verse number="15" style="v" sid="1PE 2:15" />Adalese so, akavai e Devlesiri volja: te šaj, ćerindoj šukar, phanden o muja e bigođakere manušengere kola vaćerena tumendar ano bidžandipe. <verse eid="1PE 2:15" /><verse number="16" style="v" sid="1PE 2:16" />Živinen sar slobodna manuša, ali na sar okola kola koristinena pli sloboda sar izgovor zako bišukaripe, nego sar e Devlesere sluge. <verse eid="1PE 2:16" /><verse number="17" style="v" sid="1PE 2:17" />Poštujinen sarijen, volinen tumare phraljen e vernikonen, daran e Devlestar, poštujinen e caro.<verse eid="1PE 2:17" /></para>
  <para style="p">
    <verse number="18" style="v" sid="1PE 2:18" />Tumen o sluge, pokorinen tumen tumare gospodarenđe ano sa o poštujiba, na samo okolenđe kolai šukar hem krotka, nego hem okolenđe kolai okrutna. <verse eid="1PE 2:18" /><verse number="19" style="v" sid="1PE 2:19" />Adalese so, adavai zaki pohvala kad neko podnosini o nevolje hem trpini nepravedno, svesno da adava ćerela zbog o Devel. <verse eid="1PE 2:19" /><verse number="20" style="v" sid="1PE 2:20" />Adalese so, so isi pohvalno ano adava te kazninena tumen zako tumare grehija, a tumen adava strpljivo trpinena? Ali, te trpinena ćerindoj šukar, hem injen istrajna ano adava, adavai pohvalno anglo Devel. <verse eid="1PE 2:20" /><verse number="21" style="v" sid="1PE 2:21" />Ko adava injen vičime, adalese so hem o Hrist trpinđa zako tumenđe hem ačhavđa tumenđe primer te džan lesere dromeja.<verse eid="1PE 2:21" /></para>
  <para style="q1">
    <verse number="22" style="v" sid="1PE 2:22" />“Ov kova na grešinđa</para>
  <para style="q1" vid="1PE 2:22">hem niti jekh hovajba na iklilo lesere mujestar.”<verse eid="1PE 2:22" /></para>
  <para style="m">
    <verse number="23" style="v" sid="1PE 2:23" />Kad vređinde le, na irinđa lenđe uvreda, hem kad patinđa – nikase na pretinđa, nego sa muklja upro Devel kova pravedno sudini. <verse eid="1PE 2:23" /><verse number="24" style="v" sid="1PE 2:24" />Ov korkoro upro plo telo legarđa amare grehija ko krsto, te šaj amen, ađahar so muljam e grehese, živina zaki pravednost. Ano lesere rane injen sasljarde. <verse eid="1PE 2:24" /><verse number="25" style="v" sid="1PE 2:25" />Adalese so, injenle sar o bakre save našaldile, a akana irinđen tumen koro Pastiri hem koro Čuvari tumare dušengoro.<verse eid="1PE 2:25" /></para>
  <chapter eid="1PE 2" />
  <chapter number="3" style="c" sid="1PE 3" />
  <para style="s">Savetija zako roma hem romnja</para>
  <para style="p">
    <verse number="1" style="v" sid="1PE 3:1" />Ađahar hem tumen, romnjalen, pokorinen tumen tumare romenđe, čak hem te nesave olendar na verujinena e Devlesere lafese, te šaj oven pridobime zaki vera, na palo lafija nego palo tumaro ponašanje, <verse eid="1PE 3:1" /><verse number="2" style="v" sid="1PE 3:2" />dikhindoj o poštujiba hem i čistota ano tumaro ponašanje. <verse eid="1PE 3:2" /><verse number="3" style="v" sid="1PE 3:3" />Ma te ovel tumaro šužipe ano izgled: ano ćeriba frizure, ano kitiba zlatoja ili ano urjajba šuže šeja. <verse eid="1PE 3:3" /><verse number="4" style="v" sid="1PE 3:4" />Umesto adava, kitinen tumen andral šužipnaja savo na nakhela, savo avela oto krotko hem mirno duho, adalese soi adava dragoceno anglo Devel. <verse eid="1PE 3:4" /><verse number="5" style="v" sid="1PE 3:5" />Adalese so, ađahar nekad kitinde pe o sveta đuvlja kolengiri nada inele ano Devel. On pokorinde pe pumare romenđe, <verse eid="1PE 3:5" /><verse number="6" style="v" sid="1PE 3:6" />sar i Sara, koja inele pokorno e Avraamese hem vičinđa le “gospodarona”. Tumen injen lakere čhaja te ćerena okova soi šukar hem te na mukena ništa te daraj tumen.<verse eid="1PE 3:6" /></para>
  <para style="p">
    <verse number="7" style="v" sid="1PE 3:7" />Ađahar hem tumen, romalen, len ano obzir dai tumare romnja kasar živinena po bizoralo pol. Poštujinen len, adalese soi on, zajedno tumencar, nasledinice oto daro e dživdipnasoro. Tegani ništa naka terđol ko drom tumare molitvenđe.<verse eid="1PE 3:7" /></para>
  <para style="s">O patiba zaki pravednost</para>
  <para style="p">
    <verse number="8" style="v" sid="1PE 3:8" />I ko kraj, oven sare sar jekh ano misliba, saosećajna, volinen tumare phraljen, oven ljubazna hem ponizna. <verse eid="1PE 3:8" /><verse number="9" style="v" sid="1PE 3:9" />Ma irinen bišukaripe zako bišukaripe ni uvreda zaki uvreda, nego blagoslovinen, adalese so ko adava injen vičime – te nasledinen o blagoslov.<verse eid="1PE 3:9" /></para>
  <para style="p">
    <verse number="10" style="v" sid="1PE 3:10" />Adalese soi ano Sveto lil pisime:</para>
  <para style="q1" vid="1PE 3:10">“Ko mangela te ovel le bahtalo dživdipe</para>
  <para style="q2" vid="1PE 3:10">hem te dikhel šukar dive,</para>
  <para style="q2" vid="1PE 3:10">nek arakhi pli čhib oto bišukaripe,</para>
  <para style="q2" vid="1PE 3:10">hem ple vošta oto hovajba;<verse eid="1PE 3:10" /></para>
  <para style="q1">
    <verse number="11" style="v" sid="1PE 3:11" />nek cidel pe oto bišukaripe hem nek ćerel šukaripe,</para>
  <para style="q2" vid="1PE 3:11">nek rodel o mir hem nek del sa pestar te ačhol ano leste.<verse eid="1PE 3:11" /></para>
  <para style="q1">
    <verse number="12" style="v" sid="1PE 3:12" />Adalese so, e Gospodesere jaćha dikhena upro pravedna,</para>
  <para style="q2" vid="1PE 3:12">hem lesere kana šunena lengere molitve,</para>
  <para style="q1" vid="1PE 3:12">ali e Gospodesoroi muj protiv okola kola ćerena bišukaripe.”<verse eid="1PE 3:12" /></para>
  <para style="p">
    <verse number="13" style="v" sid="1PE 3:13" />Ko ka ćerel tumenđe bišukar te trudinena tumen te ćeren okova soi šukar? <verse eid="1PE 3:13" /><verse number="14" style="v" sid="1PE 3:14" />Ali, čak hem te patinena zbog i pravednost, tumen injen blagoslovime. Ma daran oto lengere pretnje hem ma oven uznemirime. <verse eid="1PE 3:14" /><verse number="15" style="v" sid="1PE 3:15" />Nego, den čast e Hristese sar e svetone Gospodese ano tumare vile hem oven uvek spremna te odgovorinen svakonese ko tumendar rodela objašnjenje oti nada savi ana tumende. <verse eid="1PE 3:15" /><verse number="16" style="v" sid="1PE 3:16" />Ali ćeren adava krotko hem ano poštujiba. Nek tumari savest ovel čisto! Ađahar, te o manuša ogovorinena tumen, okola kola kaljarena tumaro šukar ponašiba ano Hrist, ka oven lađarde.<verse eid="1PE 3:16" /></para>
  <para style="p">
    <verse number="17" style="v" sid="1PE 3:17" />Adalese so, po šukari te patini pe ćerindoj okova soi šukar, tei adava e Devlesiri volja, nego ćerindoj okova soi bišukar. <verse eid="1PE 3:17" /><verse number="18" style="v" sid="1PE 3:18" />Adalese so, o Hrist jekhvar zauvek mulo zako grehija – pravedno zako nepravedna – te anel tumen anglo Devel. Mudardoi ano telo, ali ano duhoi irime ano dživdipe. <verse eid="1PE 3:18" /><verse number="19" style="v" sid="1PE 3:19" />Ano duho hem huljilo te propovedini e duhenđe ano phandlipe, <verse eid="1PE 3:19" /><verse number="20" style="v" sid="1PE 3:20" />kola angleder, e Nojese ano vreme, inele neposlušna e Devlese. O Devel strpljivo adžićerđa sa đikote ćerđa pe i barka ani savi samo nekobor džene – ukupno ofto – inele spasime prekalo pani. <verse eid="1PE 3:20" /><verse number="21" style="v" sid="1PE 3:21" />Adavai pani slika oto krstiba savo akana spasini hem tumen adaleja so o Isus Hrist uštino taro mule. A adava nane thojba o melalipa e telosere, nego zavet e Devlese ani čisto savest. <verse eid="1PE 3:21" /><verse number="22" style="v" sid="1PE 3:22" />O Hrist dželo ko nebo hem bešlo ko počasno than, oti desno strana e Devlesiri, kaj pokorinena pe lese o anđelja, o vlastija hem o zoralipa.<verse eid="1PE 3:22" /></para>
  <chapter eid="1PE 3" />
  <chapter number="4" style="c" sid="1PE 4" />
  <para style="s">Te živini pe e Devlese</para>
  <para style="p">
    <verse number="1" style="v" sid="1PE 4:1" />Adalese, sar so o Hrist patinđa ano telo, zorjaren tumen hem tumen ano isto razmisliba. Adalese so, ko god patini ano telo, ačhavđa pe oto grešiba. <verse eid="1PE 4:1" /><verse number="2" style="v" sid="1PE 4:2" />Adalese o vreme savo ačhilo tumare dživdipnastar ano telo, nakhaven le pali volja e Devlesiri, a na palo ugodiba e manušikane požudenđe. <verse eid="1PE 4:2" /><verse number="3" style="v" sid="1PE 4:3" />Adalese so dovoljnoi so nekad živinđen sar o manuša kola na džanen e Devlese: ano nemoralno živiba, ani požuda, ano mačojba, ano perverzna hem divlja slavlja, hem ano gadno idolopoklonstvo. <verse eid="1PE 4:3" /><verse number="4" style="v" sid="1PE 4:4" />On čudinena pe sose hem tumen zajedno olencar na mukena tumen ano isto divljo hem nemarno živiba, pa adalese vređinena tumen. <verse eid="1PE 4:4" /><verse number="5" style="v" sid="1PE 4:5" />Ali ka den računi Okolese kovai spremno te sudini e dživdenđe hem e mulenđe. <verse eid="1PE 4:5" /><verse number="6" style="v" sid="1PE 4:6" />Adalese o evanđelje inele propovedime hem e mulenđe, te šaj, iakoi osudime sar manuša ano telo, živinen ano duho sar so živini o Devel.<verse eid="1PE 4:6" /></para>
  <para style="p">
    <verse number="7" style="v" sid="1PE 4:7" />Alo paše o kraj e svetosoro. Adalese oven razumna hem trezvena, te šaj molinen tumen. <verse eid="1PE 4:7" /><verse number="8" style="v" sid="1PE 4:8" />Angleder sa, istrajno volinen jekh avere, adalese so o mangipe učhari but grehija. <verse eid="1PE 4:8" /><verse number="9" style="v" sid="1PE 4:9" />Oven gostoljubiva jekh premalo avereste, bizo te gunđinen! <verse eid="1PE 4:9" /><verse number="10" style="v" sid="1PE 4:10" />Sar šukar upravnici oto razna darija e Devlesere, služinen jekh averese e daroja savo svako tumendar priminđa e Devlestar. <verse eid="1PE 4:10" /><verse number="11" style="v" sid="1PE 4:11" />Te neko propovedini, nek ovel svesno da vaćeri o lafija save o Devel dela le! Te neko služini, nek ovel svesno da služini e zoralipnaja save o Devel dela le, te šaj ano sa te proslavini pe o Devel prekalo Isus Hrist! Olese slava hem zoralipe zauvek. Amen.<verse eid="1PE 4:11" /></para>
  <para style="s">E hrišćanengoro patiba</para>
  <para style="p">
    <verse number="12" style="v" sid="1PE 4:12" />Ma čudinen tumen, mle manglalen, zako požar savo thabljola maškar tumende te iskušini tumen. Adava so ovela tumencar nane ništa čudno! <verse eid="1PE 4:12" /><verse number="13" style="v" sid="1PE 4:13" />Nego, radujinen tumen so učestvujinena ano e Hristesere patnje, sar te šaj radujinen tumen hem te oven bahtale kad ka ovel mothovdi lesiri slava. <verse eid="1PE 4:13" /><verse number="14" style="v" sid="1PE 4:14" />Bahtale injen te vređinde tumen zbog e Hristesoro anav, adalese so ana tumende živini o Duho e slavakoro, e Devlesoro Duho. <verse eid="1PE 4:14" /><verse number="15" style="v" sid="1PE 4:15" />Nijekh tumendar te na patini sar ubica, sar čor ili sar nesavo aver zločinco, ili sar o manuš kova mešini pe ko averesere buća. <verse eid="1PE 4:15" /><verse number="16" style="v" sid="1PE 4:16" />A te neko patini adalese soi hrišćanin, ma te lađal adalestar, nego nek slavini e Devle so akhari adava anav. <verse eid="1PE 4:16" /><verse number="17" style="v" sid="1PE 4:17" />Adalese so, alo o vreme zako Sudo savo ka počini oto e Devlesoro čher. A te o Sudo počini amendar, savo tek kraj adžićeri okolen kolai neposlušna zako e Devlesoro evanđelje? <verse eid="1PE 4:17" /><verse number="18" style="v" sid="1PE 4:18" />Adalese soi pisime:</para>
  <para style="q1" vid="1PE 4:18">“Te o pravedniko jedva spasini pe,</para>
  <para style="q2" vid="1PE 4:18">so ka ovel e biedevlesere manušeja hem e grešnikoja?”<verse eid="1PE 4:18" /></para>
  <para style="m">
    <verse number="19" style="v" sid="1PE 4:19" />Adalese, okola kola patinena pali e Devlesiri volja, nek poverinen pumare duše e vernone Stvoriteljese ćerindoj šukar delja.<verse eid="1PE 4:19" /></para>
  <chapter eid="1PE 4" />
  <chapter number="5" style="c" sid="1PE 5" />
  <para style="s">Uputstvija e starešinenđe hem e ternenđe</para>
  <para style="p">
    <verse number="1" style="v" sid="1PE 5:1" />A akana, me kova injum starešina, mangava te phenav nešto e starešinenđe maškara tumende. Me injum svedoko e Hristesere patnjendar hem ka učestvujinav ani slava savi ka ovel amenđe mothovdi. <verse eid="1PE 5:1" /><verse number="2" style="v" sid="1PE 5:2" />Parvaren o stado e Devlesoro savoi tumenđe poverime. Oven lesere nadglednici na adalese so mora, nego oti šukar volja – sar so o Devel mangela; na zbog i korist, nego sa vileja. <verse eid="1PE 5:2" /><verse number="3" style="v" sid="1PE 5:3" />Ma oven sar gospodarija upro okolende kolai tumenđe poverime te brininen lendar, nego oven primer zako stado! <verse eid="1PE 5:3" /><verse number="4" style="v" sid="1PE 5:4" />A kad ka mothoj pe o Najbaro pastiri ka priminen i kruna oti slava, savi na properela.<verse eid="1PE 5:4" /></para>
  <para style="p">
    <verse number="5" style="v" sid="1PE 5:5" />Ađahar hem tumen, ternalen, pokorinen tumen e starešinenđe. A sare jekh premalo avereste urjaven tumen ani poniznost, hem služinen jekh averese, adalese so:</para>
  <para style="q1" vid="1PE 5:5">“O Devel protivini pe e barikanenđe,</para>
  <para style="q2" vid="1PE 5:5">a e poniznonenđe mothoj milost.”<verse eid="1PE 5:5" /></para>
  <para style="m">
    <verse number="6" style="v" sid="1PE 5:6" />Adalese, ponizinen tumen, talo zoralo vas e Devlesoro, te uzvisini tumen ko pravo vreme. <verse eid="1PE 5:6" /><verse number="7" style="v" sid="1PE 5:7" />Sa tumari briga frden upro leste, adalese so ov brinini pe tumendar.<verse eid="1PE 5:7" /></para>
  <para style="p">
    <verse number="8" style="v" sid="1PE 5:8" />Oven uvek spremna hem džangavde pazinen. Adalese so, tumaroi protivniko, o beng, sar o lav savo vičini hem okolini rodindoj kas te hal. <verse eid="1PE 5:8" /><verse number="9" style="v" sid="1PE 5:9" />Protivinen tumen lese, zorale ani vera, adalese so džanen da ista patnje arakhena hem tumare phraljen ano sa o sveto.<verse eid="1PE 5:9" /></para>
  <para style="p">
    <verse number="10" style="v" sid="1PE 5:10" />A o Devel, kovai milostivno ano sa, kova tumen prekalo Hrist Isus vičinđa ani pli večno slava, ov tumen, pali tumari kratko patnja ka usavršini, učvrstini, zorjari hem utemeljini. <verse eid="1PE 5:10" /><verse number="11" style="v" sid="1PE 5:11" />Olese pripadini o zoralipe zauvek. Amen.<verse eid="1PE 5:11" /></para>
  <para style="s">E Petresere završna pozdravija</para>
  <para style="p">
    <verse number="12" style="v" sid="1PE 5:12" />Pisinđum tumenđe akava kratko lil ađahar so pomožinđa man o Silvan, kole dikhava sar vernone phrale, te opomeninav tumen hem te potvrdinav dai akava čačikani milost e Devlesiri. Zorale ićeren tumen upro late.<verse eid="1PE 5:12" /></para>
  <para style="p">
    <verse number="13" style="v" sid="1PE 5:13" />Pozdravini tumen i khanđiri ano Vavilon<note caller="+" style="f"><char style="fr" closed="false">5,13 </char><char style="fq" closed="false">Vavilon </char><char style="ft" closed="false">Akate o Petar kad vaćeri Vavilon mislini upri diz Rim</char></note>, savi zajedno tumencar izabirime e Devlestar, hem o Marko, mlo čhavo ani vera. <verse eid="1PE 5:13" /><verse number="14" style="v" sid="1PE 5:14" />Pozdravinen jekh avere ano mangipe.</para>
  <para style="p" vid="1PE 5:14">Mir sarijenđe tumenđe kola injen ano Hrist.<verse eid="1PE 5:14" /></para>
  <chapter eid="1PE 5" />
</usx>