<?xml version="1.0" encoding="utf-8"?>
<usx version="3.0">
  <book code="2CO" style="id">- Romani Arli Bible (RAB)</book>
  <para style="h">2. Korinćanenđe</para>
  <para style="toc1">O dujto lil e Korinćanenđe</para>
  <para style="toc2">2. Korinćanenđe</para>
  <para style="toc3">2. Kor</para>
  <para style="mt">O dujto lil e Korinćanenđe</para>
  <chapter number="1" style="c" sid="2CO 1" />
  <para style="s">E Pavlesoro pozdrav</para>
  <para style="p">
    <verse number="1" style="v" sid="2CO 1:1" />Me, o Pavle, o apostoli e Isuse Hristesoro pali volja e Devlesiri, hem amaro phral o Timotej,</para>
  <para style="p" vid="2CO 1:1">pisinaja e Devlesere khanđirjaće ano Korint, hem sa e Devlesere manušenđe ani sa i Ahaja:<verse eid="2CO 1:1" /></para>
  <para style="p">
    <verse number="2" style="v" sid="2CO 1:2" />Milost tumenđe hem mir e Devlestar, amare Dadestar, hem e Gospodestar e Isuse Hristestar.<verse eid="2CO 1:2" /></para>
  <para style="s">O Devel dela uteha</para>
  <para style="p">
    <verse number="3" style="v" sid="2CO 1:3" />Nek ovel blagoslovime o Devel hem o Dad amare Gospodesoro e Isuse Hristesoro, o milosrdno dad hem Devel oti svako uteha. <verse eid="2CO 1:3" /><verse number="4" style="v" sid="2CO 1:4" />Ov tešini amen ani svako amari nevolja, sar te šaj hem amen te tešina okolen kolai ani nevolja, adala utehaja savaja korkore amen o Devel tešini. <verse eid="2CO 1:4" /><verse number="5" style="v" sid="2CO 1:5" />Adalese so, sa so više patinaja zbog o Hrist, više priminaja uteha e Devlestar prekalo Hrist. <verse eid="2CO 1:5" /><verse number="6" style="v" sid="2CO 1:6" />Te injam pritiskime e nevoljencar, adavai zaki tumari uteha hem spasenje. Te priminaja uteha e Devlestar, adavai zaki tumari uteha, savi ćerela strpljivo te nakhaven o ista patnje save hem amen nakhavaja. <verse eid="2CO 1:6" /><verse number="7" style="v" sid="2CO 1:7" />A amari nadai zako tumenđe zorali, adalese so džanaja da isi tumen udeo ano amare patnje, ađahar hem ani amari uteha.<verse eid="2CO 1:7" /></para>
  <para style="p">
    <verse number="8" style="v" sid="2CO 1:8" />Mangaja, phraljalen, te džanen zaki nevolja savi arakhlja amen ani Tikori Azija. Injamle opteretime više nego so šaj ine te akhara, edobor da našalđam amari nada da ka ačhova dživde. <verse eid="2CO 1:8" /><verse number="9" style="v" sid="2CO 1:9" />Osetinđam da već injam osudime ko meriba. Ali sa adava ulo adalese sar te na pouzdajina amen više ana amende, nego ano Devel kova vazdela e mulen. <verse eid="2CO 1:9" /><verse number="10" style="v" sid="2CO 1:10" />Ov ikalđa amen oti bari opasnost e meribnasiri hem ka ikali amen. Ano leste pouzdajinaja amen da i dalje ka ikali amen. <verse eid="2CO 1:10" /><verse number="11" style="v" sid="2CO 1:11" />A hem tumen šaj te pomožinen amenđe tumare molitvencar. Tegani but manuša ka zahvalinen e Devlese zako amenđe – hem o Devel amen ka blagoslovini zbog o but molitve.<verse eid="2CO 1:11" /></para>
  <para style="s">O Pavle menjini plo plan</para>
  <para style="p">
    <verse number="12" style="v" sid="2CO 1:12" />Akavai amaro ponos: amari savest savi svedočini da ano sveto, a pogotovo maškara tumende, živinđam ani e Devlesiri svetost hem čačikanipe, na pali manušikani mudrost, nego pali e Devlesiri milost. <verse eid="2CO 1:12" /><verse number="13" style="v" sid="2CO 1:13" />Adalese so, na pisinaja tumenđe ništa so naka šaj te čitinen ili te haljoven. A nadinav man da ka haljoven sa, <verse eid="2CO 1:13" /><verse number="14" style="v" sid="2CO 1:14" />sar so hem već haliljen amen nešto, hem da ko Dive amare Gospodesoro e Isusesoro tumen ka ponosinen tumen amencar sar hem amen tumencar.<verse eid="2CO 1:14" /></para>
  <para style="p">
    <verse number="15" style="v" sid="2CO 1:15" />Adaleja so injumle uverime ano adava, odlučinđum prvo te avav tumende sar te šaj duj puti oven blagoslovime. <verse eid="2CO 1:15" /><verse number="16" style="v" sid="2CO 1:16" />Mangljum te posetinav tumen kad injumle ko drom za Makedoniju, a onda tari Makedonija palem te avav tumende, sar te pomožinen maje zako mlo drom ani Judeja. <verse eid="2CO 1:16" /><verse number="17" style="v" sid="2CO 1:17" />Na li šaj injumle lakomisleno kad planirinđum adava? Ili adava so planirinava, planirinava sar o manuša ano sveto, pa najangle phenava “oja, ađahari”, a onda “na, nane ađahar”?<verse eid="2CO 1:17" /></para>
  <para style="p">
    <verse number="18" style="v" sid="2CO 1:18" />Ali, o Develi maje svedoko da amari poruka tumenđe nane hem “oja” hem “na”. <verse eid="2CO 1:18" /><verse number="19" style="v" sid="2CO 1:19" />Adalese so o Čhavo e Devlesoro, o Isus Hrist, kole tumenđe me, o Silvan hem o Timotej propovedinđam, na inele hem “oja” hem “na”, nego ano leste uvek inele “oja”. <verse eid="2CO 1:19" /><verse number="20" style="v" sid="2CO 1:20" />Adalese so sa e Devlesere obećanja ano Hrist isi len pumaro “oja”. Adalese hem amen prekalo leste phenaja “Amen”, e Devlese ki slava. <verse eid="2CO 1:20" /><verse number="21" style="v" sid="2CO 1:21" />A o Develi adava kova zajedno tumencar ćerela amen zoralen ano Hrist. Ov pomazinđa amen <verse eid="2CO 1:21" /><verse number="22" style="v" sid="2CO 1:22" />hem čhivđa plo pečati ana amende, hem dinđa ple Duho ano amare vile sar garancija da ka pherel ple obećanja.<verse eid="2CO 1:22" /></para>
  <para style="p">
    <verse number="23" style="v" sid="2CO 1:23" />O Develi mlo svedoko da na hovavava: Odlučinđum te na avav ano Korint sar te poštedinav tumen. <verse eid="2CO 1:23" /><verse number="24" style="v" sid="2CO 1:24" />Amen na injam gospodarija oti tumari vera, nego zajedno tumencar učestvujinaja ani tumari radost, adalese so injen zorale ani vera.<verse eid="2CO 1:24" /></para>
  <chapter eid="2CO 1" />
  <chapter number="2" style="c" sid="2CO 2" />
  <para style="p">
    <verse number="1" style="v" sid="2CO 2:1" />Adalese, odlučinđum te na avav palem tumende te žalostinav tumen. <verse eid="2CO 2:1" /><verse number="2" style="v" sid="2CO 2:2" />Adalese so, te me žalostinđum tumen, ko onda man ka radujini? Okova li kole žalostinava? <verse eid="2CO 2:2" /><verse number="3" style="v" sid="2CO 2:3" />Akava pisinđum tumenđe baš adalese sar te na, kad ka avav tumende, žalostinen man okola kola valjani te radujinen man. Uverime injum dai mli radost – radost tumari sarijengiri. <verse eid="2CO 2:3" /><verse number="4" style="v" sid="2CO 2:4" />Adalese so, pisinđum tumenđe tari phari nevolja, phage vileja hem bute asvencar. Ali, na te ožalostinav tumen, nego te pendžaren mlo baro mangipe savo isi man zako tumenđe.<verse eid="2CO 2:4" /></para>
  <para style="s">Te oprostini pe e grešnikose</para>
  <para style="p">
    <verse number="5" style="v" sid="2CO 2:5" />A te neko nekas žalostinđa, na žalostinđa edobor man kobor žalostinđa sarijen tumen – na mangava te preterinav. <verse eid="2CO 2:5" /><verse number="6" style="v" sid="2CO 2:6" />Ovi već dovoljno kaznime adaleja so but džene tumendar osudinde le zbog adava. <verse eid="2CO 2:6" /><verse number="7" style="v" sid="2CO 2:7" />Ali akanai vreme te oprostinen lese hem te utešinen le, te na prelel le i bari tuga. <verse eid="2CO 2:7" /><verse number="8" style="v" sid="2CO 2:8" />Adalese molinava tumen premalo leste te mothoven mangipe. <verse eid="2CO 2:8" /><verse number="9" style="v" sid="2CO 2:9" />Akava pisinđum tumenđe te proverinav save injen hem da li injen poslušna ano sa. <verse eid="2CO 2:9" /><verse number="10" style="v" sid="2CO 2:10" />Kase tumen nešto oprostinena, oprostinava hem me. Adalese so, hem me so oprostinđum – te inele nešto te oprostini pe – adava, anglo Hrist, zbog tumende oprostinđum, <verse eid="2CO 2:10" /><verse number="11" style="v" sid="2CO 2:11" />te na nadmudrini amen o Sotoni. Adalese so džanaja lesere namere.<verse eid="2CO 2:11" /></para>
  <para style="s">Ani Troada</para>
  <para style="p">
    <verse number="12" style="v" sid="2CO 2:12" />Kad aljum ani Troada te propovedinav o evanđelje e Hristestar, o Gospod phravđa maje o udar zako adava, <verse eid="2CO 2:12" /><verse number="13" style="v" sid="2CO 2:13" />ali na ine man mir ana mande adalese so na arakhljum mle phrale e Tite adari. Adalese pozdravinđum man olencar hem dželjum ki Makedonija.<verse eid="2CO 2:13" /></para>
  <para style="s">I pobeda ano Hrist</para>
  <para style="p">
    <verse number="14" style="v" sid="2CO 2:14" />Ali, hvala e Devlese, kova uvek ćerela amen te ova pobednici ano Hrist. Ov prekala amende ko sa o thana, sar šukar miris, širini o džandipe pestar. <verse eid="2CO 2:14" /><verse number="15" style="v" sid="2CO 2:15" />Adalese so amen e Devlese injam e Hristesoro šukar miris maškaro okolende kola ovena spasime hem maškaro okolende kola properena. <verse eid="2CO 2:15" /><verse number="16" style="v" sid="2CO 2:16" />Okolenđe kola properena injam miris savo anela meriba, a okolenđe kola ovena spasime injam miris savo anela dživdipe. A isi li neko sposobno zako adava? <verse eid="2CO 2:16" /><verse number="17" style="v" sid="2CO 2:17" />Adalese so, amen na trgujinaja e Devlesere lafeja, sar so but avera ćerena, nego ano Hrist vaćeraja čačikane anglo Devel, sar okola kolai bičhalde e Devlestar.<verse eid="2CO 2:17" /></para>
  <chapter eid="2CO 2" />
  <chapter number="3" style="c" sid="2CO 3" />
  <para style="s">Sluge zako Nevo savez</para>
  <para style="p">
    <verse number="1" style="v" sid="2CO 3:1" />Počinaja li palem te hvalina korkore amen? Ili, amenđe li valjani, sar averenđe, pisime preporuke zako tumenđe ili tumendar? <verse eid="2CO 3:1" /><verse number="2" style="v" sid="2CO 3:2" />Tumen injen amaro lil, zapisime ano amare vile, save džanen hem čitinena sa o manuša. <verse eid="2CO 3:2" /><verse number="3" style="v" sid="2CO 3:3" />Tumen mothovena da injen e Hristesoro lil, sastavime amara službaja, lil savo nane pisime mastiloja, nego e dživde Devlesere Duhoja, na ko ploče oto bar, nego ko ploče oto manušikane vile.<verse eid="2CO 3:3" /></para>
  <para style="p">
    <verse number="4" style="v" sid="2CO 3:4" />Esavko pouzdanje isi amen anglo Devel prekalo Hrist. <verse eid="2CO 3:4" /><verse number="5" style="v" sid="2CO 3:5" />Adava na značini da amen tvrdinaja da injam sposobna te ćera bilo so korkore amendar – amari sposobnost avela taro Devel. <verse eid="2CO 3:5" /><verse number="6" style="v" sid="2CO 3:6" />Ov amen osposobinđa te ova službenici zako Nevo savez, na zako pisime zakoni, nego zako Duho. Adalese so o pisime zakoni anela meriba, a o Duho dela dživdipe.<verse eid="2CO 3:6" /></para>
  <para style="s">I slava e Neve savezesiri</para>
  <para style="p">
    <verse number="7" style="v" sid="2CO 3:7" />I te i služba e meribnasiri, savi slovonencar inele urezime ano bar, sijajinđa esavka slavaja, da o Izraelci našti ine te dikhen o muj e Mojsijasoro zbog i prolazno slava lesere mujesiri, <verse eid="2CO 3:7" /><verse number="8" style="v" sid="2CO 3:8" />kobor li tek po slavno i služba e Duhosiri? <verse eid="2CO 3:8" /><verse number="9" style="v" sid="2CO 3:9" />Adalese so, te inele slavno i služba savi anela osuda, kobor li tek po slavno i služba savi anela pravednost? <verse eid="2CO 3:9" /><verse number="10" style="v" sid="2CO 3:10" />Čače, okova so inele slavno nane slavno kad uporedini pe e slavaja savi po uzvisime. <verse eid="2CO 3:10" /><verse number="11" style="v" sid="2CO 3:11" />Adalese so, te okova soi prolazno inele slavno, kobor li tek po slavno okova so trajini zauvek?<verse eid="2CO 3:11" /></para>
  <para style="p">
    <verse number="12" style="v" sid="2CO 3:12" />I adalese so isi amen esavki nada, vaćeraja ani sa i sloboda. <verse eid="2CO 3:12" /><verse number="13" style="v" sid="2CO 3:13" />Amen na injam sar o Mojsije kova učharđa plo muj veoja sar te na dikhen o Izraelci o završetak e slavakoro savi prolazno. <verse eid="2CO 3:13" /><verse number="14" style="v" sid="2CO 3:14" />Ali, lengere gođa inele phandle, adalese so sa đi ko akava dive kad god čitini pe o Purano zavet, isto veo učhari lengere gođa te našti haljoven o čačipe. A adava veo šaj te cidel pe samo ano Hrist. <verse eid="2CO 3:14" /><verse number="15" style="v" sid="2CO 3:15" />Ađahar hem avdive kad čitinena pe e Mojsijasere lila, o veo učhari lengere vile. <verse eid="2CO 3:15" /><verse number="16" style="v" sid="2CO 3:16" />Ali kad god neko poverujini ano Gospod, o veo ovela cidime. <verse eid="2CO 3:16" /><verse number="17" style="v" sid="2CO 3:17" />O Gospodi Duho, a kaj o Duho e Gospodesoro, adari i sloboda. <verse eid="2CO 3:17" /><verse number="18" style="v" sid="2CO 3:18" />A sare amen mujeja savo nane učhardo reflektujinaja e Gospodesiri slava hem ovaja preobrazime ani lesiri slika – oti slava ani slava savi avela e Gospodestar, kovai Duho.<verse eid="2CO 3:18" /></para>
  <chapter eid="2CO 3" />
  <chapter number="4" style="c" sid="2CO 4" />
  <para style="s">Vernost ano propovediba o evanđelje</para>
  <para style="p">
    <verse number="1" style="v" sid="2CO 4:1" />I adalese so pali e Devlesiri milost isi amen akaja služba, ma te odustajina. <verse eid="2CO 4:1" /><verse number="2" style="v" sid="2CO 4:2" />Umesto adava, odrekninđam amen taro lađutne hem garavde stvarija, na ponašinaja amen lukavo, niti preirinaja e Devlesoro lafi, nego phravdeste sikavaja o čačipe, i sare kolai iskrena džanen adava. <verse eid="2CO 4:2" /><verse number="3" style="v" sid="2CO 4:3" />A tei o evanđelje savo amen propovedinaja učhardo veoja, učhardoi samo zako okola kola properena. <verse eid="2CO 4:3" /><verse number="4" style="v" sid="2CO 4:4" />O devel akale svetosoro korjarđa lengiri neverno godi, te na dikhen o svetlost oto evanđelje e Hristesere slavatar, kovai i slika e Devlesiri. <verse eid="2CO 4:4" /><verse number="5" style="v" sid="2CO 4:5" />Adalese so, na propovedinaja korkore amen, nego e Isuse Hriste sar Gospode, a amen sar tumare slugen zbog o Isus. <verse eid="2CO 4:5" /><verse number="6" style="v" sid="2CO 4:6" />Adalese so o Devel, kova phenđa: “Nek o svetlost zasvetlini tari tomina”, zasvetlinđa ano amare vile, te pendžara e Devlesiri slava ko muj e Hristesoro.<verse eid="2CO 4:6" /></para>
  <para style="p">
    <verse number="7" style="v" sid="2CO 4:7" />Ali akava blago isi amen ano phuvjale čare, te ovel jasno da akava baro zoralipe avela e Devlestar, a na amendar. <verse eid="2CO 4:7" /><verse number="8" style="v" sid="2CO 4:8" />Taro sa o strane pritiskinena amen o nevolje, ali na phagena amen. Injam zbunime, ali na hem očajna, <verse eid="2CO 4:8" /><verse number="9" style="v" sid="2CO 4:9" />injam progonime, ali na hem ačhavde, peravena amen, ali na uništinena amen. <verse eid="2CO 4:9" /><verse number="10" style="v" sid="2CO 4:10" />Amen uvek ko amare telija akharaja e Isusesoro meriba, te šaj mothoj pe hem e Isusesoro dživdipe ko amare telija. <verse eid="2CO 4:10" /><verse number="11" style="v" sid="2CO 4:11" />Adalese so, amen kola injam dživde, uvek injam ani opasnost te mera zbog o Isus, te mothoj pe jasno e Isusesoro dživdipe upro amare telija save merena. <verse eid="2CO 4:11" /><verse number="12" style="v" sid="2CO 4:12" />I ađahar, o meriba delujini ana amende, a o dživdipe ana tumende.<verse eid="2CO 4:12" /></para>
  <para style="p">
    <verse number="13" style="v" sid="2CO 4:13" />Hem adalese so isi amen isto Duho oti vera, sar soi pisime ano Sveto lil: “Poverujinđum, hem adalese vaćerđum”, ađahar hem amen verujinaja, i adalese vaćeraja, <verse eid="2CO 4:13" /><verse number="14" style="v" sid="2CO 4:14" />adalese so džanaja da o Devel kova vazdinđa taro mule e Gospode e Isuse, ka vazdel oleja hem amen, hem zajedno tumencar ka čhivel amen uzala peste. <verse eid="2CO 4:14" /><verse number="15" style="v" sid="2CO 4:15" />Adalese so, sai adava zbog tumenđe, te širini pe e Devlesiri milost upro but avera manuša, hem olengoro zahvaliba te ovel ano izobilje e Devlese ki slava.<verse eid="2CO 4:15" /></para>
  <para style="p">
    <verse number="16" style="v" sid="2CO 4:16" />Adalese ma te odustajina, adalese so čak hem te raspadinaja amen od avrijal, od andral obnovinaja amen taro dive ko dive. <verse eid="2CO 4:16" /><verse number="17" style="v" sid="2CO 4:17" />Adalese so, amare tikore hem prolazna nevolje pripreminena amen zaki večno slava savi but po bari adale nevoljendar. <verse eid="2CO 4:17" /><verse number="18" style="v" sid="2CO 4:18" />Amenđe nane bitno okova so dičhola, nego okova so na dičhola, adalese so okova so dičholai prolazno, a okova so na dičholai večno.<verse eid="2CO 4:18" /></para>
  <chapter eid="2CO 4" />
  <chapter number="5" style="c" sid="2CO 5" />
  <para style="s">Oto nevo telo</para>
  <para style="p">
    <verse number="1" style="v" sid="2CO 5:1" />Adalese so džanaja da kad akava šatori ano savo živinaja – amaro telo akate ki phuv – ka ovel peravdo, džanaja da isi amen večno čher ko nebesija e Devlestar, čher savo nane ćerdo manušikane vastencar. <verse eid="2CO 5:1" /><verse number="2" style="v" sid="2CO 5:2" />Adalese uzdišinaja ano akava telo hem jedva adžićeraja o dive kad ka urja o nebesko telo. <verse eid="2CO 5:2" /><verse number="3" style="v" sid="2CO 5:3" />Adalese so, kad ka ova urjavde ano leste, naka ova nange. <verse eid="2CO 5:3" /><verse number="4" style="v" sid="2CO 5:4" />Dok živinaja ano akava šatori, uzdišinaja oto pharipe. Na adalese so na mangaja više te živina ano leste, nego mangaja upro leste te urja o nevo, nebesko telo, sar te šaj o večno dživdipe prelel amare telija save merena. <verse eid="2CO 5:4" /><verse number="5" style="v" sid="2CO 5:5" />A baš zako adava hem pripreminđa amen o Devel, kova dinđa amen ple Duho sar garancija.<verse eid="2CO 5:5" /></para>
  <para style="p">
    <verse number="6" style="v" sid="2CO 5:6" />Adalese uvek injam pherde pouzdanje, iako džanaja da sa đikote živinaja ano akava telo, dur injam e Gospodestar. <verse eid="2CO 5:6" /><verse number="7" style="v" sid="2CO 5:7" />Adalese so, amen živinaja pali vera, a na palo okova so dikhaja. <verse eid="2CO 5:7" /><verse number="8" style="v" sid="2CO 5:8" />Adalese hem phenava da injam pherde pouzdanje hem bi mangaja te ikljova taro amaro telo hem te dža te živina e Gospodeja. <verse eid="2CO 5:8" /><verse number="9" style="v" sid="2CO 5:9" />Adalese hem trudinaja amen te ugodina lese, bilo te živinava akate – ano telo – ili adari oleja. <verse eid="2CO 5:9" /><verse number="10" style="v" sid="2CO 5:10" />Adalese so, sare mora te ikljova anglo sudo e Hristesoro, te šaj svako primini i plata zako okova so ćerđa dok živinđa ano telo, bilo šukaripe ili bišukaripe.<verse eid="2CO 5:10" /></para>
  <para style="s">Oti služba savi anela mir</para>
  <para style="p">
    <verse number="11" style="v" sid="2CO 5:11" />I adalese so džanaja zaki dar e Gospodestar, trudinaja amen te uverina e manušen. O Devel but šukar džanel amen, a nadinav man da hem tumen džanen amen ano tumare vile. <verse eid="2CO 5:11" /><verse number="12" style="v" sid="2CO 5:12" />Na hvalinaja palem korkore amen angla tumende, nego daja tumen razlog te hvalinen tumen amencar, hem te džanen so te odgovorinen okolenđe kola hvalinena pe okoleja so dičhola, a na okoleja soi ano vilo. <verse eid="2CO 5:12" /><verse number="13" style="v" sid="2CO 5:13" />Te dičhilo da injam sar diline, adavai zbog o Devel. Te injam razumna, adavai zbog tumenđe.<verse eid="2CO 5:13" /></para>
  <para style="p">
    <verse number="14" style="v" sid="2CO 5:14" />Adalese so, e Hristesoro mangipe prelela amen adalese so injam uverime ano akava: jekh mulo zako sa o manuša, so značini da sare mule. <verse eid="2CO 5:14" /><verse number="15" style="v" sid="2CO 5:15" />O Hrist mulo zako sa, da o dživde više na živinena pumenđe, nego Olese kova mulo hem uštino taro mule zako olenđe.<verse eid="2CO 5:15" /></para>
  <para style="p">
    <verse number="16" style="v" sid="2CO 5:16" />Adalese amen od akana nikas na pendžaraja palo telo. Iako e Hriste hem pendžarđam palo telo, akana na pendžaraja le više ađahar. <verse eid="2CO 5:16" /><verse number="17" style="v" sid="2CO 5:17" />Adalese, tei neko ano Hrist, ovi nevo stvorenje; o purano nakhlo, a o nevo, ače, ulo. <verse eid="2CO 5:17" /><verse number="18" style="v" sid="2CO 5:18" />A sa adava avela e Devlestar kova amen prekalo Hrist pomirinđa peja hem dinđa amen i služba oto miriba. <verse eid="2CO 5:18" /><verse number="19" style="v" sid="2CO 5:19" />O Devel ano Hrist pomirinđa o sveto peja hem na računinđa e manušenđe lengere prestupija, a amenđe dinđa te propovedina o lafi oto miriba. <verse eid="2CO 5:19" /><verse number="20" style="v" sid="2CO 5:20" />Amen injam e Hristesere poslanici; o Devel opomenini prekala amende. E Hristese ano anav molinaja tumen: mirinen tumen e Devleja! <verse eid="2CO 5:20" /><verse number="21" style="v" sid="2CO 5:21" />Ole kova na ćerđa greh, o Devel ćerđa te ovel žrtva zako amare grehija, te šaj ano leste ova pravedna anglo Devel.<verse eid="2CO 5:21" /></para>
  <chapter eid="2CO 5" />
  <chapter number="6" style="c" sid="2CO 6" />
  <para style="p">
    <verse number="1" style="v" sid="2CO 6:1" />Sar e Devlesere saradnici, molinaja tumen te na len uzalud e Devlesiri milost. <verse eid="2CO 6:1" /><verse number="2" style="v" sid="2CO 6:2" />Adalese so o Devel phenela:</para>
  <para style="q1" vid="2CO 6:2">“Šunđum tut ano pravo vreme,</para>
  <para style="q2" vid="2CO 6:2">hem pomožinđum će ko dive oto spasenje.”</para>
  <para style="m" vid="2CO 6:2">Ače, akanai o pravo vreme. Akanai o dive oto spasenje!<verse eid="2CO 6:2" /></para>
  <para style="s">E Pavlesere nevolje</para>
  <para style="p">
    <verse number="3" style="v" sid="2CO 6:3" />Nikase nisave prepreke na čhivaja, sar te na arakhi niko zamerka amara službaće. <verse eid="2CO 6:3" /><verse number="4" style="v" sid="2CO 6:4" />Nego, ano sa mothovaja amen sar e Devlesere sluge: ani bari istrajnost, ano nevolje, ano čororipe, ano pharipe, <verse eid="2CO 6:4" /><verse number="5" style="v" sid="2CO 6:5" />dok marena amen, ano phandlipe, ano pobune, ano phare buća, ano bisovavne raća, ano bokhalipe, <verse eid="2CO 6:5" /><verse number="6" style="v" sid="2CO 6:6" />ani čistota, ano džandipe, ani strpljivost, ano šukaripe, ano Sveto Duho, ano čačikano mangipe, <verse eid="2CO 6:6" /><verse number="7" style="v" sid="2CO 6:7" />ano čačikano Lafi, hem ano zoralipe e Devlesoro. Isi amen i pravednost sar amaro oružje, zako napad hem zaki odbrana. <verse eid="2CO 6:7" /><verse number="8" style="v" sid="2CO 6:8" />Služinaja e Devlese bilo o manuša te poštujinen amen ili te mrzinen amen; bilo te vaćeren amendar šukar ili bišukar. Vaćeraja o čačipe, ali phenena amenđe da injam hovavne. <verse eid="2CO 6:8" /><verse number="9" style="v" sid="2CO 6:9" />Injam sar okola kolen na pendžarena, iako šukar džanen amen; stalno injam anglo meriba, ali, ače, pana injam dživde. Injam kaznime, ali na injam mudarde. <verse eid="2CO 6:9" /><verse number="10" style="v" sid="2CO 6:10" />Injam tužna, a palem uvek radosna; injam čorore, a palem buten ćerđam barvalen; nane amen ništa, a palem isi amen sa.<verse eid="2CO 6:10" /></para>
  <para style="p">
    <verse number="11" style="v" sid="2CO 6:11" />Phravdeste vaćerđam tumenđe, Korinćanalen; amaro viloi širom phravdo tumenđe. <verse eid="2CO 6:11" /><verse number="12" style="v" sid="2CO 6:12" />Amaro vilo nane phandlo tumenđe, ali tumaro viloi phandlo amenđe. <verse eid="2CO 6:12" /><verse number="13" style="v" sid="2CO 6:13" />Vaćerava tumenđe sar mle čhavenđe, phraven tumare vile amenđe sar so amen phravđam amare vile tumenđe!<verse eid="2CO 6:13" /></para>
  <para style="s">Hram e dživde Devlesoro</para>
  <para style="p">
    <verse number="14" style="v" sid="2CO 6:14" />Ma vucinen isto jaram e nevernikonencar. Adalese so, i pravednost hem o bezakonje na džana zajedno. O svetlost hem i tomina nane len ništa zajedničko. <verse eid="2CO 6:14" /><verse number="15" style="v" sid="2CO 6:15" />Ano soste o Hrist složini pe e Sotoneja<note caller="+" style="f"><char style="fr" closed="false">6,15 </char><char style="fq" closed="false">Sotoneja </char><char style="ft" closed="false">Ko grčki terđola “Veliar” soi jekh oto anava e Sotonesere.</char></note>? Ili so isi zajedničko e verniko hem e neverniko? <verse eid="2CO 6:15" /><verse number="16" style="v" sid="2CO 6:16" />Hem savo dogovor isi maškaro e Devlesoro hram hem o idolja? Adalese so, amen injam o hram e dživde Devlesoro, baš sar so o Devel phenđa:</para>
  <para style="q1" vid="2CO 6:16">“Me ka živinav ano lende hem ka phirav maškaro lende;</para>
  <para style="q2" vid="2CO 6:16">me ka ovav lengoro Devel, a on ka oven mlo narodo.”<verse eid="2CO 6:16" /></para>
  <para style="m">
    <verse number="17" style="v" sid="2CO 6:17" />Adalese,</para>
  <para style="q1" vid="2CO 6:17">“Ciden tumen olendar!</para>
  <para style="q2" vid="2CO 6:17">Odvojinen tumen! – vaćeri o Gospod.</para>
  <para style="q1" vid="2CO 6:17">Ma pipinen ništa soi nečisto,</para>
  <para style="q2" vid="2CO 6:17">hem me ka priminav tumen.<verse eid="2CO 6:17" /></para>
  <para style="q1">
    <verse number="18" style="v" sid="2CO 6:18" />Me ka ovav tumaro Dad,</para>
  <para style="q2" vid="2CO 6:18">a tumen ka oven mle čhave hem čhaja</para>
  <para style="q2" vid="2CO 6:18">– vaćeri o Gospod kova sa šaj.”<verse eid="2CO 6:18" /></para>
  <chapter eid="2CO 6" />
  <chapter number="7" style="c" sid="2CO 7" />
  <para style="p">
    <verse number="1" style="v" sid="2CO 7:1" />Adalese so isi amen akala obećanja, mle manglalen, valjani te očistina amen oto sa so meljari o telo hem o duh, usavršindoj amari svetost ani dar anglo Devel.<verse eid="2CO 7:1" /></para>
  <para style="s">E Pavlesiri radost</para>
  <para style="p">
    <verse number="2" style="v" sid="2CO 7:2" />Ćeren amenđe than tumenđe ano vile! Nikase na ćerđam nepravda, nikas na oštetinđam, nikas na iskoristinđam. <verse eid="2CO 7:2" /><verse number="3" style="v" sid="2CO 7:3" />Na phenava akava sar te osudinav tumen. Već angleder phenđum tumenđe da edobor injen amenđe ano vile da injam spremna hem te živina hem te mera zajedno tumencar. <verse eid="2CO 7:3" /><verse number="4" style="v" sid="2CO 7:4" />Isi man baro poverenje ana tumende hem but injum ponosno tumencar. Pherdo injum uteha hem but injum radosno uzalo sa amare nevolje.<verse eid="2CO 7:4" /></para>
  <para style="p">
    <verse number="5" style="v" sid="2CO 7:5" />Adalese so kad aljam ki Makedonija, na ine amen odmor, nego taro sa o strane arakhle amen o nevolje: od avrijal kavge, a od andral i dar. <verse eid="2CO 7:5" /><verse number="6" style="v" sid="2CO 7:6" />Ali o Devel kova utešini e poniznonen, utešinđa amen adaleja so alo o Tit. <verse eid="2CO 7:6" /><verse number="7" style="v" sid="2CO 7:7" />Hem na samo adaleja so ov alo, nego hem e utehaja savi tumen dinđen le. Ov phenđa amenđe kobor but mangena te dikhen man, kobor but injen ožalostime hem kobor but brininena maje, pa ađahar mli radost inele po bari.<verse eid="2CO 7:7" /></para>
  <para style="p">
    <verse number="8" style="v" sid="2CO 7:8" />Iako ožalostinđum tumen mle lileja, nane maje žao. I te ine maje žao, dikhava da adava lil ožalostinđa tumen barem ko hari vreme. <verse eid="2CO 7:8" /><verse number="9" style="v" sid="2CO 7:9" />Akana radujinav man, na adalese so ožalostinđen tumen, nego adalese so adaja žalost legarđa tumen ko pokajanje. Tumari žalost avela oto Devel, pa ađahar ano nisoste amendar na injen oštetime. <verse eid="2CO 7:9" /><verse number="10" style="v" sid="2CO 7:10" />Adalese so i žalost savi avela oto Devel, bijani pokajanje savo legari ko spasenje – pokajanje palo savo na žalini pe – dok i svetsko žalost bijani žalost savi legari ko meriba. <verse eid="2CO 7:10" /><verse number="11" style="v" sid="2CO 7:11" />Adalese so, dikhen akana so sa anđa tumenđe adaja žalost savi avela oto Devel. Kobor bari želja te odbraninen tumari nevinost, kobor baro holjaniba, kobor bari dar, kobor bari želja te dikhen amen, kobor bari briga hem želja zaki pravedno kazna okolese kova grešinđa! Sa adaleja mothovđen da ano adava injen nevina. <verse eid="2CO 7:11" /><verse number="12" style="v" sid="2CO 7:12" />A iako pisinđum tumenđe, na pisinđum tumenđe niti zbog okoleste kova grešinđa, niti zbog okoleste protiv kastei ćerdi nepravda, nego te mothoj pe tumari revnost zako amenđe anglo Devel. <verse eid="2CO 7:12" /><verse number="13" style="v" sid="2CO 7:13" />Adava utešinđa amen.</para>
  <para style="p" vid="2CO 7:13">A uzalo adava so injamle utešime, but više radujinđam amen zbog e Titesiri radost, adalese so sare tumen ohrabrinđen lesoro duho. <verse eid="2CO 7:13" /><verse number="14" style="v" sid="2CO 7:14" />I te hvalinđum tumen anglo leste, na lađarđum man, adalese so sa so phenđam zako tumenđe inele čačipe, ađahar hem amaro hvaliba anglo Tit inele čačikano. <verse eid="2CO 7:14" /><verse number="15" style="v" sid="2CO 7:15" />A lesere osećanja premala tumendei but po zorale kad setini pe zaki poslušnost tumari sarijengiri hem sar priminđen le ani dar hem ano baro poštujiba. <verse eid="2CO 7:15" /><verse number="16" style="v" sid="2CO 7:16" />Radujinav man so ano sa šaj te pouzdajinav man ana tumende.<verse eid="2CO 7:16" /></para>
  <chapter eid="2CO 7" />
  <chapter number="8" style="c" sid="2CO 8" />
  <para style="s">O Pavle sikaj oti darežljivost</para>
  <para style="p">
    <verse number="1" style="v" sid="2CO 8:1" />Phraljalen, mangaja te džanen e Devlesiri milost savi inele dindi e khanđirjenđe ani Makedonija. <verse eid="2CO 8:1" /><verse number="2" style="v" sid="2CO 8:2" />Iako inele iskušime bare nevoljencar, lengiri bari radost hem lengoro baro čororipe preirinđa pe ani barvali darežljivost. <verse eid="2CO 8:2" /><verse number="3" style="v" sid="2CO 8:3" />Svedočinava da dinde edobor kobor šaj ine – a hem po više adalestar. Dinde oti šukar volja <verse eid="2CO 8:3" /><verse number="4" style="v" sid="2CO 8:4" />hem edobor puti molinde amen te muka lenđe te učestvujinen ano čediba pare zako e Devlesere manuša ano Jerusalim. <verse eid="2CO 8:4" /><verse number="5" style="v" sid="2CO 8:5" />A dinde, na sar so amen očekujinđam, nego hem korkore pumen dinde, prvo e Gospodese, a onda amenđe, pali e Devlesiri volja. <verse eid="2CO 8:5" /><verse number="6" style="v" sid="2CO 8:6" />Adalese zamolinđam e Tite, da sar so već angleder počinđa, ađahar hem te završini maškara tumende akaja služba oto darujiba. <verse eid="2CO 8:6" /><verse number="7" style="v" sid="2CO 8:7" />Adalese, sar so ano sa injen barvale: ani vera, ano lafi, ano džandipe, ani čačikani želja te pomožinen hem ano mangipe premalo amende, oven barvale hem ani akaja služba oto darujiba.<verse eid="2CO 8:7" /></para>
  <para style="p">
    <verse number="8" style="v" sid="2CO 8:8" />Na naredinava tumenđe adava, nego sar primer vaćerava tumenđe oti revnost averengiri sar te proverinav o čačikanipe tumare mangipnasoro. <verse eid="2CO 8:8" /><verse number="9" style="v" sid="2CO 8:9" />Adalese so, tumen džanen i milost amare Gospodesiri e Isuse Hristesiri – da iakoi barvalo, zbog tumende ulo čororo, sar te šaj tumen te barvaljoven lesere čororipnaja.<verse eid="2CO 8:9" /></para>
  <para style="p">
    <verse number="10" style="v" sid="2CO 8:10" />Ače so mislinava adalestar: angluno berš injenle prva kola mangle te den hem kola dinde darija zako e Devlesere manuša. <verse eid="2CO 8:10" /><verse number="11" style="v" sid="2CO 8:11" />Adalese završinen akana adava delo! Sar so injenle spremna hem mangljen te den, akana ađahar spremno završinen adava delo premalo adava kobor isi tumen. <verse eid="2CO 8:11" /><verse number="12" style="v" sid="2CO 8:12" />Adalese so, so god dena prihvatljivoi te dinđen oti šukar volja. Hem den premalo adava so isi tumen, a na premalo adava so nane tumen. <verse eid="2CO 8:12" /><verse number="13" style="v" sid="2CO 8:13" />Na mangava averenđe te ovel ko pomoć adava so bi tumenđe ovela ko teret, nego te ovel jednakost maškara tumende. <verse eid="2CO 8:13" /><verse number="14" style="v" sid="2CO 8:14" />Akana tumen isi buderi hem šaj te pomožinen lenđe. Nesavo aver puti, kad tumenđe ka valjani, olen ka ovel buderi hem ka šaj te delinen tumencar. Ađahar ka ovel jednakost. <verse eid="2CO 8:14" /><verse number="15" style="v" sid="2CO 8:15" />Sar soi pisime ano Sveto lil:</para>
  <para style="q1" vid="2CO 8:15">“Okova kova but čedinđa na ačhilo le buderi,</para>
  <para style="q2" vid="2CO 8:15">hem okova kova hari čedinđa na ačhilo le hari.”<verse eid="2CO 8:15" /></para>
  <para style="s">O Tit hem o phralja bičhalde ko Korint</para>
  <para style="p">
    <verse number="16" style="v" sid="2CO 8:16" />Hvala e Devlese so isto esavki briga zako tumenđe čhivđa e Titese ano vilo. <verse eid="2CO 8:16" /><verse number="17" style="v" sid="2CO 8:17" />Ov prihvatinđa amari molba te posetini tumen palem. A hem korkoro but manglja te avel hem te dikhel tumen. <verse eid="2CO 8:17" /><verse number="18" style="v" sid="2CO 8:18" />Oleja bičhalaja hem jekhe phrale kole hvalinena ano sa o khanđirja zbog lesoro propovediba o evanđelje. <verse eid="2CO 8:18" /><verse number="19" style="v" sid="2CO 8:19" />A na samo adava, nego o khanđirja izabirinde le te putujini amencar zbog akaja služba oto darujiba, savi ćeraja oti šukar volja hem e Gospodese ki slava. <verse eid="2CO 8:19" /><verse number="20" style="v" sid="2CO 8:20" />Ađahar izbegavinaja neko te optužini amen da na upravinaja šukar akale bare daroja. <verse eid="2CO 8:20" /><verse number="21" style="v" sid="2CO 8:21" />Adalese so, amen na trudinaja amen te ćera šukaripe samo anglo Devel, nego hem anglo manuša.<verse eid="2CO 8:21" /></para>
  <para style="p">
    <verse number="22" style="v" sid="2CO 8:22" />Olencar bičhalaja hem jekhe phrale kova ano but so hem but puti potvrdinđa pli revnost, a akanai hem po više revno zbog o baro pouzdanje ana tumende. <verse eid="2CO 8:22" /><verse number="23" style="v" sid="2CO 8:23" />So tičini pe e Titestar, ovi mlo amal hem saradniko ano služiba tumenđe, a so tičini pe amare phraljendar, oni bičhalde e khanđirjendar hem oni ki slava e Hristese. <verse eid="2CO 8:23" /><verse number="24" style="v" sid="2CO 8:24" />Adalese mothoven da ana tumende čače isi mangipe olenđe, hem te džanen sa o khanđirja sose isi amen pravo te hvalina amen tumencar.<verse eid="2CO 8:24" /></para>
  <chapter eid="2CO 8" />
  <chapter number="9" style="c" sid="2CO 9" />
  <para style="s">Oto čediba pare zako e Devlesere manuša ano Jerusalim</para>
  <para style="p">
    <verse number="1" style="v" sid="2CO 9:1" />A so tičini pe oto pomožiba e Devlesere manušenđe, nane potrebno te pisinav tumenđe adalestar. <verse eid="2CO 9:1" /><verse number="2" style="v" sid="2CO 9:2" />Adalese so, džanav da injen spremna te pomožinen. Adaleja hvalinav man anglo Makedonci vaćerindoj: “I Ahajai spremno te pomožini pana taro prošlo berš.” Tumari revnost ćerđa hem bute averen te oven spremna te den. <verse eid="2CO 9:2" /><verse number="3" style="v" sid="2CO 9:3" />A bičhalava tumenđe akale phraljen sar te na ovel amaro hvaliba tumencar samo čuče lafija, adalese so već phenđum lenđe da injen spremna. <verse eid="2CO 9:3" /><verse number="4" style="v" sid="2CO 9:4" />Adalese so, te o Makedonci avena mancar, i arakhena tumen da na injen spremna, amen ka ova lađarde – a te na phenav kobor hem tumen – zako edobor poverenje ana tumende. <verse eid="2CO 9:4" /><verse number="5" style="v" sid="2CO 9:5" />Adalese mislinđum da valjani te bičhalav akale phraljen angleder amendar te džan kora tumende, hem te pripreminen tumaro daro, savo pana angleder obećinđen, te šaj adava ovel spremno sar daro, a na sar nešto so morandiljen te den.<verse eid="2CO 9:5" /></para>
  <para style="p">
    <verse number="6" style="v" sid="2CO 9:6" />A ma bistren akava: ko hari sejini, hari hem ka čedel, a ko but sejini, but hem ka čedel. <verse eid="2CO 9:6" /><verse number="7" style="v" sid="2CO 9:7" />Nek svako del edobor kobor odlučinđa ano vilo, a na žalosno ili adalese so neko terini le te del, adalese so o Devel volini okole kova dela radosno. <verse eid="2CO 9:7" /><verse number="8" style="v" sid="2CO 9:8" />A o Devel šaj te blagoslovini tumen ano izobilje, i uvek hem ano sa te ovel tumen dovoljno, čak hem buderi zako svako šukar delo. <verse eid="2CO 9:8" /><verse number="9" style="v" sid="2CO 9:9" />Sar soi pisime ano Sveto lil:</para>
  <para style="q1" vid="2CO 9:9">“Ov izobilno dela e čororenđe.</para>
  <para style="q2" vid="2CO 9:9">Lesiri pravednost ačhola zauvek.”<verse eid="2CO 9:9" /></para>
  <para style="m">
    <verse number="10" style="v" sid="2CO 9:10" />O Devel kova dela o seme e sejačese hem o maro zako hajba, ka del hem tumenđe seme hem ka umnožini le, hem ka barjari i žetva oti tumari pravednost. <verse eid="2CO 9:10" /><verse number="11" style="v" sid="2CO 9:11" />Ađahar ano sa ka barvaljoven te šaj ani svako prilika oven darežljiva. Prekalo amende tumaro dejba ka ćerel e manušen te zahvalinen e Devlese.<verse eid="2CO 9:11" /></para>
  <para style="p">
    <verse number="12" style="v" sid="2CO 9:12" />Adalese so, akaja služba savi ćerena na pomožini samo zako potrebe e Devlesere manušengere, nego ćerela buten izobilno te zahvalinen e Devlese. <verse eid="2CO 9:12" /><verse number="13" style="v" sid="2CO 9:13" />I adalese so dokažinđen tumen akala službaja, o manuša slavinena e Devle adalese so pokorno priznajinena e Hristesoro evanđelje hem so isi tumen baro vilo ano deliba olencar hem sarijencar. <verse eid="2CO 9:13" /><verse number="14" style="v" sid="2CO 9:14" />On gorljivo molinena pe tumenđe zbog i but bari milost e Devlesiri savi upra tumende. <verse eid="2CO 9:14" /><verse number="15" style="v" sid="2CO 9:15" />Hvala e Devlese zako olesoro neopisivo daro.<verse eid="2CO 9:15" /></para>
  <chapter eid="2CO 9" />
  <chapter number="10" style="c" sid="2CO 10" />
  <para style="s">O Pavle branini pli služba</para>
  <para style="p">
    <verse number="1" style="v" sid="2CO 10:1" />A me, o Pavle, molinava tumen ani krotkost hem i nežnost e Hristesiri; me kova, sar so neko phenela, injum ponizno kad injum tumencar, ali oštro premala tumende kad injum dur tumendar. <verse eid="2CO 10:1" /><verse number="2" style="v" sid="2CO 10:2" />Molinava tumen, kad ka avav, te na terinen man te ovav oštro sar so odlučinđum te ovav okolencar maškara tumende kola mislinena da živinaja sar o manuša ano sveto. <verse eid="2CO 10:2" /><verse number="3" style="v" sid="2CO 10:3" />Iako živinaja ano akava sveto, amen na maraja amen sar akava sveto. <verse eid="2CO 10:3" /><verse number="4" style="v" sid="2CO 10:4" />Adalese so, o oružje saveja maraja amen nane manušikano, nego isi le devlikano zoralipe te peraj o utvrde e neprijateljesere. Amen peravaja o manušikano mudrujiba <verse eid="2CO 10:4" /><verse number="5" style="v" sid="2CO 10:5" />hem svako barikanipe savo uštela protiv o pendžariba e Devle hem zarobinaja svako misao, te ovel poslušno e Hristese. <verse eid="2CO 10:5" /><verse number="6" style="v" sid="2CO 10:6" />Hem spremna injam te kaznina svako neposlušnost kad ka ovel pherdi tumari poslušnost.<verse eid="2CO 10:6" /></para>
  <para style="p">
    <verse number="7" style="v" sid="2CO 10:7" />Tumen dikhena samo okova soi tumenđe anglo jaćha! Tei neko uverime dai e Hristesoro, palem nek razmislini akalestar: sar soi ov e Hristesoro, ađahar hem amen injam. <verse eid="2CO 10:7" /><verse number="8" style="v" sid="2CO 10:8" />Adalese so, hem te hvalinav man po but adaleja so isi amen vlast, savi o Gospod dinđa amen te šaj zorjara tumen, a na te uniština tumen, naka lađav adalestar. <verse eid="2CO 10:8" /><verse number="9" style="v" sid="2CO 10:9" />Na mangava te dičhol da mangava te daravav tumen mle pisibnaja. <verse eid="2CO 10:9" /><verse number="10" style="v" sid="2CO 10:10" />Adalese so nesave phenena: “Oleserei lila stroga hem zorale, ali kadi ov adathe, bizoraloi hem lesoro vaćeribai nisavo.” <verse eid="2CO 10:10" /><verse number="11" style="v" sid="2CO 10:11" />Esavke valjani te haljoven akava: save injam ko lafija ano lila kad na injam tumencar, esavke injam hem kad injam tumencar.<verse eid="2CO 10:11" /></para>
  <para style="p">
    <verse number="12" style="v" sid="2CO 10:12" />Na tromaja te uporedina amen nekasar kola korkore pumen preporučinena, niti čhivaja amen maškaro lende. Ali, oni nerazumna kad korkore pumen merinena pumencar hem korkore pumen uporedinena pumencar. <verse eid="2CO 10:12" /><verse number="13" style="v" sid="2CO 10:13" />A amen naka hvalina amen više nego so valjani, nego pali mera savi odredinđa amenđe o Devel, savi uključini amari buti maškara tumende. <verse eid="2CO 10:13" /><verse number="14" style="v" sid="2CO 10:14" />Na hvalinaja amen više adalestar, sar so bi ovela kad ne bi avaja kora tumende. Adalese so amen prva anđam tumenđe o evanđelje e Hristestar. <verse eid="2CO 10:14" /><verse number="15" style="v" sid="2CO 10:15" />Amen na nakhaja adaja mera ni hvalibnaja averengere bućaja. Nego, nadinaja amen da, kad tumari vera ka barjol, hem amari buti maškara tumende ka barjol. <verse eid="2CO 10:15" /><verse number="16" style="v" sid="2CO 10:16" />Tegani ka šaj te propovedina o evanđelje hem ko avera regije, a na te hvalina amen adaleja soi već ćerdo ko averesoro područje. <verse eid="2CO 10:16" /><verse number="17" style="v" sid="2CO 10:17" />A pisimei ano Sveto lil: “Ko mangela te hvalini pe, nek hvalini pe e Gospodeja.” <verse eid="2CO 10:17" /><verse number="18" style="v" sid="2CO 10:18" />Adalese so, te neko korkoro pes preporučini, adava na značini ništa. Ali kad o Gospod nekas preporučini, adavai nešto aver.<verse eid="2CO 10:18" /></para>
  <chapter eid="2CO 10" />
  <chapter number="11" style="c" sid="2CO 11" />
  <para style="s">O Pavle hem o hovavne apostolja</para>
  <para style="p">
    <verse number="1" style="v" sid="2CO 11:1" />O, kad bi šaj ine samo hari te trpinen mlo dilinipe! Molinava tumen, trpinen man. <verse eid="2CO 11:1" /><verse number="2" style="v" sid="2CO 11:2" />Ana mande thabljola e Devlesiri ljubomora zbog tumende, adalese so verinđum tumen jekhe romese, e Hristese, te šaj anav tumen anglo leste sar čistona devica. <verse eid="2CO 11:2" /><verse number="3" style="v" sid="2CO 11:3" />Ali, sar so o sap ano plo lukavstvo prevarinđa e Eva, darava ađahar hem tumare mislija te na ciden pe tari čačikani hem čisto predanost e Hristese. <verse eid="2CO 11:3" /><verse number="4" style="v" sid="2CO 11:4" />Adalese so, te neko avela hem propovedini tumenđe nesave avere Isuse, kole amen na propovedinđam tumenđe, ili te priminena avere duho okolestar kole amendar priminđen, ili aver evanđelje okolestar savo prihvatinđen, tumen adava but šukar trpinena. <verse eid="2CO 11:4" /><verse number="5" style="v" sid="2CO 11:5" />Mislinava da ano nisoste na injum po tikoro oto adala “bare apostolja”. <verse eid="2CO 11:5" /><verse number="6" style="v" sid="2CO 11:6" />A hem te na injum sposobno ano vaćeriba, injum ano džandipe – adava jasno mothovđam tumenđe ko sa.<verse eid="2CO 11:6" /></para>
  <para style="p">
    <verse number="7" style="v" sid="2CO 11:7" />Me li ćerđum greh so korkore man ponizinđum te šaj tumen oven povazdime kad besplatno propovedinđum tumenđe o evanđelje e Devlesoro? <verse eid="2CO 11:7" /><verse number="8" style="v" sid="2CO 11:8" />Oto avera khanđirja leljum plata te šaj tumenđe te služinav. <verse eid="2CO 11:8" /><verse number="9" style="v" sid="2CO 11:9" />A kad injumle kora tumende hem kad nešto valjanđa maje, nikase na injumle ko teret, adalese so o phralja, kola ale tari Makedonija, pomožinde maje ano sa so valjanđa maje. Ano sa pazinđum hem ka pazinav man te na ovav tumenđe ko teret. <verse eid="2CO 11:9" /><verse number="10" style="v" sid="2CO 11:10" />Hava tumenđe sovli e Hristesere čačipnaja savoi ana mande, niko naka sprečini man te hvalinav man adaleja ani sa i Ahaja. <verse eid="2CO 11:10" /><verse number="11" style="v" sid="2CO 11:11" />Sose? Adalese so na volinava tumen? O Devel džanel da volinava tumen!<verse eid="2CO 11:11" /></para>
  <para style="p">
    <verse number="12" style="v" sid="2CO 11:12" />A adava so ćerava, pana ka ćerav, sar te na mukav prilika okolenđe kola rodena la te šaj hvalinen pe dai jednaka amenđe. <verse eid="2CO 11:12" /><verse number="13" style="v" sid="2CO 11:13" />Adalese so, esavke manušai hovavne apostolja, nepoštena bućarne, kola ćerena pe dai apostolja e Hristesere. <verse eid="2CO 11:13" /><verse number="14" style="v" sid="2CO 11:14" />Ništa čudno nane adava, adalese so hem korkoro o Sotoni ćerela pe ano anđeo oto svetlost. <verse eid="2CO 11:14" /><verse number="15" style="v" sid="2CO 11:15" />Adalese, nane ništa čudno so lesere sluge ćerena pe ano sluge oti pravednost. Ali ko kraj ka dobinen okova so palo pumare delja zaslužinde.<verse eid="2CO 11:15" /></para>
  <para style="s">E Pavlesere nevolje</para>
  <para style="p">
    <verse number="16" style="v" sid="2CO 11:16" />Palem phenava: Niko ma te dikhel man sar bigođakere manuše. Ali, hem te neko dikhela man sar bigođakere manuše, prihvatinen man barem esavke, te šaj hem me hari te hvalinav man. <verse eid="2CO 11:16" /><verse number="17" style="v" sid="2CO 11:17" />Ano akava hvaliba na vaćerava sar so bi vaćeri o Gospod, nego sar o bigođakoro manuš. <verse eid="2CO 11:17" /><verse number="18" style="v" sid="2CO 11:18" />Pa kad but džene hvalinena pe sar o manuša oto sveto, ka hvalinav man hem me. <verse eid="2CO 11:18" /><verse number="19" style="v" sid="2CO 11:19" />Adalese so, tumen kola injen džande, but šukar trpinena e bigođakere manušen. <verse eid="2CO 11:19" /><verse number="20" style="v" sid="2CO 11:20" />Adalese so, tumen trpinena te neko zarobini tumen, te neko iskoristini tumen, te neko čorela tumen, te neko povazdela pe, ili te neko khuvela tumen šamarke. <verse eid="2CO 11:20" /><verse number="21" style="v" sid="2CO 11:21" />Lađavo maje te phenav da amen na injamle edobor zorale.</para>
  <para style="p" vid="2CO 11:21">Ali, te neko tromal te hvalini pe – vaćerava sar bigođakoro manuš – ka tromav hem me. <verse eid="2CO 11:21" /><verse number="22" style="v" sid="2CO 11:22" />On li Jevreja? Hem me injum! On li Izraelci? Hem me injum! On li e Avraamesere potomci? Hem me injum! <verse eid="2CO 11:22" /><verse number="23" style="v" sid="2CO 11:23" />On li e Hristesere sluge? Sar bigođakoro vaćerava: me injum po više! Više ćerđum buti, više injumle ano phandlipe, but više marde man, hem but puti samo so na ine te merav! <verse eid="2CO 11:23" /><verse number="24" style="v" sid="2CO 11:24" />Taro Jevreja pandž puti haljum trijandu enja khujba bičeja. <verse eid="2CO 11:24" /><verse number="25" style="v" sid="2CO 11:25" />Trin puti injumle šibime; jekhvar frdinde bara upra mande sar te mudaren man; trin puti injumle ano brodo savo phađilo hem rat hem dive injumle ano pani ano more. <verse eid="2CO 11:25" /><verse number="26" style="v" sid="2CO 11:26" />Stalno putujinđum, injumle ani opasnost oto lenja, ani opasnost oto razbojnici, ani opasnost oto mlo narodo, ani opasnost oto biedevlengere manuša, ani opasnost ani diz, ani opasnost ani pustinja, ani opasnost ko more, ani opasnost oto hovavne phralja. <verse eid="2CO 11:26" /><verse number="27" style="v" sid="2CO 11:27" />But ćerđum buti hem mučinđum man. But puti na sućum, injumle bokhalo hem žedno, but puti bizo hajba, ko šil hem na ine man dovoljno so te urjav. <verse eid="2CO 11:27" /><verse number="28" style="v" sid="2CO 11:28" />A uzalo sa adava, svako dive mučini man i briga zako sa o khanđirja. <verse eid="2CO 11:28" /><verse number="29" style="v" sid="2CO 11:29" />Koi bizoralo, a me te na osetinav adava bizoralipe? Koi legardo ano greh, a maje te na ovel pharo zako adava?<verse eid="2CO 11:29" /></para>
  <para style="p">
    <verse number="30" style="v" sid="2CO 11:30" />Te valjani te hvalinav man, ka hvalinav man e stvaronencar save mothovena mlo bizoralipe. <verse eid="2CO 11:30" /><verse number="31" style="v" sid="2CO 11:31" />O Devel, o Dad amare Gospodesoro e Isusesoro, kovai blagoslovime zauvek, džanel da na hovavava. <verse eid="2CO 11:31" /><verse number="32" style="v" sid="2CO 11:32" />Ano Damask o upravniko e carosoro e Aretesoro čhivđa straže ki diz sar te dolel man, <verse eid="2CO 11:32" /><verse number="33" style="v" sid="2CO 11:33" />ali maškaro prozori, ani bari korpa, mukle man prekalo duvari, i ađahar našljum olestar.<verse eid="2CO 11:33" /></para>
  <chapter eid="2CO 11" />
  <chapter number="12" style="c" sid="2CO 12" />
  <para style="s">E Pavlesere vizije hem otkrivenja</para>
  <para style="p">
    <verse number="1" style="v" sid="2CO 12:1" />Moram pana te hvalinav man, iako adalestar nane nisavo korist.</para>
  <para style="p" vid="2CO 12:1">Ali ka phenav tumenđe nesave vizije hem otkrivenja e Devlestar. <verse eid="2CO 12:1" /><verse number="2" style="v" sid="2CO 12:2" />Džanav jekhe manuše ano Hrist, kova angleder dešu štar berš inele legardo ko trito nebo. Da li adava inele ano telo ili avri oto telo, adava na džanav. Adava samo o Devel džanel. <verse eid="2CO 12:2" /><verse number="3" style="v" sid="2CO 12:3" />Džanav da adava manuš, korkoro o Devel džanel da li adava inele ano telo ili avri oto telo, <verse eid="2CO 12:3" /><verse number="4" style="v" sid="2CO 12:4" />inele legardo ano raj hem šunđa esavke stvarija save lafencar našti opisinen pe, savendar o manuš na tromal te vaćeri. <verse eid="2CO 12:4" /><verse number="5" style="v" sid="2CO 12:5" />Esavke manušeja ka hvalinav man, a korkore mancar naka hvalinav man, sem adaleja ano so injum bizoralo. <verse eid="2CO 12:5" /><verse number="6" style="v" sid="2CO 12:6" />Adalese so, te mangav ine te hvalinav man, naka ovav ine bigođakoro manuš, adalese so ka vaćerav ine o čačipe. Ali na mangava te hvalinav man adalese so na mangava neko te mislini da injum po šukar nego so mothovđum man ko lafija hem ko delja.<verse eid="2CO 12:6" /></para>
  <para style="p">
    <verse number="7" style="v" sid="2CO 12:7" />Sar te na ovav barikano zbog o bare otkrivenja save doživinđum, dindoi maje karo ano telo, e Sotonesoro poslaniko, te mučini man sar te na hvalinav man. <verse eid="2CO 12:7" /><verse number="8" style="v" sid="2CO 12:8" />Trin puti molinđum e Gospode te cidel le mandar, <verse eid="2CO 12:8" /><verse number="9" style="v" sid="2CO 12:9" />ali o ov phenđa maje: “Dovoljnoi će mli milost, adalese so mlo zoralipe najšukar dičhola ano bizoralipe.” Adalese najangle ka hvalinav man adaleja ano so injum bizoralo, te šaj e Hristesoro zoralipe živini ana mande. <verse eid="2CO 12:9" /><verse number="10" style="v" sid="2CO 12:10" />Adalese, zbog o Hrist, radujinav man kad injum bizoralo, kad vređinena man, kad injum ano nevolje, kad progoninena man hem kad injum ano pharipa. Adalese so, kad injum bizoralo, tegani injum zoralo.<verse eid="2CO 12:10" /></para>
  <para style="s">E Pavlesiri briga zako Korinćanja</para>
  <para style="p">
    <verse number="11" style="v" sid="2CO 12:11" />Vaćerđum sar bigođakoro manuš, ali tumen terinđen man ko adava. Tumen valjanđen te oven okola kola hvalinena man adalese so na injum ano nisoste po tikoro oto adala “bare apostolja”, iako injum niko hem ništa. <verse eid="2CO 12:11" /><verse number="12" style="v" sid="2CO 12:12" />O znakija save dokažinena mlo apostolstvo: o čudesna znakija, o čudesija hem o zorale delja, ćerdei maškara tumende ano baro strpljenje. <verse eid="2CO 12:12" /><verse number="13" style="v" sid="2CO 12:13" />Ko savo način, onda, injen po tikore oto avera khanđirja, sem adalestar so na injumle tumenđe ko teret? Oprostinen maje zaki adaja “nepravda”!<verse eid="2CO 12:13" /></para>
  <para style="p">
    <verse number="14" style="v" sid="2CO 12:14" />Ače, spremno injum te avav tumende palo trito puti. Naka ovav tumenđe ko teret, adalese so na mangava tumare pare, nego tumen. O čhave nane ani obaveza te stekninen pumare dadese hem dajaće, nego o dad hem i daj pumare čhavenđe. <verse eid="2CO 12:14" /><verse number="15" style="v" sid="2CO 12:15" />A me najangle ka dav sa so isi man – pa čak hem korkoro man – zako tumenđe. Te me tumen volinava više, tumen li man ka volinen po hari? <verse eid="2CO 12:15" /><verse number="16" style="v" sid="2CO 12:16" />Ali nek ovel – na injumle tumenđe ko teret, nego me tumen, sar lukavo savo injum, dolinđum ki prevara. <verse eid="2CO 12:16" /><verse number="17" style="v" sid="2CO 12:17" />Iskoristinđum tumen li prekalo bilo kaste okolendar kolen bičhalđum tumende? Na! <verse eid="2CO 12:17" /><verse number="18" style="v" sid="2CO 12:18" />Zamolinđum e Tite te posetini tumen hem bičhalđum oleja amare phrale. O Tit li iskoristinđa tumen? Na! Adalese so isi amen isto duho hem amare postupci inele ista.<verse eid="2CO 12:18" /></para>
  <para style="p">
    <verse number="19" style="v" sid="2CO 12:19" />Tumen sa akava vreme mislinena da amen braninaja amen angla tumende. Anglo Devel ano Hrist vaćeraja tumenđe: sai adava, manglalen, ki tumari izgradnja. <verse eid="2CO 12:19" /><verse number="20" style="v" sid="2CO 12:20" />Adalese so, darava kad ka avav tumende da naka arakhav tumen esavken saven bi mangava te arakhav tumen, a darava hem da tumen man ka arakhen esavke save ne bi mangena te arakhen. Darava maškara tumende te na oven kavge, ljubomore, holjaniba, sebična ambicije, vređiba, ogovaranje, barikanipe hem neredija. <verse eid="2CO 12:20" /><verse number="21" style="v" sid="2CO 12:21" />Darava, kad ka avav palem tumende, mlo Devel te na ponizini man angla tumende, pa te ožalostinav buten okolendar kola angleder grešinde, a pana na pokajinde pe zaki pumari nečistota, blud hem nemoralno živiba savo ćerde.<verse eid="2CO 12:21" /></para>
  <chapter eid="2CO 12" />
  <chapter number="13" style="c" sid="2CO 13" />
  <para style="s">E Pavlesere završna lafija hem pozdravija</para>
  <para style="p">
    <verse number="1" style="v" sid="2CO 13:1" />Akavai trito puti sar avava tumende. Pisimei ano Sveto lil: “Palo svedočiba duje ili trine svedokonengoro dokažini pe svako stvaro.” <verse eid="2CO 13:1" /><verse number="2" style="v" sid="2CO 13:2" />Kad injumle o dujto puti tumencar, upozorinđum tumen. Hem akana kad injum dur, palem upozorinava okolen kola angleder grešinde, a hem averen. Kad palem ka avav, naka štedinav tumen. <verse eid="2CO 13:2" /><verse number="3" style="v" sid="2CO 13:3" />Adalese so, tumen rodena dokaz da prekala mande vaćeri o Hrist. Ov premalo tumende nane bizoralo, negoi zoralo maškara tumende. <verse eid="2CO 13:3" /><verse number="4" style="v" sid="2CO 13:4" />Čačei da inele bizoralo kad inele čhivdo ko krsto, ali akana živini palo zoralipe e Devlesoro. Ađahar hem amen injam bizorale ano Hrist, ali palo zoralipe e Devlesoro oleja ka živina zako tumenđe.<verse eid="2CO 13:4" /></para>
  <para style="p">
    <verse number="5" style="v" sid="2CO 13:5" />Ispitujinen korkore tumen: živinena li pali vera. Proverinen korkore tumen. Na haljovena li dai o Isus Hrist ana tumende? Te na haljovena, na nakhljen o ispit. <verse eid="2CO 13:5" /><verse number="6" style="v" sid="2CO 13:6" />Ali nadinav man da ka haljoven da amen nakhljam adava ispit.<verse eid="2CO 13:6" /></para>
  <para style="p">
    <verse number="7" style="v" sid="2CO 13:7" />Molinaja e Devle te na ćeren nisavo bišukaripe. Na ćeraja adava sar te mothoj pe da injam u pravu, nego sar te šaj ćeren okova soi šukar, pa čak hem te mothovđa pe da na injam u pravu. <verse eid="2CO 13:7" /><verse number="8" style="v" sid="2CO 13:8" />Adalese so, ništa našti te ćera protiv o čačipe, nego samo zako čačipe. <verse eid="2CO 13:8" /><verse number="9" style="v" sid="2CO 13:9" />Radujinaja amen kad injam bizorale, a tumen zorale. Hem molinaja amen te oven usavršime. <verse eid="2CO 13:9" /><verse number="10" style="v" sid="2CO 13:10" />Adalese hem pisinava tumenđe akava dok injum dur tumendar, sar te na ovav oštro premala tumende kad ka avav, adalese so o Gospod dinđa man vlast te izgradinav tumen, a na te uništinav tumen.<verse eid="2CO 13:10" /></para>
  <para style="p">
    <verse number="11" style="v" sid="2CO 13:11" />Ko kraj, phraljalen, radujinen tumen, usavršinen tumen, hrabrinen tumen, oven složna, živinen ano mir, hem o Devel, o izvor oto mangipe hem oto mir, ka ovel tumencar.<verse eid="2CO 13:11" /></para>
  <para style="p">
    <verse number="12" style="v" sid="2CO 13:12" />Pozdravinen jekh avere svetone čumudipnaja. <verse eid="2CO 13:12" /><verse number="13" style="v" sid="2CO 13:13" />Pozdravinena tumen sa e Devlesere manuša.<verse eid="2CO 13:13" /></para>
  <para style="p">
    <verse number="14" style="v" sid="2CO 13:14" />I milost e Gospodesiri e Isuse Hristesiri, hem o mangipe e Devlesoro, hem o zajedništvo e Svetone Duhosoro tumencar sarijencar.<verse eid="2CO 13:14" /></para>
  <chapter eid="2CO 13" />
</usx>