<?xml version="1.0" encoding="utf-8"?>
<usx version="3.0">
  <book code="JUD" style="id">- Romani Arli Bible (RAB)</book>
  <para style="h">Juda</para>
  <para style="toc1">O lil e Judasoro</para>
  <para style="toc2">Juda</para>
  <para style="toc3">Jud</para>
  <para style="mt">O lil e Judasoro</para>
  <chapter number="1" style="c" sid="JUD 1" />
  <para style="p">
    <verse number="1" style="v" sid="JUD 1:1" />Me o Juda, o sluga e Isuse Hristesoro hem o phral e Jakovesoro, pisinava okolenđe kolai vičime hem volime e Devlestar e Dadestar hem zaštitime ano Isus Hrist.<verse eid="JUD 1:1" /></para>
  <para style="p">
    <verse number="2" style="v" sid="JUD 1:2" />O milosrđe, o mir hem o mangipe te barjol tumenđe.<verse eid="JUD 1:2" /></para>
  <para style="s">O greh e biedevlengoro hem lengiri osuda</para>
  <para style="p">
    <verse number="3" style="v" sid="JUD 1:3" />Mle manglalen, iako but mangljum te pisinav tumenđe amare spasibnastar ano saveste injam zajedno, osetinđum potreba mle pisibnaja te ohrabrinav tumen te maren tumen zaki vera savi jekhvar zauvek dindi e svetone manušenđe. <verse eid="JUD 1:3" /><verse number="4" style="v" sid="JUD 1:4" />Adalese so, maškar tumende čorale đerdinde nesave kolai već angleder odredime zako sudo. Adalai e biedevlesere manuša kola i milost amare Devlesiri preirinde ano nemoralno živiba hem kola odbacinena amare jekhe Vladare hem Gospode e Isuse Hriste.<verse eid="JUD 1:4" /></para>
  <para style="p">
    <verse number="5" style="v" sid="JUD 1:5" />A mangava te podsetinav tumen, iako tumen sa adava već džanen, da o Isus prvo spasinđa e Izraelconen tari phuv Egipat, a posle uništinđa okolen kola na verujinde. <verse eid="JUD 1:5" /><verse number="6" style="v" sid="JUD 1:6" />Hem e anđelen kola na ićerde pe ko pumaro autoritet savoi lenđe dindo, nego ačhavde pumaro than, o Devel ićeri len phandlen večnone lanconencar ki tomina zako sudo savo ka ovel ko baro dive. <verse eid="JUD 1:6" /><verse number="7" style="v" sid="JUD 1:7" />Ađahar o manuša tari Sodoma hem Gomora hem taro pašutne dizja kola sar lende ćerde preljuba hem džele murš muršeja, čhivdei sar primer, trpindoj i kazna ani večno jag.<verse eid="JUD 1:7" /></para>
  <para style="p">
    <verse number="8" style="v" sid="JUD 1:8" />Esavkei adala kola čorale đerdinena maškara tumende. Ađahar soi legarde pumare sunencar, meljarena pumaro telo e grehencar, odbacinena e Devlesoro autoritet hem vređinena e slavnone anđelen. <verse eid="JUD 1:8" /><verse number="9" style="v" sid="JUD 1:9" />A čak ni o arhanđeo o Mihailo, kad raspravinđa pe e bengeja zako e Mojsijasoro telo, na tromandilo vređindoj te osudini le, nego phenđa: “O Gospod nek ukorini tut!” <verse eid="JUD 1:9" /><verse number="10" style="v" sid="JUD 1:10" />A akala manuša vređinena sa okova so na haljovena, a okova so haljovena premalo nagon, sar o nerazumna životinje, adavai okova so legari len ani propast. <verse eid="JUD 1:10" /><verse number="11" style="v" sid="JUD 1:11" />Jao olenđe! Adalese so lelje te džan e Kainesere dromeja, hem zbog o pare mukle pe ano hovavdipe sar o Valaam, hem sar o Korej, uništinena pe ani pumari pobuna.<verse eid="JUD 1:11" /></para>
  <para style="p">
    <verse number="12" style="v" sid="JUD 1:12" />Sar soi o garavde stene talo more opasna zako brodija, ađahar hem adala manuša opasna ko tumare zajednička gozbe;<note caller="+" style="f"><char style="fr" closed="false">1,12 </char><char style="fq" closed="false">zajednička gozbe </char><char style="ft" closed="false">Adavai čediba e vernikonengoro ko hajba kote slavini pe o mangipe e Devlesoro.</char></note> hana tumencar bizi lađ hem dikhena samo korkore pumen. Oni sar o oblaci bizo pani kolen legari i barval, sar o kašta ano jesen kolen nane bijandipe, kola duj puti mule, hem ikalde taro koreno. <verse eid="JUD 1:12" /><verse number="13" style="v" sid="JUD 1:13" />I sar so o divlja talasija e moresere frdena i pena, ađahar on mothovena pumare lađarutne delja. Oni sar o čerenja save lutinena savenđei pripremime i najbari tomina zauvek.<verse eid="JUD 1:13" /></para>
  <para style="p">
    <verse number="14" style="v" sid="JUD 1:14" />Olendar prorokujinđa o Enoh, kova inele eftato generacija e Adamestar, vaćerindoj:</para>
  <para style="q1" vid="JUD 1:14">“Ače, o Gospod avela</para>
  <para style="q2" vid="JUD 1:14">ple bute hiljade svetone anđelencar<verse eid="JUD 1:14" /></para>
  <para style="q1">
    <verse number="15" style="v" sid="JUD 1:15" />te sudini sarijenđe hem te kaznini sa e biedevlesere manušen</para>
  <para style="q2" vid="JUD 1:15">zako sa o bezbožna delja save bezbožno ćerde</para>
  <para style="q2" vid="JUD 1:15">hem zako sa o uvredljiva lafija</para>
  <para style="q2" vid="JUD 1:15">save o biedevlesere grešnici vaćerde protiv oleste.”<verse eid="JUD 1:15" /></para>
  <para style="p">
    <verse number="16" style="v" sid="JUD 1:16" />Adala manuša uvek gunđinena hem nikad nane zadovoljna, živinena samo palo ple požude; mujeja vaćerena barikane lafija hem zaki korist ćerena pe šukar e manušencar.<verse eid="JUD 1:16" /></para>
  <para style="s">Ohrabrenje e vernikonenđe</para>
  <para style="p">
    <verse number="17" style="v" sid="JUD 1:17" />A tumen, mle manglalen, setinen tumen e lafendar so angleder phende o apostolja amare Gospodesere e Isuse Hristesere. <verse eid="JUD 1:17" /><verse number="18" style="v" sid="JUD 1:18" />Adalese so phende tumenđe: “Ano poslednjo vreme ka ikljoven manuša kola marena muj, kola ka živinen palo pumare biedevlesere požude.” <verse eid="JUD 1:18" /><verse number="19" style="v" sid="JUD 1:19" />Adalai okola kola ćerena podele, telesna manuša kolai bizo Sveto Duho.<verse eid="JUD 1:19" /></para>
  <para style="p">
    <verse number="20" style="v" sid="JUD 1:20" />A tumen, mle manglalen, barjoven ani tumari but sveto vera hem molinen tumen ano Sveto Duho. <verse eid="JUD 1:20" /><verse number="21" style="v" sid="JUD 1:21" />Ićeren tumen ano mangipe e Devlesoro đikote adžićerena amare Gospode e Isuse Hriste, ano plo milosrđe, te legari tumen ko večno dživdipe. <verse eid="JUD 1:21" /><verse number="22" style="v" sid="JUD 1:22" />Oven milosrdna okolenđe kola nane sigurna ko so te verujinen. <verse eid="JUD 1:22" /><verse number="23" style="v" sid="JUD 1:23" />Spasinen averen ađahar so ka ikalen len oti jag. Averenđe oven milosrdna, ali ko isto vreme oven oprezna, mrzindoj hem o šeja savei meljarde lengere grehencar.<verse eid="JUD 1:23" /></para>
  <para style="s">I slava e Devlese</para>
  <para style="p">
    <verse number="24" style="v" sid="JUD 1:24" />A okolese kova šaj te arakhi tumen te na peren ano greh, hem bizi mana, ani bari radost, te čhivel tumen angli pli slava, <verse eid="JUD 1:24" /><verse number="25" style="v" sid="JUD 1:25" />e jekhe Devlese, amare Spasiteljese, prekalo Isus Hrist amaro Gospod, te ovel slava, veličanstvo, zoralipe hem vlast angleder sa o vreme, akana hem zauvek! Amen.<verse eid="JUD 1:25" /></para>
  <chapter eid="JUD 1" />
</usx>