<?xml version="1.0" encoding="utf-8"?>
<usx version="3.0">
  <book code="RUT" style="id">- Romani Arli Bible 2024</book>
  <para style="h">O lil oti Ruta</para>
  <para style="toc3">Ruta</para>
  <para style="toc2">Ruta</para>
  <para style="toc1">O lil oti Ruta</para>
  <para style="mt1">O lil oti Ruta</para>
  <chapter number="1" style="c" sid="RUT 1" />
  <para style="s">E Elimelehesiri porodica selini pe ano Moav</para>
  <para style="p">
    <verse number="1" style="v" sid="RUT 1:1" />Zako vreme kad o sudije vladinde ulo baro bokhalipe ani phuv Juda. Jekh manuš taro Vitlejem, savoi ani Juda, dželo pla romnjaja hem ple duje čhavencar te živini sar abanđija ani phuv Moav. <verse eid="RUT 1:1" /><verse number="2" style="v" sid="RUT 1:2" />Adale manušesoro anav inele Elimeleh, lesere romnjakoro anav inele Nojemina, a o anava lesere duje čhavengoro inele Mahlon hem Kilion. On inele Efratovci taro Vitlejem ani Juda hem džele ani phuv Moav hem adari lelje te živinen.<verse eid="RUT 1:2" /></para>
  <para style="p">
    <verse number="3" style="v" sid="RUT 1:3" />E Nojeminakoro rom o Elimeleh mulo, pa oj ačhili ple duje čhavencar. <verse eid="RUT 1:3" /><verse number="4" style="v" sid="RUT 1:4" />On leljefse romnjen Moavken, jekh olendar vičinđa pe Orpa, a i dujto Ruta. Kad adari živinde deš berš, <verse eid="RUT 1:4" /><verse number="5" style="v" sid="RUT 1:5" />mule hem o Mahlon hem o Kilion. Ađahar i Nojemina ačhili hem bizo čhave hem bizo rom.<verse eid="RUT 1:5" /></para>
  <para style="s">I Nojemina hem i Ruta irinena pe ano Vitlejem</para>
  <para style="p">
    <verse number="6" style="v" sid="RUT 1:6" />I Nojemina ano Moav šunđa da o GOSPOD lelja te pomožini ple narodose hem da dinđa len hajbnase, pa spreminđa pe ple borjencar te irini pe ano Vitlejem. <verse eid="RUT 1:6" /><verse number="7" style="v" sid="RUT 1:7" />Ađahar oj iklili ple duje borjencar taro than ano savo živinđa, pa lelja olencar te irini pe ani phuv Juda.<verse eid="RUT 1:7" /></para>
  <para style="p">
    <verse number="8" style="v" sid="RUT 1:8" />Tegani i Nojemina phenđa ple duje borjenđe: “Nek svako tumendar irini pe pla dajaće ano čher. Nek o GOSPOD mothoj plo šukaripe premala tumende sar so hem tumen mothovođen premalo mle pokojna čhave hem premala mande. <verse eid="RUT 1:8" /><verse number="9" style="v" sid="RUT 1:9" />Nek o GOSPOD del svakonaće tumendar te arakhen mir ano čher tumare romesoro.”</para>
  <para style="p" vid="RUT 1:9">Tegani čumudinđa len. A on sa glasoja runde, <verse eid="RUT 1:9" /><verse number="10" style="v" sid="RUT 1:10" />pa phende laće: “Na, amen ka irina amen tuja koro to narodo.”<verse eid="RUT 1:10" /></para>
  <para style="p">
    <verse number="11" style="v" sid="RUT 1:11" />Ali i Nojemina phenđa: “Irinen tumen čhere, mle čhaja. Sose te džan mancar? Zar ka bijanav pana čhaven kola bi šaj ine te oven tumenđe roma? <verse eid="RUT 1:11" /><verse number="12" style="v" sid="RUT 1:12" />Džan, irinen tumen, mle čhaja. Me injum but purani te dav man. Čak hem kad bi mislinava da isi nada maje, kad bi hem erat dava man, pa te bijanav čhaven, <verse eid="RUT 1:12" /><verse number="13" style="v" sid="RUT 1:13" />zar ka adžićeren len đikote na barjona? Zar zbog olende te ačhoven bidinde? Na, mle čhaja. Majei po pharo nego tumenđe, adalese so o GOSPOD irinđa pe protiv mande.”<verse eid="RUT 1:13" /></para>
  <para style="p">
    <verse number="14" style="v" sid="RUT 1:14" />Ko adava on palem sa glasoja runde.</para>
  <para style="p" vid="RUT 1:14">Palo adava i Orpa čumudinđa pla sasuja hem dželi, ali i Ruta ačhili olaja.<verse eid="RUT 1:14" /></para>
  <para style="p">
    <verse number="15" style="v" sid="RUT 1:15" />I Nojemina phenđa laće: “Eče ti jetrva irini pe koro plo narodo hem koro ple develja. Irin tut hem tu olaja.”<verse eid="RUT 1:15" /></para>
  <para style="p">
    <verse number="16" style="v" sid="RUT 1:16" />Ali i Ruta phenđa: “Ma terin man te ačhavav tut hem te džav tutar. Adalese so, kaj god tu ka dža, ka džav hem me, hem kaj god tu ka živine, ka živinav hem me. To narodo ka ovel mlo narodo hem to Devel ka ovel mlo Devel. <verse eid="RUT 1:16" /><verse number="17" style="v" sid="RUT 1:17" />Kaj tu ka mere, ka merav hem me hem adari ka ovav parume. Nek o GOSPOD najphare kaznini man te bilo so sem o meriba cidela man tutar.”<verse eid="RUT 1:17" /></para>
  <para style="p">
    <verse number="18" style="v" sid="RUT 1:18" />Dikhindoj so i Ruta zorale odlučinđa te džal olaja, i Nojemina ništa više na phenđa. <verse eid="RUT 1:18" /><verse number="19" style="v" sid="RUT 1:19" />Ađahar on duj džele sa đikote na resle ano Vitlejem.</para>
  <para style="p" vid="RUT 1:19">A kad resle, celo diz lelja te čedel pe zbog olende.</para>
  <para style="p" vid="RUT 1:19">O đuvlja vaćerena ine: “Akava li i Nojemina?”<verse eid="RUT 1:19" /></para>
  <para style="p">
    <verse number="20" style="v" sid="RUT 1:20" />Ali oj phenđa lenđe: “Ma vičinen man Nojemina.<note caller="+" style="f"><char style="fr" closed="false">1,20 </char><char style="fq" closed="false">Nojemina </char><char style="ft" closed="false">značini “bahtali” ili “milo.”</char></note> Vičinen man Mara,<note caller="+" style="f"><char style="fr" closed="false">1,20 </char><char style="fq" closed="false">Mara </char><char style="ft" closed="false">značini “gorko” ili “tužno.” </char></note> adalese so o Devel, kova sa šaj, zagorčinđa mlo dživdipe. <verse eid="RUT 1:20" /><verse number="21" style="v" sid="RUT 1:21" />Dželjum pherde vastencar, a akana o GOSPOD irini man čuče vastencar. Sose te vičinen man Nojemina kad o GOSPOD irinđa pe protiv mande hem o Devel, kova sa šaj, anđa nevolja upra mande?”<verse eid="RUT 1:21" /></para>
  <para style="p">
    <verse number="22" style="v" sid="RUT 1:22" />Ađahar i Nojemina irinđa pe taro Moav pla borjaja e Rutaja e Moavkaja. Resle ano Vitlejem baš tegani kad počinđa i žetva oto ječam.<verse eid="RUT 1:22" /></para>
  <chapter eid="RUT 1" />
  <chapter number="2" style="c" sid="RUT 2" />
  <para style="s">I Ruta resela pe e Voozeja</para>
  <para style="p">
    <verse number="1" style="v" sid="RUT 2:1" />E Nojemina inele jekh rođako tari ple romesiri strana. Ov inele but barvalo manuš tari loza e Elimelehesiri, kova vičinđa pe Vooz.<verse eid="RUT 2:1" /></para>
  <para style="p">
    <verse number="2" style="v" sid="RUT 2:2" />I Ruta i Moavka phenđa e Nojeminaće: “Muk man te džav ano polje hem te čedav o klaso savo ačhola palo okoleste kova ka mukel maje te čedav.”</para>
  <para style="p" vid="RUT 2:2">A i Nojemina phenđa laće: “Dža, mli čhaj.”<verse eid="RUT 2:2" /></para>
  <para style="p">
    <verse number="3" style="v" sid="RUT 2:3" />Ađahar i Ruta dželi ano polje, pa čedinđa okova so ačhilo palo bućarne. I ulo adava da ali ano deo oto polje savo pripadinđa e Voozese tari loza e Elimelehesiri.<verse eid="RUT 2:3" /></para>
  <para style="p">
    <verse number="4" style="v" sid="RUT 2:4" />A baš tegani o Vooz alo taro Vitlejem hem pozdravinđa e bućarnen: “O GOSPOD tumencar!”</para>
  <para style="p" vid="RUT 2:4">A on phende lese: “O GOSPOD te blagoslovini tut!”<verse eid="RUT 2:4" /></para>
  <para style="p">
    <verse number="5" style="v" sid="RUT 2:5" />O Vooz pučlja e bućarnengere nadgledniko: “Kasiri okoja terni đuvli?”<verse eid="RUT 2:5" /></para>
  <para style="p">
    <verse number="6" style="v" sid="RUT 2:6" />O nadgledniko phenđa lese: “Adavai okoja terni Moavka koja ali e Nojeminaja taro Moav. <verse eid="RUT 2:6" /><verse number="7" style="v" sid="RUT 2:7" />Pučlja man: ‘Molinava tut, muk man te čedav o klaso savo ačhola maškaro snopija palo bućarne.’ Oj ali rano sabale hem ačhili sa đi akana – samo hari odmorinđa pe ano hlado.”<verse eid="RUT 2:7" /></para>
  <para style="p">
    <verse number="8" style="v" sid="RUT 2:8" />Tegani o Vooz phenđa e Rutaće: “Šun, mli čhaj. Ma dža ano aver polje te čede hem ma dža akatar, nego ačhov akate mle sluškinjencar. <verse eid="RUT 2:8" /><verse number="9" style="v" sid="RUT 2:9" />Dikh ko savo polje mle sluge ka čeden, pa tu dža palo sluškinje. E slugenđe naredinđum te na dirinen tut, a kad ka ove žedno, dža adari kaj o čare hem pi pani savo o sluge dolinde.”<verse eid="RUT 2:9" /></para>
  <para style="p">
    <verse number="10" style="v" sid="RUT 2:10" />Ko adava oj pokloninđa pe mujeja đi phuv, pa phenđa lese: “Sar adava da arakhljum esavki milost angla tute te dikhe upra mande iako injum abanđika?”<verse eid="RUT 2:10" /></para>
  <para style="p">
    <verse number="11" style="v" sid="RUT 2:11" />A o Vooz phenđa laće: “Phende maje sa so ćerđan te sasujaće palo meriba te romesoro – sar dželjan te dadestar hem te dajatar hem sar ačhavđan o than kaj injan bijandi hem aljan te živine e narodoja kole angleder na pendžarđan. <verse eid="RUT 2:11" /><verse number="12" style="v" sid="RUT 2:12" />Nek o GOSPOD platini će za okova so ćerđan. Nek nagradini tut barvale o GOSPOD, o Devel e Izraelesoro, talo kasere phaka aljan te garave tut.”<verse eid="RUT 2:12" /></para>
  <para style="p">
    <verse number="13" style="v" sid="RUT 2:13" />I Ruta phenđa: “Muk i dalje te arakhav milost angla tute, gospodarona. Utešinđan man hem šukar vaćerđan mancar, te sluškinjaja, iako na injum sar avera te sluškinje.”<verse eid="RUT 2:13" /></para>
  <para style="p">
    <verse number="14" style="v" sid="RUT 2:14" />Kad inele o vreme zako ručko, o Vooz phenđa laće: “Ava akari te ha amencar, le o maro hem macin ano sirće.”</para>
  <para style="p" vid="RUT 2:14">Oj beštini uzalo bućarne, a ov dinđa la pržime zrnja. Oj halja sa đikote na čalili, hem ačhilo la pana.<verse eid="RUT 2:14" /></para>
  <para style="p">
    <verse number="15" style="v" sid="RUT 2:15" />Kad uštini te čedel okova so ačhola ine palo bućarne, o Vooz naredinđa ple slugenđe: “Muken la nek čedel hem maškaro snopija, ma braninen laće! <verse eid="RUT 2:15" /><verse number="16" style="v" sid="RUT 2:16" />Čak hem namerno peraven o klasija taro snopija hem ačhaven laće te čedel, hem ma ukorinen la.”<verse eid="RUT 2:16" /></para>
  <para style="p">
    <verse number="17" style="v" sid="RUT 2:17" />Ađahar oj čedinđa đikote na peli i rat, a onda odvojinđa o zrnja hem čedinđa ani korpa deš kilja ječam. <verse eid="RUT 2:17" /><verse number="18" style="v" sid="RUT 2:18" />Oj lelja adava hem irinđa pe ani diz, pa lakiri sasuj dikhlja kobor čedinđa. I Ruta ikalđa hem okova so ačhilo la oto ručko hem dinđa e Nojeminaće.<verse eid="RUT 2:18" /></para>
  <para style="p">
    <verse number="19" style="v" sid="RUT 2:19" />Lakiri sasuj pučlja la: “Kaj čedinđan adava avdive? Kaj ćerđan buti? Nek ovel blagoslovime okova kova dikhlja upra tute!”</para>
  <para style="p" vid="RUT 2:19">Tegani oj vaćerđa pla sasujaće kaj ćerđa buti hem phenđa: “O manuš kora kaste avdive ćerđum buti vičini pe Vooz.”<verse eid="RUT 2:19" /></para>
  <para style="p">
    <verse number="20" style="v" sid="RUT 2:20" />I Nojemina ko adava phenđa pla borjaće: “Nek blagoslovini le o GOSPOD, kova na ačhavđa te mothoj mangipe hem premalo dživde hem premalo mule!” Hem pana phenđa: “Adavai manuš amaro paše rođako, jekh okolendar kovai odgovorno te otkupini amen.”<verse eid="RUT 2:20" /></para>
  <para style="p">
    <verse number="21" style="v" sid="RUT 2:21" />Tegani i Ruta i Moavka phenđa: “O Vooz čak phenđa maje: ‘Ov uzalo mle sluge đikote na čedena sa mlo điv.’ ”<verse eid="RUT 2:21" /></para>
  <para style="p">
    <verse number="22" style="v" sid="RUT 2:22" />A i Nojemina phenđa e Rutaće, pla borjaće: “Šukari, mli čhaj, te ove uzalo lesere sluškinje, adalese so ko aver polje neko bi šaj te ćerel će nešto bišukar.”<verse eid="RUT 2:22" /></para>
  <para style="p">
    <verse number="23" style="v" sid="RUT 2:23" />Ađahar i Ruta inele uzalo sluškinje e Voozesere hem čedinđa o klaso đi o kraj oti žetva e ječamesiri hem e đivesiri. A živinđa kori pli sasuj.<verse eid="RUT 2:23" /></para>
  <chapter eid="RUT 2" />
  <chapter number="3" style="c" sid="RUT 3" />
  <para style="s">I Ruta hem o Vooz ko gumno</para>
  <para style="p">
    <verse number="1" style="v" sid="RUT 3:1" />Jekh dive i Nojemina phenđa pla borjaće e Rutaće: “Mli čhaj, mora te arakhav će čher, kote ka ovel će šukar. <verse eid="RUT 3:1" /><verse number="2" style="v" sid="RUT 3:2" />Eče, o Vooz, kasere sluškinjencar ćerđan buti, ovi amari rođako. Ov erat ka ćerel buti ko gumno.<note caller="+" style="f"><char style="fr" closed="false">3,2 </char><char style="fq" closed="false">gumno </char><char style="ft" closed="false">adavai than kote i stoka gazini ine o điv hem o ječam taro klaso. Ađahar ačhona ine samo o zrnja.</char></note> <verse eid="RUT 3:2" /><verse number="3" style="v" sid="RUT 3:3" />Thov to muj, makh tut miris hem šukar urjav tut, pa hulji đi o gumno. Ali ma te dikhel tut da injan adari đikote na završini plo hajba hem piba. <verse eid="RUT 3:3" /><verse number="4" style="v" sid="RUT 3:4" />Kad ka džal te sovel, tu dikh kaj pašlilo, pa dža adari. Tegani pučar lesere pre hem pašljov adari, a ov ka phenel će so te ćere.”<verse eid="RUT 3:4" /></para>
  <para style="p">
    <verse number="5" style="v" sid="RUT 3:5" />A i Ruta phenđa: “Ka ćerav sa sar so pheneja maje.”<verse eid="RUT 3:5" /></para>
  <para style="p">
    <verse number="6" style="v" sid="RUT 3:6" />Ađahar oj huljili đi ko gumno hem ćerđa sa sar so phenđa laće lakiri sasuj. <verse eid="RUT 3:6" /><verse number="7" style="v" sid="RUT 3:7" />Kad o Vooz završinđa o hajba hem o piba, oraspoložinđa pe hem dželo te pašljol uzali bari kupa e đivesiri. Tegani i Ruta ali pohari đi oleste, pučarđa lesere pre hem pašlili. <verse eid="RUT 3:7" /><verse number="8" style="v" sid="RUT 3:8" />Ani ekvaš i rat, o Vooz otojekhvar uštino, irinđa pe hem dikhlja e đuvlja sar pašljola uzalo lesere pre.<verse eid="RUT 3:8" /></para>
  <para style="p">
    <verse number="9" style="v" sid="RUT 3:9" />Ov pučlja la: “Ko injan tu?”</para>
  <para style="p" vid="RUT 3:9">A oj phenđa: “Me injum i Ruta, ti sluškinja. Adalese so injan mlo paše rođako, tu injan odgovorno te otkupine man. Molinava tut, le man romnjaće.”<verse eid="RUT 3:9" /></para>
  <para style="p">
    <verse number="10" style="v" sid="RUT 3:10" />O Vooz phenđa: “O GOSPOD te blagoslovini tut, mli čhaj. Akava to čin e mangipnasoroi po vredno okolestar so angleder ćerđan, adalese so na rodinđan terne čhave – ni čorore ni barvale. <verse eid="RUT 3:10" /><verse number="11" style="v" sid="RUT 3:11" />A akana ma dara, mli čhaj. Tuće ka ćerav sa so mangeja, adalese so sare ani amari diz džanen da injan pošteno đuvli. <verse eid="RUT 3:11" /><verse number="12" style="v" sid="RUT 3:12" />Čače injum to paše rođako hem odgovorno injum te otkupinav tut, ali isi jekh manuš kovai će po paše rođako mandar. <verse eid="RUT 3:12" /><verse number="13" style="v" sid="RUT 3:13" />Nakhav i rat akate, a sabale, te ov manglja te otkupini tut sar klo paše rođako, šukari, nek otkupini tut. Ali, te ov na manglja, anglo dživdo GOSPOD hava će sovli, me ka otkupinav tut. Pašljov akate đi sabale.”<verse eid="RUT 3:13" /></para>
  <para style="p">
    <verse number="14" style="v" sid="RUT 3:14" />Ađahar oj pašlili uzalo lesere pre đi sabale, ali oj uštini angleder nego so dičhilo sar te na pendžari pe lakoro muj, adalese so o Vooz phenđa: “Na valjani te šunđol da i đuvli ali ko gumno.”<verse eid="RUT 3:14" /></para>
  <para style="p">
    <verse number="15" style="v" sid="RUT 3:15" />Tegani o Vooz phenđa: “De man adaja šamija savi upra tute hem phrav la.”</para>
  <para style="p" vid="RUT 3:15">Oj phravđa la, a ov ano late čhorđa bišu pandž kilja ječam hem vazdinđa laće ko dumo. Palo adava ov irinđa pe ani diz.<verse eid="RUT 3:15" /></para>
  <para style="p">
    <verse number="16" style="v" sid="RUT 3:16" />A kad i Ruta resli kori pli sasuj, oj pučlja la: “Sar inele, mli čhaj?”</para>
  <para style="p" vid="RUT 3:16">Tegani i Ruta vaćerđa pla sasujaće sa so ćerđa laće o Vooz, <verse eid="RUT 3:16" /><verse number="17" style="v" sid="RUT 3:17" />pa phenđa: “Dinđa man akala bišu pandž kilja ječam, vaćerindoj: ‘Našti te irine tut čuče vastencar kori ti sasuj.’ ”<verse eid="RUT 3:17" /></para>
  <para style="p">
    <verse number="18" style="v" sid="RUT 3:18" />Tegani i Nojemina phenđa: “Adžićer, mli čhaj, đikote na dodžaneja so ka ovel, adalese so ov naka smirini pe đikote pana avdive na završini sa.”<verse eid="RUT 3:18" /></para>
  <chapter eid="RUT 3" />
  <chapter number="4" style="c" sid="RUT 4" />
  <para style="s">O Vooz lela romnjaće e Ruta</para>
  <para style="p">
    <verse number="1" style="v" sid="RUT 4:1" />O Vooz dželo angli e dizjakiri kapija hem beštino, a kad alo okova manuš soi paše rođako kastar o Vooz vaćerđa, o Vooz phenđa lese: “Ava akari, amala, hem beš.”</para>
  <para style="p" vid="RUT 4:1">I okova alo hem bešlo.<verse eid="RUT 4:1" /></para>
  <para style="p">
    <verse number="2" style="v" sid="RUT 4:2" />O Vooz tegani lelja dešen oto dizjakere šerutnen, pa phenđa lenđe: “Bešen akate”, hem on bešle.<verse eid="RUT 4:2" /></para>
  <para style="p">
    <verse number="3" style="v" sid="RUT 4:3" />Tegani phenđa okole manušese soi paše rođako: “I Nojemina, koja irinđa pe oto Moav, biknela o kotor oti phuv savo pripadinđa amare rođakose e Elimelehese. <verse eid="RUT 4:3" /><verse number="4" style="v" sid="RUT 4:4" />Adalese odlučinđum te obavestinav tut adalestar hem te predložinav tu te čine le anglo akala kola akate bešena hem anglo šerutne mle narodosere. Te tu mangeja te otkupini le, otkupin le. A te na mangeja, phen maje te džanav. Adalese so, angleder tute nikas nane pravo te otkupini le, a pala tute me injum ko redo.”</para>
  <para style="p" vid="RUT 4:4">A okova manuš phenđa: “Me ka otkupinav le.”<verse eid="RUT 4:4" /></para>
  <para style="p">
    <verse number="5" style="v" sid="RUT 4:5" />Tegani o Vooz phenđa: “Adava dive kad ka čine i phuv oti Nojemina, čineja hem e Ruta e Moavka, e pokojnikosere udovica, te sačuvine e pokojnikosoro anav olese ki phuv.”<verse eid="RUT 4:5" /></para>
  <para style="p">
    <verse number="6" style="v" sid="RUT 4:6" />Ko adava okova paše rođako phenđa: “E onda me našti te činav la, te na umanjinav o nasledstvo mla porodicakoro. Čin la tu, adalese so me našti te činav la.” <verse eid="RUT 4:6" /><verse number="7" style="v" sid="RUT 4:7" />A angleder ano Izrael o otkup hem i zamena oti imovina inele ađahar so jekh oto manuša huljaj pli sandala hem dela okole averese – adava ano Izrael inele dokaz da phandle o dogovor.<verse eid="RUT 4:7" /></para>
  <para style="p">
    <verse number="8" style="v" sid="RUT 4:8" />Ko adava okova paše rođako phenđa e Voozese. “Tu čin la”, pa huljavđa pli sandala hem dinđa la e Voozese.<verse eid="RUT 4:8" /></para>
  <para style="p">
    <verse number="9" style="v" sid="RUT 4:9" />Tegani o Vooz phenđa e šerutnenđe hem sa e narodose: “Tumen avdive injen mle svedoci da me oti Nojemina činđum sa so inele e Elimelehesoro, e Kilionesoro hem e Mahlonesoro. <verse eid="RUT 4:9" /><verse number="10" style="v" sid="RUT 4:10" />Ađahar, lava hem e Ruta e Moavka romnjaće, e Mahlonesere udovica, te sačuvini pe e pokojnikosoro anav olese ki phuv. Ađahar e pokojnikosoro anav naka našalđol maškaro lesere phralja hem ano lesoro than. Tumen injen avdive svedoci adalese.”<verse eid="RUT 4:10" /></para>
  <para style="p">
    <verse number="11" style="v" sid="RUT 4:11" />A o šerutne hem sa okola kola inele angli e dizjakiri kapija phende: “Svedoci injam. Nek o GOSPOD ćerel e romnja, koja ka đerdini tuće ano čher, te ovel sar i Rahilja hem i Lija kola bijande bute čhaven e Izraelese, a tu te barvaljove ani Efrata hem te ove cenime ano Vitlejem. <verse eid="RUT 4:11" /><verse number="12" style="v" sid="RUT 4:12" />Nek to čher, prekalo potomstvo savo ka del tut o GOSPOD oti akaja terni đuvli, ovel sar o čher e Faresesoro, kole i Tamara bijanđa e Judase.”<verse eid="RUT 4:12" /></para>
  <para style="s">E carosere e Davidesere preci</para>
  <para style="p">
    <verse number="13" style="v" sid="RUT 4:13" />Ađahar o Vooz lelja e Ruta hem uli lesiri romni. Suća olaja, a o GOSPOD dinđa la te ačhol khamni, hem oj bijanđa čhave.<verse eid="RUT 4:13" /></para>
  <para style="p">
    <verse number="14" style="v" sid="RUT 4:14" />O đuvlja phende e Nojeminaće: “Hvala e GOSPODESE, kova na ačhavđa tut bizo otkupitelji avdive. Nek lesoro anav ovel slavno ano Izrael. <verse eid="RUT 4:14" /><verse number="15" style="v" sid="RUT 4:15" />Ov ka del tut nevo dživdipe hem ka arakhi tut ano to phuripe. Adalese so, bijanđa le ti bori, koja volini tut hem kojai tuće po šukar nego efta čhave.”<verse eid="RUT 4:15" /></para>
  <para style="p">
    <verse number="16" style="v" sid="RUT 4:16" />I Nojemina lelja e čhavore hem čhivđa le pese ki angali. Oj arakhi ine e čhavore.<verse eid="RUT 4:16" /></para>
  <para style="p">
    <verse number="17" style="v" sid="RUT 4:17" />O komšike dinde le anav, vaćerindoj: “E Nojeminaće bijandilo čhavo.” Ađahar dinde le anav Jovid. Ov inele dad e Jesejesoro, e Davidesere dadesoro.<verse eid="RUT 4:17" /></para>
  <para style="p">
    <verse number="18" style="v" sid="RUT 4:18" />A akavai e Faresesoro potomstvo:</para>
  <para style="b" vid="RUT 4:18" />
  <para style="li" vid="RUT 4:18">E Faresese bijandilo o Esrom,<verse eid="RUT 4:18" /></para>
  <para style="li">
    <verse number="19" style="v" sid="RUT 4:19" />e Esromese bijandilo o Aram,</para>
  <para style="li" vid="RUT 4:19">e Aramese bijandilo o Aminadav,<verse eid="RUT 4:19" /></para>
  <para style="li">
    <verse number="20" style="v" sid="RUT 4:20" />e Aminadavese bijandilo o Naason,</para>
  <para style="li" vid="RUT 4:20">e Naasonese bijandilo o Salmon,<verse eid="RUT 4:20" /></para>
  <para style="li">
    <verse number="21" style="v" sid="RUT 4:21" />e Salmonese bijandilo o Vooz,</para>
  <para style="li" vid="RUT 4:21">e Voozese bijandilo o Jovid,<verse eid="RUT 4:21" /></para>
  <para style="li">
    <verse number="22" style="v" sid="RUT 4:22" />e Jovidese bijandilo o Jesej,</para>
  <para style="li" vid="RUT 4:22">e Jesejese bijandilo o David.<verse eid="RUT 4:22" /></para>
  <chapter eid="RUT 4" />
</usx>