<?xml version="1.0" encoding="utf-8"?>
<usx version="3.0">
  <book code="2JN" style="id">- Romani Arli Bible (RAB)</book>
  <para style="h">2. Jovan</para>
  <para style="toc1">O dujto lil e Jovanesoro</para>
  <para style="toc2">2. Jovan</para>
  <para style="toc3">2. Jn</para>
  <para style="mt">O dujto lil e Jovanesoro</para>
  <chapter number="1" style="c" sid="2JN 1" />
  <para style="s">Uvod hem pozdrav</para>
  <para style="p">
    <verse number="1" style="v" sid="2JN 1:1" />Me, o Jovan o starešina, pisinava e gospođaće<note caller="+" style="f"><char style="fr" closed="false">1,1 </char><char style="fq" closed="false">e gospođaće…čhavenđe </char><char style="ft" closed="false">Akate mislini pe upri lokalno khanđiri hem upro lakere vernici.</char></note> kojai birimi e Devlestar hem lakere čhavenđe kolen volinava ano čačipe – hem na samo me nego hem sa okola kola pendžarena o čačipe – <verse eid="2JN 1:1" /><verse number="2" style="v" sid="2JN 1:2" />zbog o čačipe savo živini ana amende hem savo ka ovel amencar zauvek.<verse eid="2JN 1:2" /></para>
  <para style="p">
    <verse number="3" style="v" sid="2JN 1:3" />Milost, milosrđe hem mir e Devlestar e Dadestar hem e Isuse Hristestar, e Dadesere Čhavestar, ka ovel amencar ano čačipe hem ano mangipe.<verse eid="2JN 1:3" /></para>
  <para style="s">Te živini pe ano čačipe hem ano mangipe</para>
  <para style="p">
    <verse number="4" style="v" sid="2JN 1:4" />But radujinđum man so maškaro te čhave arakhljum nesaven kola živinena palo čačipe, baš ađahar sar so priminđam i naredba e Dadestar. <verse eid="2JN 1:4" /><verse number="5" style="v" sid="2JN 1:5" />I akana molinava tut, gospođo – a na pisinava će nesavi nevi naredba, nego isto okoja savi isi amen taro anglunipe – te volina jekh avere. <verse eid="2JN 1:5" /><verse number="6" style="v" sid="2JN 1:6" />A akavai o mangipe: te živina palo e Devlesere naredbe. Hem sar so šunđen taro anglunipe, adaja naredbai: živinen ano mangipe.<verse eid="2JN 1:6" /></para>
  <para style="p">
    <verse number="7" style="v" sid="2JN 1:7" />Adalese so, ano sveto iklile but hovavne manuša kola na priznajinena da o Isus Hrist alo ano telo. Svako esavkoi hovavno hem antihrist. <verse eid="2JN 1:7" /><verse number="8" style="v" sid="2JN 1:8" />Arakhen tumen te na našalen okova zako so ćerđam buti, nego te priminen pherdeste i plata. <verse eid="2JN 1:8" /><verse number="9" style="v" sid="2JN 1:9" />Svako kova na ačhola ano sikaviba e Hristesoro, nego cidela pe olestar, nane le e Devle. A ko ačhola ano adava sikaviba, isi le hem e Dade hem e Čhave. <verse eid="2JN 1:9" /><verse number="10" style="v" sid="2JN 1:10" />Te neko avela tumende, a na anela adava sikaviba, ma priminen le ano čher hem ma pozdravinen le. <verse eid="2JN 1:10" /><verse number="11" style="v" sid="2JN 1:11" />Adalese so, ko pozdravini le, učestvujini ano lesere bišukar delja.<verse eid="2JN 1:11" /></para>
  <para style="s">Završna pozdravija</para>
  <para style="p">
    <verse number="12" style="v" sid="2JN 1:12" />Pana but so isi man te phenav tumenđe, ali na mangava prekalo lil, nego nadinav man da ka avav tumende hem muj mujeja tumencar te vaćerav. Ađahar amari radost ka ovel pherdi.<verse eid="2JN 1:12" /></para>
  <para style="p">
    <verse number="13" style="v" sid="2JN 1:13" />Pozdravinena tut o čhave te phenjakere kojai birimi e Devlestar.<verse eid="2JN 1:13" /></para>
  <chapter eid="2JN 1" />
</usx>