<?xml version="1.0" encoding="utf-8"?>
<usx version="3.0">
  <book code="2TH" style="id">- Romani Arli Bible (RAB)</book>
  <para style="h">2. Solunjanenđe</para>
  <para style="toc1">O dujto lil e Solunjanenđe</para>
  <para style="toc2">2. Solunjanenđe</para>
  <para style="toc3">2. Sol</para>
  <para style="mt">O dujto lil e Solunjanenđe</para>
  <chapter number="1" style="c" sid="2TH 1" />
  <para style="s">E Pavlesoro pozdrav</para>
  <para style="p">
    <verse number="1" style="v" sid="2TH 1:1" />Me o Pavle, zajedno e Silvaneja hem e Timotejeja, pisinava e khanđirjaće ano Solun, savi ano Devel, amaro Dad, hem ano Gospod Isus Hrist.<verse eid="2TH 1:1" /></para>
  <para style="p">
    <verse number="2" style="v" sid="2TH 1:2" />Milost tumenđe hem mir e Devlestar e Dadestar hem e Gospodestar e Isuse Hristestar.<verse eid="2TH 1:2" /></para>
  <para style="s">Ohrabrenje ano progonstvo</para>
  <para style="p">
    <verse number="3" style="v" sid="2TH 1:3" />Dužna injam, phraljalen, uvek te zahvalina zako tumenđe. Ađahar hem dolikujini adalese so tumari vera sa po više barjola. Barjola hem o mangipe savo isi tumen jekh averese. <verse eid="2TH 1:3" /><verse number="4" style="v" sid="2TH 1:4" />Adalese hvalinaja amen tumencar anglo avera khanđirja e Devlesere, zbog tumari strpljivost hem vera savi isi tumen ano sa o progonstvija hem nevolje save nakhavena.<verse eid="2TH 1:4" /></para>
  <para style="p">
    <verse number="5" style="v" sid="2TH 1:5" />Sai adava dokaz dai e Devlesoro sudo pravedno hem da ka oven dostojna e Devlesere carstvose zako savo hem patinena. <verse eid="2TH 1:5" /><verse number="6" style="v" sid="2TH 1:6" />Adalese soi o Devel pravedno, ov ka irini nevolja okolenđe kola tumenđe ćerena nevolja, <verse eid="2TH 1:6" /><verse number="7" style="v" sid="2TH 1:7" />a ka del odmor tumenđe kola patinena, a ađahar hem amenđe. Adava ka ovel kad o Gospod Isus ka mothoj pe taro nebesija ple zorale anđelencar, <verse eid="2TH 1:7" /><verse number="8" style="v" sid="2TH 1:8" />e jagale plamenoja, te kaznini okolen kola na džanen e Devle hem okolen kola nane poslušna zako evanđelje amare Gospodesoro e Isusesoro. <verse eid="2TH 1:8" /><verse number="9" style="v" sid="2TH 1:9" />On ka oven kaznime sa večno propast, cidime oto muj e Gospodesoro hem oto lesoro slavno zoralipe, <verse eid="2TH 1:9" /><verse number="10" style="v" sid="2TH 1:10" />ko okova dive kad ov ka avel te ovel proslavime ple manušendar hem te divinen pe lese sare kola verujinena. A adava odnosini pe hem upra tumende, adalese so poverujinđen zako amaro svedočanstvo.<verse eid="2TH 1:10" /></para>
  <para style="p">
    <verse number="11" style="v" sid="2TH 1:11" />Adalese uvek molinaja amen zako tumenđe o Devel te ćerel tumen dostojnonen zako dživdipe ko savo vičinđa tumen hem ple zoralipnaja te pherel svako tumari šukar namera hem svako delo savo avela tari vera. <verse eid="2TH 1:11" /><verse number="12" style="v" sid="2TH 1:12" />Molinaja amen te šaj o anav amare Gospodesoro e Isusesoro ovel proslavime ana tumende, a tumen ano leste, pali milost amare Devlesiri hem e Gospodesiri e Isuse Hristesiri.<verse eid="2TH 1:12" /></para>
  <chapter eid="2TH 1" />
  <chapter number="2" style="c" sid="2TH 2" />
  <para style="s">O dujto aviba e Hristesoro hem o antihrist</para>
  <para style="p">
    <verse number="1" style="v" sid="2TH 2:1" />A so tičini pe oto aviba amare Gospodesoro e Isuse Hristesoro hem oto amaro čediba uzalo leste, molinava tumen, phraljalen, <verse eid="2TH 2:1" /><verse number="2" style="v" sid="2TH 2:2" />ma muken lokhe te zbuninen tumen ano misliba ili neko te uznemirini tumen, ni proroštvoja, ni lafencar, ni lileja – savese vaćerena da amen pisinđam, vaćerindoj da o Dive e Gospodesoro već alo. <verse eid="2TH 2:2" /><verse number="3" style="v" sid="2TH 2:3" />Ma muken nikase te hovaj tumen ko nisavo način, adalese so o Dive e Gospodesoro naka avel đikote prvo na avela i pobuna protiv o Devel hem đikote na mothoj pe o Manuš oto bezakonje, kova ka ovel uništime. <verse eid="2TH 2:3" /><verse number="4" style="v" sid="2TH 2:4" />Ov suprotstavini pe zako sa so vičini pe “devel” ili zako sa so slavini pe, hem čhivela pes upreder adava. Ov čak hem ka bešel ano hram e Devlesoro tvrdindoj dai ov Devel.<verse eid="2TH 2:4" /></para>
  <para style="p">
    <verse number="5" style="v" sid="2TH 2:5" />Setinena tumen li da vaćerđum tumenđe adalestar dok pana injumle kora tumende? <verse eid="2TH 2:5" /><verse number="6" style="v" sid="2TH 2:6" />I tumen akana džanen so ićeri le te na mothoj pe đikote na avela lesoro vreme. <verse eid="2TH 2:6" /><verse number="7" style="v" sid="2TH 2:7" />Adalese so, o tajno zoralipe e bezakonjesoro već delujini, ali ov ka mothoj pe tek kad ka ovel cidime okova kova akana zadržini le. <verse eid="2TH 2:7" /><verse number="8" style="v" sid="2TH 2:8" />Tegani ka mothoj pe o Manuš oto bezakonje, kole o Gospod Isus ka mudari daheja ple mujestar hem ka uništini ple slavnone avibnaja. <verse eid="2TH 2:8" /><verse number="9" style="v" sid="2TH 2:9" />O Manuš oto bezakonje ka avel e Sotonesere zoralipnaja hem ka ćerel razna hovavne znakija hem čudesija. <verse eid="2TH 2:9" /><verse number="10" style="v" sid="2TH 2:10" />Ka koristini svako vrsta oti nepravda te hovaj okolen kola properena, adalese so na prihvatinde o mangipe premalo čačipe hem ađahar te spasinen pe. <verse eid="2TH 2:10" /><verse number="11" style="v" sid="2TH 2:11" />Adalese o Devel ka bičhali lenđe zorali zabluda, te poverujinen ano hovajba. <verse eid="2TH 2:11" /><verse number="12" style="v" sid="2TH 2:12" />Ađahar ka oven osudime sare kola na verujinde ano čačipe, nego uživinde ano bišukaripe.<verse eid="2TH 2:12" /></para>
  <para style="s">Izabirime zako spasenje</para>
  <para style="p">
    <verse number="13" style="v" sid="2TH 2:13" />A amen injam dužna uvek te zahvalina zako tumenđe, phraljalen kolen o Gospod volini, adalese so o Devel oto početak izabirinđa tumen te oven spasime prekalo posvećenje e Duhostar hem prekali vera ano čačipe. <verse eid="2TH 2:13" /><verse number="14" style="v" sid="2TH 2:14" />Ko adava vičinđa tumen prekalo evanđelje savo amen propovedinđam tumenđe, te ovel tumen udeo ani slava amare Gospodesiri e Isuse Hristesiri. <verse eid="2TH 2:14" /><verse number="15" style="v" sid="2TH 2:15" />Adalese, phraljalen, zorale terđoven hem ićeren o sikaviba savo amen dinđam tumen bilo lafencar, bilo lileja.<verse eid="2TH 2:15" /></para>
  <para style="p">
    <verse number="16" style="v" sid="2TH 2:16" />A korkoro amaro Gospod, o Isus Hrist hem o Devel, amaro Dad, kova edobor zavolinđa amen, hem kova pali pli milost dinđa amen večno uteha hem šukar nada, <verse eid="2TH 2:16" /><verse number="17" style="v" sid="2TH 2:17" />nek utešini tumare vile hem nek zorjari tumen ano svako šukar delo hem lafi.<verse eid="2TH 2:17" /></para>
  <chapter eid="2TH 2" />
  <chapter number="3" style="c" sid="2TH 3" />
  <para style="s">Molinen tumen zako amenđe</para>
  <para style="p">
    <verse number="1" style="v" sid="2TH 3:1" />Ko kraj, phraljalen, molinen tumen zako amenđe, te šaj e Devlesoro lafi sigate te širini pe hem te ovel poštujime, sar so inele hem kora tumende. <verse eid="2TH 3:1" /><verse number="2" style="v" sid="2TH 3:2" />Molinen tumen hem te izbavina amen oto rumime hem bišukar manuša, adalese so nane sarijen vera. <verse eid="2TH 3:2" /><verse number="3" style="v" sid="2TH 3:3" />Ali, o Gospodi verno. Ov ka zorjari tumen hem ka arakhi tumen e Bišukarestar. <verse eid="2TH 3:3" /><verse number="4" style="v" sid="2TH 3:4" />A amen injam uverime zako tumenđe ano Gospod da ćerena hem da ka ćeren okova so naredinaja tumenđe. <verse eid="2TH 3:4" /><verse number="5" style="v" sid="2TH 3:5" />O Gospod nek usmerini tumare vile nakoro e Devlesoro mangipe hem e Hristesiri strpljivost.<verse eid="2TH 3:5" /></para>
  <para style="s">Upozoriba ko besposlenost</para>
  <para style="p">
    <verse number="6" style="v" sid="2TH 3:6" />A naredinaja tumenđe, phraljalen, ano anav e Gospodesoro e Isuse Hristesoro, te ciden tumen svakone phralestar kova živini besposleno, a na palo sikaviba savo priminđen amendar. <verse eid="2TH 3:6" /><verse number="7" style="v" sid="2TH 3:7" />Tumen hem korkore džanen da valjani te dikhen tumen upra amende, adalese so amen na injamle besposlena kad injamle tumencar. <verse eid="2TH 3:7" /><verse number="8" style="v" sid="2TH 3:8" />Nikasoro maro na haljam besplatno, nego dive hem rat ćerđam phari buti te na ova tumenđe ko teret. <verse eid="2TH 3:8" /><verse number="9" style="v" sid="2TH 3:9" />Ćerđam adava, na adalese so nane amen pravo ko adava, nego sar te da tumen primer, te šaj dikhen tumen upra amende. <verse eid="2TH 3:9" /><verse number="10" style="v" sid="2TH 3:10" />Adalese so, kad injamle kora tumende, dinđam tumen akaja naredba: “Ko na mangela te ćerel buti, ma ni te hal.”<verse eid="2TH 3:10" /></para>
  <para style="p">
    <verse number="11" style="v" sid="2TH 3:11" />Adalese so šunaja da nesave tumendar živinena besposleno. Ništa na ćerena, nego mešinena pe ko averengere buća. <verse eid="2TH 3:11" /><verse number="12" style="v" sid="2TH 3:12" />Esavkenđe naredinaja hem molinaja len ano anav e Gospodesoro e Isuse Hristesoro ki mir te ćeren pumari buti hem te han pumaro maro. <verse eid="2TH 3:12" /><verse number="13" style="v" sid="2TH 3:13" />A so tičini pe tumendar, phraljalen, ma te dosadini pe tumenđe te ćeren šukaripe.<verse eid="2TH 3:13" /></para>
  <para style="p">
    <verse number="14" style="v" sid="2TH 3:14" />Te neko na šunela adava so phenđam tumenđe ano akava lil, izdvojinen le. Ma družinen tumen oleja, te šaj lađal, <verse eid="2TH 3:14" /><verse number="15" style="v" sid="2TH 3:15" />ali ma dikhen le sar neprijatelje, nego upozorinen le sar phrale.<verse eid="2TH 3:15" /></para>
  <para style="s">Završna pozdravija</para>
  <para style="p">
    <verse number="16" style="v" sid="2TH 3:16" />A korkoro o Gospod oto mir uvek hem ano sa nek del tumen mir. O Gospod tumencar sarijencar!<verse eid="2TH 3:16" /></para>
  <para style="p">
    <verse number="17" style="v" sid="2TH 3:17" />Me, o Pavle, pisinava tumenđe akala pozdravija mle vasteja. Ađahar me pisinava. Akavai o znako ano sa mle lila.<verse eid="2TH 3:17" /></para>
  <para style="p">
    <verse number="18" style="v" sid="2TH 3:18" />I milost amare Gospodesiri e Isuse Hristesiri tumencar sarijencar.<verse eid="2TH 3:18" /></para>
  <chapter eid="2TH 3" />
</usx>