<?xml version="1.0" encoding="utf-8"?>
<usx version="3.0">
  <book code="GAL" style="id">- Romani Arli Bible (RAB)</book>
  <para style="h">Galatenđe</para>
  <para style="toc1">O lil e Galatenđe</para>
  <para style="toc2">Galatenđe</para>
  <para style="toc3">Gal</para>
  <para style="mt">O lil e Galatenđe</para>
  <chapter number="1" style="c" sid="GAL 1" />
  <para style="s">E Pavlesoro pozdrav</para>
  <para style="p">
    <verse number="1" style="v" sid="GAL 1:1" />Me o Pavle, o apostoli, kova na injum bičhaldo e manušendar, ni prekalo manuš, nego e Isuse Hristestar hem e Devlestar e Dadestar, kova vazdinđa le taro mule, <verse eid="GAL 1:1" /><verse number="2" style="v" sid="GAL 1:2" />zajedno e vernikonencar kolai mancar, pisinava e khanđirjenđe ani Galatija:<verse eid="GAL 1:2" /></para>
  <para style="p">
    <verse number="3" style="v" sid="GAL 1:3" />Milost tumenđe hem mir e Devlestar, amare Dadestar, hem e Gospodestar e Isuse Hristestar, <verse eid="GAL 1:3" /><verse number="4" style="v" sid="GAL 1:4" />kova pali volja e Devlesiri, amare Dadesiri, dinđa plo dživdipe zako amare grehija sar te oslobodini amen akale bišukare svetostar. <verse eid="GAL 1:4" /><verse number="5" style="v" sid="GAL 1:5" />Olese pripadini i slava zauvek. Amen.<verse eid="GAL 1:5" /></para>
  <para style="s">Samoi jekh evanđelje</para>
  <para style="p">
    <verse number="6" style="v" sid="GAL 1:6" />Čudinav man so ađahar brzo cidinđen tumen e Devlestar, kova vičinđa tumen prekali milost e Hristesiri, hem džana palo nesavo aver evanđelje. <verse eid="GAL 1:6" /><verse number="7" style="v" sid="GAL 1:7" />Ali, aver evanđelje nane. Isi samo nesave kola zbuninena tumen hem dikhena te menjinen o evanđelje e Hristesoro. <verse eid="GAL 1:7" /><verse number="8" style="v" sid="GAL 1:8" />Ali, čak hem te amen, ili te o anđeo taro nebo propovedini o evanđelje averčhane okolestar so amen tumenđe propovedinđam, nek ovel prokleto! <verse eid="GAL 1:8" /><verse number="9" style="v" sid="GAL 1:9" />Sar so angleder phenđam, hem akana palem phenava: te neko propovedini tumenđe o evanđelje averčhane okolestar savo priminđen, nek ovel prokleto!<verse eid="GAL 1:9" /></para>
  <para style="p">
    <verse number="10" style="v" sid="GAL 1:10" />A me akana na mangava te odobrinen man o manuša, nego o Devel. Na mangava te ugodinav e manušenđe, nego e Devlese. Te ugodinav ine e manušenđe, naka ovav ine e Hristesoro sluga.<verse eid="GAL 1:10" /></para>
  <para style="s">O Devel vičinđa e Pavle</para>
  <para style="p">
    <verse number="11" style="v" sid="GAL 1:11" />Mangava te džanen, phraljalen, da o evanđelje savo propovedinđum tumenđe na avela e manušestar. <verse eid="GAL 1:11" /><verse number="12" style="v" sid="GAL 1:12" />Adalese so, me na priminđum le nesave manušestar, niti neko sikavđa man, nego prekalo otkrivenje e Isuse Hristestar.<verse eid="GAL 1:12" /></para>
  <para style="p">
    <verse number="13" style="v" sid="GAL 1:13" />Šunđen sar nekad živinđum ano judaizam, kobor zorale progoninđum e Devlesere khanđirja hem kobor dikhljum te uništinav la. <verse eid="GAL 1:13" /><verse number="14" style="v" sid="GAL 1:14" />A ano judaizam injumle but po napredno avere Jevrejendar kola inele mle berša, adalese so but predano ićerđum o adetija mle pradadengere. <verse eid="GAL 1:14" /><verse number="15" style="v" sid="GAL 1:15" />Ali angleder nego so injumle bijando, o Devel birinđa man hem vičinđa man pali pli milost. I kad ov manglja <verse eid="GAL 1:15" /><verse number="16" style="v" sid="GAL 1:16" />te mothoj maje ple Čhave sar te šaj olestar propovedinav maškaro avera nacije, nikasar na savetujinđum man, <verse eid="GAL 1:16" /><verse number="17" style="v" sid="GAL 1:17" />niti dželjum ano Jerusalim okolende kola angleder mandar inele apostolja, nego odmah dželjum ani Arabija, i palem irinđum man ano Damask.<verse eid="GAL 1:17" /></para>
  <para style="p">
    <verse number="18" style="v" sid="GAL 1:18" />Tegani, palo trin berš, dželjum ko Jerusalim te upoznajinav man e Petreja, i ačhiljum koro leste dešu pandž dive. <verse eid="GAL 1:18" /><verse number="19" style="v" sid="GAL 1:19" />Avere apostolen na dikhljum sem e Jakove, e Gospodesere phrale. <verse eid="GAL 1:19" /><verse number="20" style="v" sid="GAL 1:20" />(Anglo Devel phenava: akava so pisinava tumenđe nane hovajba.) <verse eid="GAL 1:20" /><verse number="21" style="v" sid="GAL 1:21" />Tegani dželjum ki Sirija hem ki Kilikija. <verse eid="GAL 1:21" /><verse number="22" style="v" sid="GAL 1:22" />Tegani pana lično na injumle pendžarutno ano e Hristesere khanđirja ani Judeja. <verse eid="GAL 1:22" /><verse number="23" style="v" sid="GAL 1:23" />On samo šunde akava: “Okova kova nekad progoninđa amen akana propovedini e veratar sava angleder manglja te uništini.” <verse eid="GAL 1:23" /><verse number="24" style="v" sid="GAL 1:24" />Hem slavinde e Devle zbog mande.<verse eid="GAL 1:24" /></para>
  <chapter eid="GAL 1" />
  <chapter number="2" style="c" sid="GAL 2" />
  <para style="s">O apostolja priznajinena e Pavle</para>
  <para style="p">
    <verse number="1" style="v" sid="GAL 2:1" />I tegani, palo dešu štar berš, palem dželjum ko Jerusalim e Varnavaja, a mancar legarđum hem e Tite. <verse eid="GAL 2:1" /><verse number="2" style="v" sid="GAL 2:2" />Dželjum adari adalese so o Devel mothovđa maje da valjani te džav. Adari posebno e khanđirjakere vođenđe vaćerđum savo evanđelje propovedinava e manušenđe taro avera nacije. Mangljum te ovav sigurno da on složinena pe adaleja sar te na isperel da prastava ili da prastandiljum džabe. <verse eid="GAL 2:2" /><verse number="3" style="v" sid="GAL 2:3" />I čak ni e Tite, kova inele mancar, iako nane Jevrejco, na terinde te obrezini pe. <verse eid="GAL 2:3" /><verse number="4" style="v" sid="GAL 2:4" />A sa adava inele zbog o hovavne phralja kola čorale đerdinde maškar amende sar špijunja te len amari sloboda savi isi amen ano Hrist Isus hem te ćeren amen robonen. <verse eid="GAL 2:4" /><verse number="5" style="v" sid="GAL 2:5" />Ali amen ni hari na pokorinđam amen olenđe, sar te šaj o čačipe oto evanđelje ačhol kora tumende.<verse eid="GAL 2:5" /></para>
  <para style="p">
    <verse number="6" style="v" sid="GAL 2:6" />A okola manuša, kolen dikhlja pe sar vođen, na dodajinde ništa ko lafi savo propovedinava. Maje sa jekh ko inele on, adalese so o Devel na dikhela koi kova. <verse eid="GAL 2:6" /><verse number="7" style="v" sid="GAL 2:7" />Naprotiv, dikhle dai maje dindo te propovedinav o evanđelje zako avera nacije, sar soi dindo e Petrese te propovedini e Jevrejenđe. <verse eid="GAL 2:7" /><verse number="8" style="v" sid="GAL 2:8" />Adalese so, Okova kova e Petre osposobinđa te ovel apostoli e obrezimenđe, osposobinđa hem man te ovav apostoli e biobrezimenđe. <verse eid="GAL 2:8" /><verse number="9" style="v" sid="GAL 2:9" />Kad o Jakov, o Petar hem o Jovan, kolen dikhlja pe sar stubija e khanđirjakere, pendžarde i milost savi o Devel dinđa man, dinde maje hem e Varnavase pumaro desno vas sar znako zaki saradnja. Složinde pe amen te dža te propovedina e manušenđe taro avera nacije, a on e obrezimenđe. <verse eid="GAL 2:9" /><verse number="10" style="v" sid="GAL 2:10" />Samo phende amenđe te na bistra te pomožina e čororenđe ano Jerusalim, sar so hem me korkoro trudinav man te ćerav ine.<verse eid="GAL 2:10" /></para>
  <para style="s">O Pavle suprotstavini pe e Petrese</para>
  <para style="p">
    <verse number="11" style="v" sid="GAL 2:11" />A kad o Petar alo ki Antiohija, me anglo jaćha suprotstavinđum man lese, adalese so zaslužinđa ukor. <verse eid="GAL 2:11" /><verse number="12" style="v" sid="GAL 2:12" />Adalese so, angleder so ale e Jakovesere bičhalde manuša, ov hala ine e manušencar taro avera nacije. A kad on resle, ov lelja te cidel pe hem te odvojini pe e manušendar taro avera nacije, adalese so darandilo e obrezime vernikonendar. <verse eid="GAL 2:12" /><verse number="13" style="v" sid="GAL 2:13" />Ko esavko dujemujengoro ponašiba pridružinde pe lese hem avera Jevreja, ađahar da hem o Varnava hovavdilo olengere dujemujengere ponašibnaja.<verse eid="GAL 2:13" /></para>
  <para style="p">
    <verse number="14" style="v" sid="GAL 2:14" />Kad dikhljum da na ponašinena pe palo čačipe oto evanđelje, phenđum e Petrese anglo sarijende: “Te tu, kova injan Jevrejco, živineja sar manuš taro avera nacije, a na sar Jevrejco, sar šaj terine e manušen taro avera nacije te živinen sar Jevreja?”<verse eid="GAL 2:14" /></para>
  <para style="p">
    <verse number="15" style="v" sid="GAL 2:15" />Amen kola palo bijandipe injam Jevreja, a na grešnici taro avera nacije, <verse eid="GAL 2:15" /><verse number="16" style="v" sid="GAL 2:16" />džanaja da o manuš na ovela pravedno anglo Devel palo ićeriba e Mojsijasoro zakoni, nego pali vera ano Isus Hrist. Adalese hem amen poverujinđam ano Hrist Isus, te ova opravdime anglo Devel pali vera ano Hrist, a na palo ićeriba o Zakoni. Adalese so palo ićeriba o Zakoni niko naka ovel pravedno.<verse eid="GAL 2:16" /></para>
  <para style="p">
    <verse number="17" style="v" sid="GAL 2:17" />Ali, te amen o Jevreja, kola rodaja te ova opravdime ano Hrist, arakha amen sar “grešnici”, da li adava značini da o Hrist legarđa amen ano greh? Na, nisar! <verse eid="GAL 2:17" /><verse number="18" style="v" sid="GAL 2:18" />Adalese so, te me palem gradinava okova so peravđum, mothovava da injum prestupniko e Zakonesoro. <verse eid="GAL 2:18" /><verse number="19" style="v" sid="GAL 2:19" />Adalese so me, palo Zakoni, muljum zako Zakoni te šaj živinav zako Devel. E Hristeja injum čhivdo ko krsto. <verse eid="GAL 2:19" /><verse number="20" style="v" sid="GAL 2:20" />Adalese na živinava više me, nego o Hrist živini ana mande. A o dživdipe savo akana živinava ano telo, živinava pali vera ano Čhavo e Devlesoro, kova zavolinđa man hem korkoro pes dinđa zako maje. <verse eid="GAL 2:20" /><verse number="21" style="v" sid="GAL 2:21" />Na odbacinava e Devlesiri milost. Adalese so, te o Zakoni legari đi ki pravednost anglo Devel, onda o Hrist džabe mulo.<verse eid="GAL 2:21" /></para>
  <chapter eid="GAL 2" />
  <chapter number="3" style="c" sid="GAL 3" />
  <para style="s">O manuš našti opravdini pe Zakoneja, nego veraja</para>
  <para style="p">
    <verse number="1" style="v" sid="GAL 3:1" />O, bigođakere Galatonalen, ko li omajinđa tumen? E Isusesoro meriba ko krsto ine tumenđe edobor jasno vaćerdo sar da dikhljen le tumare jaćhencar. <verse eid="GAL 3:1" /><verse number="2" style="v" sid="GAL 3:2" />Samo akava mangava te džanav tumendar: e Svetone Duho li priminđen adaleja so ićerđen o Zakoni ili adaleja so šunđen hem poverujinđen ano evanđelje? <verse eid="GAL 3:2" /><verse number="3" style="v" sid="GAL 3:3" />Edobor li injen bigođakere? Počinđen ano Duho, a akana li ka završinen ano telo? <verse eid="GAL 3:3" /><verse number="4" style="v" sid="GAL 3:4" />Džabe li edobor trpinđen? Nadinav man da na! <verse eid="GAL 3:4" /><verse number="5" style="v" sid="GAL 3:5" />O Devel li kova dela tumen e Duho hem ćerela čudesija maškara tumende, ćerela adava adalese so ićerena o Zakoni ili adalese so šunđen hem poverujinđen ano evanđelje?<verse eid="GAL 3:5" /></para>
  <para style="p">
    <verse number="6" style="v" sid="GAL 3:6" />Isto hem ađahar o Avraam “poverujinđa e Devlese hem adava ine lese uračunime sar pravednost.” <verse eid="GAL 3:6" /><verse number="7" style="v" sid="GAL 3:7" />Te džanen, da okola kola verujinena, oni e Avraamesere čhave. <verse eid="GAL 3:7" /><verse number="8" style="v" sid="GAL 3:8" />A o Sveto lil angleder dikhlja so o Devel e manušen taro avera nacije ka opravdini pali vera, i e Avraamese o evanđelje angleder mothovđa: “Prekala tute ka oven blagoslovime sa o narodija.” <verse eid="GAL 3:8" /><verse number="9" style="v" sid="GAL 3:9" />Hem sar so o Avraam poverujinđa, hem priminđa o blagoslov, ađahar hem okola kola verujinena priminena o blagoslov.<verse eid="GAL 3:9" /></para>
  <para style="p">
    <verse number="10" style="v" sid="GAL 3:10" />Adalese so, okola kasoroi pouzdanje ano ićeriba o Zakoni, oni ano prokletstvo. Adalese soi pisime: “Prokletoi svako kova nane istrajno ano ićeriba sa soi pisime ano Lil e Zakonesoro.” <verse eid="GAL 3:10" /><verse number="11" style="v" sid="GAL 3:11" />A jasnoi da niko našti te ovel pravedno anglo Devel prekalo Zakoni, adalese soi pisime: “O pravedniko ka živini pali vera.”<verse eid="GAL 3:11" /></para>
  <para style="p">
    <verse number="12" style="v" sid="GAL 3:12" />A o Zakoni nane le ništa zajedničko e veraja, adalese so o Zakoni phenela: “Ko ićeri sa o naredbe, ano lende ka arakhi dživdipe.” <verse eid="GAL 3:12" /><verse number="13" style="v" sid="GAL 3:13" />O Hrist otkupinđa amen oto prokletstvija e Zakonesere ađahar so ov korkoro ulo prokletstvo zbog amende. Adalese soi pisime: “Prokletoi svako kova visini ko kaš.” <verse eid="GAL 3:13" /><verse number="14" style="v" sid="GAL 3:14" />Ov ćerđa adava sar te šaj o manuša taro avera nacije priminen e Avraamesoro blagoslov prekalo Hrist Isus, hem prekali vera te šaj primina e Svetone Duho kole o Devel obećinđa amenđe.<verse eid="GAL 3:14" /></para>
  <para style="s">O Zakoni hem o obećanje</para>
  <para style="p">
    <verse number="15" style="v" sid="GAL 3:15" />Phraljalen, dava tumen jekh obično primer: kad o manuša maškara pumende phandena savez, našti više ni te dodel pe lese nešto ni te lel pe lestar nešto. Ađahar isto hem akaleja. <verse eid="GAL 3:15" /><verse number="16" style="v" sid="GAL 3:16" />A o Devel dinđa o obećanja e Avraamese hem lesere potomstvose. Na phenela “hem e potomkonenđe”, ani množina, nego ani jednina: “hem te potomstvose”, a adavai o Hrist. <verse eid="GAL 3:16" /><verse number="17" style="v" sid="GAL 3:17" />Akava mangava te phenav: o Zakoni, savo alo štaršelu trijanda berš palo adava, na poništini o savez savo o Devel angleder dinđa e Avraamese hem na čhinaj o obećanje. <verse eid="GAL 3:17" /><verse number="18" style="v" sid="GAL 3:18" />Adalese so, te o nasledstvo dobini pe prekalo Zakoni, onda više na dobini pe prekalo obećanje, ali o Devel prekalo obećanje dinđa le sar daro e Avraamese.<verse eid="GAL 3:18" /></para>
  <para style="p">
    <verse number="19" style="v" sid="GAL 3:19" />Sose onda isi Zakoni? Inele dindo te mothoj o prestupija, dok na avela e Avraamesoro Potomko upra kaste mislini pe ko obećanje. O Zakoni ande o anđelja prekalo Mojsije kova inele posredniko. <verse eid="GAL 3:19" /><verse number="20" style="v" sid="GAL 3:20" />A na valjani posredniko te isi samo jekh strana – a o Develi jekh.<verse eid="GAL 3:20" /></para>
  <para style="p">
    <verse number="21" style="v" sid="GAL 3:21" />Značini li adava da o Zakoni protivini pe zako e Devlesere obećanja? Na, nisar! Adalese so, tei dindo o zakoni savo šaj te anel dživdipe, onda i pravednost e manušesiri čače ka avel ine taro Zakoni. <verse eid="GAL 3:21" /><verse number="22" style="v" sid="GAL 3:22" />Ali, o Sveto lil phenđa dai sa o manuša tali vlast e grehesiri, te šaj prekali vera ano Isus Hrist del pe okova soi obećime okolenđe kola verujinena.<verse eid="GAL 3:22" /></para>
  <para style="p">
    <verse number="23" style="v" sid="GAL 3:23" />A angleder so ali i vera, o Zakoni ićerđa amen sar phandlen, đikote i vera savi valjanđa te avel na uli mothovdi. <verse eid="GAL 3:23" /><verse number="24" style="v" sid="GAL 3:24" />Ađahar o Zakoni inele adava savo barjarđa amen sa đikote na alo o Hrist, te opravdina amen prekali vera. <verse eid="GAL 3:24" /><verse number="25" style="v" sid="GAL 3:25" />A akana, kad ali i vera, na valjani amenđe više o Zakoni sar okova kova barjari amen.<verse eid="GAL 3:25" /></para>
  <para style="p">
    <verse number="26" style="v" sid="GAL 3:26" />Adalese so sare tumen injen čhave e Devlesere prekali vera ano Hrist Isus. <verse eid="GAL 3:26" /><verse number="27" style="v" sid="GAL 3:27" />Adalese so, sare tumen kola injen krstime ano Hrist, ano Hrist injen urjavde. <verse eid="GAL 3:27" /><verse number="28" style="v" sid="GAL 3:28" />Nane više razlika maškaro Jevrejco hem Grco, maškaro robo hem slobodno manuš, maškaro murš hem đuvli, adalese so sare injen jekh ano Hrist Isus. <verse eid="GAL 3:28" /><verse number="29" style="v" sid="GAL 3:29" />A te injen e Hristesere, onda injen e Avraamesoro potomstvo hem priminđen o nasledstvo palo obećanje savo o Devel dinđa le.<verse eid="GAL 3:29" /></para>
  <chapter eid="GAL 3" />
  <chapter number="4" style="c" sid="GAL 4" />
  <para style="p">
    <verse number="1" style="v" sid="GAL 4:1" />Akava mangava te phenav: sa đikotei o nasledniko maloletno, nisar na razlikujini pe e robostar, iakoi gospodari oto sa. <verse eid="GAL 4:1" /><verse number="2" style="v" sid="GAL 4:2" />Ovi teleder okolende so barjarena le hem teleder o upravnici sa đi o dive savo odredinđa lesoro dad. <verse eid="GAL 4:2" /><verse number="3" style="v" sid="GAL 4:3" />Ađahari hem amencar: kad injamle maloletna, robujinđam zako duhovna zoralipa akale svetosere. <verse eid="GAL 4:3" /><verse number="4" style="v" sid="GAL 4:4" />A kad alo o pravo vreme, o Devel bičhalđa ple Čhave kole i đuvli bijanđa. Ov živinđa talo Zakoni, <verse eid="GAL 4:4" /><verse number="5" style="v" sid="GAL 4:5" />sar te šaj otkupini okolen kolai talo Zakoni, te šaj ova čhave e Devlesere. <verse eid="GAL 4:5" /><verse number="6" style="v" sid="GAL 4:6" />A adalese so injen čhave, o Devel ano tumare vile bičhalđa e Duho ple Čhavesere, kova vičini: “Abba, Dade!” <verse eid="GAL 4:6" /><verse number="7" style="v" sid="GAL 4:7" />Ađahar na injan više robo, nego čhavo. A te injan čhavo, onda o Devel ćerđa tut te ove hem nasledniko. <verse eid="GAL 4:7" /><verse number="8" style="v" sid="GAL 4:8" />Ali angleder, sar pana na pendžarđen e Devle, robujinđen e devlenđe kola nane čače develja. <verse eid="GAL 4:8" /><verse number="9" style="v" sid="GAL 4:9" />A akana, adalese so pendžarđen e Devle, ustvari, adalese so ov pendžarđa tumen, sar adava da palem irinena tumen ko okola bizorale hem bedna zoralipa akale svetosere hem palem mangena te robujinen lenđe? <verse eid="GAL 4:9" /><verse number="10" style="v" sid="GAL 4:10" />Tumen slavinena odredime dive, masekija, vreme hem berša. <verse eid="GAL 4:10" /><verse number="11" style="v" sid="GAL 4:11" />Darava tumenđe, te na ovel da džabe trudinđum man tumenđe. <verse eid="GAL 4:11" /><verse number="12" style="v" sid="GAL 4:12" />Molinava tumen, phraljalen, oven sar me, adalese so hem me uljum sar tumen, adalese so na injum više talo Zakoni. A tegani ništa bišukar na ćerđen maje. <verse eid="GAL 4:12" /><verse number="13" style="v" sid="GAL 4:13" />Sar so džanen, prvo puti aljum tumende adalese so injumle namborme hem propovedinđum tumenđe o evanđelje. <verse eid="GAL 4:13" /><verse number="14" style="v" sid="GAL 4:14" />Iako mlo nambormipe tumenđe inele iskušenje, ni dikhljen man po tele ni odbacinđen man, nego priminđen man sar e Devlesere anđeo. Priminđen man sar e Hriste Isuse. <verse eid="GAL 4:14" /><verse number="15" style="v" sid="GAL 4:15" />Tegani injenle radosna. Kaj akana adaja tumari radost? Adalese so, sigurno injum da: te šaj ine, ka ikalen ine tumare jaćha hem ka den len maje. <verse eid="GAL 4:15" /><verse number="16" style="v" sid="GAL 4:16" />Me li uljum tumenđe neprijatelj adalese so vaćerava tumenđe o čačipe?<verse eid="GAL 4:16" /></para>
  <para style="p">
    <verse number="17" style="v" sid="GAL 4:17" />Adala manuša gorljivo pokušinena te prelen tumen zako pumenđe, ali na zbog tumaro šukaripe, nego mangena te irinen tumen protiv mande, te džan samo palo lende. <verse eid="GAL 4:17" /><verse number="18" style="v" sid="GAL 4:18" />A šukari te neko interesujini pe tumenđe, ali samo tei adava oti šukar namera, na samo kad me injum maškara tumende nego uvek. <verse eid="GAL 4:18" /><verse number="19" style="v" sid="GAL 4:19" />Mle čhavoralen, palem mukencar bijanava tumen đikote e Hristesoro oblik na dičhola ana tumende. <verse eid="GAL 4:19" /><verse number="20" style="v" sid="GAL 4:20" />So bi mangava ine akana te ovav tumencar, averčhane te vaćerav tumencar, adalese so na džanav so te ćerav tumencar.<verse eid="GAL 4:20" /></para>
  <para style="s">O primer e Sarakoro hem e Agarakoro</para>
  <para style="p">
    <verse number="21" style="v" sid="GAL 4:21" />Phenen maje, tumen kola mangena te oven talo Zakoni: sar na šunena so o Zakoni vaćeri? <verse eid="GAL 4:21" /><verse number="22" style="v" sid="GAL 4:22" />Adalese so, pisimei da e Avraame ine duj čhave. Jekhe bijanđa i ropkinja, a e dujtone i slobodno đuvli. <verse eid="GAL 4:22" /><verse number="23" style="v" sid="GAL 4:23" />Ali, okova kole bijanđa i ropkinja, bijandoi ko telesno način, a okova kole bijanđa i slobodno đuvli, bijandoi palo obećanje e Devlesoro.<verse eid="GAL 4:23" /></para>
  <para style="p">
    <verse number="24" style="v" sid="GAL 4:24" />Adavai sa slikovito phendo, a značini akava: akala duj đuvlja predstavinena o duj savezija. O prvoi tari gora Sinaj hem ov bijani čhaven zako ropstvo – adavai i Agara. <verse eid="GAL 4:24" /><verse number="25" style="v" sid="GAL 4:25" />A i Agara predstavini i gora Sinaj ani Arabija, savi predstavini o avdisutno Jerusalim, adalese so robujini zajedno ple čhavencar. <verse eid="GAL 4:25" /><verse number="26" style="v" sid="GAL 4:26" />Ali o Jerusalim savoi ano nebo, ovi i slobodno đuvli kojai amari daj. Adalese soi pisime ano Sveto lil:<verse eid="GAL 4:26" /></para>
  <para style="q1">
    <verse number="27" style="v" sid="GAL 4:27" />“Radujin tut, đuvlije koja našti ačhove khamni, koja nikad na bijanđan,</para>
  <para style="q2" vid="GAL 4:27">vičin zorale hem radosno, tu koja na nakhavđan o dukha e bijandipnasere.</para>
  <para style="q1" vid="GAL 4:27">Adalese so, više čhave isi okola kojai ačhavdi</para>
  <para style="q2" vid="GAL 4:27">nego okola kola isi rom.”<verse eid="GAL 4:27" /></para>
  <para style="p">
    <verse number="28" style="v" sid="GAL 4:28" />A tumen phraljalen, injen sar o Isaak, čhave oto obećanje. <verse eid="GAL 4:28" /><verse number="29" style="v" sid="GAL 4:29" />Hem sar so ano adava vreme okova kovai bijando ko telesno način progoninđa okole kovai bijando palo Duho e Devlesoro, ađahari hem akana. <verse eid="GAL 4:29" /><verse number="30" style="v" sid="GAL 4:30" />Ali so o Sveto lil phenela? “Ispudin e ropkinja hem lakere čhave, adalese so o čhavo e ropkinjakoro naka delini o nasledstvo e čhaveja e slobodnona đuvljakere.” <verse eid="GAL 4:30" /><verse number="31" style="v" sid="GAL 4:31" />Adalese, phraljalen, na injam čhave e ropkinjakere, nego e slobodnona đuvljakere.<verse eid="GAL 4:31" /></para>
  <chapter eid="GAL 4" />
  <chapter number="5" style="c" sid="GAL 5" />
  <para style="s">I slobodai ano Hrist</para>
  <para style="p">
    <verse number="1" style="v" sid="GAL 5:1" />O Hrist oslobodinđa amen te živina ani sloboda. Adalese oven istrajna ano late hem ma palem muken tumen ano jaram oto robujiba.<verse eid="GAL 5:1" /></para>
  <para style="p">
    <verse number="2" style="v" sid="GAL 5:2" />Ače, me, o Pavle, phenava tumenđe: te obrezinđen tumen, o Hrist naka ovel tumenđe oti nisavi korist. <verse eid="GAL 5:2" /><verse number="3" style="v" sid="GAL 5:3" />Hem palem upozorinava svakone manuše kova mangela te obrezini pe: te obrezinđa pe, dužnoi te ićeri sa o Zakoni. <verse eid="GAL 5:3" /><verse number="4" style="v" sid="GAL 5:4" />Cidinđen tumen e Hristestar, tumen kola mangena te opravdinen tumen e Zakoneja; otpeljen oti milost e Devlesiri. <verse eid="GAL 5:4" /><verse number="5" style="v" sid="GAL 5:5" />Ali amen, prekalo Duho, adžićeraja o opravdanje pali vera savese nadinaja amen. <verse eid="GAL 5:5" /><verse number="6" style="v" sid="GAL 5:6" />Adalese so, ano Hrist Isus na vredini ni obreziba ni biobreziba, nego i vera savi mothoj pe prekalo mangipe.<verse eid="GAL 5:6" /></para>
  <para style="p">
    <verse number="7" style="v" sid="GAL 5:7" />Šukar prastandiljen. Ko ačhavđa tumen adalestar te oven poslušna e čačipnase? <verse eid="GAL 5:7" /><verse number="8" style="v" sid="GAL 5:8" />Esavko uveriba protiv o čačipe na avela e Devlestar kova vičinđa tumen. <verse eid="GAL 5:8" /><verse number="9" style="v" sid="GAL 5:9" />Sar so phenena: “Oto hari kvasco sa o humer uštela.” <verse eid="GAL 5:9" /><verse number="10" style="v" sid="GAL 5:10" />Me injum uverime zako tumenđe ano Gospod da naka mislinen averčhane. A ko zbunini tumen, ka ovel zako adava kaznime e Devlestar, ko god te ovel adava. <verse eid="GAL 5:10" /><verse number="11" style="v" sid="GAL 5:11" />Ali te me, phraljalen, pana propovedinava oto obreziba, sose pana injum progonime? Te čače propovedinava oto obreziba, naka ovav ine progonime, adalese so adava propovediba, savo nane e Hristesere krstestar, naka ovel lenđe ine nisavi prepreka. <verse eid="GAL 5:11" /><verse number="12" style="v" sid="GAL 5:12" />O, so bi mangava ine adala kola zbuninena tumen, te čhinen pumendar sa tele!<verse eid="GAL 5:12" /></para>
  <para style="s">O delja e telosere hem o plod e Duhosoro</para>
  <para style="p">
    <verse number="13" style="v" sid="GAL 5:13" />Tumen injen vičime te oven slobodna, phraljalen. Samo, ma te ovel tumari sloboda izgovor te udovoljinen tumare telosere požudenđe, nego ano mangipe služinen jekh averese. <verse eid="GAL 5:13" /><verse number="14" style="v" sid="GAL 5:14" />Adalese so, sa o Zakoni pherđola ani jekh naredba: “Volin te pašutne sar korkore tut.” <verse eid="GAL 5:14" /><verse number="15" style="v" sid="GAL 5:15" />Ali, te maškara tumende kicinena tumen hem hana tumen, pazinen te na uništinen jekh avere.<verse eid="GAL 5:15" /></para>
  <para style="p">
    <verse number="16" style="v" sid="GAL 5:16" />Phenava tumenđe: živinen palo Duho, i naka udovoljinen tumare telosere požudenđe. <verse eid="GAL 5:16" /><verse number="17" style="v" sid="GAL 5:17" />Adalese so o telo mangela okova so protivini pe e Duhose, a o Duho mangela okova so protivini pe e telose. Akala duj protivinena pe jekh averese, i adalese tumen na ćerena okova so mangena. <verse eid="GAL 5:17" /><verse number="18" style="v" sid="GAL 5:18" />Ali, te injen legarde e Duhostar, na injen talo Zakoni.<verse eid="GAL 5:18" /></para>
  <para style="p">
    <verse number="19" style="v" sid="GAL 5:19" />A o delja e teloserei pendžarutne: o blud, i nečistota, o nemoralno živiba, <verse eid="GAL 5:19" /><verse number="20" style="v" sid="GAL 5:20" />o idolopoklonstvo, o mađije, o neprijateljstvija, o kavge, i ljubomora, o holjaniba, o sebična ambicije, o razdorja, o podele, <verse eid="GAL 5:20" /><verse number="21" style="v" sid="GAL 5:21" />i zavist, o mačojba, o perverzna slavlja hem slična stvarija. Angleder so phenđum tumenđe, adava palem akana phenava: okola kola ćerena esavke stvarija naka nasledinen o carstvo e Devlesoro.<verse eid="GAL 5:21" /></para>
  <para style="p">
    <verse number="22" style="v" sid="GAL 5:22" />A o plod e Duhosoroi o mangipe, i radost, o mir, i strpljivost, i ljubaznost, o šukaripe, i vernost, <verse eid="GAL 5:22" /><verse number="23" style="v" sid="GAL 5:23" />i krotkost hem i samokontrola, hem protiv akalende nane zakoni. <verse eid="GAL 5:23" /><verse number="24" style="v" sid="GAL 5:24" />Okola kola pripadinena e Hriste Isusese pumaro telo čhivde ko krsto lesere željencar hem požudencar. <verse eid="GAL 5:24" /><verse number="25" style="v" sid="GAL 5:25" />Te živinaja palo Duho, onda hajde te živina sar so o Duho mangela amendar. <verse eid="GAL 5:25" /><verse number="26" style="v" sid="GAL 5:26" />Ma te ova umislime, ma te izazivina jekh avere hem ma te ova ljubomorna jekh upro avereste.<verse eid="GAL 5:26" /></para>
  <chapter eid="GAL 5" />
  <chapter number="6" style="c" sid="GAL 6" />
  <para style="s">Te ćera šukaripe sarijenđe</para>
  <para style="p">
    <verse number="1" style="v" sid="GAL 6:1" />Phraljalen, tei neko dolime ano nesavo prestup, tumen kola injen duhovna ispravinen le ano duho oti krotkost. Samo pazin hem tu korkoro te na pere ano iskušenje. <verse eid="GAL 6:1" /><verse number="2" style="v" sid="GAL 6:2" />Akharen o pharipa jekh averesere, i ađahar ka pheren e Hristesoro zakoni. <verse eid="GAL 6:2" /><verse number="3" style="v" sid="GAL 6:3" />Adalese so, te neko mislini dai nešto, a nane ništa, korkoro pes hovaj. <verse eid="GAL 6:3" /><verse number="4" style="v" sid="GAL 6:4" />Svako valjani te ispitujini plo delo. Tegani ka šaj te ovel ponosno upra peste, bizo te uporedini pe averencar. <verse eid="GAL 6:4" /><verse number="5" style="v" sid="GAL 6:5" />Adalese so svako valjani te akhari plo teret oto odgovornostija.<verse eid="GAL 6:5" /></para>
  <para style="p">
    <verse number="6" style="v" sid="GAL 6:6" />Okova kovai sikavdo oto Lafi e Devlesoro, nek sa ple šukaripa delini ple učiteljeja.<verse eid="GAL 6:6" /></para>
  <para style="p">
    <verse number="7" style="v" sid="GAL 6:7" />Ma oven hovavde: e Devleja niko našti marel muj. Adalese so, okova so o manuš sejini, adava hem ka čedel. <verse eid="GAL 6:7" /><verse number="8" style="v" sid="GAL 6:8" />Ko sejini te udovoljini ple telose, oto telo ka čedel propast. A ko sejini te udovoljini e Duhose, oto Duho ka čedel večno dživdipe. <verse eid="GAL 6:8" /><verse number="9" style="v" sid="GAL 6:9" />Te na umorina amen ćerindoj šukaripe, adalese so, te na odustajinđam, ano pravo vreme ka čeda i žetva. <verse eid="GAL 6:9" /><verse number="10" style="v" sid="GAL 6:10" />Adalese, sar pana isi amen vreme, te ćera šukaripe sa e manušenđe, a najangle e phraljenđe pali vera.<verse eid="GAL 6:10" /></para>
  <para style="s">Nane bitno o obreziba, nego o nevo stvorenje</para>
  <para style="p">
    <verse number="11" style="v" sid="GAL 6:11" />Dikhen save bare slovija pisinava tumenđe mle vasteja.<verse eid="GAL 6:11" /></para>
  <para style="p">
    <verse number="12" style="v" sid="GAL 6:12" />Okola kola mangena te hvalinen pe e teloja, čhivena tumen te obrezinen tumen, samo sar on te na oven progonime zbog o krsto e Hristesoro. <verse eid="GAL 6:12" /><verse number="13" style="v" sid="GAL 6:13" />Čak ni okola kolai obrezime na ićerena o Zakoni, nego samo mangena te hvalinen pe adaleja so čhivde tumen te oven obrezime ano telo. <verse eid="GAL 6:13" /><verse number="14" style="v" sid="GAL 6:14" />A me, te na del o Devel te hvalinav man bilo soja sem e krstoja amare Gospodesere e Isuse Hristesere, prekalo savoi o sveto mulo zako maje, hem me zako sveto. <verse eid="GAL 6:14" /><verse number="15" style="v" sid="GAL 6:15" />Adalese so, nane bitno da li o manuš obrezime ili na, negoi bitno te ovel nevo stvorenje. <verse eid="GAL 6:15" /><verse number="16" style="v" sid="GAL 6:16" />Mir hem milosrđe sarijenđe kola ićerena pe ko akava pravilo hem e Devlesere Izraelese.<verse eid="GAL 6:16" /></para>
  <para style="p">
    <verse number="17" style="v" sid="GAL 6:17" />Od akana ma niko te uznemirini man, adalese so me ko mlo telo akharava ožiljci zbog o Isus.<verse eid="GAL 6:17" /></para>
  <para style="p">
    <verse number="18" style="v" sid="GAL 6:18" />I milost amare Gospodesiri e Isuse Hristesiri tumare duhoja, phraljalen. Amen.<verse eid="GAL 6:18" /></para>
  <chapter eid="GAL 6" />
</usx>