<?xml version="1.0" encoding="utf-8"?>
<usx version="3.0">
  <book code="COL" style="id">- Romani Arli Bible (RAB)</book>
  <para style="h">Kološanenđe</para>
  <para style="toc1">O lil e Kološanenđe</para>
  <para style="toc2">Kološanenđe</para>
  <para style="toc3">Kol</para>
  <para style="mt">O lil e Kološanenđe</para>
  <chapter number="1" style="c" sid="COL 1" />
  <para style="s">E Pavlesoro pozdrav</para>
  <para style="p">
    <verse number="1" style="v" sid="COL 1:1" />Me o Pavle, o apostoli e Hriste Isusesoro pali volja e Devlesiri, hem o phral o Timotej,<verse eid="COL 1:1" /></para>
  <para style="p">
    <verse number="2" style="v" sid="COL 1:2" />pisinaja e Devlesere manušenđe, e vernone phraljenđe ano Hrist, kolai ani diz Kolos:</para>
  <para style="p" vid="COL 1:2">Milost tumenđe hem mir e Devlestar, amare Dadestar.<verse eid="COL 1:2" /></para>
  <para style="s">O Pavle zahvalini e Devlese zako Kološanja</para>
  <para style="p">
    <verse number="3" style="v" sid="COL 1:3" />Uvek zahvalinaja e Devlese, e Dadese amare Gospodesere e Isuse Hristesere, kad molinaja tumenđe, <verse eid="COL 1:3" /><verse number="4" style="v" sid="COL 1:4" />adalese so šunđam zaki tumari vera ano Hrist Isus hem zako mangipe savo isi tumen zako sa e Devlesere manuša. <verse eid="COL 1:4" /><verse number="5" style="v" sid="COL 1:5" />Adaja vera hem o mangipe avena oti nada savi tumenđe spremime ko nebesija, a zaki savi tumen već šunđen ano čačikano lafi oto evanđelje <verse eid="COL 1:5" /><verse number="6" style="v" sid="COL 1:6" />savo alo tumende. Adava evanđelje ko sa o sveto anela plodija hem barjola, sar so hem maškara tumende oto okova dive kad šunđen zaki milost e Devlesiri hem čačikane haliljen la. <verse eid="COL 1:6" /><verse number="7" style="v" sid="COL 1:7" />Olatar sikliljen e Epafrasestar, amare volime saradnikostar, kova verno služini e Hristese zaki amari korist. <verse eid="COL 1:7" /><verse number="8" style="v" sid="COL 1:8" />Ov hem vaćerđa amenđe tumare mangipnastar ano Sveto Duho.<verse eid="COL 1:8" /></para>
  <para style="p">
    <verse number="9" style="v" sid="COL 1:9" />Adalese amen, taro dive kad adava šunđam, na ačhavaja te molina amen tumenđe. Rodaja e Devlestar:</para>
  <para style="mi" vid="COL 1:9">te oven pherde džandipnaja oti lesiri volja ani sa i mudrost hem o haljojba savo o Sveto Duho dela. <verse eid="COL 1:9" /><verse number="10" style="v" sid="COL 1:10" />Tegani ka šaj te živinen sar so o Gospod mangela hem ano sa te ugodinen lese, te anen plodija taro svako šukar delo hem te barjoven ano pendžariba e Devle. <verse eid="COL 1:10" /><verse number="11" style="v" sid="COL 1:11" />Nek o Devel zorjari tumen svakone zoralipnaja savo avela taro lesoro slavno zoralipe, sar te šaj strpljivo sa te nakhaven. Radosno <verse eid="COL 1:11" /><verse number="12" style="v" sid="COL 1:12" />zahvalinen e Dadese kova ćerđa tumen dostojnonen te ovel tumen udeo ano nasledstvo e Devlesere manušencar kolai ano svetlost.<verse eid="COL 1:12" /></para>
  <para style="p">
    <verse number="13" style="v" sid="COL 1:13" />Ov ikalđa amen tari vlast e tominakiri hem čhivđa amen ano Carstvo ple volime Čhavesoro, <verse eid="COL 1:13" /><verse number="14" style="v" sid="COL 1:14" />ana kaste isi amen otkupljenje hem oprostiba e grehengoro.<verse eid="COL 1:14" /></para>
  <para style="s">O Hrist, ovi upreder sa soi ćerdo</para>
  <para style="q1">
    <verse number="15" style="v" sid="COL 1:15" />Ovi slika e Devlesiri kova našti te dikhel pe.</para>
  <para style="q2" vid="COL 1:15">Ovi o Prvobijando hem ovi upreder sa soi stvorime.<verse eid="COL 1:15" /></para>
  <para style="q1">
    <verse number="16" style="v" sid="COL 1:16" />Adalese so, prekalo lestei stvorime sa,</para>
  <para style="q2" vid="COL 1:16">sa soi ko nebo hem ki phuv,</para>
  <para style="q1" vid="COL 1:16">so šaj te dikhel pe ili so našti te dikhel pe,</para>
  <para style="q2" vid="COL 1:16">o prestolja ili o gospodstvija,</para>
  <para style="q2" vid="COL 1:16">o poglavarstvija ili o vlastija,</para>
  <para style="q1" vid="COL 1:16">sai prekalo leste hem zako olese stvorime.<verse eid="COL 1:16" /></para>
  <para style="q1">
    <verse number="17" style="v" sid="COL 1:17" />Ovi angleder sa</para>
  <para style="q2" vid="COL 1:17">hem ano leste sa ićeri pe zajedno.<verse eid="COL 1:17" /></para>
  <para style="q1">
    <verse number="18" style="v" sid="COL 1:18" />Ovi hem Šero e telose, e Khanđirjaće.</para>
  <para style="q1" vid="COL 1:18">Ovi o Početak, o Prvobijando taro mule,</para>
  <para style="q2" vid="COL 1:18">te šaj ano sa ovel prvo.<verse eid="COL 1:18" /></para>
  <para style="q1">
    <verse number="19" style="v" sid="COL 1:19" />Adalese so, e Devlesiri volja inele te živini ano leste</para>
  <para style="q2" vid="COL 1:19">ano sa plo pherdipe,<verse eid="COL 1:19" /></para>
  <para style="q1">
    <verse number="20" style="v" sid="COL 1:20" />hem prekalo leste,</para>
  <para style="q2" vid="COL 1:20">te mirini peja sa,</para>
  <para style="q1" vid="COL 1:20">bilo ki phuv, bilo ko nebesija,</para>
  <para style="q2" vid="COL 1:20">ćerindoj mir lesere rateja savo čhordilo ko krsto.<verse eid="COL 1:20" /></para>
  <para style="p">
    <verse number="21" style="v" sid="COL 1:21" />Nekad, zbog tumare bišukar mislija hem delja, hem tumen injenle dur e Devlestar hem injenle lesere neprijatelja. <verse eid="COL 1:21" /><verse number="22" style="v" sid="COL 1:22" />Ali, akana meribnaja e Hristesere manušikane teloja o Devel mirinđa tumen peja te čhivel tumen angla peste sveta, bizi mana hem bizo greh. <verse eid="COL 1:22" /><verse number="23" style="v" sid="COL 1:23" />Samo te ačhiljen utemeljime hem zorale ani vera, hem te na cidinđen tumen tari nada oto evanđelje savo šunđen. Oto adava evanđelje savo propovedini pe zako sa o stvorenja teleder o nebo, a savese me, o Pavle, uljum sluga.<verse eid="COL 1:23" /></para>
  <para style="s">E Pavlesoro trud zaki Khanđiri</para>
  <para style="p">
    <verse number="24" style="v" sid="COL 1:24" />Akana radujinav man so patinava zako tumenđe, adalese so adaleja upro mlo telo dovršinava o patnje e Hristesere save pana valjani te nakhavav zako lesoro telo, savoi i Khanđiri. <verse eid="COL 1:24" /><verse number="25" style="v" sid="COL 1:25" />Me uljum sluga e Khanđirjakoro pali naredba savi o Devel dinđa man: te propovedinav tumenđe e Devlesoro lafi ano sa lesoro pherdipe – <verse eid="COL 1:25" /><verse number="26" style="v" sid="COL 1:26" />i tajna savi beršencar hem generacijencar inele garavdi, a akanai mothovdi e Devlesere manušenđe. <verse eid="COL 1:26" /><verse number="27" style="v" sid="COL 1:27" />Olenđe o Devel manglja te mothoj kobori barvali hem slavno adaja tajna, savi zako sa o narodija. Akajai i tajna: o Hrist živini ana tumende, hem adavai tumari nada zako učestvujiba ani slava e Devlesiri.<verse eid="COL 1:27" /></para>
  <para style="p">
    <verse number="28" style="v" sid="COL 1:28" />Amen propovedinaja e Hriste, opomenindoj hem sikavindoj svakone manuše ani sa i mudrost, sar te šaj svakone manuše ana đi i zrelost ano Hrist. <verse eid="COL 1:28" /><verse number="29" style="v" sid="COL 1:29" />Zako adava me but trudinav man, koristindoj e Hristesoro zoralipe, savo ana mande zorale delujini.<verse eid="COL 1:29" /></para>
  <chapter eid="COL 1" />
  <chapter number="2" style="c" sid="COL 2" />
  <para style="p">
    <verse number="1" style="v" sid="COL 2:1" />Mangava te džanen savi borba isi man zako tumenđe hem zako okola ani Laodikeja hem zako sa okola kola na džanen man lično. <verse eid="COL 2:1" /><verse number="2" style="v" sid="COL 2:2" />Mangava lengere vile te ohrabrinen pe hem te oven jekh ano mangipe, sar te šaj aven đi ko sa o barvalipe oto sa o haljojba, đi ko pendžariba e Devlesiri tajna – e Hriste, <verse eid="COL 2:2" /><verse number="3" style="v" sid="COL 2:3" />ana kastei garavdo sa o barvalipa oti mudrost hem oto džandipe. <verse eid="COL 2:3" /><verse number="4" style="v" sid="COL 2:4" />Akava vaćerava te na hovaj tumen niko gudle lafencar. <verse eid="COL 2:4" /><verse number="5" style="v" sid="COL 2:5" />Adalese so, iako na injum tumencar ano telo, palem ano duho injum hem radujinav man dikhindoj o redo savo vladini maškara tumende hem o zoralipe tumara verakoro ano Hrist.<verse eid="COL 2:5" /></para>
  <para style="s">Sai o dživdipe ano Hrist</para>
  <para style="p">
    <verse number="6" style="v" sid="COL 2:6" />Adalese, sar so priminđen e Hriste Isuse sar Gospode, ađahar hem živinen ano leste. <verse eid="COL 2:6" /><verse number="7" style="v" sid="COL 2:7" />Oven ano leste zorale ukorenime hem upro leste izgradime, zorjarde ani vera, sar so injen sikavde, hem but zahvalinen e Devlese.<verse eid="COL 2:7" /></para>
  <para style="p">
    <verse number="8" style="v" sid="COL 2:8" />Pazinen niko te na zarobini tumen čuče hem hovavne filozofijaja savi samo manušikani tradicija. Esavke sikaviba na avena e Hristestar, nego avena taro zoralipa akale svetosere.<verse eid="COL 2:8" /></para>
  <para style="p">
    <verse number="9" style="v" sid="COL 2:9" />Adalese so, ano e Hristesoro telo živini sa o pherdipe e Devlesoro. <verse eid="COL 2:9" /><verse number="10" style="v" sid="COL 2:10" />Hem tumen isi pherdipe ano leste, kovai šero upreder svako poglavarstvo hem vlast. <verse eid="COL 2:10" /><verse number="11" style="v" sid="COL 2:11" />Ano leste injen obrezime, ali na manušikane vastencar, nego obrezibnaja savo o Hrist ćerđa, savejai cidime tumari grešno priroda. <verse eid="COL 2:11" /><verse number="12" style="v" sid="COL 2:12" />Adalese so, kad krstinđen tumen, tegani e Hristeja injenle parume, hem oleja uštinjen taro mule veraja ano zoralipe e Devlesoro kova vazdinđa le taro mule.<verse eid="COL 2:12" /></para>
  <para style="p">
    <verse number="13" style="v" sid="COL 2:13" />Hem tumen nekad injenle mule zbog tumare prestupija hem zbog adava so pana na inele cidime tumari grešno priroda, ali o Devel vazdinđa tumen taro mule e Hristeja. Oprostinđa amenđe sa o prestupija, <verse eid="COL 2:13" /><verse number="14" style="v" sid="COL 2:14" />ađahar so poništinđa i optužnica savakere odredbe inele protiv amende hem cidinđa la ađahar so kovinđa la ko krsto. <verse eid="COL 2:14" /><verse number="15" style="v" sid="COL 2:15" />Lelja o zoralipe oto poglavarstvija hem vlastija hem javno lađarđa len pobedaja ko krsto.<verse eid="COL 2:15" /></para>
  <para style="p">
    <verse number="16" style="v" sid="COL 2:16" />Adalese, niko te na osudini tumen zbog okova so hana ili so pijena, ili zbog nesavo prazniko, terno masek ili savato. <verse eid="COL 2:16" /><verse number="17" style="v" sid="COL 2:17" />Sai adava samo senka okolestar so valjanđa te avel, a okova soi čače adavai o Hrist. <verse eid="COL 2:17" /><verse number="18" style="v" sid="COL 2:18" />Ma muken neko te lel tumendar i nagrada, adaleja so ov korkoro uživini ani hovavni poniznost hem ano slaviba e anđelen, hem premukela pe ano vizije. Esavko bizo razlog ćerela pe barikano ple manušikane džandipnaja, <verse eid="COL 2:18" /><verse number="19" style="v" sid="COL 2:19" />hem na ićeri pe upro Hrist kovai o Šero, savestar sa o Telo, podupirime hem povezime zglobonencar hem žilencar, barjola ađahar sar so o Devel dela le te barjol.<verse eid="COL 2:19" /></para>
  <para style="p">
    <verse number="20" style="v" sid="COL 2:20" />E Hristeja muljen hem injen oslobodime oto duhovna zoralipa akale svetosere. Sose onda živinena sar te phene da pana pripadinena e svetose? Sose ićerena tumen upro odredbe: <verse eid="COL 2:20" /><verse number="21" style="v" sid="COL 2:21" />“Ma dole! Ma probin! Ma pipin!” <verse eid="COL 2:21" /><verse number="22" style="v" sid="COL 2:22" />Sa adava properela kad upotrebini pe, adalese so adava odnosini pe upro manušikane naredbe hem sikaviba. <verse eid="COL 2:22" /><verse number="23" style="v" sid="COL 2:23" />Adava dičhola sar mudrost, ali adavai samo deo oti izmislime pobožnost savi legari ki hovavni poniznost hem ko kazniba e telosoro, ali nisar na pomožini e manušese te nadvladini ple telesna želje.<verse eid="COL 2:23" /></para>
  <chapter eid="COL 2" />
  <chapter number="3" style="c" sid="COL 3" />
  <para style="s">Nevo dživdipe ano Hrist</para>
  <para style="p">
    <verse number="1" style="v" sid="COL 3:1" />Adalese, te injen vazdime taro mule e Hristeja, roden okova soi upre, adari kaj o Hrist bešela e Devlese oti desno strana. <verse eid="COL 3:1" /><verse number="2" style="v" sid="COL 3:2" />Mislinen ko okova soi upre, a na ko okova soi ki phuv. <verse eid="COL 3:2" /><verse number="3" style="v" sid="COL 3:3" />Adalese so, tumen muljen hem tumaroi dživdipe garavdo e Hristeja ano Devel. <verse eid="COL 3:3" /><verse number="4" style="v" sid="COL 3:4" />A kad ka mothoj pe o Hrist, tumaro dživdipe, tegani hem tumen oleja ka mothoven tumen ani slava.<verse eid="COL 3:4" /></para>
  <para style="p">
    <verse number="5" style="v" sid="COL 3:5" />Adalese, mudaren okova soi akala phuvjakoro ana tumende: o blud, i nečistota, i požuda, i bišukar želja, i pohlepa – soi idolopoklonstvo. <verse eid="COL 3:5" /><verse number="6" style="v" sid="COL 3:6" />Zbog esavke stvarija avela e Devlesiri holi [upro okola kolai lese neposlušna]. <verse eid="COL 3:6" /><verse number="7" style="v" sid="COL 3:7" />Hem tumen nekad dželjen adale dromeja kad živinđen ano adala grehija. <verse eid="COL 3:7" /><verse number="8" style="v" sid="COL 3:8" />A akana frden tumendar sa akava: o gnev, i holi, o bišukaripe, o vređiba, o lađutne lafija tumare mujestar. <verse eid="COL 3:8" /><verse number="9" style="v" sid="COL 3:9" />Ma hovaven jekh avere, adalese so huljavđen tumendar e purane manuše sa olesere delja, <verse eid="COL 3:9" /><verse number="10" style="v" sid="COL 3:10" />a urđen e neve manuše, kova ovela obnovime premali slika ple Stvoriteljesiri sar te šaj šukar džanen le. <verse eid="COL 3:10" /><verse number="11" style="v" sid="COL 3:11" />Adathe nane više razlika maškaro Grco hem Jevrejco, obrezime hem biobrezime, stranco hem necivilizovano, robo hem slobodnjako, negoi o Hrist sa hem ovi ano sarijende.<verse eid="COL 3:11" /></para>
  <para style="p">
    <verse number="12" style="v" sid="COL 3:12" />Adalese so injen e Devlesere izabirime manuša, sveta hem volime, urjen tumen ano milosrđe, ani ljubaznost, ani poniznost, ani krotkost hem ani strpljivost. <verse eid="COL 3:12" /><verse number="13" style="v" sid="COL 3:13" />Podnosinen jekh avere hem oprostinen jekh averese kad neko ćerela tumenđe nesavo bišukaripe. Sar so o Gospod oprostinđa tumenđe, ađahar hem tumen oprostinen averenđe. <verse eid="COL 3:13" /><verse number="14" style="v" sid="COL 3:14" />Upro sa adava urjen o mangipe, savo sa adava ićeri ano savršeno jedinstvo.<verse eid="COL 3:14" /></para>
  <para style="p">
    <verse number="15" style="v" sid="COL 3:15" />Nek e Hristesoro mir, ko savo injen vičime ano jekh telo, vladini ano tumare vile. Hem oven zahvalna. <verse eid="COL 3:15" /><verse number="16" style="v" sid="COL 3:16" />Nek e Hristesoro lafi ana tumende barvale živini. Sikaven hem opomeninen jekh avere ani sa i mudrost. Ani zahvalnost ano vile đilaben psalmija, zahvalna hem duhovna đilja e Devlese. <verse eid="COL 3:16" /><verse number="17" style="v" sid="COL 3:17" />Sa so ćerena ili so vaćerena, sa ćeren ano anav e Gospodesoro e Isusesoro, zahvalindoj e Devlese e Dadese prekalo leste.<verse eid="COL 3:17" /></para>
  <para style="s">Pravilja zaki verno porodica</para>
  <para style="p">
    <verse number="18" style="v" sid="COL 3:18" />Romnjalen, pokorinen tumen tumare romenđe, sar so dolikujini okolenđe kolai ano Gospod.<verse eid="COL 3:18" /></para>
  <para style="p">
    <verse number="19" style="v" sid="COL 3:19" />Romalen, volinen tumare romnjen hem ma oven gruba premalo lende.<verse eid="COL 3:19" /></para>
  <para style="p">
    <verse number="20" style="v" sid="COL 3:20" />Čhavalen, ano sa šunen tumare dade hem e daja, adalese soi adava šukar e Gospodese.<verse eid="COL 3:20" /></para>
  <para style="p">
    <verse number="21" style="v" sid="COL 3:21" />Dadalen, ma ogorčinen tumare čhaven, te na oven obeshrabrime.<verse eid="COL 3:21" /></para>
  <para style="s">Robija hem gospodarija</para>
  <para style="p">
    <verse number="22" style="v" sid="COL 3:22" />Robonalen, ano sa šunen tumare phuvjakere gospodaren, na samo kad on dikhena tumen, sar okola kola mangena te ulizinen pe lenđe, nego čačikane vileja, ani dar e Gospodestar. <verse eid="COL 3:22" /><verse number="23" style="v" sid="COL 3:23" />Sa so ćerena, ćeren taro vilo, sar dai zako Gospod, a na zako manuša, <verse eid="COL 3:23" /><verse number="24" style="v" sid="COL 3:24" />adalese so džanen da e Gospodestar ka priminen sar nagrada o nasledstvo. Služinen e Hristese kovai čačikano Gospodari! <verse eid="COL 3:24" /><verse number="25" style="v" sid="COL 3:25" />Adalese so, okova kova ćerela bišukaripe, ka ovel kaznime zako bišukaripe savo ćerđa. O Devel na dikhela koi kova.<verse eid="COL 3:25" /></para>
  <chapter eid="COL 3" />
  <chapter number="4" style="c" sid="COL 4" />
  <para style="p">
    <verse number="1" style="v" sid="COL 4:1" />Gospodaronalen, den tumare robonenđe okova soi pravedno hem pošteno, adalese so džanen da hem tumen isi Gospodari ko nebo.<verse eid="COL 4:1" /></para>
  <para style="s">Avera uputstvija</para>
  <para style="p">
    <verse number="2" style="v" sid="COL 4:2" />Posvetinen tumen e molitvaće, oven džangavde ano late, zahvalindoj e Devlese. <verse eid="COL 4:2" /><verse number="3" style="v" sid="COL 4:3" />Molinen tumen hem amenđe o Devel te phravel o udar zako amaro lafi, te vaćera e Hristesere tajnatar – zaki savi injum ano phandlipe – <verse eid="COL 4:3" /><verse number="4" style="v" sid="COL 4:4" />te šaj mothovav la, propovedindoj sar so valjani. <verse eid="COL 4:4" /><verse number="5" style="v" sid="COL 4:5" />Oven mudra premalo okolende kola nane verna. Šukar koristinen o vreme. <verse eid="COL 4:5" /><verse number="6" style="v" sid="COL 4:6" />Nek tumaro lafi ovel uvek ljubazno, začinime loneja, te šaj džanen đijekhese te odgovorinen sar so valjani.<verse eid="COL 4:6" /></para>
  <para style="s">Završna pozdravija</para>
  <para style="p">
    <verse number="7" style="v" sid="COL 4:7" />A mandar ka vaćeri tumenđe o Tihik, o volime phral, o verno saradniko hem sluga kova zajedno mancar ćerela buti zako Gospod. <verse eid="COL 4:7" /><verse number="8" style="v" sid="COL 4:8" />Adalese hem bičhalava le tumende te šaj vaćeri tumenđe so isi nevo kora amende hem te ohrabrini tumare vile. <verse eid="COL 4:8" /><verse number="9" style="v" sid="COL 4:9" />Oleja bičhalava hem e Onisime, e vernone hem e volime phrale, kovai jekh tumendar. On sa ka vaćeren tumenđe sari akate.<verse eid="COL 4:9" /></para>
  <para style="p">
    <verse number="10" style="v" sid="COL 4:10" />Pozdravini tumen o Aristarh, kovai zajedno mancar ano phandlipe, hem o Marko, e Varnavasoro rođako. Te alo tumende, šukar priminen le, palo uputstvija save dinđam tumen. <verse eid="COL 4:10" /><verse number="11" style="v" sid="COL 4:11" />Pozdravini tumen hem o Isus, vičime “Just”. Akalai trin džene jedina Jevreja kola zajedno mancar ćerena buti zako carstvo e Devlesoro. On inele mli uteha.<verse eid="COL 4:11" /></para>
  <para style="p">
    <verse number="12" style="v" sid="COL 4:12" />Pozdravini tumen hem o Epafras, kovai jekh tumendar hem sluga e Isuse Hristesoro. Ov ano molitve uvek marela pe zako tumenđe te zorjari tumen o Devel, te oven zrela hem pherdeste uverime ano okova so o Devel mangela. <verse eid="COL 4:12" /><verse number="13" style="v" sid="COL 4:13" />Me injum svedoko da ov but trudini pe zako tumenđe hem zako okola ani Laodikeja hem ano Jerapolj.<verse eid="COL 4:13" /></para>
  <para style="p">
    <verse number="14" style="v" sid="COL 4:14" />Pozdravini tumen hem o volime doktori o Luka hem o Dimas.<verse eid="COL 4:14" /></para>
  <para style="p">
    <verse number="15" style="v" sid="COL 4:15" />Pozdravinen e phraljen ani Laodikeja hem e Nimfana hem i khanđiri olaće ano čher. <verse eid="COL 4:15" /><verse number="16" style="v" sid="COL 4:16" />Kad akava lil ka čitini pe maškara tumende, dikhen te čitini pe hem ani khanđiri ani Laodikeja, a tumen čitinen o lil savo pisinđum e khanđirjaće ani Laodikeja. <verse eid="COL 4:16" /><verse number="17" style="v" sid="COL 4:17" />E Arhipese phenen: “Dikh te završine i služba savi o Gospod dinđa tut.”<verse eid="COL 4:17" /></para>
  <para style="p">
    <verse number="18" style="v" sid="COL 4:18" />Me, o Pavle, pisinava akava pozdrav mle vasteja. Ma bistren da injum ano phandlipe!</para>
  <para style="p" vid="COL 4:18">I milost e Devlesiri tumencar!<verse eid="COL 4:18" /></para>
  <chapter eid="COL 4" />
</usx>