<?xml version="1.0" encoding="utf-8"?>
<usx version="3.0">
  <book code="3JN" style="id">- Romani Arli Bible (RAB)</book>
  <para style="h">3. Jovan</para>
  <para style="toc1">O trito lil e Jovanesoro</para>
  <para style="toc2">3. Jovan</para>
  <para style="toc3">3. Jn</para>
  <para style="mt">O trito lil e Jovanesoro</para>
  <chapter number="1" style="c" sid="3JN 1" />
  <para style="s">Uvod</para>
  <para style="p">
    <verse number="1" style="v" sid="3JN 1:1" />Me, o Jovan o starešina, pisinava e volime Gajese, kas volinava ano čačipe.<verse eid="3JN 1:1" /></para>
  <para style="p">
    <verse number="2" style="v" sid="3JN 1:2" />Mangleja amala, molinava tuće te ovel će šukar ko sa hem te ove sasto, sar soi šukar hem te dušaće. <verse eid="3JN 1:2" /><verse number="3" style="v" sid="3JN 1:3" />Adalese so but radujinđum man kad ale nesave phralja hem vaćerde tari ti vernost e čačipnase – adalestar so tu živineja palo čačipe. <verse eid="3JN 1:3" /><verse number="4" style="v" sid="3JN 1:4" />Maje nane po bari radost nego kad šunava so mle čhave živinena palo čačipe!<verse eid="3JN 1:4" /></para>
  <para style="s">O Jovan hvalini e Gaje</para>
  <para style="p">
    <verse number="5" style="v" sid="3JN 1:5" />Mangleja amala, verno injan ano sa so ćereja e phraljenđe, đi hem okolenđe kolai abanđije. <verse eid="3JN 1:5" /><verse number="6" style="v" sid="3JN 1:6" />On e khanđirjaće vaćerde te mangipnastar. Šukar ka ćere te spreminđan len zako drom ađahar sar so valjani anglo Devel. <verse eid="3JN 1:6" /><verse number="7" style="v" sid="3JN 1:7" />Adalese so on zbog o anav e Hristesoro lelje te džan ko drom hem na priminena nisavi pomoć e manušendar kola na džanen e Devlese. <verse eid="3JN 1:7" /><verse number="8" style="v" sid="3JN 1:8" />Adalese amen valjani te pomožina esavkenđe, te šaj zajedno ćera buti zako čačipe.<verse eid="3JN 1:8" /></para>
  <para style="s">E Diotrefestar hem e Dimitrijastar</para>
  <para style="p">
    <verse number="9" style="v" sid="3JN 1:9" />Pisinđum nešto e khanđirjaće, ali o Diotref, kova mangela te ovel prvo maškar olende, na mangela te primini amen. <verse eid="3JN 1:9" /><verse number="10" style="v" sid="3JN 1:10" />Adalese, te aljum, ka podsetinav le ko okova so ćerela, hem sar ogovorini amen bišukare lafencar. Hem adava nane lese dovoljno, nego ov korkoro na primini e phraljen, ni na mukela okolenđe kola mangena adava te ćeren hem ikali len tari khanđiri.<verse eid="3JN 1:10" /></para>
  <para style="p">
    <verse number="11" style="v" sid="3JN 1:11" />Mangleja amala, ma dikh tut upro bišukaripe, nego upro šukaripe. Ko ćerela šukaripe, ovi e Devlestar. Ko ćerela bišukaripe, ov na dikhlja e Devle. <verse eid="3JN 1:11" /><verse number="12" style="v" sid="3JN 1:12" />E Dimitrijastar sare vaćerena sa najšukar – đi hem o čačipe složini pe adaleja, i ađahar hem amen vaćeraja sa najšukar olestar. A tu džane dai okova so amen vaćeraja čačipe.<verse eid="3JN 1:12" /></para>
  <para style="s">Završna pozdravija</para>
  <para style="p">
    <verse number="13" style="v" sid="3JN 1:13" />Pana but so isi man te phenav će, ali na mangava prekalo lil, <verse eid="3JN 1:13" /><verse number="14" style="v" sid="3JN 1:14" />nego nadinav man da ka dikhav tut sigate, hem ka vaćera muj mujeja.<verse eid="3JN 1:14" /></para>
  <para style="p">
    <verse number="15" style="v" sid="3JN 1:15" />Mir tuja. Pozdravinena tut o amala! Hem tu pozdravin e amalen, đijekhe palo anav.<verse eid="3JN 1:15" /></para>
  <chapter eid="3JN 1" />
</usx>