<?xml version="1.0" encoding="utf-8"?>
<usx version="3.0">
  <book code="2TI" style="id">- Romani Arli Bible (RAB)</book>
  <para style="h">2. Timotej</para>
  <para style="toc1">O dujto lil e Timotejese</para>
  <para style="toc2">2. Timotej</para>
  <para style="toc3">2. Tim</para>
  <para style="mt">O dujto lil e Timotejese</para>
  <chapter number="1" style="c" sid="2TI 1" />
  <para style="s">E Pavlesoro pozdrav</para>
  <para style="p">
    <verse number="1" style="v" sid="2TI 1:1" />Me, o Pavle, o apostoli e Hriste Isusesoro pali volja e Devlesiri, bičhaldo injum te vaćerav e obećime dživdipnastar savoi ano Hrist Isus,<verse eid="2TI 1:1" /></para>
  <para style="p">
    <verse number="2" style="v" sid="2TI 1:2" />pisinava e Timotejese, mle volime čhavese:</para>
  <para style="p" vid="2TI 1:2">Milost, milosrđe hem mir e Devlestar e Dadestar hem e Hriste Isusestar, amare Gospodestar.<verse eid="2TI 1:2" /></para>
  <para style="s">O Pavle hrabrini e Timoteje te na ačhaj te ćerel pli buti</para>
  <para style="p">
    <verse number="3" style="v" sid="2TI 1:3" />Zahvalno injum e Devlese, kolese kandava ani čisto savest, sar so ćerde hem mle preci, đikote dive hem rat, bizo ačhojba ićerava tut ano mle molitve. <verse eid="2TI 1:3" /><verse number="4" style="v" sid="2TI 1:4" />Kad setinava man te asvenđe, avela maje te dikhav tut, te pherđovav radost. <verse eid="2TI 1:4" /><verse number="5" style="v" sid="2TI 1:5" />Setinava man te čačikane veratar, savi najangle inele ani ti baba i Loida hem ani ti daj i Evnika, a uverime injum dai akana hem ana tute. <verse eid="2TI 1:5" /><verse number="6" style="v" sid="2TI 1:6" />Adalese podsetinava tut te barjare i jag e Devlesere darosiri savoi dindo tuće kad čhivđum mle vasta upra tute. <verse eid="2TI 1:6" /><verse number="7" style="v" sid="2TI 1:7" />Adalese so, o Devel na dinđa amen duho savo ćerela amen te dara, nego duho savo pherela amen zoralipnaja, mangipnaja hem gođaveripnaja.<verse eid="2TI 1:7" /></para>
  <para style="p">
    <verse number="8" style="v" sid="2TI 1:8" />Adalese ma lađa te svedočine amare Gospodestar. Ma lađa ni mandar, kova injum ano phandlipe zbog oleste, nego palo zoralipe e Devlesoro, ov mancar ano patiba zbog o evanđelje. <verse eid="2TI 1:8" /><verse number="9" style="v" sid="2TI 1:9" />Ov spasinđa amen hem vičinđa amen te živina sveto dživdipe, na zbog amare delja, nego zbog plo plan hem zbog pli milost. Adajai milost amenđe dindi ano Hrist Isus angleder o početak e vremesoro, <verse eid="2TI 1:9" /><verse number="10" style="v" sid="2TI 1:10" />a mothovđa pe amenđe akana kad alo amaro Spasitelji o Hrist Isus. Ov ćerđa o meriba te ačhol bizo zoralipe hem anđa o večno dživdipe ko svetlost prekalo evanđelje, <verse eid="2TI 1:10" /><verse number="11" style="v" sid="2TI 1:11" />zako savo injum čhivdo sar propovedniko, apostoli hem učitelji. <verse eid="2TI 1:11" /><verse number="12" style="v" sid="2TI 1:12" />Adalese hem trpinava sa akava, ali na lađava, adalese so džanav kase verujinđum hem uverime injum da okova soi maje dindo ov šaj šukar te arakhi đi ko okova dive kad ka avel.<verse eid="2TI 1:12" /></para>
  <para style="p">
    <verse number="13" style="v" sid="2TI 1:13" />Ićer tut šukar ko saste lafija save mandar šunđan, nek oven će sar primer, ani vera hem ano mangipe ano Hrist Isus. <verse eid="2TI 1:13" /><verse number="14" style="v" sid="2TI 1:14" />Arakh o šukar lafi savoi će poverime; arakh le prekalo Sveto Duho kova živini ana amende.<verse eid="2TI 1:14" /></para>
  <para style="p">
    <verse number="15" style="v" sid="2TI 1:15" />Džaneja so ačhavde man sare tari regija Azija, maškaro lendei hem o Figel hem o Ermogen.<verse eid="2TI 1:15" /></para>
  <para style="p">
    <verse number="16" style="v" sid="2TI 1:16" />O Gospod te mothoj plo milosrđe e Onisiforosere čherutnenđe, adalese so but puti hrabrinđa man hem na lađandilo so injum ano phandlipe, <verse eid="2TI 1:16" /><verse number="17" style="v" sid="2TI 1:17" />nego, kad alo ano Rim, šukar rodinđa man đikote na arakhlja man. <verse eid="2TI 1:17" /><verse number="18" style="v" sid="2TI 1:18" />O Gospod te del le ko okova Dive te arakhi milosrđe e Gospodestar. A tu but šukar džane kobor ov kandlja man ano Efes.<verse eid="2TI 1:18" /></para>
  <chapter eid="2TI 1" />
  <chapter number="2" style="c" sid="2TI 2" />
  <para style="s">Šukar vojniko e Hriste Isusesoro</para>
  <para style="p">
    <verse number="1" style="v" sid="2TI 2:1" />A tu mlo čhavo, ov zoralo ani milost savi ano Hrist Isus. <verse eid="2TI 2:1" /><verse number="2" style="v" sid="2TI 2:2" />O sikaviba savo šunđan mandar anglo but svedoci, de le e manušenđe kolai pouzdana, kola ka šaj hem averen te sikaven.<verse eid="2TI 2:2" /></para>
  <para style="p">
    <verse number="3" style="v" sid="2TI 2:3" />Ov mancar ano patiba sar šukar vojniko e Hriste Isusesoro. <verse eid="2TI 2:3" /><verse number="4" style="v" sid="2TI 2:4" />Nijekh kova kandela sar vojniko, na mešini pe ko avera buća, sar te šaj ugodini ple narednikose.<verse eid="2TI 2:4" /></para>
  <para style="p">
    <verse number="5" style="v" sid="2TI 2:5" />Ađahar hem kad neko takmičini pe, na primini i nagrada te na takmičinđa pe palo pravilja. <verse eid="2TI 2:5" /><verse number="6" style="v" sid="2TI 2:6" />O bućarno ki njiva kova dela sa pestar ki buti, prvo ov valjani te lel oto bijandipe e žetvakoro. <verse eid="2TI 2:6" /><verse number="7" style="v" sid="2TI 2:7" />Razmislin akalestar so vaćerava, adalese so o Gospod ka del tut te haljove sa.<verse eid="2TI 2:7" /></para>
  <para style="p">
    <verse number="8" style="v" sid="2TI 2:8" />Ma bistri e Isuse Hriste, kova uštino taro mule, kovai potomko e Davidesoro. Adavai o evanđelje savo propovedinava, <verse eid="2TI 2:8" /><verse number="9" style="v" sid="2TI 2:9" />zako savo edobor patinava da phandena man ano lancija sar zločinco. Ali e Devlesoro lafi nane phandlo ano lancija. <verse eid="2TI 2:9" /><verse number="10" style="v" sid="2TI 2:10" />Adalese sa nakhavava zbog o izabirime manuša, te šaj hem on te dobinen o spasenje savoi ano Hrist Isus hem i večno slava.<verse eid="2TI 2:10" /></para>
  <para style="p">
    <verse number="11" style="v" sid="2TI 2:11" />Akavai lafi čačipe:</para>
  <para style="q1" vid="2TI 2:11">Te muljam oleja,</para>
  <para style="q2" vid="2TI 2:11">oleja hem ka živina.<verse eid="2TI 2:11" /></para>
  <para style="q1">
    <verse number="12" style="v" sid="2TI 2:12" />Te nakhavđam o patnje,</para>
  <para style="q2" vid="2TI 2:12">oleja hem ka vladina.</para>
  <para style="q1" vid="2TI 2:12">Te odrekninđam amen olestar,</para>
  <para style="q2" vid="2TI 2:12">hem ov ka odreknini pe amendar.<verse eid="2TI 2:12" /></para>
  <para style="q1">
    <verse number="13" style="v" sid="2TI 2:13" />Te na injam lese verna,</para>
  <para style="q2" vid="2TI 2:13">ov ačhola verno,</para>
  <para style="q1" vid="2TI 2:13">adalese so našti te odreknini pe korkore pestar.<verse eid="2TI 2:13" /></para>
  <para style="s">O bućarno kova dokažinđa pe anglo Devel</para>
  <para style="p">
    <verse number="14" style="v" sid="2TI 2:14" />Podsetin e manušen ko adava. Upozorin len anglo Devel te na raspravinen pe e lafendar, adalese so nane korist adalestar, a legari ani propast okolen kola šunena. <verse eid="2TI 2:14" /><verse number="15" style="v" sid="2TI 2:15" />De sa tutar te mothove tut anglo Devel sar dokažime manuš, sar o bućarno kova nane le sostar te lađal, hem sar okova kova ispravno koristini pe e čačipnasere lafeja. <verse eid="2TI 2:15" /><verse number="16" style="v" sid="2TI 2:16" />Cide tut taro biedevlesere hem taro čuče vaćeriba, adalese so okola kola mukena pe ano lende, sa po dur cidena pe e Devlestar. <verse eid="2TI 2:16" /><verse number="17" style="v" sid="2TI 2:17" />Lengoro sikaviba ka širini pe sar o rako. Maškar olendei o Imenej hem o Filit, <verse eid="2TI 2:17" /><verse number="18" style="v" sid="2TI 2:18" />kola cidinde pe taro čačipe vaćerindoj da o uštiba taro mule već inele, i adaleja phagena averengiri vera. <verse eid="2TI 2:18" /><verse number="19" style="v" sid="2TI 2:19" />Ali e Devlesoro zoralo temelji zorale terđola hem upro lestei akava pečati: “O Gospod džanel okolen kolai olesere”, hem “Nek cidel pe tari nepravda svako kova vičini o anav e Gospodesoro.”<verse eid="2TI 2:19" /></para>
  <para style="p">
    <verse number="20" style="v" sid="2TI 2:20" />Ali, ano barvalo čher nane samo zlatna hem srebrna čare, nego hem kaštunale hem phuvjale; nesavei olendar zako časno koristiba, a nesave zako nečasno. <verse eid="2TI 2:20" /><verse number="21" style="v" sid="2TI 2:21" />Okola kola ka čistinen pe oto nečasno, ka oven čare zako časno koristiba, posvetime hem korisna pumare Gospodarese, spremime zako svako šukar delo.<verse eid="2TI 2:21" /></para>
  <para style="p">
    <verse number="22" style="v" sid="2TI 2:22" />Naš taro bišukar želje e ternengere, a dža pali pravednost, vera, mangipe hem mir, zajedno okolencar kola taro čisto vilo vičinena e Gospode. <verse eid="2TI 2:22" /><verse number="23" style="v" sid="2TI 2:23" />Cide tut taro hulava hem nerazumna rasprave, adalese so džane da legarena ani kavga. <verse eid="2TI 2:23" /><verse number="24" style="v" sid="2TI 2:24" />A e Gospodesoro sluga na tromal te ovel kavgađija, nego te ovel ljubazno sarijencar, spremno te sikaj, te ovel strpljivo e manušencar, <verse eid="2TI 2:24" /><verse number="25" style="v" sid="2TI 2:25" />krotko te sikaj e protivnikonen, ani nada da o Devel ka del len te pokajinen pe hem te pendžaren o čačipe, <verse eid="2TI 2:25" /><verse number="26" style="v" sid="2TI 2:26" />te phravđon lengere jaćha hem te oslobodinen pe tari zamka e bengesiri, kova phandlja len te ćeren lesiri volja.<verse eid="2TI 2:26" /></para>
  <chapter eid="2TI 2" />
  <chapter number="3" style="c" sid="2TI 3" />
  <para style="s">Save ka oven o manuša ano poslednja dive</para>
  <para style="p">
    <verse number="1" style="v" sid="2TI 3:1" />Te džane hem akava: ano poslednja dive ka oven but phare vremenja. <verse eid="2TI 3:1" /><verse number="2" style="v" sid="2TI 3:2" />Adalese so, o manuša ka dikhen samo korkore pumen, but ka volinen o barvalipe, ka hvalinen pe, ka oven barikane, ka hulinen, ka oven neposlušna pumare dadenđe hem e dajenđe, ka oven nezahvalna, nesveta, <verse eid="2TI 3:2" /><verse number="3" style="v" sid="2TI 3:3" />bivilesere, naka mangen te oprostinen averenđe, ka ogovorinen, naka ovel len kontrola upra pumende, ka oven nasilna hem ka mrzinen o šukaripe, <verse eid="2TI 3:3" /><verse number="4" style="v" sid="2TI 3:4" />ka oven izdajnici, bizo razmisliba ka ćeren ani holi, but ka ićeren pe ko bare hem više ka volinen o zadovoljstvija nego so ka volinen e Devle, <verse eid="2TI 3:4" /><verse number="5" style="v" sid="2TI 3:5" />ka ćeren pe da ićerena pe ki pobožnost, a ka odrekninen pe lakere zoralipnastar. Cide tut esavkendar! <verse eid="2TI 3:5" /><verse number="6" style="v" sid="2TI 3:6" />Maškar olendei okola so arakhena sar te đerdinen ko čhera hem te prelen i kontrola upro đuvlja kola lokheste verujinena sa, kolai opteretime grehencar hem kolai legarde bute požudencar, <verse eid="2TI 3:6" /><verse number="7" style="v" sid="2TI 3:7" />đuvlja kola stalno sikljovena, ali nisar našti te pendžaren o čačipe. <verse eid="2TI 3:7" /><verse number="8" style="v" sid="2TI 3:8" />Hem sar so o Janije hem o Jamvrije suprotstavinde pe e Mojsijase, ađahar hem akala manuša suprotstavinena pe e čačipnase. Olen isi rumime godi hem lengiri vera nane dokažime. <verse eid="2TI 3:8" /><verse number="9" style="v" sid="2TI 3:9" />Ali naka resen dur, adalese so lengoro bigođaveripe sare ka dikhen, sar so dičhilo o bigođaveripe e Janijesoro hem e Jamvrijesoro.<verse eid="2TI 3:9" /></para>
  <para style="s">Poslednja uputstvija hem ohrabrenja e Timotejese</para>
  <para style="p">
    <verse number="10" style="v" sid="2TI 3:10" />A tu leljan te dža palo mlo sikaviba, živiba, plan, vera, strpljivost, mangipe, istrajnost, <verse eid="2TI 3:10" /><verse number="11" style="v" sid="2TI 3:11" />progonstvija hem patnje, sar esavke save ine man ani Antiohija, ano Ikonijum hem ani Listra. Save sa progonstvija nakhavđum! A o Gospod taro sa ikalđa man. <verse eid="2TI 3:11" /><verse number="12" style="v" sid="2TI 3:12" />Ali hem sare kola mangena te živinen pobožno ano Hrist Isus, ka oven progonime. <verse eid="2TI 3:12" /><verse number="13" style="v" sid="2TI 3:13" />A o bišukar manuša hem o hovavne ka oven sa po bišukar, ađahar so ka hovaven averen hem so ka oven hovavde. <verse eid="2TI 3:13" /><verse number="14" style="v" sid="2TI 3:14" />Ali tu ićer tut ko okova so sikliljan hem ko so injan uverime, adalese so džane kastar sikliljan. <verse eid="2TI 3:14" /><verse number="15" style="v" sid="2TI 3:15" />Pana taro tikoripe džaneja o Sveta lila, save šaj te den tut mudrost zako spasenje prekali vera ano Hrist Isus. <verse eid="2TI 3:15" /><verse number="16" style="v" sid="2TI 3:16" />Sai o Sveto lil nadahnime e Devlestar hem korisnoi zako sikaviba, zako ukoriba, zako ispraviba, zako barjariba ani pravednost, <verse eid="2TI 3:16" /><verse number="17" style="v" sid="2TI 3:17" />te šaj e Devlesoro manuš ovel pherdeste pripremime zako svako šukar delo.<verse eid="2TI 3:17" /></para>
  <chapter eid="2TI 3" />
  <chapter number="4" style="c" sid="2TI 4" />
  <para style="p">
    <verse number="1" style="v" sid="2TI 4:1" />Anglo Devel hem anglo Hrist Isus, kova ka sudini hem e dživdenđe hem e mulenđe, lesere avibnaja hem lesere carstvoja hava tut sovli: <verse eid="2TI 4:1" /><verse number="2" style="v" sid="2TI 4:2" />propovedin o Lafi, spremno hem kadi pravo vreme hem kad nane, ispravin, ukorin, hrabrin, ani sa i strpljivost hem sikavibnaja. <verse eid="2TI 4:2" /><verse number="3" style="v" sid="2TI 4:3" />Adalese so ka avel o vreme kad o manuša naka mangen te šunen o sasto sikaviba, nego palo pumare požude, ka čeden uzala pumende bute učiteljen kola vaćerena okova soi šukar lengere kanenđe, <verse eid="2TI 4:3" /><verse number="4" style="v" sid="2TI 4:4" />i ka ciden pumare kana e čačipnastar hem ka irinen pe e paramizenđe. <verse eid="2TI 4:4" /><verse number="5" style="v" sid="2TI 4:5" />A tu ko sa ov trezveno, nakhav o nevolje, ćer i buti sar evanđelista, ćer pherdeste ti služba.<verse eid="2TI 4:5" /></para>
  <para style="s">E Pavlesere završna lafija hem pozdravija</para>
  <para style="p">
    <verse number="6" style="v" sid="2TI 4:6" />Adalese so me već ovava žrtvujime, hem pašei o vreme te ačhavav akava dživdipe.<verse eid="2TI 4:6" /></para>
  <para style="p">
    <verse number="7" style="v" sid="2TI 4:7" />Šukar mariba marđum, i trka đi o kraj prastandiljum, i vera ićerđum. <verse eid="2TI 4:7" /><verse number="8" style="v" sid="2TI 4:8" />Akanai maje pripremime i kruna oti pravednost, savaja ko okova Dive ka nagradini man o Gospod, o pravedno Sudija, hem na samo man nego hem sarijen kola mangipnaja adžićerde lesoro aviba.<verse eid="2TI 4:8" /></para>
  <para style="p">
    <verse number="9" style="v" sid="2TI 4:9" />Dikh po sig te ave mande. <verse eid="2TI 4:9" /><verse number="10" style="v" sid="2TI 4:10" />Adalese so, o Dimas ačhavđa man adalese so gudlilo lese akava sveto. Ov dželo ko Solun, o Kriskent ki Galatija, o Tit ki Dalmacija. <verse eid="2TI 4:10" /><verse number="11" style="v" sid="2TI 4:11" />Samoi o Luka mancar. Le e Marko hem ana le tuja, adalese soi maje korisno ani služba. <verse eid="2TI 4:11" /><verse number="12" style="v" sid="2TI 4:12" />E Tihike bičhalđum ko Efes. <verse eid="2TI 4:12" /><verse number="13" style="v" sid="2TI 4:13" />Kad ka ave, ana maje o ogrtači savo ačhavđum koro Karpa ani Troada, hem o lila, najangle o pergamentija<note caller="+" style="f"><char style="fr" closed="false">4,13 </char><char style="fq" closed="false">pergamentija </char><char style="ft" closed="false">Adavai koža e životinjakiri ki savi šaj ine te pisini pe. </char></note>.<verse eid="2TI 4:13" /></para>
  <para style="p">
    <verse number="14" style="v" sid="2TI 4:14" />O kovači o Aleksandar ćerđa maje but bišukaripa. O Gospod ka irini lese premalo lesere delja. <verse eid="2TI 4:14" /><verse number="15" style="v" sid="2TI 4:15" />Hem tu arakh tut olestar, adalese so but protivinđa pe amare lafenđe.<verse eid="2TI 4:15" /></para>
  <para style="p">
    <verse number="16" style="v" sid="2TI 4:16" />Kad prvo puti braninđum man anglo sudo, niko na inele uzala mande, nego sare ačhavde man. O Devel te na računini adava protiv olende. <verse eid="2TI 4:16" /><verse number="17" style="v" sid="2TI 4:17" />Ali o Gospod inele uzala mande hem dinđa man zoralipe te šaj prekala mande pherdeste te vaćeri pe o evanđelje hem te šunen le sa o manuša kola na džanen e Devlese; hem injumle ikaldo taro danda e lavesere. <verse eid="2TI 4:17" /><verse number="18" style="v" sid="2TI 4:18" />O Gospod ka ikali man taro svako bišukaripe hem bezbedno ka legari man ko plo carstvo e nebosoro. Olese nek ovel slava zauvek. Amen.<verse eid="2TI 4:18" /></para>
  <para style="p">
    <verse number="19" style="v" sid="2TI 4:19" />Pozdravin e Priska hem e Akila hem e Onisiforosere čherutnen. <verse eid="2TI 4:19" /><verse number="20" style="v" sid="2TI 4:20" />O Erast ačhilo ano Korint, a e Trofime ačhavđum ano Milet adalese so inele namborme. <verse eid="2TI 4:20" /><verse number="21" style="v" sid="2TI 4:21" />Dikh te ave angleder o jevend. Pozdravinena tut o Euvul, o Pud, o Lin, i Klaudija hem sa o phralja hem o phenja.<verse eid="2TI 4:21" /></para>
  <para style="p">
    <verse number="22" style="v" sid="2TI 4:22" />O Gospod te ovel te duhoja. I milost tumencar!<verse eid="2TI 4:22" /></para>
  <chapter eid="2TI 4" />
</usx>