<?xml version="1.0" encoding="utf-8"?>
<usx version="3.0">
  <book code="1TI" style="id">- Romani Arli Bible (RAB)</book>
  <para style="h">1. Timotej</para>
  <para style="toc1">O prvo lil e Timotejese</para>
  <para style="toc2">1. Timotej</para>
  <para style="toc3">1. Tim</para>
  <para style="mt">O prvo lil e Timotejese</para>
  <chapter number="1" style="c" sid="1TI 1" />
  <para style="s">E Pavlesoro pozdrav</para>
  <para style="p">
    <verse number="1" style="v" sid="1TI 1:1" />Me, o Pavle, o apostoli e Hriste Isusesoro pali naredba e Devlesiri, amare Spasiteljesiri, hem e Hriste Isusesiri kovai amari nada,<verse eid="1TI 1:1" /></para>
  <para style="p">
    <verse number="2" style="v" sid="1TI 1:2" />pisinava e Timotejese, mle čačikane čhavese ani vera:</para>
  <para style="p" vid="1TI 1:2">Milost, milosrđe hem mir e Devlestar e Dadestar hem e Hriste Isusestar, amare Gospodestar.<verse eid="1TI 1:2" /></para>
  <para style="s">Upozoriba upro hovavne sikaviba</para>
  <para style="p">
    <verse number="3" style="v" sid="1TI 1:3" />Angleder so te džav ki Makedonija, rodinđum tutar te ačhove ano Efes, te naredine nesave manušenđe te na sikaven nesave avera sikaviba, <verse eid="1TI 1:3" /><verse number="4" style="v" sid="1TI 1:4" />hem te ačhaven pe oto verujiba ano paramiza hem ano bare rodoslovija. Sa adava više anela rasprave, nego so mothovela e Devlesoro plan savo ćerela pe veraja. <verse eid="1TI 1:4" /><verse number="5" style="v" sid="1TI 1:5" />O cilj oti akaja naredbai mangipe taro čisto vilo, tari šukar savest hem tari čačikani vera. <verse eid="1TI 1:5" /><verse number="6" style="v" sid="1TI 1:6" />Nesave cidinde pe adalestar, hem irinde pe ko beskorisna vaćeriba. <verse eid="1TI 1:6" /><verse number="7" style="v" sid="1TI 1:7" />On mangena te oven učitelja e Zakonestar, a na haljovena ni so vaćerena ni so zorale tvrdinena.<verse eid="1TI 1:7" /></para>
  <para style="p">
    <verse number="8" style="v" sid="1TI 1:8" />Džanaja dai o Zakoni šukar te neko ićeri le sar so valjani. <verse eid="1TI 1:8" /><verse number="9" style="v" sid="1TI 1:9" />Džanaja hem adava da o Zakoni nane dindo zako pravednici, nego zako okola kola na ićerena le hem kolai protiv o Devel, zako nepobožna hem zako grešnici, zako nesveta hem zako biedevlesere, zako okola kola mudarena e dade ili e daja, zako okola kola mudarena e manušen, <verse eid="1TI 1:9" /><verse number="10" style="v" sid="1TI 1:10" />zako bludnici, zako murša kola sovena e muršencar, zako okola kola činena hem biknena e manušen, zako okola kola hovavena, zako okola kola hovavne hana pe sovli hem zako sa kola ćerena okova so protivini pe e saste sikavibnase. <verse eid="1TI 1:10" /><verse number="11" style="v" sid="1TI 1:11" />Akava sikavibai palo slavno evanđelje amare blagoslovime Devlestar savoi maje poverime te vaćerav.<verse eid="1TI 1:11" /></para>
  <para style="s">O Pavle zahvalini zako e Devlesoro milosrđe</para>
  <para style="p">
    <verse number="12" style="v" sid="1TI 1:12" />Zahvalinava e Hriste Isusese, amare Gospodese, kova dinđa man zoralipe, so inole poverenje ana mande hem čhivđa man ani pli služba, <verse eid="1TI 1:12" /><verse number="13" style="v" sid="1TI 1:13" />iako angleder injumle hulitelji, progonitelji hem nasilniko. Ali ov smilujinđa pe maje, adalese so adava ćerđum ano bidžandipe, sar neverniko. <verse eid="1TI 1:13" /><verse number="14" style="v" sid="1TI 1:14" />Amaro Gospod mothovđa maje but bari milost! Pherđa man veraja hem mangipnaja savei ano Hrist Isus.<verse eid="1TI 1:14" /></para>
  <para style="p">
    <verse number="15" style="v" sid="1TI 1:15" />Akavai lafi čačipe hem zaslužini pherdeste te ovel prihvatime: O Hrist Isus alo ki phuv te spasini e grešnikonen, kolendar me injum najbaro. <verse eid="1TI 1:15" /><verse number="16" style="v" sid="1TI 1:16" />Ali, adalese mothovđa pe milost maje, e najbare grešnikose, te šaj upra mande o Hrist Isus mothoj pli bari strpljivost, sar primer okolenđe kola ka verujinen ano leste te priminen o večno dživdipe. <verse eid="1TI 1:16" /><verse number="17" style="v" sid="1TI 1:17" />A e večnone Carose, e jekhe Devlese, kova našti merel, kova na dičhola, čast hem slava zauvek! Amen.<verse eid="1TI 1:17" /></para>
  <para style="s">E Timotejesiri odgovornost</para>
  <para style="p">
    <verse number="18" style="v" sid="1TI 1:18" />Timotej, mlo čhavo, poverinava će akava uputstvo palo proroštvija save pana angleder inele tutar vaćerde. Te ićerđan tut upro lende, ka mare šukar mariba, <verse eid="1TI 1:18" /><verse number="19" style="v" sid="1TI 1:19" />ađahar so ka ovel tut vera hem šukar savest. Nesave odbacinde akava hem uništinde pumari vera. <verse eid="1TI 1:19" /><verse number="20" style="v" sid="1TI 1:20" />Maškar olendei o Imenej hem o Aleksandar, kolen predinđum e Sotonese te sikljoven te na hulinen.<verse eid="1TI 1:20" /></para>
  <chapter eid="1TI 1" />
  <chapter number="2" style="c" sid="1TI 2" />
  <para style="s">Uputstvija zaki molitva</para>
  <para style="p">
    <verse number="1" style="v" sid="1TI 2:1" />Angleder sa, mangava te ovel rodiba, molitve, molbe hem zahvaliba zako sa o manuša, <verse eid="1TI 2:1" /><verse number="2" style="v" sid="1TI 2:2" />zako carija hem zako sa kolai ki vlast, te šaj živina mirno hem tiho dživdipe ani sa i pobožnost hem ano poštenje. <verse eid="1TI 2:2" /><verse number="3" style="v" sid="1TI 2:3" />Adavai šukar hem ugodno e Devlese, amare Spasiteljese, <verse eid="1TI 2:3" /><verse number="4" style="v" sid="1TI 2:4" />kova mangela sa o manuša te oven spasime hem te pendžaren o čačipe. <verse eid="1TI 2:4" /><verse number="5" style="v" sid="1TI 2:5" />Adalese so jekhi o Devel hem jekhi kova terđola maškaro Devel hem o manuša – o manuš o Hrist Isus. <verse eid="1TI 2:5" /><verse number="6" style="v" sid="1TI 2:6" />Ov dinđa plo dživdipe sar otkup zako sa o manuša. Adavai svedočanstvo savo o Devel dinđa ko pravo vreme. <verse eid="1TI 2:6" /><verse number="7" style="v" sid="1TI 2:7" />I adalese o Devel čhivđa man te ovav propovedniko hem apostoli, te ovav učitelji avere nacijengoro ani vera hem ano čačipe. Na hovavava, vaćerava tumenđe o čačipe.<verse eid="1TI 2:7" /></para>
  <para style="p">
    <verse number="8" style="v" sid="1TI 2:8" />Adalese, mangava o murša te molinen pe ko svako than, vazdindoj pumare sveta vasta bizi holi hem bizi rasprava.<verse eid="1TI 2:8" /></para>
  <para style="p">
    <verse number="9" style="v" sid="1TI 2:9" />Ađahar da, o đuvlja te urjen pe pristojno, skromno hem sar so džala ano redo, te na kitinen pe frizurencar, ni zlatoja ili biserencar ili skupone šejencar. <verse eid="1TI 2:9" /><verse number="10" style="v" sid="1TI 2:10" />Umesto adava, nek ćeren šukaripe, sar so dolikujini e đuvljenđe kola mothovena pe sar pobožna.<verse eid="1TI 2:10" /></para>
  <para style="p">
    <verse number="11" style="v" sid="1TI 2:11" />O đuvlja nek sikljoven ani tišina hem ani sa i pokornost. <verse eid="1TI 2:11" /><verse number="12" style="v" sid="1TI 2:12" />E đuvljaće na mukava te sikaj ili te ovel upreder o murš, nego nek traini. <verse eid="1TI 2:12" /><verse number="13" style="v" sid="1TI 2:13" />Adalese so, najangle inele ćerdo o Adam, i tegani i Eva. <verse eid="1TI 2:13" /><verse number="14" style="v" sid="1TI 2:14" />Hem na ine o Adam adava kova inele prevarime, nego i đuvli inele prevarime hem peli ano greh. <verse eid="1TI 2:14" /><verse number="15" style="v" sid="1TI 2:15" />Ali i đuvli ka ovel spasime adaleja so ka bijani čhaven, te ačhile ani vera, ano mangipe hem ani svetost anglo Devel, sar so džala ano redo.<verse eid="1TI 2:15" /></para>
  <chapter eid="1TI 2" />
  <chapter number="3" style="c" sid="1TI 3" />
  <para style="s">Save valjani te oven e khanđirjakere vođe</para>
  <para style="p">
    <verse number="1" style="v" sid="1TI 3:1" />Akavai lafi čačipe: te neko mangela te ovel nadgledniko, šukar služba mangela. <verse eid="1TI 3:1" /><verse number="2" style="v" sid="1TI 3:2" />O nadgledniko valjani te ovel bizi mana, te ovel rom jekha romnjakoro, te ovel trezveno, razumno, poštujime, gostoljubivo, hem sposobno te sikaj, <verse eid="1TI 3:2" /><verse number="3" style="v" sid="1TI 3:3" />te na ovel pijanica, ni nasilniko, nego te ovel nežno, ni kavgađija, ni halano parenđe. <verse eid="1TI 3:3" /><verse number="4" style="v" sid="1TI 3:4" />Valjani te upravini šukar ple čhereja, hem te oven le čhave kola šunena le hem but poštujinena le. <verse eid="1TI 3:4" /><verse number="5" style="v" sid="1TI 3:5" />Ali, te na džanđa te upravini ple čhereja, sar ka upravini e Devlesere khanđirjaja? <verse eid="1TI 3:5" /><verse number="6" style="v" sid="1TI 3:6" />O nadgledniko na tromal te ovel manuš kova samo so obratinđa pe, sar te na ovel barikano hem te na perel ani isto osuda sar o beng. <verse eid="1TI 3:6" /><verse number="7" style="v" sid="1TI 3:7" />I valjani te ovel poštujime hem avere manušendar kola nane ani khanđiri, te na lađari pe hem te na perel ani zamka e bengesiri.<verse eid="1TI 3:7" /></para>
  <para style="s">Save valjani te oven o đakonja</para>
  <para style="p">
    <verse number="8" style="v" sid="1TI 3:8" />Ađahar hem o đakonja valjani te oven cenime, te na oven dujemujengere, te na pijen but mol hem te na džan palo nepošteno barvalipe. <verse eid="1TI 3:8" /><verse number="9" style="v" sid="1TI 3:9" />Valjani te ićeren pe ko hor čačipe e verakoro, ani čisto savest. <verse eid="1TI 3:9" /><verse number="10" style="v" sid="1TI 3:10" />E đakonen najangle valjani te proverini pe, i tei bizi mana, šaj te oven ani služba. <verse eid="1TI 3:10" /><verse number="11" style="v" sid="1TI 3:11" />Ađahar hem lengere romnja valjani te oven cenime, te na ogovorinen, te oven trezvena hem ko sa te oven verna.<verse eid="1TI 3:11" /></para>
  <para style="p">
    <verse number="12" style="v" sid="1TI 3:12" />O đakoni valjani te ovel rom jekha romnjakoro, hem šukar te upravini ple čhavencar hem ple čhereja. <verse eid="1TI 3:12" /><verse number="13" style="v" sid="1TI 3:13" />Adalese so, okola kola šukar ćerena i služba, ovena poštujime maškaro narodo hem troman bizi dar te vaćeren oti pumari vera ano Hrist Isus.<verse eid="1TI 3:13" /></para>
  <para style="s">O čačipe amara verakoro</para>
  <para style="p">
    <verse number="14" style="v" sid="1TI 3:14" />Iako isi man nada da pana hari i ka avav tute, pisinava će akava <verse eid="1TI 3:14" /><verse number="15" style="v" sid="1TI 3:15" />sar te šaj, te zadržinđum man, džane sar valjani te ponašini pe o manuš e Devlese ano čher, savoi i khanđiri e dživde Devlesiri, stubo hem temelji e čačipnasoro.<verse eid="1TI 3:15" /></para>
  <para style="p">
    <verse number="16" style="v" sid="1TI 3:16" />Bizi sumnja, bari i tajna oti pobožnost:</para>
  <para style="q1" vid="1TI 3:16">Ov inele mothovdo ano telo,</para>
  <para style="q2" vid="1TI 3:16">inele opravdime e Duhostar,</para>
  <para style="q1" vid="1TI 3:16">inele dikhlo e anđelendar,</para>
  <para style="q2" vid="1TI 3:16">inele propovedime maškaro avera nacije,</para>
  <para style="q1" vid="1TI 3:16">ano leste o manuša verujinde</para>
  <para style="q2" vid="1TI 3:16">hem legardilo upre ani slava.<verse eid="1TI 3:16" /></para>
  <chapter eid="1TI 3" />
  <chapter number="4" style="c" sid="1TI 4" />
  <para style="s">Upozoriba protiv o hovavne učitelja</para>
  <para style="p">
    <verse number="1" style="v" sid="1TI 4:1" />O Duho jasno vaćeri so ko poslednja vremenja nesave ka otperen oti vera, hem ka džan palo hovavne duhija hem palo sikaviba e demonengere. <verse eid="1TI 4:1" /><verse number="2" style="v" sid="1TI 4:2" />Esavke sikaviba avena taro dujemujengere hovavne manuša kolengiri savest otupinđa. <verse eid="1TI 4:2" /><verse number="3" style="v" sid="1TI 4:3" />On na mukena e manušenđe te ženinen pe hem vaćerena lenđe te na han nesavo hajba save o Devel ćerđa te ovel primime ani zahvalnost okolendar kola verujinena hem kola pendžarena o čačipe. <verse eid="1TI 4:3" /><verse number="4" style="v" sid="1TI 4:4" />Adalese so, šukari sa o Devel so ćerđa hem na valjani te odbacini pe ništa so primini pe ani zahvalnost, <verse eid="1TI 4:4" /><verse number="5" style="v" sid="1TI 4:5" />adalese soi adava posvetime e Devlesere lafeja hem molitvaja.<verse eid="1TI 4:5" /></para>
  <para style="s">Šukar sluga e Isuse Hristesoro</para>
  <para style="p">
    <verse number="6" style="v" sid="1TI 4:6" />Te akalestar sikaveja e phraljen, ka ove šukar sluga e Hriste Isusesoro, parvardo verakere lafencar hem šukare sikavibnaja palo savo džaja. <verse eid="1TI 4:6" /><verse number="7" style="v" sid="1TI 4:7" />Cide tut taro biedevlesere hem e puranengere paramiza, a vežbin tut ani pobožnost. <verse eid="1TI 4:7" /><verse number="8" style="v" sid="1TI 4:8" />Adalese so, i vežba zako telo anela tikori korist, a i pobožnost šukari zako sa, adalese so ana peste isi la obećanje hem zako akava dživdipe hem zako dživdipe savo avela.<verse eid="1TI 4:8" /></para>
  <para style="p">
    <verse number="9" style="v" sid="1TI 4:9" />Akavai lafi čačipe hem zaslužini pherdeste te ovel prihvatime. <verse eid="1TI 4:9" /><verse number="10" style="v" sid="1TI 4:10" />Zako adava trudinaja amen hem maraja amen, adalese so amari nada čhivđam ano dživdo Devel, kovai Spasitelji sa e manušengoro, najangle okolengoro kola verujinena.<verse eid="1TI 4:10" /></para>
  <para style="p">
    <verse number="11" style="v" sid="1TI 4:11" />Adava naredin hem sikav. <verse eid="1TI 4:11" /><verse number="12" style="v" sid="1TI 4:12" />Niko te na dikhel tut po tele adalese so injan terno, nego ov primer e vernonenđe ano vaćeriba, ano ponašiba, ano mangipe, ani vera hem ani čistota. <verse eid="1TI 4:12" /><verse number="13" style="v" sid="1TI 4:13" />Đikote na avava, dikh te na ačhave o čitiba o Lafi anglo manuša, o propovediba hem o sikaviba. <verse eid="1TI 4:13" /><verse number="14" style="v" sid="1TI 4:14" />Ma zanemarin o daro savoi ana tute, savoi će dindo prekalo proroštvija kad o starešine čhivde pumare vasta upra tute.<verse eid="1TI 4:14" /></para>
  <para style="p">
    <verse number="15" style="v" sid="1TI 4:15" />Dikh sa adava te ćere, sa vileja de tut adalese, te šaj sare te dikhen so džaja anglal. <verse eid="1TI 4:15" /><verse number="16" style="v" sid="1TI 4:16" />Arakh korkore tut hem o sikaviba. Ačhov ko adava, adalese so, ćerindoj adava ka spasine hem tut hem okolen kola šunena tut.<verse eid="1TI 4:16" /></para>
  <chapter eid="1TI 4" />
  <chapter number="5" style="c" sid="1TI 5" />
  <para style="s">E udovicendar</para>
  <para style="p">
    <verse number="1" style="v" sid="1TI 5:1" />E purane manuše ma ukorin strogo, nego vaćer lese sar dadese, e ternenđe sar phraljenđe, <verse eid="1TI 5:1" /><verse number="2" style="v" sid="1TI 5:2" />e purane romnjenđe sar dajenđe, a e ternjenđe sar phenjenđe, ani sa i čistota.<verse eid="1TI 5:2" /></para>
  <para style="p">
    <verse number="3" style="v" sid="1TI 5:3" />Poštujin e udovicen kolen nane ko te dikhel. <verse eid="1TI 5:3" /><verse number="4" style="v" sid="1TI 5:4" />Ali, te e udovica isi čhave ili unukija, najangle on nek sikljoven te mothoven pobožnost dikhindoj pumare čherutnen hem ađahar te irinen pumare dadenđe hem dajenđe, adalese soi adava šukar anglo Devel. <verse eid="1TI 5:4" /><verse number="5" style="v" sid="1TI 5:5" />A i đuvli kojai čače udovica hem nane ko te dikhel la, čhivđa pli nada ano Devel, hem dive hem rat terđola ano moliba hem ano rodiba. <verse eid="1TI 5:5" /><verse number="6" style="v" sid="1TI 5:6" />A okoja koja živini raspusno, već muli iakoi dživdi. <verse eid="1TI 5:6" /><verse number="7" style="v" sid="1TI 5:7" />Vaćer lenđe sa adava, te oven bizi mana. <verse eid="1TI 5:7" /><verse number="8" style="v" sid="1TI 5:8" />A te neko na dikhela pla familija, najangle ple čherutnen, adava odrekninđa pe oti vera hem po bišukari e nevernikostar.<verse eid="1TI 5:8" /></para>
  <para style="p">
    <verse number="9" style="v" sid="1TI 5:9" />Ano popis oto udovice šaj te čhivel pe okoja koja nane po terni taro šovardeš berš, kola inele jekh rom. <verse eid="1TI 5:9" /><verse number="10" style="v" sid="1TI 5:10" />Oj valjani te ovel pendžardi palo šukar delja, te barjarđa čhaven, te inele gostoljubivo, te thovđa o pre e Devlesere manušengere, te pomožinđa okolenđe kola ine ani nevolja, te posvetinđa pe zako svako šukar delo.<verse eid="1TI 5:10" /></para>
  <para style="p">
    <verse number="11" style="v" sid="1TI 5:11" />E terne udovicen ma čhiv ko popis, adalese so kad i požuda cidela len e Hristestar, mangena te den pe. <verse eid="1TI 5:11" /><verse number="12" style="v" sid="1TI 5:12" />Ađahar upra peste anena osuda, adalese so phagle pumaro angluno dindo lafi e Devlese. <verse eid="1TI 5:12" /><verse number="13" style="v" sid="1TI 5:13" />Sem adalestar soi lenjiva, siklile te džan oto čher ko čher, hem na samo soi lenjiva, nego hem ogovorinena hem mešinena pe kaj nane lengiri buti, vaćerindoj so na valjani. <verse eid="1TI 5:13" /><verse number="14" style="v" sid="1TI 5:14" />Adalese mangava o terne udovice te den pe, te bijanen čhaven, te dikhen pumaro čher, te na den than e neprijateljese zako prigovor. <verse eid="1TI 5:14" /><verse number="15" style="v" sid="1TI 5:15" />Adalese so, nesave već cidinde pe e veratar hem džele palo Sotoni.<verse eid="1TI 5:15" /></para>
  <para style="p">
    <verse number="16" style="v" sid="1TI 5:16" />Te nesava vernica isi udovice kolen dikhela, nek ćerel ađahar, te na perel o pharipe upri khanđiri, te šaj i khanđiri te pomožini e udovicen kolen čače nane ko te dikhel.<verse eid="1TI 5:16" /></para>
  <para style="s">E starešinendar</para>
  <para style="p">
    <verse number="17" style="v" sid="1TI 5:17" />O starešine kola šukar vodinena i khanđiri zaslužinena duplo čast, najangle okola kola propovedinena hem sikavena. <verse eid="1TI 5:17" /><verse number="18" style="v" sid="1TI 5:18" />Adalese so o Sveto lil vaćeri: “Ma phand o muj e guruvesoro sar te na hal kad ćerela buti e điveja” hem “O bućarno zaslužini pli plata.” <verse eid="1TI 5:18" /><verse number="19" style="v" sid="1TI 5:19" />Ma prihvatin i tužba protiv o starešina, sem kad isi duj ili trin svedoci. <verse eid="1TI 5:19" /><verse number="20" style="v" sid="1TI 5:20" />Okolen kola grešinena ukorin anglo sarijende, te šaj averen te ovel dar te grešinen.<verse eid="1TI 5:20" /></para>
  <para style="p">
    <verse number="21" style="v" sid="1TI 5:21" />Rodava tutar anglo Devel, anglo Hrist Isus hem anglo izabirime anđelja te ićere tut ko sa akava bizo predrasude hem te na ićere nekasiri strana.<verse eid="1TI 5:21" /></para>
  <para style="p">
    <verse number="22" style="v" sid="1TI 5:22" />Ma siđar te rukopoložine nekas. Ma te ovel tut ništa averengere grehencar; dikh te ačhove čisto.<verse eid="1TI 5:22" /></para>
  <para style="p">
    <verse number="23" style="v" sid="1TI 5:23" />Ma više pi samo pani, le pohari hem mol zako to želuco hem zako adava so but puti injan namborme.<verse eid="1TI 5:23" /></para>
  <para style="p">
    <verse number="24" style="v" sid="1TI 5:24" />Nesave manušengere grehija dičhovena, hem angleder olendar džana ko sudo e Devlesoro. A isi hem okola kasere grehija ka dičhoven ko sudo. <verse eid="1TI 5:24" /><verse number="25" style="v" sid="1TI 5:25" />Ađahar, hem e manušengere šukar delja dičhovena, a hem kad na dičhovena, našti te ačhoven garavde.<verse eid="1TI 5:25" /></para>
  <chapter eid="1TI 5" />
  <chapter number="6" style="c" sid="1TI 6" />
  <para style="p">
    <verse number="1" style="v" sid="1TI 6:1" />Sare kola akharena pharipe sar robija nek dikhen pumare gospodaren sar dostojnonen zako sa o poštujiba, te na vaćeri pe bišukar e Devlesere anavestar hem amare sikavibnastar. <verse eid="1TI 6:1" /><verse number="2" style="v" sid="1TI 6:2" />A okola robija kaserei gospodarija vernici, te na ceninen len po hari adalese soi on lengere phralja. Nego, nek služinen lenđe po šukar, adalese so korist adalestar isi e mangle phraljen kolai vernici.</para>
  <para style="p" vid="1TI 6:2">Adava sikav hem rode e manušendar te ćeren!<verse eid="1TI 6:2" /></para>
  <para style="s">O hovavno sikaviba hem mangipe zako pare</para>
  <para style="p">
    <verse number="3" style="v" sid="1TI 6:3" />Te neko averčhane sikaj e manušen hem na složini pe e saste sikavibnaja amare Gospodesere e Isuse Hristesere hem e sikavibnaja savoi pobožno, <verse eid="1TI 6:3" /><verse number="4" style="v" sid="1TI 6:4" />ovi barikano hem na džanel ništa. Esavko patini oti namborme želja te raspravini pe hem te irini lafija, savestar ikljovena ljubomora, kavge, bišukar vaćeriba hem bišukar misliba averendar <verse eid="1TI 6:4" /><verse number="5" style="v" sid="1TI 6:5" />hem stalna rasprave maškaro manuša kolen isi rumime godi, kolai cidime e čačipnastar, kola mislinena da prekali pobožnost ka barvaljon.<verse eid="1TI 6:5" /></para>
  <para style="p">
    <verse number="6" style="v" sid="1TI 6:6" />A čačei i pobožnost baro barvalipe tei o manuš zadovoljno okoleja so isi le. <verse eid="1TI 6:6" /><verse number="7" style="v" sid="1TI 6:7" />Adalese so, ništa na anđam ko akava sveto, i ništa olestar našti ni te legara. <verse eid="1TI 6:7" /><verse number="8" style="v" sid="1TI 6:8" />Adalese, te isi amen so te ha hem so te urja, valjani adaleja te ova zadovoljna. <verse eid="1TI 6:8" /><verse number="9" style="v" sid="1TI 6:9" />A okola kola mangena te barvaljon, perena ano iskušenje hem ani zamka, hem ano but nerazumna hem bišukar želje save legarena e manušen ani propast hem uništenje. <verse eid="1TI 6:9" /><verse number="10" style="v" sid="1TI 6:10" />Adalese soi o mangipe zako pare koreno đijekhe bišukaripnasoro. Nesave edobor mukle pe ano adava, i cidinde pe e veratar hem korkore pumenđe ande but dukha.<verse eid="1TI 6:10" /></para>
  <para style="s">E Pavlesere poslednja uputstvija</para>
  <para style="p">
    <verse number="11" style="v" sid="1TI 6:11" />Ali tu, e Devlesere manušeja, naš adalestar, a dža pali pravednost, pobožnost, vera, mangipe, strpljivost hem krotkost. <verse eid="1TI 6:11" /><verse number="12" style="v" sid="1TI 6:12" />Mar šukar e verakoro mariba, ićer tut ko večno dživdipe ko savo o Devel vičinđa tut hem ko savo anglo but svedoci šukar ispovedinđan ti vera. <verse eid="1TI 6:12" /><verse number="13" style="v" sid="1TI 6:13" />Anglo Devel, kova dela dživdipe zako sa, hem anglo Hrist Isus, kova svedočindoj anglo Pontije Pilat dinđa šukar ispovediba, naredinava će <verse eid="1TI 6:13" /><verse number="14" style="v" sid="1TI 6:14" />te ićere akaja naredba bizi mana hem čisto đi ko dive kad ka avel amaro Gospod Isus Hrist. <verse eid="1TI 6:14" /><verse number="15" style="v" sid="1TI 6:15" />Adava ka ćerel te ovel ano pravo vreme o blagoslovime hem o jekh Vladari, o Caro upreder o carija hem o Gospodari upreder o gospodarija. <verse eid="1TI 6:15" /><verse number="16" style="v" sid="1TI 6:16" />Ovi o jekh kova nikad naka merel hem kova bešela ano svetlost kaj niko našti te avel. Ole nijekh manuš na dikhlja, ni šaj te dikhel le. Olese čast hem večno zoralipe. Amen.<verse eid="1TI 6:16" /></para>
  <para style="p">
    <verse number="17" style="v" sid="1TI 6:17" />E barvalenđe kolai ko akava sveto naredin te na ćeren pe barikane hem te na čhiven plo pouzdanje ano nesigurno barvalipe, nego ano Devel kova barvale dela amen sa zako uživiba, <verse eid="1TI 6:17" /><verse number="18" style="v" sid="1TI 6:18" />te ćeren šukaripe, te oven barvale šukare ćeribnaja, te oven darežljiva hem spremna te delinen pumaro averencar. <verse eid="1TI 6:18" /><verse number="19" style="v" sid="1TI 6:19" />Ađahar ka čedenfse barvalipe kova ka ovel zoralo temelji zako vreme savo avela, te šaj ićeren pe ko čačikano dživdipe.<verse eid="1TI 6:19" /></para>
  <para style="p">
    <verse number="20" style="v" sid="1TI 6:20" />Timotej, arakh šukar okova soi tuće poverime. Cide tut taro biedevlesere čuče vaćeriba hem taro adava soi hovavne vičime džandipe savo protivini pe e čačipnase, <verse eid="1TI 6:20" /><verse number="21" style="v" sid="1TI 6:21" />save nesave manuša ićerde hem adaleja cidinde pe e veratar.</para>
  <para style="p" vid="1TI 6:21">I milost te ovel tumencar!<verse eid="1TI 6:21" /></para>
  <chapter eid="1TI 6" />
</usx>