<?xml version="1.0" encoding="utf-8"?>
<usx version="3.0">
  <book code="1JN" style="id">- Romani Arli Bible (RAB)</book>
  <para style="h">1. Jovan</para>
  <para style="toc1">O prvo lil e Jovanesoro</para>
  <para style="toc2">1. Jovan</para>
  <para style="toc3">1. Jn</para>
  <para style="mt">O prvo lil e Jovanesoro</para>
  <chapter number="1" style="c" sid="1JN 1" />
  <para style="s">O Lafi e dživdipnasoro</para>
  <para style="p">
    <verse number="1" style="v" sid="1JN 1:1" />Okova so inele taro anglunipe, so šunđam, so amare jaćhencar dikhljam, so dikhaja ine hem so amare vastencar dolinđam, adava mothovaja oto Lafi e dživdipnasoro. <verse eid="1JN 1:1" /><verse number="2" style="v" sid="1JN 1:2" />Adava dživdipe mothovđa pe, hem amen dikhljam le hem svedočinaja olestar, hem vaćeraja tumenđe e večnone dživdipnastar, savo inele koro Devel o Dad hem savo mothovđa pe amenđe. <verse eid="1JN 1:2" /><verse number="3" style="v" sid="1JN 1:3" />A mothovaja tumenđe adava so dikhljam hem so šunđam, te šaj hem tumen ovel zajedništvo amencar. A amaroi zajedništvo e Dadeja hem lesere Čhaveja, e Isuse Hristeja. <verse eid="1JN 1:3" /><verse number="4" style="v" sid="1JN 1:4" />Akava pisinaja tumenđe te šaj amari radost ovel pherdi.<verse eid="1JN 1:4" /></para>
  <para style="s">O Develi svetlost</para>
  <para style="p">
    <verse number="5" style="v" sid="1JN 1:5" />A akavai o lafi savo šunđam olestar hem savo tumenđe vaćeraja: O Develi svetlost hem ano leste nane ni hari tomina. <verse eid="1JN 1:5" /><verse number="6" style="v" sid="1JN 1:6" />Te phenaja da isi amen zajedništvo oleja, a phiraja ani tomina, hovavaja hem na živinaja palo čačipe. <verse eid="1JN 1:6" /><verse number="7" style="v" sid="1JN 1:7" />Ali, te phiraja ano svetlost, sar soi ov ano svetlost, isi amen zajedništvo jekh avereja, hem o rat lesere Čhavesoro e Isusesoro čistini amen taro svako greh.<verse eid="1JN 1:7" /></para>
  <para style="p">
    <verse number="8" style="v" sid="1JN 1:8" />Te phenaja da nane amen greh, korkore amen hovavaja hem nane ana amende čačipe. <verse eid="1JN 1:8" /><verse number="9" style="v" sid="1JN 1:9" />Te priznajinaja amare grehija, ovi verno hem pravedno: ka oprostini amenđe o grehija hem ka očistini amen tari svako nepravda. <verse eid="1JN 1:9" /><verse number="10" style="v" sid="1JN 1:10" />Te phenaja da na grešinđam, e Devle ćeraja hovavne hem lesoro Lafi nane ana amende.<verse eid="1JN 1:10" /></para>
  <chapter eid="1JN 1" />
  <chapter number="2" style="c" sid="1JN 2" />
  <para style="p">
    <verse number="1" style="v" sid="1JN 2:1" />Mle čhavoralen, akava pisinava tumenđe te na grešinen. Ali, hem te neko ćerela greh, isi amen Zastupniko koro Dad, e Isuse Hriste, e pravedniko. <verse eid="1JN 2:1" /><verse number="2" style="v" sid="1JN 2:2" />Ovi žrtva dindi zako oprostiba amare grehengoro, hem na samo amare nego hem sa e manušengere grehengoro.<verse eid="1JN 2:2" /></para>
  <para style="s">O vernici valjani te ićeren pe ko naredbe e Devlesere</para>
  <para style="p">
    <verse number="3" style="v" sid="1JN 2:3" />A palo akava džanaja da pendžaraja le: te ićeraja amen ko lesere naredbe. <verse eid="1JN 2:3" /><verse number="4" style="v" sid="1JN 2:4" />Okova kova vaćeri da pendžari le, a na ićeri pe ko lesere naredbe, ovi hovavno hem ano leste nane čačipe. <verse eid="1JN 2:4" /><verse number="5" style="v" sid="1JN 2:5" />A ko ićeri pe ko lesere lafija, ano leste o mangipe e Devlesoro čače alo đi ko savršenstvo. Palo adava džanaja da injam ano leste. <verse eid="1JN 2:5" /><verse number="6" style="v" sid="1JN 2:6" />Ko vaćeri da ačhola ano leste, ov mora te živini ađahar sar so o Hrist živinđa.<verse eid="1JN 2:6" /></para>
  <para style="s">Nevi naredba</para>
  <para style="p">
    <verse number="7" style="v" sid="1JN 2:7" />Mle manglalen, na pisinava tumenđe nesavi nevi naredba, nego i purani naredba savi ine tumen taro anglunipe. Adaja purani naredbai o lafi savo šunđen. <verse eid="1JN 2:7" /><verse number="8" style="v" sid="1JN 2:8" />A palem, pisinava tumenđe nevi naredba, savakoro čačipe dičhola ano leste hem ana tumende. Adalese so, i tomina nakhela, a o čačikano svetlost već sijajini.<verse eid="1JN 2:8" /></para>
  <para style="p">
    <verse number="9" style="v" sid="1JN 2:9" />Ko vaćeri dai ano svetlost, a mrzini ple phrale, panai ani tomina. <verse eid="1JN 2:9" /><verse number="10" style="v" sid="1JN 2:10" />Ko volini ple phrale, živini ano svetlost hem nane so te peraj le ano greh. <verse eid="1JN 2:10" /><verse number="11" style="v" sid="1JN 2:11" />A ko mrzini ple phrale, ovi ani tomina – phirela ani tomina hem na džanel kaj džala, adalese so i tomina korjarđa lesere jaćha.<verse eid="1JN 2:11" /></para>
  <para style="p">
    <verse number="12" style="v" sid="1JN 2:12" />Pisinava tumenđe, čhavoralen,</para>
  <para style="q1" vid="1JN 2:12">adalese soi tumare grehija oprostime zbog olesoro anav.<verse eid="1JN 2:12" /></para>
  <para style="p">
    <verse number="13" style="v" sid="1JN 2:13" />Pisinava tumenđe, dadalen,</para>
  <para style="q1" vid="1JN 2:13">adalese so pendžarđen okole kovai taro anglunipe.</para>
  <para style="p" vid="1JN 2:13">Pisinava tumenđe, terne muršalen,</para>
  <para style="q1" vid="1JN 2:13">adalese so pobedinđen e Bišukare.<verse eid="1JN 2:13" /></para>
  <para style="p">
    <verse number="14" style="v" sid="1JN 2:14" />Pisinđum tumenđe, čhavoralen,</para>
  <para style="q1" vid="1JN 2:14">adalese so pendžarđen e Dade.</para>
  <para style="p" vid="1JN 2:14">Pisinđum tumenđe, dadalen,</para>
  <para style="q1" vid="1JN 2:14">adalese so pendžarđen okole kovai taro anglunipe.</para>
  <para style="p" vid="1JN 2:14">Pisinđum tumenđe, terne muršalen,</para>
  <para style="q1" vid="1JN 2:14">adalese so injen zorale</para>
  <para style="q1" vid="1JN 2:14">hem so e Devlesoro lafi živini ana tumende</para>
  <para style="q1" vid="1JN 2:14">hem so pobedinđen e Bišukare.<verse eid="1JN 2:14" /></para>
  <para style="p">
    <verse number="15" style="v" sid="1JN 2:15" />Ma volinen akava sveto ni okova soi ano sveto. Te neko volini e sveto, ano leste nane e Dadesoro mangipe. <verse eid="1JN 2:15" /><verse number="16" style="v" sid="1JN 2:16" />Adalese so, sa soi ano sveto – i požuda e telosiri, i požuda e jaćhengiri hem o barikanipe zbog o barvalipe – na avela e Dadestar, nego e svetostar. <verse eid="1JN 2:16" /><verse number="17" style="v" sid="1JN 2:17" />O sveto hem lesere požude nakhena, a ko ćerela e Devlesiri volja živini zauvek.<verse eid="1JN 2:17" /></para>
  <para style="p">
    <verse number="18" style="v" sid="1JN 2:18" />Mle čhavoralen, poslednjoi vreme, hem sar so šunđen, avela o antihrist. Već akana iklile but antihristija, hem palo adava džanaja dai poslednjo vreme. <verse eid="1JN 2:18" /><verse number="19" style="v" sid="1JN 2:19" />Cidinde pe amendar, ali na inele čače amare. Adalese so, te čače inele amare, ka ačhoven ine amencar. Ali adaleja mothovđa pe da on nane amare. <verse eid="1JN 2:19" /><verse number="20" style="v" sid="1JN 2:20" />Ali tumen isi pomazanje e Svetonestar, i sare džanen soi čačipe. <verse eid="1JN 2:20" /><verse number="21" style="v" sid="1JN 2:21" />Na pisinava tumenđe adalese so na džanen o čačipe, nego adalese so džanen le hem adalese so nijekh hovajba na avela e čačipnastar. <verse eid="1JN 2:21" /><verse number="22" style="v" sid="1JN 2:22" />Koi hovavno te nane okova kova na priznajini dai o Isus o Hrist. Ko na priznajini e Dade hem e Čhave – ovi o antihrist. <verse eid="1JN 2:22" /><verse number="23" style="v" sid="1JN 2:23" />Ko na priznajini e Čhave, nane le ni e Dade. Ko priznajini e Čhave, isi le hem e Dade.<verse eid="1JN 2:23" /></para>
  <para style="p">
    <verse number="24" style="v" sid="1JN 2:24" />Okova so šunđen taro anglunipe, nek ačhol ana tumende. Te adava so šunđen taro anglunipe ačhola ana tumende, onda hem tumen ka ačhoven ano Čhavo hem ano Dad. <verse eid="1JN 2:24" /><verse number="25" style="v" sid="1JN 2:25" />A akavai o obećanje savo dinđa amen: o večno dživdipe.<verse eid="1JN 2:25" /></para>
  <para style="p">
    <verse number="26" style="v" sid="1JN 2:26" />Akava pisinava tumenđe okolendar kola legarena tumen ko hovajba. <verse eid="1JN 2:26" /><verse number="27" style="v" sid="1JN 2:27" />Ali tumen priminđen o pomazanje olestar, savo ačhola ana tumende, i na valjani neko te sikaj tumen. A lesoro pomazanje sikaj tumen oto sa, hem adavai čačipe, a na hovajba. Adalese, sar so sikavđa tumen, ađahar ačhoven ano Hrist.<verse eid="1JN 2:27" /></para>
  <para style="p">
    <verse number="28" style="v" sid="1JN 2:28" />I akana, mle čhavoralen, ačhoven ano leste, te šaj ovel amen pouzdanje anglo leste kad ov ka mothoj pe, te na lađa kad ka avel. <verse eid="1JN 2:28" /><verse number="29" style="v" sid="1JN 2:29" />Sar so džanena dai o Hrist pravedno, džanena hem dai olestar bijando svako kova ćerela okova soi pravedno.<verse eid="1JN 2:29" /></para>
  <chapter eid="1JN 2" />
  <chapter number="3" style="c" sid="1JN 3" />
  <para style="s">E Devlesere čhave</para>
  <para style="p">
    <verse number="1" style="v" sid="1JN 3:1" />Dikhen kobor mangipe dinđa amen o Dad: te vičina amen e Devlesere čhave. A čače amen adava injam. O manuša e svetosere na pendžarena amen adalese so na pendžarde ole. <verse eid="1JN 3:1" /><verse number="2" style="v" sid="1JN 3:2" />Mle manglalen, akana injam e Devlesere čhave, a pana nane amenđe mothovdo so ka ova. Ali džanaja so, kad o Hrist ka mothoj pe, ka ova sar oleste, adalese so ka dikha le esavke sar soi ov čače. <verse eid="1JN 3:2" /><verse number="3" style="v" sid="1JN 3:3" />I svakone kas isi adaja nada ano leste, čistini pe sar soi hem o Hrist čisto.<verse eid="1JN 3:3" /></para>
  <para style="p">
    <verse number="4" style="v" sid="1JN 3:4" />Svako kova ćerela greh, phagela o Zakoni, adalese soi o greh bezakonje. <verse eid="1JN 3:4" /><verse number="5" style="v" sid="1JN 3:5" />Tumen džanen da o Hrist mothovđa pe te cidel o grehija hem da ano leste nane greh. <verse eid="1JN 3:5" /><verse number="6" style="v" sid="1JN 3:6" />Ko ačhola ano leste, na živini ano greh. A ko živini ano greh, ni dikhlja le ni pendžarđa le.<verse eid="1JN 3:6" /></para>
  <para style="p">
    <verse number="7" style="v" sid="1JN 3:7" />Mle čhavoralen, ma muken nikas te hovaj tumen. Ko ćerela okova soi pravedno, ovi pravedno sar soi o Hrist pravedno. <verse eid="1JN 3:7" /><verse number="8" style="v" sid="1JN 3:8" />Ko živini ano greh, ovi e bengestar, adalese so o beng grešini taro anglunipe. Adalese mothovđa pe o Čhavo e Devlesoro, te uništini e bengesere delja. <verse eid="1JN 3:8" /><verse number="9" style="v" sid="1JN 3:9" />Koi bijando e Devlestar, na živini ano greh, adalese so e Devlesoro seme živini ano leste. Ov našti te živini ano greh, adalese soi bijando e Devlestar. <verse eid="1JN 3:9" /><verse number="10" style="v" sid="1JN 3:10" />Palo akava pendžarđona e Devlesere čhave hem e bengesere čhave: ko na ćerela okova soi pravedno hem ko na volini ple phrale, nane e Devlestar.<verse eid="1JN 3:10" /></para>
  <para style="s">Te volina jekh avere</para>
  <para style="p">
    <verse number="11" style="v" sid="1JN 3:11" />Adalese soi akava o lafi savo šunđen oto anglunipe: te volina jekh avere. <verse eid="1JN 3:11" /><verse number="12" style="v" sid="1JN 3:12" />Ma oven sar o Kain, kova pripadinđa e Bišukarese hem mudarđa ple phrale. A sose mudarđa le? Adalese so lesere delja inele bišukar, a o delja lesere phralesere inele pravedna, i mrzinđa le. <verse eid="1JN 3:12" /><verse number="13" style="v" sid="1JN 3:13" />Ma čudinen tumen, phraljalen, te o manuša e svetosere mrzinena tumen. <verse eid="1JN 3:13" /><verse number="14" style="v" sid="1JN 3:14" />Amen džanaja da nakhljam taro meriba ano dživdipe, adalese so volinaja e phraljen. Ko na volini ple phrale, ačhola ano meriba. <verse eid="1JN 3:14" /><verse number="15" style="v" sid="1JN 3:15" />Svako kova mrzini ple phrale, ovi ubica, a džanen da nijekh ubica nane le ana peste večno dživdipe.<verse eid="1JN 3:15" /></para>
  <para style="p">
    <verse number="16" style="v" sid="1JN 3:16" />Palo akava džanaja soi o mangipe: o Hrist dinđa plo dživdipe amenđe. Adalese hem amen injam dužna te da amaro dživdipe amare phraljenđe. <verse eid="1JN 3:16" /><verse number="17" style="v" sid="1JN 3:17" />Kas isi barvalipe akala phuvjakoro hem dikhela ple phrale so nane le, i na ćerela ništa te pomožini lese, sar šaj e Devlesoro mangipe te ačhol ano leste?<verse eid="1JN 3:17" /></para>
  <para style="p">
    <verse number="18" style="v" sid="1JN 3:18" />Mle čhavoralen, na volinaja samo lafencar hem čhibjaja, nego ćeribnaja hem čačipnaja. <verse eid="1JN 3:18" /><verse number="19" style="v" sid="1JN 3:19" />Palo adava ka džana da injam e čačipnastar hem ka ovel amen ani savest mir anglo Devel <verse eid="1JN 3:19" /><verse number="20" style="v" sid="1JN 3:20" />te i savest osudini amen. Adalese so, o Develi po baro oti amari savest hem ov sa džanel.<verse eid="1JN 3:20" /></para>
  <para style="p">
    <verse number="21" style="v" sid="1JN 3:21" />Mle manglalen, te amari savest na osudini amen, isi amen pouzdanje anglo Devel <verse eid="1JN 3:21" /><verse number="22" style="v" sid="1JN 3:22" />hem dobinaja olestar sa so rodaja, adalese so ićeraja lesere naredbe hem ćeraja okova soi olese šukar. <verse eid="1JN 3:22" /><verse number="23" style="v" sid="1JN 3:23" />A akavai olesiri naredba: te verujina ano anav lesere Čhavesoro e Isuse Hristesoro hem te volina jekh avere sar so naredinđa amenđe. <verse eid="1JN 3:23" /><verse number="24" style="v" sid="1JN 3:24" />Ko ićeri lesere naredbe ačhola ano Devel, hem o Devel ačhola ano leste. A palo akava džanaja da ov ačhola ana amende: palo Duho kole dinđa amen.<verse eid="1JN 3:24" /></para>
  <chapter eid="1JN 3" />
  <chapter number="4" style="c" sid="1JN 4" />
  <para style="s">E duhen valjani te proverini pe</para>
  <para style="p">
    <verse number="1" style="v" sid="1JN 4:1" />Mle manglalen, ma verujinen svakone duhose, nego proverinen e duhen – te dikhen avena li taro Devel – adalese so iklile but hovavne proroci ano sveto. <verse eid="1JN 4:1" /><verse number="2" style="v" sid="1JN 4:2" />Palo akava ka pendžaren e Devlesere Duho: svako duho kova priznajini da o Isus Hrist alo ano telo, ovi taro Devel. <verse eid="1JN 4:2" /><verse number="3" style="v" sid="1JN 4:3" />I svako duho kova na priznajini e Isuse, nane taro Devel, nego ovi taro antihrist. A šunđen zako antihrist da avela, hem već akanai ano sveto.<verse eid="1JN 4:3" /></para>
  <para style="p">
    <verse number="4" style="v" sid="1JN 4:4" />Mle čhavoralen, tumen injen e Devlestar hem pobedinđen len, adalese so okova kovai ana tumende po baroi okolestar kovai ano sveto. <verse eid="1JN 4:4" /><verse number="5" style="v" sid="1JN 4:5" />O hovavnei proroci akale svetostar – adalese vaćerena sar o sveto so vaćeri hem o sveto šunela len. <verse eid="1JN 4:5" /><verse number="6" style="v" sid="1JN 4:6" />Amen injam e Devlestar. Ko pendžari e Devle, šunela amen, a ko nane e Devlestar, na šunela amen. Ađahar pendžaraja kovai o Duho e čačipnasoro, a kovai o duho e hovajbnasoro.<verse eid="1JN 4:6" /></para>
  <para style="s">O Develi mangipe</para>
  <para style="p">
    <verse number="7" style="v" sid="1JN 4:7" />Mle manglalen, hajde te volina jekh avere, adalese soi o mangipe e Devlestar. Svako kova volini, ovi e Devlestar bijando hem pendžari e Devle. <verse eid="1JN 4:7" /><verse number="8" style="v" sid="1JN 4:8" />Ko na volini, ov na pendžari e Devle, adalese soi o Devel mangipe. <verse eid="1JN 4:8" /><verse number="9" style="v" sid="1JN 4:9" />Ađahar o Devel mothovđa plo mangipe amenđe: bičhalđa ple jekhore Čhave ano sveto te šaj živina prekalo leste. <verse eid="1JN 4:9" /><verse number="10" style="v" sid="1JN 4:10" />Ano akavai o mangipe: na ano adava da amen zavolinđam e Devle, nego da ov zavolinđa amen hem bičhalđa ple Čhave sar žrtva zako oprostiba amare grehengoro. <verse eid="1JN 4:10" /><verse number="11" style="v" sid="1JN 4:11" />Mle manglalen, te amen o Devel edobor zavolinđa, onda hem amen injam dužna te volina jekh avere. <verse eid="1JN 4:11" /><verse number="12" style="v" sid="1JN 4:12" />E Devle niko nikad na dikhlja; ali te volinaja jekh avere, o Devel živini ana amende hem lesoroi mangipe ana amende savršeno.<verse eid="1JN 4:12" /></para>
  <para style="p">
    <verse number="13" style="v" sid="1JN 4:13" />Palo adava džanaja da živinaja ano leste hem ov ana amende: dinđa amen ple Duhostar. <verse eid="1JN 4:13" /><verse number="14" style="v" sid="1JN 4:14" />A amen dikhljam hem svedočinaja da o Dad bičhalđa e Čhave te ovel Spasitelji e svetosoro. <verse eid="1JN 4:14" /><verse number="15" style="v" sid="1JN 4:15" />Ko priznajini dai o Isus o Čhavo e Devlesoro, o Devel živini ano leste hem ov ano Devel. <verse eid="1JN 4:15" /><verse number="16" style="v" sid="1JN 4:16" />A amen pendžarđam hem verujinđam ano mangipe savo o Devel isi le premalo amende. O Develi o mangipe. Ko živini ano mangipe, ano Devel živini hem o Devel živini ano leste. <verse eid="1JN 4:16" /><verse number="17" style="v" sid="1JN 4:17" />Palo adava o mangipe ana amende ovela savršeno, te šaj ovel amen pouzdanje ko Dive oto sudo; adalese so, savoi o Hrist, esavke injam hem amen ano akava sveto.<verse eid="1JN 4:17" /></para>
  <para style="p">
    <verse number="18" style="v" sid="1JN 4:18" />Ano mangipe nane dar, nego o savršeno mangipe ispudini i dar. Okova kova darala, isi le dar oti kazna, so značini da nane savršeno ano mangipe.<verse eid="1JN 4:18" /></para>
  <para style="p">
    <verse number="19" style="v" sid="1JN 4:19" />Amen volinaja adalese so o Devel najangle zavolinđa amen. <verse eid="1JN 4:19" /><verse number="20" style="v" sid="1JN 4:20" />Te neko phenela: “Volinava e Devle”, a mrzini ple phrale, ovi hovavno. Adalese so, ko na volini ple phrale, kole dikhela, ov našti te volini e Devle, kole na dikhela. <verse eid="1JN 4:20" /><verse number="21" style="v" sid="1JN 4:21" />A akaja naredba isi amen olestar: ko volini e Devle, te volini hem ple phrale.<verse eid="1JN 4:21" /></para>
  <chapter eid="1JN 4" />
  <chapter number="5" style="c" sid="1JN 5" />
  <para style="s">Pobedini pe e veraja ano Čhavo e Devlesoro</para>
  <para style="p">
    <verse number="1" style="v" sid="1JN 5:1" />Svako kova verujini dai o Isus o Hrist, bijandoi e Devlestar. I svako kova volini e Dade, volini hem okole kovai bijando lestar. <verse eid="1JN 5:1" /><verse number="2" style="v" sid="1JN 5:2" />Palo akava džanaja da volinaja e Devlesere čhaven: kad volinaja e Devle hem kad ćeraja lesere naredbe. <verse eid="1JN 5:2" /><verse number="3" style="v" sid="1JN 5:3" />Adalese so, akavai o mangipe premalo Devel: te ićera amen lese ko naredbe. A olesere naredbe nane phare. <verse eid="1JN 5:3" /><verse number="4" style="v" sid="1JN 5:4" />Adalese so, sa soi e Devlestar bijando, pobedini e sveto. A akavai pobeda savi pobedinđa e sveto: amari vera. <verse eid="1JN 5:4" /><verse number="5" style="v" sid="1JN 5:5" />Koi pobedniko upreder o sveto te nane okova kova verujini dai o Isus o Čhavo e Devlesoro?<verse eid="1JN 5:5" /></para>
  <para style="p">
    <verse number="6" style="v" sid="1JN 5:6" />Ov, o Isus Hrist, alo prekalo pani hem o rat – na samo prekalo pani nego prekalo pani hem o rat. A o Duhoi adava kova svedočini adalestar, adalese soi o Duho o čačipe. <verse eid="1JN 5:6" /><verse number="7" style="v" sid="1JN 5:7" />Ađahar, isi trin so svedočinena: <verse eid="1JN 5:7" /><verse number="8" style="v" sid="1JN 5:8" />o Duho, o pani hem o rat – hem adala trin dena jekh svedočanstvo. <verse eid="1JN 5:8" /><verse number="9" style="v" sid="1JN 5:9" />Te prihvatinaja o svedočanstvo e manušengoro, sar onda te na prihvatina o svedočanstvo e Devlesoro savoi po baro, adalese soi adava o svedočanstvo saveja o Devel svedočinđa zako plo Čhavo. <verse eid="1JN 5:9" /><verse number="10" style="v" sid="1JN 5:10" />Ko verujini ano Čhavo e Devlesoro, isi le adava svedočanstvo ana peste. A ko na verujini e Devlese, ćerđa le dai hovavno, adalese so na verujinđa ano svedočanstvo saveja o Devel svedočinđa zako plo Čhavo. <verse eid="1JN 5:10" /><verse number="11" style="v" sid="1JN 5:11" />A akavai adava svedočanstvo: o Devel dinđa amen večno dživdipe, hem adavai dživdipe ano lesoro Čhavo. <verse eid="1JN 5:11" /><verse number="12" style="v" sid="1JN 5:12" />Kas isi e Čhave, isi le dživdipe. Kas nane e Čhave e Devlesere, nane le dživdipe.<verse eid="1JN 5:12" /></para>
  <para style="s">E Devlesere čhave na ačhovena ano greh</para>
  <para style="p">
    <verse number="13" style="v" sid="1JN 5:13" />Akava pisinđum tumenđe kola verujinena ano anav e Devlesere Čhavesoro te džanen da isi tumen večno dživdipe. <verse eid="1JN 5:13" /><verse number="14" style="v" sid="1JN 5:14" />A akavai o pouzdanje savo isi amen ano leste: te rodaja nešto soi pali olesiri volja, ov šunela amen. <verse eid="1JN 5:14" /><verse number="15" style="v" sid="1JN 5:15" />A te džanaja da šunela amen kad so god rodaja, džanaja da isi amen adava so rodinđam lestar.<verse eid="1JN 5:15" /></para>
  <para style="p">
    <verse number="16" style="v" sid="1JN 5:16" />Te neko dikhela ple phrale da ćerela greh savo na legari ano meriba, nek molini olese hem o Devel ka del le dživdipe. Vaćerava okolendar kasoro greh na legari ano meriba. Ali, isi hem greh savo legari ano meriba. Zako adava greh na phenava te molini. <verse eid="1JN 5:16" /><verse number="17" style="v" sid="1JN 5:17" />Svako nepravdai greh, ali isi greh savo na legari ano meriba.<verse eid="1JN 5:17" /></para>
  <para style="p">
    <verse number="18" style="v" sid="1JN 5:18" />Džanaja da svako kovai bijando e Devlestar na živini ano greh, nego arakhi le o Čhavo e Devlesoro, hem o Bišukar našti te ćerel lese ništa. <verse eid="1JN 5:18" /><verse number="19" style="v" sid="1JN 5:19" />Amen džanaja da injam e Devlestar, a dai sa o sveto ani vlast e Bišukaresiri. <verse eid="1JN 5:19" /><verse number="20" style="v" sid="1JN 5:20" />A džanaja da o Čhavo e Devlesoro alo hem dinđa amen godi te pendžara e čačikane Devle. A amen injam ano čačikano Devel, ano lesoro Čhavo o Isus Hrist. Ovi o čačikano Devel hem o večno dživdipe.<verse eid="1JN 5:20" /></para>
  <para style="p">
    <verse number="21" style="v" sid="1JN 5:21" />Mle čhavoralen, arakhen tumen e idolendar!<verse eid="1JN 5:21" /></para>
  <chapter eid="1JN 5" />
</usx>